
Sis darbas pritaikytas studentams medikams, klausantiems 
žmogaus embriologijos kursą. Jame tik trumpai paliečiami lygi- 
namosios embriologijos skyrius ir genetikos pagrindai, nes tai 
dalinai praeinama bendrosios biologijos kurse. Eksperimentinė 
embriologija knygoje praleista, nes ji nejeina į žmogaus embrio- 
logijos kurso programą. Čia nagrinėjama tik tai, kas praktiškai 
reikalinga medikui tolesnėje jo studijų ir darbo eigoje. 


Valstybinio aukštojo ir specialiojo vidurinio mokslo komiteto 
Mokslinės-metodinės tarybos Medicinos sekcijos 
peržiūrėta ir pritarta 


15 EMBRIOLOGIJOS ISTORIJOS 


Embriologijos mokslo pradininkais yra laikomi Hipokratas 
(460—377 m. prieš m. e.) ir Aristotelis (384—322 m. prieš m. e.). 
Hipokratas ir jo pasekėjai buvo tos nuomonės, kad jau motinos ir 
tėvo „sėkloje“ yra visos būsimojo vaisiaus dalys. Taigi jie jau buvo 
preformizmo! šalininkai. Aristotelis pateikė kai kurių duome- 
nų apie žmogaus ir viščiuko embrioninį vystymąsi. Jis nurodė, 
kad vienos besivystančio embriono kūno dalys atsiranda anksčiau, 
kitos — vėliau. Taigi Aristotelis jau buvo epigenezės? 
šalininkas. 

Išradus mikroskopą ir prasidėjus mikroskopiniams tyrimams, 
pagilėjo ir embriologinės žinios. M. Malpigijus (1628—1694), mik- 
roskopiškai tirdamas ankstyvas viščiuko vystymosi stadijas, paste- 
bėjo įvairias kūno dalis. Tuo remdamasis jis atnaujino preiormisti- 
nes pažiūras embriologijoje, kurios vyravo iki K. Volio. 

K. Volfas, atkreipęs dėmesį į kitimus vystymosi metu, pirmasis 
pradėjo rūšių pastovumo teorijos kritiką. Jis pirmasis pastebėjo 
tarpinių inkstų (mesonephros) vystymąsi. Dėl to jie ir buvo pava- 
dinti Volfo kūnais, o jų latakai — Volio latakais. 

M. Terechovskis (1740—1796), tirdamas mikroorganizmų atsi- 
radimą ir vystymąsi įvairiose nuosėdose, išaiškino jų vystymosi 
būdus. Jis nustatė, kad mikroorganizmai savaime neatsiranda, ir 
galutinai sukritikavo nuo Aristotelio laikų užsilikusius idealistinius 


1 Preformizmas (iš lotynų kalbos žodžio praeformeo — iš anksto sudarau) 
išsilaikė iki XVIII amžiaus. Jo šalininkai teigė, kad tėvų lytinėse ląstelėse 
jau yra visos būsimųjų vaikų kūno dalys, kurios po apvaisinimo tik auga. 
Naujos kūno dalys embrioninio vystymosi metu, pasak preformistų, nesusida- 
ro. Preformizmą galutinai sukritikavo Peterburgo akademikas K. Volias 
(1735—1794) 1759 m. paskelbta disertacija „Vystymosi teorija“ ir kitais vė- 
“ lesniais savo darbais, įrodęs, kad embriono vystymosi metu viena po kitos 
atsiranda vis naujos kūno dalys, kurių anksčiau nebuvo. 

2 Epigenezės (iš graikų kalbos žodžių epi — po ir genesis — gimimas, kil- 
mė) šalininkai, priešingai preformizmo šalininkams, tvirtino, kad, vystantis 
embrionui, viena po kitos atsiranda vis naujos kūno dalys. 


epigenezės teorijos šalininkų tvirtinimus, jog gyvi organizmai gali 
atsirasti savaime. 

Ch. Panderas (1794—1865), tirdamas viščiukų embrioninį vys- 
tymąsi, išaiškino gemalinių lapelių susidarymą ir nurodė, kas iš jų 
atsiranda. 

K. Beras (1792—1876) 1826 m. pirmą kartą rado ir aprašė 
žinduolių gyvūnų ir žmogaus kiaušinį. Jis pirmasis aprašė stubu- 
rinių gyvūnų stuburo pirmtaką — nugaros stygą (chorda dorsalis). 
Tirdamas įvairių stuburinių gyvūnų vystymąsi, K. Beras nustatė, 
kad embrioninio vystymosi metu embrione pirmiausia atsiranda 
bendriausieji gyvūnų tipo, potipio požymiai, vėliau klasės, rūšies 
požymiai ir vėliausiai individualiniai požymiai. Tie duomenys davė 
pradžią lyginamajai embriologijai. 

Taigi K. Volfo, M. Terechovskio, Ch. Pandero ir K. Bero dar- 
bai embriologijos mokslui padėjo tvirtus materialistinius pagrindus. 

I. Mečnikovas (1845—1916) prisidėjo prie evoliucinės krypties 
išvystymo embriologijoje. Tirdamas įvairių bestuburių gyvūnų vys- 
tymąsi, jis atkreipė dėmesį į bendrus jų vystymosi bruožus. Jis 
pastebėjo, kad kai kurių bestuburių gyvūnų vystymesi prieš gastru- 
los stadiją bekintąs organizmas praeina parenchimelos stadiją, 
kuriai pavadinimą davė pats I. Mečnikovas. Tada organizmas yra 
pailgas maišelis, kurio paviršių sudaro ektoderminių ląstelių 
sluoksnis, o vidų užpildo puriai išsidėsčiusios entoderminės 1ąste- 
lės, kurios atlieka virškinimą. I. Mečnikovas nurodė, kad evoliu- 
cijos eigoje parenchimela buvo pereinamoji iorma iš vienaląsteli- 
nių organizmų į daugialąstelinius. Tirdamas ląstelių sugebėjimą 
virškinti, 1883 m. I. Mečnikovas pirmasis pastebėjo fagocitozę ir 
vėliau sukūrė mokslą apie fagocitozę, fagocitus, imunitetą ir nervų 
sistemos vaidmenį imuniniuose procesuose. Mokslininkas ryžtingai 
stojo prieš idealistines tendencijas biologijos moksluose. 

I. Mečnikovas ir A. Kovalevskis davė plačius pagrindus evo- 
liucinei krypčiai embriologijoje. 

A. Kovalevskis (1840—1901) pirmasis panaudojo istorinį, evo- 
liucinį, lyginamąjį metodą embriologiniuose tyrimuose. Jis nusta- 
tė, kad visų daugialąstelinių gyvūnų embrioniniame vystymesi 
pastebimi bendri bruožai, rodantieji jų bendrą kilmę. Jis nustatė, 
kad, vystantis visiems šiems gyvūnams, susidaro gemaliniai la- 
peliai, kas taip pat patvirtino bendrą bestuburių ir stuburinių gy- 
vūnų kilmę. Jis nuodugniai ištyrė iešmučio (Amphioxus lanceola- 
tus) vystymąsi, aprašė įvairių gyvūnų ankstyvąsias embrioninio 
vystymosi formas (blastula, gastrula). 

XIX amžiuje, išplitus mikroskopiniams tyrimams embriologijo- 
je, pradedama gilintis į paveldimumo klausimus. A. Veismanas 
(1834—1914) paveldimumą siejo vien su ląstelės branduolio chro- 
mosomomis, kurios, jo nuomone, nekisdamos pereina iš kartos į kar- 
tą ir lemia visų embriono dalių vystymąsi. Vadinasi, Veismanas ir 
vėlesnieji jo pasekėjai, veismanistai, vėl atgaivino preiormizmą, 
tik nauja forma. Tačiau vėlesni didelio užmojo tyrimai parodė, 

kad paveldimumas susijęs su visa gyvąja medžiaga ir kad jį vei- 
kia aplinka (Mičiurinas, Lysenka ir kt.). 

XIX a. pabaigoje ir XX a. pradžioje išsivystė eksperimentinė 
embriologija [V. Ru (1850—1924), G. Spemanas (1869—1941), 
P. Ivanovas (1878—1942), D. Filatovas (1876—1943) ir daugelis 
kitų], kurios dėka paaiškėjo aplinkos įtaka embriono vystymuisi 
ir besivystančio organizmo dalių tarpusavė įtaka. P. Ivanovas ir 
D. Filatovas savo tyrimais parodė, kad embrioninio vystymosi 
metu nėra vienašališkos vienų besivystančio embriono kūno dalių, 
vadinamųjų „organizatorių“, įtakos kitų kūno dalių vystymuisi, 
kaip galvojo G. Spemanas; paaiškėjo, kad visos kūno dalys veikia 
viena kitą, tik nevienodai. Jos sudaro organizme viena kitai vidinę 
aplinką. 

Preiormizmo ir epigenezės teorijos kaip tokios jau seniai nete- 
ko vertės ir atmestos. Iš šių teorijų beliko tik atskiri teiginiai, kurie 
pasirodė esą teisingi, būtent, rūšinis lytinių ląstelių speciiiškumas 
ir vystymosi eigoje naujų formų susidarymas. 

Embriono vystymosi kryptis susidarė santykiuose su išorine ap- 
linka istorinio, filogenezinio vystymosi eigoje, bet šiai krypčiai 
taip pat turi įtakos ir sąlygos, kuriose embrionas vystosi. Naujas 
organizmas vystosi veikiant tarpusavyje aukščiau minėtiems vidi- 
niams ir išoriniams faktoriams. 


ĮVADAS 


Žmogaus vystymosi istoriją visų pirma reikia skirti į du sky- 
rius, kurių pirmasis liečia Tilogenezinį Žmonijos vystymąsi, 
o antrasis —ontogenezinį atskiro žmogaus vystymąsi. Onto- 
geneziniame atskiro žmogaus vystymesi vėl skiriami du laikotar- 
piai: embrioninis vystymasis — nuo užuomazgos iki gimimo 
ir poembrioninis— nuo gimimo iki mirties. 

Zmogaus embriologija liečia tik embrioninį žmogaus vystymąsi. 
Embriologija (graikų kalba embryon — gemalas, logos — 
žodis, mokslas) — mokslas apie gemalo vystymąsi. Tačiau embrio- 
logijoje greta žodžio „gemalas“ tenka vartoti ir žodį „embrionas“, 
teikiant šiems žodžiams skirtingą prasmę. (Populiariojoje literatū- 
roje žodis „gemalas“ vartojamas ir siauresne prasme vietoj „emb- 
riono“.) Žmogaus embrionu vadiname tik besivystantį būsi- 
mojo žmogaus kūną nuo užuomazgos susidarymo iki gimimo. Emb- 
riono sąvokai nepriklauso į jo kūno sudėtį nejeinantieji embriono 
priedai ir dangalai, nors jie embriono vystymuisi yra būtini. G e- 
malu vadiname visa tai, kas gimdymo metu pasišalina iš gim- 
dos, gimsta, būtent embrionas su visais jo priedais ir dangalais. 

Embrioniniame žmogaus vystymesi įvairūs autoriai skirtingu 
požiūriu skiria nevienodus periodus ir embriologijos kursą dalija 
į atitinkamus skyrius. 

Mortologiniu embriono vystymosi požiūriu žmogaus embriolo- 
gijos kursą galima skirti į tris skyrius: progenezę, blastogenezę 
ir organogenezę. 

Progenezės skyrius apima lytinių ląstelių vystymąsi, jų 
brendimą, struktūrą, savybes ir jų susijungimą apvaisinimo metu, 
sudarant naujo organizmo užuomazgą apvaisinto kiaušinio — zigo- 
tos — pavidalu. Lytinės 1ąstelės vystymosi metu aprūpinamos mais- 
tu kaimyninių to paties organizmo ląstelių. 

Blastogenezės skyriuje nagrinėjama apvaisinto kiaušinio 
skilimas — perėjimas iš vienaląstelinio organizmo į daugialąs- 
telinį. Skylantis apvaisintas kiaušinis maitinamas iš kiaušinio 


są 


vystymosi metu citoplazmoje sukauptų atsarginių maisto medžiagų, 
trynio. Toliau blastugenezės skyriuje nagrinėjama ankstyvųjų ge- 
malo iormų susidarymas ir keitimasis, gemalinių lapelių atsiradi- 
mas ir tolesnis jų vystymasis, embrioninių dangalų ir embriono 
ryšio su motinos kūnu susidarymas. Besivystąs Žmogaus gemalas, 
šio vystymosi laikotarpio pradžioje atėjęs pro kiaušintakį į gimdos 
ertmę ir tuo pat laiku užbaigęs skilimo fazę, skverbiasi į gimdos 
gleivinę ir ima maistą iš ardomų jos audinių visu trofoblasto pa- 
viršiumi. Vėliau, susidarius iš troioblasto gaureliniam dangalui 
(chorion), jo gaureliuose išsivysčius embriono kraujagyslėms ir 
gaurelinio dangalo gaureliams praardžius gimdos gleivinės krau- 
jagyslių sieneles, žmogaus gemalas gauna maistą ir deguonį pro 
gaurelinio dangalo gaurelius iš motinos kraujo. 

Organogenezės skyriui priklauso embriono organų vys- 
tymasis, atsižvelgiant į organą sudarančių audinių vystymąsi 
(histogenezę) ir jų tarpusavį santykiavimą besivystančiame 
organe, t. y. organo formos ir struktūros vystymąsi (morfoge- 
nezę). Šiame skyriuje nagrinėjamas ilgiausias embrioninio vys- 
tymosi laikotarpis, kurio metu ėmbrionas maitinamas iš motinos 
kraujo pro placentos gaurelių epitelį ir embriono kapiliarų endo- 
telį ateinančiomis medžiagomis. 

Žmogaus embrioninis vystymasis baigiasi gimimo metu. 

Įvairiais žmogaus embrioninio vystymosi laikotarpiais šis vys- 
tymasis vyksta įvairiose aplinkos sąlygose: kiaušintakyje, gimdos 
gleivinėje iki išsivystant placentinei kraujotakai ir jai išsivysčius. 
Priklausomai nuo aplinkos sąlygų, įvairiais vystymosi laikotar- 
piais skirtingas ir gemalo maitinimas: iš trynio, iš motinos audinių 
bei kraujo. Todėl kiekviename embrioninio vystymosi. laikotarpyje 
vyksta kokybiškai skirtingi embriono audinių struktūros ir funkci- 
jos persitvarkymai. 


Iskyrius 
PROGENEZĖ 


PIRMINIŲ LYTINIŲ LĄSTELIŲ VYSTYMASIS 


Susidarant lytinių liaukų užuomazgoms, jose atsiranda pirmi- 
nės indiferentinės, tai yra vienodos abiejų lyčių, lytinės ląstelės. 
Indiferentinėms lytinėms liaukoms vėliau (2 cm ilgio Žmogaus 
embrione) persitvarkant į vyriškąsias ar moteriškąsias, šios 1ąste- 
lės tampa arba vyriškomis lytinėmis ląstelėmis — spermiogo- 
nijomis arba moteriškomis —ovogonijomis. 


VYRIšKOJI LYTINĖ LĄSTELĖ — SPERMATOZOIDAS, GYVUKAS 
Vyriškosios lytinės ląstelės vystymasis 


Naujagimio sėkliniuose kanalėliuose didelės, iki 20u, su dideliu 
apskritu branduoliu spermiogonijos išsidėsčiusios tarp mažų para- 
minių būsimųjų Sertolio ląstelių. Kanalėlių spindžio dar nėra. 

Spermiogonijos dauginasi visą individo amžių. Besivystant sėk- 
liniams kanalėliams (tubuli seminiferi), susidarant jų spindžiui, 
spermiogonijos slenka iš kanalėlių centro link pakraščių ir pri- 
artėja prie kanalėlių sienelių. 

Besivystydama vyriškoji lytinė ląstelė praeina 4 stadijas: dau- 
ginimosi, augimo, brendimo ir diferenciacijos (1 pav.). 

Dauginimosi stadija trunka iki gilios senatvės. Prasidedant ly- 
tiniam brendimui, kai kurios spermiogonijos nustoja daugintis ir 
tampa spermiocitais. Pastarieji auga; tuo būdu vyksta vy- 
Tiškųjų lytinių ląstelių augimo stadija. Spermiocito augimas — tai 
užsitęsusi profazė. Jos metu spermiocite išryškėja chromoso- 
mos. Vėliau jos grupuojasi poromis ir kiekviena skyla išilgai 
pusiau. Tada jau vietoj chromosomų porų susidaro ketvertai (tet- 
rados). Branduolio dangalas nyksta. Toks spermiocitas jau pasi- 
ruošęs brendimo stadijai. 

Brendimo stadijoje, kuri kaip ir augimo stadija, tik šiek tiek 
vėliau, prasideda lytinio brendimo metu ir kartojasi iki senatvės, 
vyksta du vienas paskui kitą einą spermiocito mitoziniai skilimai. 
Pirmojo skilimo metu iš vieno spermiocito išsivysto du presper- 

matidai, kurių kiekvienas dukart mažesnis už spermiocitą. Šio 
skilimo metu kiekvienos spermiocito chromosomų poros vienos chro- 
mosomos abi pusės eina į vieną prespermatidą, o kitos chromoso- 
mos abi pusės — į kitą. Vadinasi, šio skilimo metu ir ląstelės ma- 
sės kiekis, ir chromosomų skaičius perpus sumažėja, redukuojasį. 
Dėl to šis skilimas vadinasi redukciniu. Tuoj po to be pertraukos 
seka antrasis mitozinis brendimo skilimas, kurio metu kiekvienas 


B 


1 pav. Spermatozoidų vystymosi schema (M. Klara) 

A — vystymasis: 7 — pirminė lytinė ląstelė; 2 — pradėjusi mi- 

tozinį skilimą spermiogonija; 4 — spermiogonijos; 4 — mitoziškai 

skylantis spermiocitas; 5 — spermiocitas; 6 — prespermatidai; 

7 — spermatidai; 8 — Sertolio ląstelės; 9 — bazinė membrana. 

B — brendimas: 1 — centriolės; 2 — chondriosomos; 8 — idio- 
soma ir jos centre akrosoma 


prespermatidas vėl mitoziškai skyla pusiau ir iš kiekvieno išsivysto 
du spermatidai. Sio skilimo metu jau prieš pirmąjį skili- 
mą pusiau suskilusių chromosomų viena kiekvienos chromosomos 
pusė eina į vieną, kita — į kitą spermatidą. 

Yra nurodymų, Kad žmogaus spermiocitas praeina iš eilės ne 
du brendimo skilimus, bet — tris (M. Klara). 

Prespermatidai preparatuose retai pastebimi dėl to, kad jie, atsi- 
radę iš spermiocitų, tuojau skyla į spermatidus, kurie ilgiau lieka 
nepakitę. - Todėl juos dažnai galima pastebėti prie sėklinių kanalė- 
lių spindžio. 

Lytinio brendimo metu prasidėjus ir paskui iki senatvės karto- 
jantis vyriškųjų lytinių ląstelių diferenciacijos stadijai, spermatidai 
įsiskverbia savo galais į paraminių Sertolio ląstelių viršūnių cito- 
plazmą prie kanalėlio spindžio. Sertolio ląstelės, matomai, maiti- 

na spermatidus jų dilerenciacijos metu. Diferenciacijos pradžioje 
spermatido branduolys iš pradžių apskritas, vėliau — šiek tiek ova- 
linis, esąs arčiau to ląstelės galo, kuris įsiskverbęs į Sertolio 1ąs- 
telių citoplazmą, ląstelės centras su dviem centriolėmis. Be to, 
spermatide yra chondriosomos ir vidinis tinklinis aparatas. 

Vėliau spermatido branduolys pasidaro kompaktiškesnis, ma- 
žėja, plokštėja, stipriau nusidažo. Pagaliau toks branduolys visas 
nuslenka į tą spermatido galą, kuris, įsiskverbęs į Sertolio ląstelių 
citoplazmą ir apsuptas plonu citoplazmos sluoksneliu, sudaro sper- 
matozoido galvą. 

Ląstelės centras lieka priešingame spermatido gale, nukreipta- 
me į kanalėlio spindį; abi jo centriolės stoja viena paskui kitą 
išilgai spermatido. Proksimalinė centriolė prisiglaudžia prie bran- 
duolio, ir čia iš jos išsivysto spermatozoido galvos plokštelė. Iš 
distalinės centriolės išsivysto spermatozoido skersinė plokštelė ir 
galinis žiedas. Be to, iš distalinės centriolės išauga ašinis sperma- 
tozoido siūlas. 

Vidinis tinklinis spermatido aparatas, pereinant branduoliui 
į vieną, priekinį, spermatido galą, pereina ant priekinio branduolio 
poliaus ir čia tampa pūslele, vadinama idiosoma, kurios cent- 
re matomas oksifilinis grūdelis — akrosoma. Vėliau idiosoma 
kaip plonas gaubtuvas apsupa priekinę branduolio pusę, o akro- 
soma susilieja su branduolio paviršiumi. 

Chondriosomos susirenka jungiamojoje spermatozoido dalyje ir 
sudaro spiralinį siūlą (kita chondriosomų dalis lieka jungiamosios 
dalies citoplazmoje), kuris spirališkai apsisuka aplink sperma- 
tozoido ašinio siūlo dalį, esančią tarp spermatozoido skersinės 
plokštelės ir galinio žiedo. 

Didesnė citoplazmos dalis kaip plonas sluoksnelis sudaro sper- 
matozoido galvos, vidurinės dalies ir didesnės jo uodegos dalies 
paviršinį sluoksnį. Likusi citoplazma, nesunaudota spermatozoido 
susilormavime, drauge su joje esančiomis vidinio tinklinio aparato 
liekanomis, atkrinta nuo susiiormavusio spermatozoido uodegos, 
kartais jau net nuėjus spermatozoidui į sėklidės prielipo (epidi- 
dymis) kanalą. 

Besivystą spermatozoidai lieka savo galvomis įsiskverbę į Ser- 
tolio ląstelių citoplazmą, o jų uodegos nukreiptos į kanalėlio spin- 
dį. Išsivystę spermatozoidai atsipalaiduoja nuo Sertolio ląstelių 
citoplazmos ir išeina į sėklinių kanalėlių spindį. Bet pilnai sper- 
matozoidai subręsta tik nuėję į sėklidės prielipo kanalą, kur galu- 
tinai atsipalaiduoja nuo citoplazmos pertekliaus ir kur juose atsi- 
randa oksidacijos fermentai bei gamonai. 

Išsivysčiusiuose normaliuose spermatozoiduose dezoksiribonu- 
kleininės rūgšties kiekis svyruoja labai nežymiai. Manoma, kad jos 
sumažėjimas gali būti apvaisinimo kliūtimi. | 

Galvojama, kad spermatozoidų vystymasis (spermiogenezė) nuo 
spermiogonijos iki išsivysčiusio spermatozoido trunka maždaug 
19—20 dienų, iš kurių apie 10 skiriama brendimo periodui. 

Įvairiuose tos pat sėklidės sėkliniuose kanalėliuose ir įvairiose 
to pat sėklinio kanalėlio vietose tuo pat metu vyksta skirtingos 
spermatozoidų vystymosi stadijos. Vadinasi, spermiogenezės pe- 
riodai eina išilgai kanalėlio lyg bangomis. 

Daugelio žinduolių lytinis aktyvumas būna tik tam tikrais 
metų laikais, tam tikrais periodais: Tokių žinduolių ir spermato- 
zoidai vystosi tik lytinio aktyvumo metu. 

Žmogaus spermatozoidai vystosi nuolat, visą lytinio aktyvumo 
laikotarpį, bet ne visada vienodai intensyviai, priklausomai nuo ap- 
linkos, amžiaus, sveikatos būklės, individualinių savybių. Išsivystę 
spermatozoidai, išėję iš Sertolio ląstelių citoplazmos į sėklinio ka- 
nalėlio spindį, čia lieka apsupti skysčio, kurio pH = 7,19 — 7,37 
(artima kraujo pH). Iš čia pro tiesiuosius kanalėlius (canaliculi 
recti) ir sėklidės tinklą (rete testis) spermatozoidai patenka į sėk- 
lidės prielipo kanalą, kur susirenka jų atsarga. 

Sėklidės prielipo kanale esąs sekretas yra silpnai rūgščios reak- 
cijos (pH = 6,48 — 6,61), todėl jame spermatozoidai nejuda. Ta- 
čiau šiame sekrete jie galutinai subręsta. Spermatozoidai nejuda 
tol, kol pasiekia prostatos (pH = 7,14) ir sėklinių pūslelių (vesi- 
culae seminales) sekretą. Susimaišę su minėtuoju sekretu, jie pra- 
deda judėti. Todėl, dėl kokių nors priežasčių trūkstant prostatos 
ar sėklinių pūslelių sekreto, spermatozoidai gali likti nejudrūs ir 
tuo pačiu negali dalyvauti apvaisinime. 


Vyriškosios lytinės ląstelės struktūra 


Subrendusi žmogaus vyriškoji lytinė ląstelė —spermato- 
zoidas, gyvukas — yra maždaug 58—67ų ilgio. Iš jų apie 
4,5—5,5u sudaro galva, apie tiek pat — vidurinė dalis ir likusias 
5/s sudaro uodega. 

Spermatozoido galva, žiūrint iš plokščiosios pusės, yra ovalinė, 
žiūrint iš briaunos — kriaušės formos (2 pav.). Galvos plotis 3,6u, 
storis priekiniame gale 1,8u ir užpakaliniame — 3,5p. 

Žmogaus spermatozoido galvos užpakaliniame gale yra bran- 
duolinė medžiaga, turinti dezoksiribonukleininės rūgšties, o prieki- 
niame — šviesi vakuolė. 

Spermatozoido galvos paviršių sudaro labai plonas citoplazmos 
sluoksnelis, kuriame yra smulkių grūdelių ir plonų siūlelių. 

Daugelio gyvūnų citoplazminis spermatozoido galvos paviršinis 
sluoksnis priekyje yra sustorėjęs ir sudaro perioratoriumą. Dau- 
gelis autorių mano, kad šis perforatoriumas padeda spermatozoidui 
įsiskverbti į kiaušinį. 

Spermatozoido galvos paviršiniame citoplazminiame sluoksnyje 
yra oksidaciniai fermentai, kurie turi reikšmės aprūpinant kiaušinį 
deguonimi po apvaisinimo. Sie fermentai atsiranda spermatozoi- 
dams bręstant sėklidės prielipo kanale. 

Vidurinė spermatozoido dalis skiriama į kaklą ir jungiamąją da- 
Iį. Kaklas 0,5—1ų ilgio. Jame yra iš priekinės centriolės kilę du 
grūdeliai (noduli anteriores). Jie sudaro prie pat galvos esančią 

galvos plokštelę, už kurios yra siau- 
ras homogeninės tarpinės medžiagos 
(massa intermedia) sluoksnesis. 
Spermatozoido kaklas yra lyg są- 
narys, per kurį jo galva paslankiai 
sujungta su jungiamąja dalimi. 
Jungiamoji dalis prasideda prie 
kaklo skersine plokštele ir užsibaigia 
galiniu žiedu. Skersinė plokštelė ir 
galinis žiedas išsivysto iš užpakali- 
nės centriolės. Jungiamosios dalies 
ašį sudaro centrinė fibrilė, esanti aši- 
nio siūlo viduje. Tiriant elektroniniu 
mikroskopu, nustatoma, kad ašinis 
siūlas sudarytas iš centrinės fibrilės 
ir aplink ją esančių plonučių siūlelių. 


Aplink ašinį siūlą 8—9 kartus kaip 


spiralė apsisuka spiralinis siūlas, su- 
darytas iš chondriosomų. Ašinį ir spi- 
ralinį siūlus supa plonas citoplazmi- 
nis dangalas, kuriame taip pat yra 
chondriosomų. 

Spermatozoidų uodegos diamet- 
ras prie jungiamosios dalies yra 
maždaug 0,75u, o užpakaliniame ga- 
le — maždaug 0,1—0,2u. Uodegos 
ašį taip pat sudaro centrinė fibrilė, 
esanti viduje ašies siūlo, kuris suda- 
rytas iš plonučių siūlelių. Priekinė 
didesnė pagrindinė spermatozoido 
uodegos dalis ašinio siūlo paviršiuje 
turi ploną citoplazminį dangalą, ku- 
ris sudaro vidurinės spermatozoido 
dalies citoplazminio dangalo tęsinį. 
Užpakalinę, apie 10 ilgio, galinę 
spermatozoido uodegos dalį sudaro 
niekuo nepadengtas ašinis siūlas. 

Daugelio gyvūnų spermatozoido 
uodega yra ne siūlo, bet juostos ar 
net pailgos plėvelės pavidalo, kurios 
viduriu eina ašinis siūlas. 


Vyriškosios lytinės ląstelės 
gyvybingumo požymiai 


Spermatozoidai juda pirmyn, vin- 
giuojant jų uodegai. Jų judėjimui turi 
itakos aplinkos temperatūra, reakcija. 

2 pav. Vyro spermatozoido 


struktūra 
a —iš plokščiosios pusės; 5 — iš šono: 
1 —: spermatozoido galvos paviršinis 


citoplazminis sluoksnis; 2 — priekinė, 
be branduolio, spermatozoido galvos 
dalis; 2 — spermatozoido branduolys; 
4 — spermatozoido galvos plokštelė; 
5 — tarpinės medžiagos sluoksnelis; 
6 — skersinė plokštelė; 7 — ašinis 
siūlas; 8 — spiralinis siūlas; 9 — 
citoplazminis dangalas; 10 — galinis 
žiedas; J/ — uod2gos ašinis siūlas, 
padengtas  citoplazminiu dangalu; 
12 — uodegos ašinis siūlas be cito- 
plazminio dangalo 

cheminė sudėtis. Spermatozoidai juda prieš skysčio srovę ir prieš 
epitelio virpamųjų plaukelių bangavimą, 3—5 mm per minutę grei- 
čiu. Jų judėjimą tvarko vidurinė dalis. Todėl spermatozoidai 
gali judėti ir be galvos. Jei spermatozoidai juda, tai dar ne- 
reiškia, kad jie yra tinkami apvaisinti. Mai, begalviai spermato- 
zoidai, neturi branduolio, iad negali apvaisinti. 

Spermatozoidus link savęs traukia moters lytinių organų glei- 
vinės ir kiaušinio išskiriamos medžiagos, taip pat kai kurios che- 
minės medžiagos, pvz., obuolių rūgštis. Šarminėje aplinkoje sper- 
matozoidai ilgai išlieka gyvi, o rūgščioje — greitai žūva. Makštyje, 
"kur yra rūgšti reakcija, jie išlieka gyvi apie 45—60 minučių. Apie 
tai, kaip ilgai spermatozoidai būna gyvi moters lytiniuose takuose, 
įvairių mokslininkų duomenys skirtingi. Vieni (P. Ivanovas) nuro- 
do, kad jie čia išbūna gyvi 5—8 dienas, o kiti (M. Klara) jau po 
2 parų nerado gyvų spermatozoidų. 

Zmogaus ir žinduolių spermatozoidų amžius natūraliose sąly- 
gose priklauso daugiausia nuo d-iruktozės kiekio spermoje. d-Fruk- 
tozę, veikiant androgeniniams hormonams, dažniausiai išskiria 
į spermą sėklinės pūslelės (vesiculae seminales). 

Kai kurių gyvūnų spermatozoidai išbūna gyvi moteriško in- 
divido lytiniuose takuose labai ilgai, pvz., šikšnosparnio nuo rudens 
iki pavasario, bitės apie 4—5 metus. 

Spermatozoidai anksčiau netenka sugebėjimo apvaisinti, negu 
nustoja judėti. 

Sperma 


Sėklidės prielipo kanale susirinkę spermatozoidai šio kanalo, 
taip pat sėklinio latako (ductus deierens) ir išmetamojo latako 
(ductus ejaculatorius) sienelės lygiųjų raumenų peristaltinių susi- 
traukimų metu išvaromi į prostatinę šlapimkanalio dalį (pars 
prostatica urethrae). Čia prie spermatozoidų prisimaišo sėklinių 
pūslelių, prostatos, o vėliau ir bulbouretralinių liaukų (glandulae 
bulbourethrales) sekretas. Paskui skersaruožių raumenų (m. bulbo- 
cavernosus ir mm. ischiocavernosi) ritminių susitraukimų dėka 
spermatozoidai, susimaišę su minėtųjų liaukų sekretu, spermos 
pavidalu išmetami, ejakuliuojami, iš šlapimkanalio. 

Sperma yra želatininio skysčio konsistencijos palšas skystis, 
savotiško kvapo, silpnai šarminės reakcijos (pH = 7,9). Vienu kar- 
tu jos išmetama apie -3,3-—6 ml. Į spermos sudėtį, be spermato- 
zoidų, įeina sėklidės prielipo, sėklinių pūslelių, prostatos, gl. bul- 
bourethrales ir gl. urethrales sekretai. Sių liaukų sekretai išsiski- 
ria ne vienu metu. Sėklidės prielipo sekretas išsiskiria nuolat, gl. 
bulbourethrales sekretas — erekcijos metu, prostatos — ejakuliaci- 
jos pradžioje, o sėklinių pūslelių — ejakuliacijos pabaigoje. 

Normaliai 1 ml spermos yra 60—120 milijonų spermatozoidų. 
Jeigu yra mažiau negu 60 milijonų, tai toks reiškinys vadinamas 
oligospermija, mažasėklyste. Oligospermija gali būti kliūtis 
apvaisinti. 

Paprastai gali pasitaikyti iki 209/o nenormalios iormos sperma- 
tozoidų, kurie gali būti nesubrendę arba per anksti subrendę, pa- 
senę arba patologiškai pakitę. Čia būna spermatozoidų be galvos, 
su labai didele ar labai maža galva, su normalia galva, bet dviem 
ar net keturiom uodegom, su dviem ar daugiau galvų ir viena ar 
daugiau uodegų; gali būti nenormalūs santykiai tarp įvairių sper- 
matozoido dalių. | 

Kai kurių susirgimų ir lėtinių apsinuodijimų metu nenormalių 
spermatozoidų kiekis gali pasiekti 60?/o ir daugiau, kas dažnai jau 
kliudo apvaisinti. Galvojama, kad nenormalios spermatozoidų ior- 
mos kartais gali dalyvauti apvaisinime ir duoti patologines vysty- 
mosi formas. Bet tai dar neįrodyta. 

Azoospermija, begyvukyste, vadinama tokia būklė, kai 
sėklos latakų liaukos išskiria spermos skystį, bet jame nėra sperma- 
tozoidų. 

Aspermija, besėklyste, vadinama tokia būklė, kai nėra nei 
spermos, nei spermatozoidų. 

Nekrospermija vadinama tokia būklė, kai yra sperma, 
bet joje esą spermatozoidai nejuda. 

Spermoje yra fermentas hialuronidazė, pasigaminąs spermio- 
cituose, bet ne vėlesnėse spermatozoido vystymosi stadijose. Sper- 
matozoidų skaičius ir hialuronidazės kiekis spermoje yra pusiau- 
svyroje. Vadinasi, didelis spermatozoidų skaičius spermoje ne tik 
reikalingas tam, kad greičiau ir tikriau kuris nors iš jų pasiektų 
kiaušinį, bet taip pat ir tam, kad būtų sudarytos apvaisinimui rei- 
kalingos biocheminės sąlygos, reikalingas fermento kiekis. Hia- 
luronidazė, ardydama hialuroninę rūgštį, sudaro sąlygas pašalinti 
nuo kiaušinio paviršiaus spindulinį vainiką (corona radiata) ir 
ištirpinti skaidrųjį dangalą (zona pellucida), tuo būdu leidžia sper- 
matozoidui įeiti į kiaušinį. Todėl oligospermijos atveju, esant per 
mažam hialuronidazės kiekiui, spermatozoidas negali patekti 
į kiaušinį. Be to, dėl hialuronidazės irstant hialuroninei rūgščiai, 
susidaro gliukuroninė rūgštis ir gliukozaminas, reikalingi apvai- 
sinto kiaušinio vystymuisi prieš implantaciją. 

Azoospermijos būklėje spermoje visai nebūna hialuronidazės. 

Be spermatozoidų, spermoje randama pavienių didelių apskri- 
tų ląstelių su smulkiais apskritais intarpais, protoplazmos lašų, 
riebalų, baltymų lašelių, pigmento grūdelių, prostatos kūnelių (cor- 
pora amylacea prostatae), nuosėdų iš sėklinių pūslelių, įvairios 
formos ir dydžio kristalų. 


MOTERIšKOJI LYTINĖ LĄSTELĖ — KIAUŠINIS 
Moteriškosios lytinės ląstelės vystymasis 


Moters lytinės liaukos vystymosi pradžioje pirminės lytinės 
ląstelės žymiai didesnės už gretimas ląsteles, apskritos, švie- 
sia citoplazma, dideliu branduoliu. Jos pasirodo lytinės liaukos 

užuomazgos paviršių dengiančiame celomo epitelyje ir po juo esan- 
čioje mezenchimoje susidarančiose epitelinėse kilpose. Ar šios epi- 
telinės kilpos tiesiog atsiranda mezenchimoje, ar jauga iš celomo 
epitelio, kol kas neišspręsta. Sioms epitelinėms kilpoms skylant,“ 
susidaro pirminiai iolikulai. Pirminio folikulo centre 
lieka pirminė lytinė ląstelė, dabar jau vadinama ovogonija, 
apsupta vieno sluoksnio iš epitelinių kilpų susidariusio folikulinio 
epitelio (3 pav., a). 

Kiaušinio vystymasis, ovogenezė, praeina dauginimosi, au- 
gimo ir brendimo stadijas. Ovogonijų dauginimasis vyksta embrio- 
niniame periode ir po gimimo. 

Ir dabar nemaža yra autorių, nurodančių, kad po gimimo mo- 
ters kiaušidėje lieka tik tas ovogonijų skaičius, kuris išsivystė 
embrioniniame periode. Vargu ar šie tvirtinimai yra teisingi. Tyri- 
mais nustatyta (Bartas), kad kiekvieno gyvūnų dauginimosi se- 
zono metu iš kiaušidės audinių susidaro vis naujos lytinės ląstelės 
Pašalinus kiaušides, lytinės ląstelės gali regeneruoti iš gretimų 
audinių. Todėl, galima sakyti, kad ir suaugusiame organizme at- 
siranda naujos moteriškosios lytinės 1ąstelės. Kai kurie embriologai 
tvirtina, kad ankstyvose embriono vystymosi stadijose atsirandan- 
čios lytinės ląstelės vėliau degeneruoja ir iš jų suaugusio organiz- 
me neišsivysto nei spermatozoidai, nei kiaušiniai, o iš sėklidės ir 
kiaušidės audinių išsivysto naujos pirminės lytinės ląstelės 
(H. Bėnigas). 

Nustojusi daugintis ovogonija tampa pirmos eilės ovo- 
citu, kuris auga folikule. Šio pirmojo augimo perio- 
do metu pamažu didėja ovocito branduolio ir citoplazmos kiekis. 
Po šio periodo eina pirmasis ramybės periodas. Dau- 
guma pirmos eilės ovocitų pirmajame ramybės periode išbūna il- 
gai, pvz., iki lytinio brendimo. Ir folikulas per visą pirmąjį ramybės 
periodą išbūna pirminio iolikulo stadijoje. 

Prasidėjus lytiniam brendimui, pavieniai pirmos eilės ovocitai 
kas mėnuo pradeda pereiti į antrąjį augimo periodą, 
kurio metu jų citoplazmoje gaminasi trynys. Per visą moters ly- 
tinio aktyvumo laikotarpį kiekvieną mėnesį bręsta, tai yra pra- 
eina antrąjį augimo periodą, po vieną, o kartais ir daugiau ovoci- 
tų. Moters lytinio aktyvumo laikotarpis prasideda mėnesinių atsira- 
dimu apie 13—14 amžiaus metus ir baigiasi klimaksu, tai yra 
mėnesinių išnykimu, apie 48—50 amžiaus metus. 

Pereinant pirmos eilės ovocitui į antrąjį augimo periodą, ir fo- 
likulas, kuriame šis ovocitas yra, pereina į bręstančio, arba 
antrinio, folikulo stadiją. Tada šio folikulo vienasluoksnis 
plokščiasis folikulinis epitelis, supantis ovocitą, tampa kubiniu, vė- 
liau prizminiu ir dar vėliau, ląstelėms besidauginant, iš viena- 
sluoksnio — daugiasluoksnių (3 pav., b, c). Bręstančio folikulo 
folikulinio epitelio sluoksnių skaičiui daugėjant ir tuo būdu didė- 
jant Iolikului, aplinkinis jungiamasis audinys sudaro apie foliku- 

linį epitelį glaudesnį jungiamojo audinio sluoksnį — folikulo 
dangalą (tAeca folliculi). 
Vėliau, folikulinio epitelio sluoksnių skaičiui daugėjant ir io- 
likului didėjant, folikulinio epitelio viduriniuose sluoksniuose pra- 
deda susidaryti ertmės, pripildytos folikulinio epitelinių ląstelių 
išskiriamo skysčio. Paskui šios ertmės susilieja į vieną bendrą 


(2 e jo „LC "Pa *. 
3 pav. Kiaušinio vystymasis moters | Žid Pi us OS g 
kiaušidėje (H. Bėnigas) Ž BAA A A + pk a4 i 
a — pirminiai folikulai moters kiaušidės ž 3 > Ę m 54 L PSAS 
žieviniame sluoksnvje: / — ovogonija 
2 — kiaušidės žievinio sluoksnio jungia 


mojo audinio ląstelės; 3 — ovoginiją vie- ; 
nu sluoksniu supančios folikulinio epitelio 482 
ląstelės; b —- pradėjęs bręsti folikulas: 
1 — thesa folliculi; < — bręstantis foli- 4 
kulas su jau daugiasluoksniu folikuliniu 45ž,+7 
epiteliu: / — ovocito citoplazma; 2 — A 
ovocito branduolys; 3 — ovacito bran- 
duolėlis; 4 — theca folliculi: d — subren- 
dęs folikulas moters kiaušidės žievinia- 
me sluoksnyje: / — thesa folliculi tunica 
externa: 2 — thesa folliculi tunica inter- 
na; 3 — membrana granulosa; 4 —- 
liguor folliculi; 5 — cumulus oophorus; 
6 — corona radiata; 7 — ovocito bran- 
duolys; 8 — zona pellucida 


tolikulinę ertmę, pripildytą folikulinio skysčio (3 pav., d). Tada 
Iolikulas tampa subrendusių, arba tretiniųu, foli- 
kulu, Gralo folikulu, kuris iš pradžių turi apie 5 mm diametrą. 
Folikulinės ertmės pakraščiais pasilieka keli sluoksniai folikulinio 
epitelio, kuris dabar čia sudaro folikulo grudėtąją plėvę 
(membrana granulosa). Viename folikulinės ertmės krašte folikuli- 
nio epitelio ląstelės, keliais sluoksniais apsupusios pirmos eilės 
ovocitą, pritvirtina jį toje vietoje prie grūdėtosios plėvės. Ši pri- 
tvirtinanti folikulinių ląstelių grupė vadinama cumulus oophorus. 
Vienas folikulinio epitelio sluoksnis ovocito paviršiuje sudaro 
spindulinį vainiką (corona radiata), po kuriuo yra ovo- 
citą supantis skaidrusis dangalas (zona pellucida). 

Grūdėtosios plėvės išoriniame paviršiuje yra bestruktūrė plona 
bazinė membrana. Išorinėje jos pusėje yra folikulo dangalas (theca 
iolliculi), kurio vidinis sluoksnis (tunica interna) turi daugiau jun- 
giamojo audinio ląstelių, o išorinis (tunica externa) — daugiau 
jungiamojo audinio skaidulų. 

Kai subrendęs folikulas pasiekia 6 mm. diametrą, jame esąs 
pirmos eilės ovocitas užbaigia antrąjį augimo periodą ir pereina 
į antrąjį ramybės periodą. Tada folikulo tolesnis au- 
gimas laikinai sustoja. Vėliau tokiame nurimusiame iolikule esąs 
pirmos eilės ovocitas pradeda pereiti į; brendimo stadiją. 
Tada ir folikulas pradeda vėl intensyviai didėti ir per keletą dienų 
pasiekia 15—20 mm diametrą. Toks folikulas jau yra užbaigęs 
savo augimą, subrendęs ir pasiruošęs plyšti. 

Lig šiol stebėtos dar ne visos žmogaus ovocito brendimo sta- 
dijos. Tačiau iš turimų duomenų galima spręsti, kad jos yra 
panašios kaip ir kitų žinduolių. Branduolys praeina mitozinio ski- 
limo profazę ir metalazę. Profazės metu chromosomos susigrupuo- 
ja poromis ir, skildamos kiekviena išilgai pusiau, sudaro chromoso- 
mų ketvertus (tetradas), kurie išlieka ir metaiazėje. Pastarojoje 
fazėje chromosomų verpstė priartėja prie ovocito paviršiaus. Ties 
verpste ovocito paviršiuje iškyla nedidelė ovocito citoplazmos da- 
lis pumpuro pavidalu. Anaiazėje iš kiekvienos pusiau skilusių chro- 
mosomų poros viena chromosoma su abiem savo pusėmis pereina 
į šį citoplazmos pumpurą, kuris vėliau atsiskiria nuo pirmos eilės 
ovocito, tapdamas pirmuoju redukciniu kūneliu 
(4 pav.). Kita chromosoma iš kiekvienos chromosomų poros su 
abiem savo pusėmis pasilieka pirmos eilės ovocite, kuris dabar, 
atsiskyrus nuo jo pirmajam redukciniam .-kūneliui, tampa antros 
eilės ovocitu ir turi dukart mažesnį chromosomų skaičių ne- 
gu visos kitos to organizmo. ląstelės. Vadinasi, šio skilimo metu 
ne tik redukuojamas, sumažinamas, ovocito citoplazmos kiekis, at- 
siskiriant redukciniam kūneliui, bet taip pat redukuojamas pusiau 
ir chromosomų kiekis. Taip vyksta pirmasis brendimo 
skilimas, po kurio susidaro vienas antros eilės ovocitas ir 
vienas redukcinis kūnelis. Žmogaus, kaip ir visų žinduolių, pirmasis 
ovocito brendimo skilimas įvyksta prieš pat subrendusio folikulo 
plyšimą dar šio folikulo viduje. Antrasis brendimo skilimas vyksta 
tuoj po subrendusio Iolikulo plyšimo. Tačiau šis skilimas užsi- 
baigia tik tada, kai į antros eilės ovocitą įeina spermatozoidas. Jei 
apvaisinimas neįvyksta, tai antros eilės ovocitas žūva, neužbaigęs 
antrojo brendimo skilimo. Antrasis brendimo skili- 
mas vyksta kaip ir pirmasis, tik chromosomos jau prieš pirmąjį 
skilimą yra skilusios pusiau ir pirmojo skilimo metu savo skai- 
čiumi pusiau sumažėjusios. Todėl antrojo brendimo skilimo metu 
jau kiekvienos chromosomos viena pusė eina į vieną, o kita — į ki- 
tą ląstelę. Taigi po antrojo brendimo skilimo chromosomų skai- 
čius lieka toks pat redukuotas, koks jis pasidarė po pirmojo bren- 
dimo skilimo. 

Antrojo brendimo skilimo metu nuo antros eilės ovocito atsi- 
skiria antrasis redukcinis kūnelis. Po to nyksta 
ląstelės centras ir taip iš antros eilės ovocito išsivysto subren- 
dęs kiaušinis, turintis dukart mažesnį chromosomų skaičių, 
negu visos kitos to organizmo ląstelės. 

Vadinasi, apvaisinimo metu spermatozoidas įeina į antros eilės 
ovocitą. Bet šis apvaisintas ovocitas gali vystytis toliau, tik 


4 pav. Žmogaus kiaušinio brendimas ir apvaisinimas (schema) (M. Klara) 


nuo pirmos eilės ovocito atsiskiria pirmasis redukcinis kūnelis ir tuo būdu pirmos 
il's ovocitas tampa antros eilės ovocitu, į kurį matomas besiskverbiantis spermatozoi- 
das: 2 — nuo antros eilės ovocito atsiskiria antrasis redukcinis kūnelis ir tuo būdu ant- 
ros eilės ovocitas tampa kiaušiniu; kiaušinyje matoma spermatozoido branduolys ir cent- 
ras su centriolėmis; 3 — kiaušinio paviršiuje redukciniai kūneliai; tarp kiaušinio ir sperma- 


tozoido branduolių centriolės eina į priešingus kiaušinio ašigalius; 4 — kiaušinio ir 
spermatozoido branduoliuose aiškėja chromosomos; 5 — prasideda apvaisinto kiaušinio dali- 
jimasis; 6 —1 pirmosios dvi blastomeros; viena jų jau pradėjusi dalytis; 7 — gemalas iš 


keturių blastomerų (ketvirtosios blastomeros paveiksle nematyti) 


atsiskyrus nuo jo-antrajam redukciniam kūneliui, išnykus ląstelės 
centrui ir tapus jam subrendusiu kiaušiniu, turinčiu redukuotą 
chromosomų skaičių. 

Pirmasis redukcinis kūnelis gali vėl skilti ir duoti du naujus 
beveik lygius redukcinius kūnelius — trečiąjį ir ketvirtąjį. 

Redukciniai kūneliai turi branduolį, bet labai mažai citoplaz- 
mos, ir neturi trynio. Jie greitai žūva. Tačiau kai kurie autoriai 
mano, kad nenormaliose sąlygose ir redukcinis kūnelis gali būti 
apvaisintas ir duoti pradžią vystymosi trūkumams, ypač vadina- 
miesiems parazitiniams dvyniams, kur vienas embrionas išsivysto 
normaliai, o kitas, su šiuo susijęs, lieka neišsivystęs. 

Abiejų lyčių lytinės ląstelės besivystydamos praeina daugini- 
mosi stadiją (spermiogonijos, ovogonijos). Po to jos pereina į au- 
gimo stadiją. Vyriškosios lytinės ląstelės augimo stadiją praeina 
greičiau, nuosekliai augdamos (spermiocitas). Moteriškosios lytinės 

ląstelės augimo stadija ilgiau užsitęsia ir skiriasi į du periodus. 
Pirmuoju periodu augimas lėtas; jo metu pamažu daugėja pirmos 
eilės ovocito citoplazmos ir branduolio medžiagų kiekis. Antrojo 
periodo metu citoplazmoje susikrauna atsarginių maisto medžia- 
gų— trynys, kurio vyriškojoje lytinėje ląstelėje nebūna. Tačiau 
ir vienų, ir kitų lytinių ląstelių augimo stadijoje vyksta šių ląstelių 
pasiruošimas mitoziniam skilimui, ir šios stadijos pabaigoje jos 
lėtai praeina pirmąją mitozinio skilimo fazę, profazę. Pastaroji 
skiriasi nuo paprasto visų kitų organizmo ląstelių mitozinio ski- | 
limo profazės tuo, kad čia chromosomos ne pavienės, bet susigru- 
puoja poromis. Yra nurodymų, kad jos, susiglaudusios po dvi, gali 
porose pasikeisti savo medžiagos dalimis. Proiazės pabaigoje, kaip 
kiekvieno mitozinio skilimo metu, taip ir čia, kiekviena chromo- 
soma skyla išilgai pusiau. . 

Sveikos moters kiaušidėje nuo lytinio subrendimo maždaug iki 
trisdešimt penktųjų amžiaus metų visada yra labai daug ne visai 
subrendusių folikulų, kuriuose esąs ovocitas yra antrame ramybės 
periode. Maždaug kas 28 dienos vienas iš šių folikulų pasiekia 
galutinį subrendimą. Šis 28 dienų ciklas vadinamas moters lytiniu 
ciklu. Jo trukmė individualiai svyruoja; be to, ji svyruoja tos pat 
moters organizme, esant įvairioms sąlygoms. 

Artėjant folikului prie subrendimo pabaigos, jo grūdėtosios 
plėvės folikulinės epitelinės ląstelės greitai dauginasi. Dėl to ne 
tik didėja folikulas ir jo ertmė, bet ir daugėja grūdėtosios plėvės 
ląstelių sluoksnių skaičius. Baigiant folikului bręsti, padidėja mi- 
nėtosios plėvės 1ąstelės. 

Subrendusio folikulo dangalas ties cumulus oophorus sustorėja. 

Didėjant folikului ir jo viduje folikulinio skysčio kiekiui, foli- 
kulas iškyla kiaušidės paviršiuje, iškeldamas ties savimi kiaušidės 
audinio paviršinį sluoksnelį — tunica albuginea. Tada kiaušidės 
paviršiuje matyti šviesesnė, anemiška, iškylančio folikulo vieta. 

Prieš folikului plyštant, jo cumulus oophorus epitelyje atsi- 
randa ertmės, užpildytos skysčiu, tik spindulinio vainiko ląstelės 
lieka prie ovocito paviršiaus. Subrendusio folikulo plyšimas moters 
kiaušidėje įvyksta išsiplečiant kiaušidės kraujagyslėms ir dėl to 
kiek padidėjant vidiniam kiaušidės audinių spaudimui. Folikului 
plyštant, jame esąs ovocitas, apsuptas spindulinio vainiko, drau- 
ge su ištekančiu folikuliniu skysčiu išnešamas į kiaušidės paviršių. 
Sis iolikulo plyšimas ir ovocito išėjimas vadinamas ovuliacija. 

Kartais jaunoms moterims, o kartais prieš lytinio aktyvumo 
pabaigą, prieš klimaksą, subrendęs folikulas lieka kiaušidėje ne- 
plyšęs (iolliculus persistensj. Dėl to padaugėja moters organizme 
folikulinio hormono ir ilgiau trunka jo išskyrimas. Be to, labiau 
išsivysto ir ilgiau užtrunka gimdos gleivinės proliferacijos fazė, 
vėluoja ir būna kraujingesnės mėnesinės. 

Kai kurių žinduolių, pavyzdžiui triušės, katės, folikulo galutinį 
subrendimą ir plyšimą sukelia lytinis aktas. Triušės folikulas plyš- 
ta maždaug praėjus 10 valandų, o katės — 2 dienoms po lytinio 

akto. Manoma, kad ir žmonių lytiniai santykiai, skatindami kiau- 
šidės hiperemiją, gali paankstinti folikulo plyšimą. 

Kadangi folikulas plyšta įvairiose kiaušidės paviršiaus vieto- 
se, todėl senesnių moterų šis paviršius nelygus. Subrendęs kume- 
lės folikulas visada nukrypsta į vieną kiaušidės vietą, ovuliacijos 
daubą, ir ovuliacija įvyksta visada toje pačioje kiaušidės paviršiaus 


5 pav. Moters nėštumo meto geltonojo kūno kiaušidėje piūvio dalis 
(M. Bėnigas). Geltonasis kūnas maksimalaus išsivystymo stadijoje 


1 — geltonojo kūno centras; 2 — geltonojo kūno centro pakraščiais išsivystąs jungia- 
masis audinys; 3 — geltonojo kūno liaukinis epitelis 


vietoje. Plyšusiame folikule iš folikulinio epitelio ląstelių vystosi 
liauka — geltonasis kūnas (corpus Iuteum) (5 pav.). Cik- 
linius kiaušidės kitimus skatina hipofizio (hypophysis) priekinės 
dalies gonadotropiniai hormonai. Pašalinus priekinę hipofizio dalį, 
lytinis kiaušidės ciklas išnyksta. 

Folikulų brendimas iki folikulinės ertmės atsiradimo vyksta 
nepriklausomai nuo gonadotropinių hormonų. Tolesnį folikulų 
brendimą jau skatina folikulus skatinantis hipofizio priekinės da- 
lies hormonas. Tos pat hipolizio dalies liuteinizuojantis hormonas 
skatina folikulinio hormono gamybą. Plyšus folikului, pastarasis 
hormonas skatina šio folikulo grūdėtosios plėvės ląsteles tapti 
liuteininėmis ląstelėmis, bet neskatina geltonojo kūno hormono 
gamybos. Liuteotropinis hipofizio priekinės dalies hormonas jau 

skatina geltonojo kūno hormono gamybą ir paties geltonojo kūno 
vystymąsi. Hipofizio priekinės dalies hormonų gamybai turi įtakos 
kiaušidės hormonai. Aplamai bet kurios endokrininės liaukos dar- 
bas priklauso nuo visų endokrininių liaukų veikimo, kurį derina 
nervų sistema. 

Nuo kiaušidės ciklo priklauso ir gimdos gleivinės cikliški kiti- 
mai, užsibaigiantieji mėnesinėmis. Todėl mėnesinių pradžia leidžia 
apytikriai spręsti apie ovuliacijos laiką. Moterų, kurių kiaušidės 
ir gimdos gleivinės ciklas kartojasi kas 28 dienas, ovuliacija įvyks- 
ta dažniausiai tarp 13 ir 16 dienų po buvusių mėnesinių pradžios. 
Todėl tuo laikotarpiu dažniausiai įvyksta apvaisinimas. Tačiau ne- 
retai ovuliacija įvyksta tarp 5 ir 13 dienų po mėnesinių. Rečiau 
ji pasitaiko praslinkus 17 ir daugiau dienų po buvusių mėnesinių. 

Kartais per vieną mėnesinių ciklą įvairiu laiku gali plyšti ne 
vienas, bet du ar net daugiau folikulų. Tačiau pakartotinis folikulų 
plyšimas vieno gimdos gleivinės ciklo metu jau nedaro įtakos 
į vykstantį tuo metu ciklą, nes ovuliacija nepriklauso nuo mėnesi- 
nių, ir plyšusio folikulo vietoje išsivysčiusio geltonojo kūno hormo- 
nai slopina plyštančių folikulų hormoninį veikimą. 

Mėnesinių ciklas susijęs su folikulo subrendimu ir plyšimu, ply- 
šusiaine Iolikule geltonojo kūno išsivystymu, gimdos gleivinės pa- 
siruošimu nėštumui. Kartais moterims (jaunoms) lytinio brendimo, 
o dažniau — klimakso metu vyksta vadinamos netikrosios mėnesi- 
nės, tai yra būna kraujavimas be iolikulo plyšimo ir geltonojo kūno 
išsivystymo. Gimdos gleivinė tada nepraeina sekrecijos fazės, pa- 
silikdama iki mėnesinių proliferacijos fazėje. 

Plyšusio folikulo sienelės susiraukšlėja, o viduje lieka trupu- 
tis folikulinio skysčio dažnai su kraujo priemaiša. Folikulo plyši- 
mo angą uždaro sukrešėjęs folikulinis skystis ir fibrinas. Vėliau 
čia užauga jaunas su gausiom kraujagyslėm jungiamasis audi- 
nys. Grūdėtosios plėvės ląstelės greitai dauginasi ir du—tris kar- 
tus padidėja. Taip vyksta pirmoji geltonojo kūno vystymosi stadi- 
ja —proliferacijos „stadija. 

Po to iš iolikulo dangalo vidinio sluoksnio į grūdėtąją plėvę 
jauga kraujagyslių kapiliarai, lydimi jungiamojo audinio. Tai ant- 
roji geltonojo kūno vystymosi stadija —vaskuliarizacijos 
stadija. Tada ir į buvusio folikulo vidų, užpildytą folikulinio 
skysčio liekanų, įauga jungiamasis audinys. Tuo būdu iš šio audi- 
nio susidaro būsimojo geltonojo kūno centras. Aplink šį jungia- 
mojo audinio branduolį tada jau būna išaugusios grūdėtosios plė- 
vės ląstelių vaskuliarizuotos kilpos. 

Praėjus maždaug 10 dienų po folikulo plyšimo, grūdėtosios 
plėvės ląstelėse pradeda atsirasti lipoidiniai lašai ir gelsvos spal- 
vos pigmentas liuteinas, kuris dalinai difuziškai, o dalinai grūde- 
liais pasiskirstęs po citoplazmą. Nuo tada grūdėtošios plėvės ląs- 
telės vadinamos liuteininėmis. 

Folikulo dangalo vidinio sluoksnio ląstelėse šiuo metu taip pat 
atsiranda lipoidinių lašų ir liuteino, tačiau šios ląstelės lieka ma- 

žesnės už liuteinines. Taip vyksta trečioji geltonojo kūno vysty- 
mosi stadija —liaukinė metamoriozė. Po 2—3 dienų 
geltonasis kūnas pasiekia ketvirtąją savo vystymosi stadiją — 
maksimalaus išsivystymo stadiją (5 pav.). 

Jei apvaisinimas neįvyko, tai ši ketvirtoji stadija trunka vos 
3—4 dienas ir po to prasideda greitai vykstanti geltonojo kūno 
nykimo stadija. Smarkiai vyksta liuteininių ląstelių rieba- 
linė distrofija, ir jos žūva. Jų vietą užima čia augantis jungiama- 
sis audinys, kuris išnykusio geltonojo kūno vietoje sudaro jun- 
giamojo audinio randą — corpus albicans, arba corpus Tibrosum. 
Per 6—8 savaites ir pastarasis išnyksta. 

Geltonasis kūnas, išsivystąs neįvykus apvaisinimui, vadinamas 
netikruoju geltonuoju kūnu (corpus Iuteum menst- 
ruationis), išsivystąs įvykus apvaisinimui — tikruoju gelto- 
nuoju kūnu (corpus luteum graviditatis). Pirmasis kaip liau- 
ka veikia apie 10—12 dienų. Netikrasis geltonasis kūnas kar- 
tais gali išnykti per greit, bet gali ir likti per ilgai. Pastaruoju 
atveju neįvyksta laiku mėnesinės. 

Jei kiaušinis apvaisinamas, į gimdos gleivinę įsiskverbusio 
gemalo trofoblastas išskiria choriongonadotropiną, kuris ne tik su- 
laiko geltonojo kūno nykimą, bet dar skatina tolesnį jo vystymąsi. 
Tikrasis geltonasis kūnas pasiekia maždaug 3 cm diametrą. Sio 
kūno maksimalaus išsivystymo stadija tęsiasi iki 4 nėštumo mėne- 
sio. Vėliau iki 5—6 nėštumo mėnesio, jis pamažu išnyksta ir jo 
vietoje lieka jungiamojo audinio randas— corpus albicans. 

Geltonasis kūnas apvaisinto kiaušinio atžvilgiu atlieka trejopą uždavinį. 
Jis paruošia gimdos gleivinę, kad gemalas galėtų į ją įsiskverbti ir joje mai- 
tintis. Geltonojo kūno pašalinimas tuoj sukelia gimdos gleivinės irimą, mė- 
nesines. Jis sumažina gimdos raumenų jautrumą ir stabdo jų susitraukimą. 
Tuo būdu užtikrinamas į gimdos gleivinę įsiskverbusiam gemalui saugus vys- 
tymasis. Pagaliau geltonasis kūnas sulaiko kiaušidėje kitų folikulų brendimą. 
Įsodinus triušei kiaušidę su išsivysčiusiu geltonuoju kūnu, laikinai sulaikomas 
šio gyvūno folikulų brendimas, gaunama hormoninė sterilizacija. 

Iš daugybės moters kiaušidėje subręstančiuose folikuluose iš- 
sivystančių kiaušinių tik keletas apvaisinami ir duoda pradžią 
naujam žmogui. Visi likusieji žūva įvairiose jų vystymosi stadijo- 
se, kartu nykstant folikulams. 

Nykstant folikulams, pirma žūva ovocitas, o paskui ir iolikuli- 
nis epitelis. Nykstančio folikulo vietoje lieka jungiamojo audinio 
randelis, kuris vėliau irgi išnyksta. 

Išėjęs iš plyšusio folikulo kiaušinis, apsuptas skaidriojo dan- 
galo ir spindulinio vainiko, paprastai tuoj patenka į kiaušintakį 
(tuba uterina), nes kiaušintakio distaliniame gale yra iškyšuliai, 
vadinami fimbrijomis, kurie, veikiami subrendusio folikulo hormonų 
nukreipia iš plyšusio- folikulo išėjus; kiaušinį kiaušintakio link. 
Be to, jį ta kryptimi nukreipia kiaušintakio virpamieji plaukeliai, 
kurių virpesiai plinta gimdos link. Tačiau, nežiūrint to, kartais 
kiaušinis nepatenka į kiaušintakį: pasilieka arba kiaušidės pavir- 
šiuje, arba pilvo ertmėje. 

Peristaltiniai kiaušintakio raumenų judesiai padeda kiaušiniui 
keliauti kiaušintakio kanalu gimdos link. Sudėtingos išilginės 
kiaušintakio gleivinės raukšlės paprastai nekliudo kiaušiniui slink- 
ti į gimdą. Tik dėl uždegiminių procesų sulipusios raukšlės trukdo 
kiaušinio judėjimui į gimdą. 

Žmogaus kiaušinis juda kiaušintakio kanalu į gimdą 3—4 die- 
nas. Gimdoje jis dar kurį laiką iki implantacijos būna lais- 
vas. Todėl nuo ovuliacijos iki implantacijos praeina maždaug 
5 dienos. 

Subrendusiame iolikule esąs antros eilės ovocitas prieš foliku- 
lo plyšimą pradeda antrąjį brendimo skilimą. Tačiau šis skilimas 
vėliau sustoja. Jei, plyšus folikului, iš jo išėjęs antros eilės ovoci- 
tas liko neapvaisintas, tai, patekęs į kiaušintakį, jis keliauja gim- 
dos link, kol pagaliau žūva neužbaigęs antrojo brendimo skilimo. 
Jeigu per keletą valandų po ovuliacijos, kol dar antros eilės ovoci- 
tas gali būti apvaisintas, į jį įeina spermatozoidas, tada tuoj pat 
užsibaigia antrasis brendimo skilimas ir antros eilės ovocitas 
tampa subrendusiu kiaušiniu. Vadinasi, žmogaus antros eilės ovo- 


tozoidas. 


Subrendusios moteriškosios lytinės ląstelės struktūra 


Subrendęs žmogaus kiaušinis fiksuotame preparate turi 
100—125u, nefiksuotame — apie 150u diametrą. Jis yra dides- 
nis už visus ligi šiol žinomus placentinių žinduolių kiaušinius. 
Kiaušinio branduolys apskritas, 34—45p; diametro su dideliu bran- 
duolėliu centre (6 pav.), ir yra 
prie viršutinio kiaušinio poliaus, 
prie kurio jis, matyt, kyla dėl savo 
nedidelio svorio. Kartais viename 
kiaušinyje būna du ir daugiau 
branduolių. Gal būt, tais atvejais, 
vystantis kiaušiniui, skyla bran- 
duolys, bet neskyla visa likusi 
ląstelė. Pasitaiko kiaušinių su la- 
bai dideliu branduoliu. Citoplazma 
kiaušinio paviršiuje sudaro skaid- 
rų sluoksnį, o giliau joje stambiais 
lašais išsidėstęs trynys. Trynio 1a- 
== šuose yra baltymų, angliavande- 
6 pav. Moters kiaušinis,.paimtas iš nių, riebalinių medžiagų, druskų 
apa k ir karotinoidų, dėl kurių trynys 
sauiisaus Nasi imsis, Sei 218 gelsvas. Zmogaus At aukštes- 
sis dangalas sustorėjęs. Citoplaz-  NMIŲJŲ žinduolių kiaušiniuose try- 
moje matyti stipriai šviesą laužian-  Nio yra mažiau negu visų kitų 

tieji lipoidų lašai stuburinių gyvūnų.. 

Pagal trynio kiekį skiriami mažai trynio turintieji — ol i go- 
lecitaliniai— ir daug trynio turintieji — polilecitali- 


niai— kiaušiniai (7 pav.). 

Pagal trynio išsidėstymą 
kiaušinyje skiriami izoleci- 
taliniai kiaušiniai (try- 
nys vienodai pasiskirstęs 
kiaušinio citoplazmoje) ir 
anizolecitaliniai 
kiaušiniai (trynys nevienodai 
pasiskirstęs kiaušinio cito- 
plazmoje). Oligolecitaliniai 
kiaušiniai kartu yra ir izole- 
citaliniai, o polilecitaliniai — 
ir anizolecitaliniai. 

Kai kurių anizolecitalinių 
kiaušinių trynys yra susikon- 
centravęs kiaušinio centre, 
aplink branduolį. Tokie kiau- 
šiniai vadinami centrole- 
citaliniais. Kitų anizo- 
lecitalinių kiaušinių trynys 
yra susikoncentravęs viena- 
me kiaušinio gale. Tai telo- 

Pastarųjų kiaušinių galas, 
kuriame yra trynys, vadina- 
mas vegetaciniu poliu- 
mi, o priešingas, trynio ne- 
turįs — animaliniu. 

Trynys yra pasyvi masė, 
kliudanti vystytis trynį tu- 
rinčiai kiaušinio citoplazmos 
daliai. 

Mažai trynio turintis kiau- 
šinis po apvaisinimo skyla 
visas, ir visa jo masė daly- 
vauja naujo gemalo sudary- 
me. Tokie kiaušiniai vadinami 
holoblastiniais. Daug 
trynio turinčių telolecitali- 
nių kiaušinių po apvaisini- 
mo skyla tik animalinis, ' ci- 
toplazminis, trynio neturįs 
kiaušinio polius. Iš šio po- 
liaus vystosi naujas gemalas. 
o vegetacinis polius nesky- 
la ir gemalo kūno sudaryme 


7 pav. Kiaušinių rūšys pagal trynio 
išsidėstymą kiaušinyje ir šių kiaušinių 
segmentacijos rūšys (M. Klara) 

1 — oligolecitalinis kiaušinis; 2 — pilna ir lygi 
segmentacija; 3 — telolecitalinis kiaušinis; 4 — 
pilna, nelygi segmentacija; 5 — telolecitalinis 
kiaušinis; 6 — dalinė, diskinė segmentacija; 7 — 
centrolecitalinis kiaušinis; 6 — dalinė, paviršinė 
segmentacija 

nedalyvauja. Tokios sandaros kiaušiniai vadinami meroblas- 
tiniaia. 

Iš stuburinių gyvūnų nėgių, ganoidų, varliagyvių ir žinduolių 
kiaušiniai yra holoblastiniai, kiltų stuburinių — meroblastiniai. 

Kaip minėjome, kiaušinis apsuptas skaidria membrana — 
skaidriuoju dangalu, kuris yra radialiai ruožuotas, apie 10—15 ų 
storio. Šio dangalo išorėje yra vienas sluoksnis Iolikulinio epi- 
telio ląstelių, kurios, išsidėsčiusios spinduliais ant jo, sudaro 
spindulinį vainiką (corona radiata). Pastarojo ląstelių ataugos 
eina radialiai per skaidrųjį dangalą ir pasiekia kiaušinio paviršių. 
Matyti, spindulinio vainiko ląstelės kiaušiniui atlieka tą patį 
vaidmenį, kaip Sertolio ląstelės besivystančiam spermatozoidui. 


APVAISINIMAS 


Apvaisinimas — tai vyriškosios ir moteriškosios lytinių ląstelių 
susijungimas. Šis susijungimas įvyksta aukštesniųjų stuburinių 
ir žmogaus moteriškojo individo lytiniuose takuose po lytinio 
akto, kurio metu į makštį (vagina) suleidžiama sperma su sper- 
matozoidais. Tai vidinis apvaisinimas. Žemesniųjų stuburinių 
spermatozoidai ir kiaušiniai išleidžiami iš organizmo į vandenį, 
kuriame ir įvyksta jų susijungimas — apvaisinimas. Tai išorinis 
apvaisinimas. 

Apvaisinimo eiga visų gyvų organizmų, besiveisiančių lytiniu 
būdu, iš esmės vienoda. 

Zinduolių moteriška lytinė ląstelė apvaisinime dalyvauja ant- 
ros eilės ovocito stadijoje. Kaip minėjome, spermatozoidai, hialu- 
ronidazės dėka prasiskverbę pro spindulinio vainiko ląsteles ir 
skaidrųjį dangalą, pasiekia antros eilės ovocito paviršių. Ties ta 
vieta atsiranda mažas ovocito citoplazmos iškilimas, pro kurį ir 
įeina spermatozoidas į ovocito citoplazmą. Spermatozoidui įėjus, 
ovocito branduolyje išryškėja chromosomos, nyksta ovocito bran- 
duolio dangalas, chromosomos priartėja prie ovocito paviršiaus, 
toje vietoje ovocito paviršiuje iškyla ovocito citoplazmos pumpu- 
ras, į kurį įeina dalis chromosomų, o kita dalis lieka ovocite. Taip 
įvyksta antrasis ovocito brendimo skilimas, kurio metu nuo ovoci- 
to paviršiaus atsiskiria pumpuro pavidalo maža ląstelė (antrasis . 
redukcinis kūnelis); likusi didesnė ląstelė jau yra subrendęs kiau- 
šinis. Pastarojo citoplazmoje jau yra prieš antrąjį brendimo ski- 
limą čia įėjęs spermatozoidas. 

Spermatozoidui įėjus į kiaušinį ir dėl to pasikeitus kiaušinio 
citoplazmos fizinei-cheminei būklei, dalis skysčio išeina iš kiau- 
šinio citoplazmos į tarpą tarp kiaušinio paviršiaus ir skaidriojo 
dangalo. Toks reiškinys pastebėtas, sekant triušės kiaušinių ap- 
vaisinimą. | 

Įeinant spermatozoidui į kiaušinio citoplazmą, jo uodega atsi- 
skiria nuo tarpinės dalies ir pamažu nyksta. Kai kurių gyvūnų 

beuodegis spermatozoidas apvaisinimo metu visas įeina į kiauši- 
nio citoplazmą. 

Spermatozoido jungiamoji dalis ir kaklas atsiskiria nuo gal- 
vos, o citoplazma susimaišo su: kiaušinio citoplazma. Spermato- 
zoido spiralinį siūlą sudarančios chondriosomos pasiskirsto kiau- 
šinio citoplazmoje. Spermatozoido kakle esančios centriolės 
patenka į tarpą tarp spermatozoido branduolio ir kiaušinio bran- 
duolio. Čia abi centriolės tolsta viena nuo kitos priešinga krypti- 
mi, o tarp jų susidaro citoplazmos siūlų achromatinė verpstė. 
Tuo metu spermatozoido ir kiaušinio branduoliuose išryškėja 
chromosomos, nyksta branduolių dangalai (žr. 4 pav.). Po to 
spermatozoido ir kiaušinio chromosomos koncentruojasi achroma- 
tinės verpstės pusiaujo srityje ir čia sudaro vieną bendrą, meta- 
fazės stadijos achromatinės verpstės pusiaujo plokštumoje išsi- 
dėsčiusią chromosomų grupę. 

Taip užsibaigia apvaisinimas, ir apvaisintas kiaušinis skyla 
toliau. 

Susijungiant vyriškajai ir moteriškajai lytinėms ląstelėms, jų 
tarpusavės sąveikos išdavoje susidaro viena ląstelė — apvaisintas 
kiaušinis, zigota. Ši ląstelė — tai naujo organizmo pirmoji 1ąs- 
telė, kuri, jau baigiantis jos susidarymui, pradeda daugintis. Tuo 
tarpu šią ląstelę sudariusios lytinės 1ąstelės, prieš joms susijun- 
giant, negalėjo daugintis, nes po redukcinių skilimų jos jau ne- 
turėjo pilnos tos rūšies gyvo organizmo ląstelei būdingos sudėties. 
Lytinės ląstelės perduoda po apvaisinimo išsivystančiam naujam 
organizmui iš jo tėvų paveldimus požymius. 

Chromosominės paveldimumo teorijos šalininkai yra tos nuomonės, kad 
paveldimi požymiai perduodami vaikams vien per chromosomas. Tuos požy- 
mius jie sieja su išilgai chromosomos išsidėsčiusiomis dalelėmis, kurias jie 
vadina genais. Suradus chromosomose polimerinės dezoksiribonukleininės rūgš- 
ties molekulių, chromosominės paveldimumo teorijos šalininkai atskiras šios 
rūgšties molekulių grandis tapatina su genais ir paveldimumą mėgina aiškinti 
dezoksiribonukleininės rūgšties savybėmis. Chromosominė paveldimumo teorija 
yra idealistinė, nes ji izoliuoja chromosomas nuo viso organizmo, pri- 
pažindama joms vien nežinia kada ir nežinia kieno suteiktą paveldimų požy- 
mių perdavimo galią. Ši teorija yra fatalistinė, nes jos požiūriu chro- 
mosomose glūdinčio paveldimumo neveikia aplinka, ir chromosomose glūdin- 
tieji nekintami genai fatališkai lemia ofganizmo vystymąsi. 

Tuo tarpu tikrumoje, kintant aplinkai, nuolat kinta paveldimi požymiai. 
Dėl šio paveldimų požymių kitimo, veikiant aplinkai ir vykstant atrankai, isto- 
riniam gyvosios gamtos vystymuisi, susidarė dabartinis gyvų organizmų rūšių 
įvairumas, kuris ir toliau kinta, kintant aplinkai. Mičiurininė genetika neneigia 
chromosomų, kaip ir visų kitų ląstelės dalių. Bet ji nepripažįsta, kad pavel- 
dimumas susijęs vien su chromosomomis ir kad jis nekinta, veikiant aplinkai. 
Materialinį paveldimumo substratą sudaro visa gyvo organizmo gyvoji mMė- 
džiaga, visa kiekvienos ląstelės gyvoji medžiaga, o ne vien chromosomos, ir 
visa ši medžiaga kinta, kintant aplinkai. Išorinės aplinkos sąlygų poveikiai, 
asimiliuoti organizme per eilę pirmesnių jo kartų, sudaro šio organizmo pa- 
veldimus požymius, kuriais remdamasis organizmas reikalauja savo egzista- 
vimui tam tikrų aplinkos sąlygų ir į tam tikras sąlygas tam tikru būdu 
reaguoja. 

Zmogaus apvaisinimas, stebėtas in vitro, iš esmės vyksta taip 
pat, kaip ir kitų žinduolių. 

Subrendusios lytinės ląstelės išskiria medžiagas, vadinamas 
gamonais. Jūros ežių ir daugelio jūros gyvūnų gamonai jau 
yra ištirti. Todėl manoma, kad ir kitų stuburinių gyvūnų ir žmo- 
gaus lytinės ląstelės tikriausia turi gamonus. 

Subrendęs jūros ežio kiaušinis išskiria du gamonus: ginoga- 
moną I, kuris aktyvuoja spermatozoidus ir juos chemotaksiškai 
traukia, tuo padėdamas spermatozoidams lengviau pasiekti kiau- 
šinį, ir ginogamoną II, kuris randamas jūros ežio kiaušinį supan- 
čiame pusiau skystame dangale. Ginogamonas II stabdo svetimos 
rūšies spermatozoidų judesius ir dėl to kliudo skirtingų rūšių 
apvaisinimui. Jis, be to, sukelia tos pat rūšies spermatozoidų 
agliutinaciją. 

Subrendę jūros ežio spermatozoidai irgi išskiria du gamonus: 
androgamoną I, neutralizuojantį spermatozoidus aktyvuojančio 
ginogamono I veikimą ir tuom, gal būt, prailginantį spermatozoi- 
dų amžių, leidžiantį jiems ilgiau išlaikyti apvaisinimo galią, ir 
androgamoną II — ginogamono II antagonistą. Androgamonas II, 
neutralizuodamas ginogamono II veikimą, palengvina spermato- 
zoido įėjimą į kiaušinį. Cheminiu atžvilgiu jūros ežio gamonai 
yra naitolchinono junginiai. 

Apvaisinimo procesui turi įtakos įvairios sąlygos. Todėl ir ap- 
vaisinimo kliūčių gali būti labai daug. Apvaisinimas gali neįvykti, 
jei skaidrusis dangalas perdaug storas arba jei dėl kokių nors 
priežasčių neįvyksta antrasis ovocito brendimo skilimas. Kai nėra 
reikiamų gamonų santykių arba kai spermatozoidai per vėlai pa- 
siekia antros eilės ovocitą, tada irgi neapvaisinama. 

Apvaisinimo metu į daugelio gyvūnų kiaušinį įeina tik vie- 
nas spermatozoidas. Po to kiaušinio citoplazmos išskirtas kiau- 
šinio paviršiuje skysčio sluoksnis neįleidžia daugiau spermato- 
zoidų. 

Prieš apvaisinimą kiaušinį mechaniškai sukračius arba pavei- 
kus narkotikais, nikotinu ar strichninu, jo citoplazma taip pasi- 
keičia, kad į kiaušinį gali įeiti ir keletas spermatozoidų. Tačiau 
kelių spermatozoidų apvaisintas kiaušinis arba visai nesivysto, 
arba prasidėjęs jo vystymasis greit sustoja. 

Ryklių, uodeguotųjų varliagyvių, roplių ir paukščių daug try- 
nio turinčiuose kiaušiniuose trynys kliudo spermatozoidams įeiti 
į citoplazmą. Todėl apvaisinimo metu į tokius kiaušinius įeina iš 
karto daug spermatozoidų (iiziologinė polispermija). 
Tačiau tolesniame apvaisinimo procese tokiame kiaušinyje daly- 
vauja tik vienas iš į jį įėjusių spermatozoidų (polisperminė im- 
pregnacija, bet monosperminė kopuliacija). 

Apskritažiomenių, kaulingųjų žuvų ir beuodegių varliagyvių 
daug trynio turintieji kiaušiniai savo paviršiuje turi laisvą nuo 
trynio kiaušinio citoplazmos dalį, mikropilę, pro kurią įeina 
į kiaušinį tik vienas spermatozoidas. 

Kai kurių bestuburių gyvūnų, pavyzdžiui kai kurių vėželių, 
vabzdžių, subrendęs kiaušinis ir neapvaisintas gali pradėti norma- 

liai vystytis ir duoti pradžią naujam organizmui (fiziologinė 
partenogenezė). 

Tačiau ir tokie kiaušiniai, kurie paprastai vystosi tik apvaisinti, 
dirbtinai gali būti sužadinti vystytis, jų neapvaisinus (ekspe- 
rimentinė partenogėnezė), 

Stuburinių gyvūnų kiaušiniuose tik apvaisinimas duoda pra- 
džią naujo organizmo vystymuisi. Tačiau ir jų kiaušinį galima 
dirbtinai sužadinti vystytis neapvaisinus, keičiant jo aplinkos 
temperatūrą ir veikiant jį silpnais įvairių rūgščių (sviesto, acto, 
pieno, druskos) ir druskų (kalio chloridas, natrio chloridas, mag- 
nio chloridas) tirpalais. Toks eksperimentas pavyko su varlės 
kiaušiniais. Tačiau taip išsivysčiusiame naujame organizme nesi- 
vysto lytinės ląstelės, jis lieka nevaisingas. 

Iš kitos pusės, sunaikinus ir pašalinus kiaušinio branduolį, li- 
kusi tik kiaušinio citoplazma gali jungtis su spermatozoidu; iš 
tokio susijungimo kurį laiką gali vystytis naujas organizmas. 

Dėl susijungusių apvaisinimo metu kiaušinio ir spermatozoido 
tarpusavio veikimo apvaisintame kiaušinyje pagyvėja oksidacijos- 
redukcijos reiškiniai (kvėpavimas). Tokiame kiaušinyje padidėja 
citoplazmos laidumas, viskoziškumas, jos lipoidų hidrofilija, pa- 
daugėja gliutationo kiekis. 

Daryta keletas šimtų bandymų, norint paskatinti vystytis ne- 
apvaisintą triušės kiaušinį. Tačiau ligi šiol gauti pavieniai tokio 
vystymosi atsitikimai yra labai abejotini. Mat, žinduolių kiauši- 
nio antrasis brendimo skilimas įvyksta tik spermatozoidui įėjus 
į antros eilės ovocitą. Jei spermatozoidas nejeiria, tai antros eilės 
ovocitas žūva, neperėjęs į subrendusio kiaušinio stadiją. Tuo bū- 
du neapvaisintas žinduolių kiaušinis ne tik nesivysto, bet ir ne- 
subręsta. 


II skyrius 
BLASTOGENEZĖ 


Žmogaus ankstyvo embrioninio vystymosi laikotarpiu karto- 
jasi jo protėvių kūno struktūros formos, kitaip tariant žmogaus 
istorinio vystymosi iormos. Ankstyvosiose žmogaus embriono 
vystymosi stadijose nervinio vamzdelio užuomazgos, nugaros 
stygos ir žiaunų plyšių susidarymas, daugelio organų užuomaz- 
gų išsidėstymas abiejose kūno pusėse būdinga visiems stuburi- 
niams gyvūnams. Todėl, norint geriau suprasti ankstyvąjį Žžmo- 
gaus embrioninio vystymosi laikotarpį, reikia trumpai peržvelgti 
ankstyvąsias kitų stuburinių gyvūnų vystymosi stadijas — blas- 
togenezę. 

Daugelio gyvūnų kiaušinyje nevienodai išsidėstęs trynys, to- 
dėl tam tikru būdu pasiskirsčiusi citoplazma ir tam tikroje vietoje 
yra branduolys. Į tai atsižvelgiant, apvaisinto kiaušinio paviršiu- 
je įsidėmimos atskiros kiaušinio dalys. Kadangi vėliau segmen- 
tacijos metu apvaisinto kiaušinio masė ne auga, o tik skyla į vis 
didesnį ir vis mažesnių ląstelių skaičių, tai ir segmentacijos pa- 
baigoje susidariusioje gemalo formoje (moruloje, blastuloje) 
galima kreipti dėmesį į tam tikras sritis atitinkančias tam tikras 
apvaisinto kiaušinio dalis. Vėliau sekama, iš kurių besidauginan- 
čių ankstyvesnės gemalo stadijos ląstelių grupių susidarys vienos 
ar kitos besivystančio organizmo dalys. Išeinant iš tokių tyrimų, 
grįžtama atgal prie apvaisinto kiaušinio, ir jau ankstyviausiose 
gemalo vystymosi stadijose ar net apvaisintame kiaušinyje numa- 
tomos tos vietos, iš kurių vėliau vystysis atitinkami organai ir 
audiniai. Tokios anksti numatytos vietos vadinamos presum p- 
tyvinėmis (iš lotynų kalbos žodžio praesumptio — numatymas). 
Čia lengvai galima nuslysti į preformizmą, klaidingai galvojant, 
kad tam tikros apvaisinto kiaušinio vietos jau sudaro vienų ar 
kitų būsimų organų užuomazgas. Taip pat čia netoli ir nuo mecha- 
nicizmo, klaidingai teigiant, kad iš pirmųjų tam tikrų gemalo 1ąste- 
lių toliau jau mechaniškai vystosi atitinkami organai: Apvaisintas 
kiaušinis yra vieningas biologinis vienetas su vieninga visos jo 

citoplazmos medžiagų apykaita ir vienu branduoliu. Vėliau iš tokio 
kiaušinio išsivysčiusios ląstelės susiskirsto į rūšis, diierencijuo- 
jasi, nes joms susidaro skirtingos vystymosi sąlygos (pvz., vieno- 
se lieka trynio daugiau, kitose — mažiau, vienos lieka gemalo 
viduje, kitos — išorėje), ir pasireiškia istorinio vystymosi eigoje, 
veikiant tam tikroms aplinkos sąlygoms, atsiradusi tam tikra vys- 
tymosi kryptis — paveldimumas. 


TRUMPOS PALYGINAMOSIOS ŽINIOS 
APIE KAI KURIŲ CHORDINIŲ GYVŪNŲ 
ANKSTYVĄSIAS EMBRIONINIO VYSTYMOSI 
STADIJAS 


IEŠMUTIS (AMPHIOXUS LANCEOLATUS) 


Iš chordinių gyvūnų iešmučio, kaip bekaukolių tipo atstovo, 
embrioninis vystymasis gana paprastas. Vėliau evoliucijos eigoje 
stuburinių gyvūnų ir žmogaus embrioninis vystymasis darėsi vis 
sudėtingesnis. Todėl palyginamoji stuburinių gyvūnų ir Žmogaus 
embriologija dažnai pradedama nuo iešmučio vystymosi. 

Iešmučio vystymąsi pirmasis nuodugniai ištyrė ir aprašė 
A. Kovalevskis (1865). Vėliau šie duomenys buvo papildyti kitų 
autorių tyrimais. 

Apvaisinimas išorinis (vandenyje). Kiaušinis turi mažai try- 
nio, kuris beveik vienodai pasiskirstęs jo citoplazmoje. Tik nežy- 
miai daugiau trynio ir stambesni jo grūdai yra vegetaciniame 
kiaušinio poliuje. Branduolys kiek arčiau animalinio kiaušinio po- 
liaus. Spermatozoidas įsiskverbia į kiaušinį netoli pusiaujo vege- 
tacinėje kiaušinio dalyje, iš bet kurios pusės. Toje vietoje susi- 
koncentruoja paviršinė, smulkiagrūdė, be trynio, kiaušinio cito- 
plazma ir sudaro grūdėtą pusmėnulį. Dabar jau galima 
numatyti bilateralinę embriono simetriją, nes 
toje kiaušinio pusėje, kur įsiskverbė spermatozoidas, vėliau vys- 
tysis ventralinė kūno dalis, o priešingoje — dorsalinė. 

Pirmoji apvaisinto kiaušinio skilimo vaga eina nuo animali- 
nio poliaus link vegetacinio, ir jos plokštuma — dorsoventraline 
kryptimi. Atskyrus pirmąsias dvi ląsteles, blastomeras, iš kiekvie- 
nos jų išsivysto visas embrionas, tik pusiau mažesnis. Antroji 
skilimo vaga eina statmenai pirmosios vagos plokštumai, bet taip 
pat išilgai — nuo animalinio poliaus link vegetacinio. Jeigu atski- 
riamos po šio skilimo susidariusios jau keturios ląstelės, tai iš 
kiekvienos jų vystosi embrionai su žymiais trūkumais. Daugėjant 
ląstelių skaičiui ir pasiskirstant joms darbą, kiekvienai iš jų ten- 
ka juo toliau, tuo siauresnė funkcija. 

Trečia skilimo vaga eina skersai pirmųjų dviejų, ląstelės pu- 
siaujo kryptimi, bet arčiau animalinio poliaus. Todėl po šio ski- 
limo animalinio poliaus ląstelės mažesnės, negu vegetacinio. 

Tolesnių skilimų metu kartojasi meridianinės ir skersinės skilimo 
vagos. Kiekvieną kartą skylant susidaro vis mažesnės ląstelės 
(nes po skilimo jos neauga), ir tai vyksta tol, kol atsiranda 1ąs- 
telių kamuolėlis — morula (8 pav.). Savo masės kiekiu ji be- 
veik lygi to apvaisinto kiaušinio masės kiekiui, iš kurio ji išsivys- 
tė. Todėl apvaisinto kiaušinio skilimas iki morulos stadijos va- 
dinamas segmentacija, nes tuo metu apvaisintas kiaušinis 
lyg skyla į vis mažesnius segmentus — naujas ląsteles, kurios 
segmentacijos metu vadinamos blastomeromis. Kadangi ve- 
getaciniame poliuje dėl ten esančio didesnio trynio kiekio skilimas 
vyksta kiek lėčiau, tai morulos vegetacinio galo ląstelės yra 
didesnės. 

Daugėjant morulos ląstelių skaičiui, viduryje susidaro ertmė, 
nes ląstelės traukiasi į morulos pakraščius. Šią ertmę užpildo 
skystis, kuris atsiranda tarp blastomerų jau segmentacijos pra- 
džioje. Iki 16 ląstelių stadijos morulos ląstelės apskritos ir tarp 
jų lieka plyšiai, nukreipti link morulos vidaus. Vėliau ląstelės 
tarpusavy susiglaudžia ir tarpai išnyksta. Susidarius morulos vi- 
duje ertmei, gemalas tampa vienasluoksne pūslelė —blastula; 
pastarosios sienelę sudarantis vienas ląstelių sluoksnis, vadina- 
mas blastoderma, o skysčiu užpildyta ertmė —blasto- 
cele. Blastulos animalinę pusę sudaro mažesnės ląstelės, vege- 
tacinę — didesnės; tarp jų ties blastulos viduriu esanti ląstelių 
juosta sudaro tarpinę zoną. 

Vėliau prasideda gastruliacija. Iešmučio gastruliacijos 
pradžioje blastulos vegetacinis polius vis labiau įdumba, kol pa- 
galiau blastulos ertmė išnyksta ir vegetacinio poliaus ląstelių 
sluoksnis iš vidaus prisiglaudžia prie animalinio poliaus ląstelių 
sluoksnio. Taip embrionas iš blastulos formos pereina į dvisluoks- 
nės taurės formą, vadinamą gastrula. Išorinis ankstyvos 
gastrulos ląstelių sluoksnis, susidaręs iš blastulos animalinio po- 
liaus ląstelių, vadinamas pirmine ektoderma, vidinis, su- 
sidaręs iš įlinkusių vegetacinio poliaus ląstelių, vadinamas pi r- 
mine entoderma. Gastrulos ertmė vadinama gastroce- 
le, o įėjimo į ją anga —blastoporu. Kai kurie autoriai 
(S. Sčelkunovas, A. Knorė) gastrocelę jau vadina pirmine žarna, 
o pirminę žarną — antrine. Tačiau iš gastrocelės sienelės, kaip 
toliau matysime, vėliau vystosi ne vien žarna. Ten, kur yra gastru- 
los anga, vėliau vystosi užpakalinis embriono galas, o priešingoje 
blastoporui gastrulos pusėje — galvinis. 

Gastrula pamažu ilgėja, vienas jos šonas suplokštėja. Šis šo- 
nas vėliau liks dorsaline embriono puse, todėl nuo dabar jau jį 
galima vadinti dorsaline gastrulos puse. Priešinga gastrulos pusė 
yra ventralinė. Tuo būdu susidarius gastrulai, jau pasidaro aišku, 
kur bus kuris embriono galas ir kur kuris šonas. 

Blastoporo kraštai vadinami lūpomis. Skiriama dorsalinė, 
ventralinė ir šoninės blastoporo lūpos. Lūpos sudaro lyg 
perėjimą iš išorinio gastrulos lapelio — pirminės ektodermos, 

8 pav. Iešmučio ankstyvosios vystymosi stadijos (A. Zavarzinas) 


a — kiaušinis; b, c, d — 2, 4 ir 8 blastomerų gemalas; e — morula; f — blas- 
tula: g, Ah — gastruliacija; i — gastrulos išilginis piūvis; 4 — gemalo skersinis 
piūvis gastruliacijos pabaigoje; I, m — gemalo skersinis piūvis mezodermos vys- 
tymosi pradžioje; 2 — gemalo išilginis piūvis mezodermos vystymosi pradžioje; 
0 — gemalo skersnis piūvis: 1 — ektoderma; 2 — entoderma; 3 — dorsalinė 
blastoporo lūpa; 4 — ventralinė blastoporo lūpa; 5 — blastoporas; 6 — gastro- 
celė; 7 — mezoderma: 86 — nugaros styga (chorda dorsalis); 9 — nervinė plokš- 
telė ir nervinis vamzdelis; /0 — užpakalinė nervinio vamzdelio anga (užpaka- 
linis neuroporas); 1! — canalis neuroentericus; 12 — žarna; 13 — dorsalinė 
mezoderma; J14 — ventralinė mezoderma 


3 B. Abraitis. Žmogaus embriologija 


į vidinį gastrulos lapelį — pirminę entodermą. Esant embrionui 
blastuios stadijoje, šios, būsimos gastrulos blastoporo lūpų, 1ąs- 
telės sudarė tarpinę zoną tarp animalinio ir vegetacinio poliaus 
ląstelių. Ankstyvoje gastrulos vystymosi stadijoje dorsalinės blas- 
toporo lūpos 2—3 ląstelių eilės, užlinkstančios į gastrulos vidų 
pirminės entodermos link, sudaro nugaros stygos užuo- 
mazgą. Šių ląstelių eilių tęsinys, kitos 2—3 blastoporo dorsalinės 
lūpos ląstelių eilės, užlinkstančios į gastrulos išorę pirminės ekto- 
dermos link, sudaro nervų sistemos užuomazgą, kuri 
ilgėdama vėliau sudaro nervinę plokštelę. 

Ankstyvos gastrulos blastoporo ventralinės lūpos ir šoninių 
lūpų ląstelės sudaro mezodermos užuomazgą. 

Gastruliacijos metu vyksta aukščiau minėtų užuomazgų 1ąs- 
telių persikėlimas į atitinkamas būsimų embriono organų užuo- 
mazgų vietas. Aukštesniųjų stuburinių gyvūnų ir žmogaus embrio- 
niniame vystymesi (gastruliacijos metu) gastrula nesusidaro, bet 
tuo metu tam tikros ląstelių grupės irgi persikelia į atitinkamas 
būsimų embriono organų užuomazgų vietas. Todėl terminas 
gastruliacija dabar taikomas ne gastrulos susidarymui, bet kaip 
tik šiam ląstelių grupių persikėlimui. 

Mezodermos užuomazga, gastruliacijos metu, gyvai besidau- 
ginant jos ląstelėms, užlinksta į gastrulos vidų ir dviem siaurais 
ruožais nugaros stygos užuomazgos šonais įeina į pirminės ento- 
dermos dorsalinę dalį. Blastulos vegetacinio poliaus ląstelės, ku- 
rios gastruliacijos pradžioje linko į blastulos vidų, gastruliacijos 
eigoje yra nustumiamos ventraliai ir sudaro tik ventralinę pirmi- 
nės entodermos pusę. 

Vadinasi, iešmučio gastrulos pirminę ektodermą sudaro ner- 
vinės plokštelės užuomazga, neuroektoderma, ir likusi ek- 
toderma, kuri vėliau, neuroektodermai nuo jos atsiskyrus, bus 
antrinė ektoderma arba tiesiog — ektoderma. Iešmučio 
gastrulos pirminę entodermą dorsalinėje pusėje sudaro nugaros 
stygos užuomazga, jos šonuose — mezodermos užuomazgos, 
o ventralinėje pusėje — buvusios blastulos vegetacinio poliaus 
ląstelės, kurios vėliau sudarys antrinę entodermą arba 
tiesiog — entodermą. 

Paskui mezodermos užuomazgos pradeda įlinkti ektodermos 
kryptimi ir nugaros stygos šonuose sudaro pailgas link ektoder- 
mos įlinkusias gilias vagas, kišenes. Toliau šių pailgų mezoder- 
mos kišenių kraštai susijungia, jos atsiskiria nuo entodermos ir 
tarp ektodermos ir entodermos, nugaros stygos užuomazgos šo- 
nuose, sudaro uždarus pailgus mezodermos maišus. Tačiau, jau 
atsiskiriant nuo entodermos, šie mezodermos maišai pradeda skai- 
dytis skersinėmis sąsmaukomis į mezodermos segmen- 
tus. Tuo metu nugaros stygos užuomazga, atsiskiriant nuo jos 
mezodermai, dorsalinėje embriono pusėje tarp abiejų mezodermos 
kišenių sudaro ilgą ląstelių ruožą — nugaros stygą (chorda 
dorsalis). 

Atsiskyrus iš pirminės entodermos mezodermai ir nugaros 
stygai, likusi ventralinė pirminės entodermos dalis, sudaranti ant- 
rinę entodermą ir esanti po nugaros styga, suartėjusi savo kraš- 
tais, susijungia ir sudaro pirminę žarną. Tačiau priekiniai 
mezodermos ir nugaros stygos galai tuo metu dar lieka susijun- 
gę su priekiniu pirminės žarnos galu. Užpakalinio pirminės žar- 
nos galo anga atsiveria į blastoporą. 

Nervinė plokštelė pradeda įlinkti embriono vidaus kryptimi ir 
sudaro nervinę vagelę. Vėliau šios vagelės kraštai suartėja, 
atsiskiria nuo ektodermos, suauga ir tuo būdu iš nervinės vagelės 
išsivysto nervinis vamzdelis. Ektoderma susijungia atsi- 
palaidavusiais nuo nervinio vamzdelio kraštais ir nervinis vamz- 
delis lieka po ektoderma ties nugaros styga. Užpakalinis nervinės 
plokštelės galas iš pradžių rėmėsi į blastoporą. Vėliau, susidarant 
iš nervinės plokštelės nervinei vagelei, pastarosios užpakalinis 
galas užsibaigė irgi į blastoporą. Susidarant iš nervinės vagelės 
nerviniam vamzdeliui šio vamzdelio užpakalinis galas apsupo 
blastoporą ir į jį atsivėrė. Tuo metu į blastoporą atsiveria užpa- 
kalinis pirminės žarnos galas ir užpakalinis nervinio vamzdelio 
galas. Vadinasi, blastoporas tampa nerviniu žarnos ka- 
nalu (canalis neurentericus). Vėliau šis kanalas užsidaro, iš- 
nyksta. 

Pirmiausia iš galvinio mezodermos maišų galo susidaro tre- 
čia, ketvirta ir penkta mezodermos segmentų poros. Po to iš ento- 
dermos, esančios prieš mezodermos maišų galvinius galus, kaip 
šoninės kišenės atsiranda antrieji mezodermos segmentai (P. Iva- 
novas). Dar vėliau iš tos pat entodermos vystosi pirmoji mezoder- 
mos segmentų pora. Tuo būdu pirmoji ir antroji mezodermos 
segmentų pora vystosi vėliau negu trečioji, ketvirtoji bei penk- 
toji ir jau ne iš mezodermos užuomazgos, bet iš entodermos. 
Pirmoji ir antroji mezodermos segmentų pora lieka nepersiskyrusi 
į dorsalinę ir ventralinę dalis. Kitos segmentų poros vėliau skai- 
dosi į dorsalinę segmento dalį —somitą—ir ventralinę — 
splanchnotomą. Pastarosioms susijungus tarpusavyje, jų 
ertmės sudaro po vieną ertmę vienoje ir kitoje kūno pusėje. Vėliau 
šios abi splanchnotomų ertmės ventralinėje pusėje susijungia ir 
sudaro vieną ertmę — celomą, kūno ertmę. 

Pirmoji ir antroji mezodermos segmentų poros vystosi iškart 
kaip savarankiški segmentai. Vystantis likusiems (pradedant tre- 
čiuoju), iškart susidaro kaip vienas mezodermos maišas, vienas 
segmentas, vienoje ir kitoje kūno pusėje, o tik vėliau šie mezo- 
dermos maišai dalosi į segmentus. Taigi iešmučio embrionas pra- 
džioje turi tris segmentų poras ir tuo primena trisegmentinę 
chordinių gyvūnų pirmtakų (Enteropneusta) lervos formą. Todėl 
pirmasis ir antrasis segmentai vadinami lerviniais, o visi kiti, 
išsivystantieji iš trečiojo segmento, — postlerviniais. 

Zuvų klasės kremzlinių ir kaulinių ganoidų (Chondrostei ir 
Holostei), riešapelekių (Crossopterygii) ir dvikvapių (Dipnoi) 

vystymosi ankstyvosios stadijos panašios į iešmučio vystymosi 
ankstyvąsias stadijas, nors kiaušiniai telolecitaliniai, bet holo- 
blastiniai; segmentacija pilna, nelygi. 

Pereinant evoliucijos eigoje iš žuvų į varliagyvius arba amli- 
bijas, ir pas varliagyvius pasiliko telolecitaliniai, bet dar holoblas- 
tiniai kiaušiniai, pilna ir nelygi segmentacija. Tik evoliucijos 
eigoje pereinant iš varliagyvių į roplius, jau žymiai daugiau try- 
nio turintieji telolecitaliniai roplių kiaušiniai tapo meroblastiniais, 
o segmentacija — dalinė, diskinė. Tas pat yra ir su paukščių 
kiaušiniais. 

Tačiau ir plyšiažiaunių (Elasmobranchii) bei kaulingųjų Žuvų 
(Teleostei), sudarančių šoninę žuvų evoliucijos šaką, kiaušiniai 
yra meroblastiniai ir segmentacija dalinė, diskinė. Vadinasi, anks- 
tyvosios plyšiažiaunių ir kaulingųjų žuvų vystymosi stadijos 1a- 
biau negu varliagyvių panašios į roplių ir paukščių ankstyvąsias 
vystymosi stadijas. 


VARLIAGYVIŲ, ARBA AMFIBIJŲ, ATSTOVAS — VARLĖ 
(RANA TEMPORARIA) 


Kiaušinis telolecitalinis. Apvaisinimas išorinis (vandenyje). 
Didesnis, animalinis, kiaušinio polius tamsus, mažesnis, vegetaci- 
nis, turintis Žymiai daugiau trynio, — šviesus. Iš kiaušinio išsi- 
vystančio embriono galvinis galas vėliau vystosi ten, kur yra 
kiaušinio animalinis polius. 

Apvaisinto kiaušinio segmentacija pilna. Tačiau, pradedant 
aštuonių blastomerų stadija, dalijimasis vegetaciniame poliuje 
vėluoja, atsilieka nuo dalijimosi animaliniame poliuje (9 pav.). 
Todėl morulos stadijoje vegetacinio poliaus ląstelės didesnės negu 
animalinio. Tik pradedant susidaryti morulai, jos ląstelės skirstosi 
į pasienius, o viduje susidaro skysčiu užpildyta ertmė. Taip iš mo- 
rulos iormos gemalas pereina į blastulos formą. Varliagyvių blastu- 
la daugiasluoksnė, vegetaciniame poliuje žymiai storesnė negu ani- 
maliniame. Stambios tryniu apkrautos vegetacinio poliaus 1ąste- 
lės, išsidėsčiusios daugeliu sluoksnių, žymiai sumažina blastulos 
ertmę — blastocelę. 

Prasidedant gastruliacijai, viename blastulos šone arti vege- 
tacinio poliaus susidaro blastulos animalinio poliaus sienelės 
raukšlė į išorę. Po šia raukšle blastulos sienelė kiek įdumba 
į blastocelę. Toliau ši raukšlė, vadinama augimo lūpa, plinta 
į šonus aplink visą: vegetacinį blastulos polių ir, augdama pir- 
myn, vis labiau apgaubia iš visų pusių šį polių. Vegetacinis blas- 
tulos polius tokiu būdu vis giliau užsilieka blastulos. ertmės 
viduje, kol pagaliau blastulos ertmė visai išnyksta ir susidaro 
dvisluoksnė gastrula. Visas išorinis gastrulos lapelis — ektoder- 
ma — išsivysto iš blastulos animalinio poliaus ląstelių. Vidi- 
nis gastrulos lapelis — entoderma — dorsalinėje gastrulos pusė- 
je išsivysto iš blastulos animalinio poliaus tų ląstelių, kurios, 

9 pav. Amifibijų ankstyvosios vystymosi stadijos (S. Ščelkunovas) 
a — sagitalinis blastulos piūvis: J, 2, 3, 4 — animalinio blastulos poliaus sienelė; 
5 — vegetacinis blastulos polius; 6 — riba tarp animalinio ir vegetacinio blastulos 
polių; 7 — blastulos ertmė; b — sagitalinis gastrulos piūvis: /, 2 — ektoderma; 


3, 4, 5 — entoderma; 6 — mezodermos. užuomazga; 8 — gastrulos ertmė: (gastrocelė); 

9 — blastoporas; 10 — dorsalinė blastoporo lūpa; 11 — ventralinė blastoporo lūpa; 

c — skersinis gastrulos piūvis; d — frontalinis gastrulos piūvis: 1—/! skaitmenų 

reikšmė ta pati kaip ir b; 12 — šoninės blostoporo lūpos; e, f — skersiniai gemalo 

piūviai: 7 — nervinis vamzdelis; 2 — mezodermos segmentas; 3 — mezodermos seg- 

mento kojytė; 4 — ventralinė nesegmentuota mezoderma; 5 — entoderma; 6 —i nu- 
garos styga; 7 — žarnos ertmė 


blastulos animalinio poliaus raukšlei apaugant vegetacinį polių, 
sudaro šios raukšlės vidinį lapelį, o ventralinėje pusėje, dugne, — 
iš blastulos vegetacinio poliaus. 

Gastruliacijai baigiantis, gastrulos dorsalinės sienėlės ento- 
dermoje susidaro nugaros stygos užuomazga. Nugaros stygos 
šonuose iš blastoporo kraštų pirmyn, galvinio galo link, įsiterpusi 
tarp ektodermos ir entodermos, auga mezoderma. 

Nugaros stygai išsiskyrus iš entodermos, likusi entoderma su- 
sijungia ir po nugaros styga sudaro pirminę žarną. Besivystanti 
mezoderma abiejose nugaros stygos pusėse dorsaliniais kraštais 
priartėja prie nugaros stygos. Ventraliniai mezodermos kraštai, 
iš pradžių laisvi, vėliau, beaugdami ventraliai, iš abiejų pirminės 
žarnos pusių, susijungia ventralinėje pirminės žarnos pusėje. Dor- 
salinėje pusėje, virš nugaros stygos, iš ektodermos susidaro ner- 
vinė plokštelė ir jos šonuose į išorę iškilę nerviniai kran- 
teliai. Vėliau iš nervinės plokštelės iormuojasi nervinė vagelė 
ir dar vėliau, susijungiant jos kraštams, — nervinis vamzdelis. Ner- 
viniai kranteliai sudaro dorsaliai ir lateraliai nuo nervinio vamz- 
delio ganglines plokšteles, kurios iš dorsalinės pusės 
padengtos kūno paviršiaus ektoderma. Susidarant lateraliai nuo 
nugaros stygos pusės į mezodermą einančioms gilioms vagoms, 
sąsmaukoms, dorsalinė mezodermos dalis skyla į segmentus, 
arba somitus. Lateraliai segmentai pereina į suplonėjusias jų 
dalis — segmentų kojytes. Dar lateraliau segmentų ko- 
jytės pereina į nesegmentuotą mezodermos dalį, kuri suskyla 
į vidinį lapelį, apsupantį pirminę žarną, vadinamą splanchno- 
pleura, ir išorinį, esantį prie ektodermos, vadinamą som a- 
topleura. Tarp splanchnopleuros ir somatopleuros vystosi ert- 
mė, vadinama celomu. Pirmieji du, lerviniai, mezodermos segmen- 
tai, skirtingai nuo visų kitų, savo šonuose neturi nei mezodermos 
segmentų kojyčių, nei nesegmentuotos mezodermos. 


VIšČIUKAS — PAUKŠČIŲ ATSTOVAS 


Vištos, kaip ir-visų kitų paukščių bei roplių, kiaušinis, patekęs 
po ovuliacijos iš kiaušidės į kiaušintakį, turi labai daug trynio. 
Citoplazminis, be trynio, animalinis, kiaušinio polius labai mažu- 
tis, sudaro ant trynio šviesią dėmelę. Po šia citoplazmine dalimi, 
turinčia branduolį, yra baltojo trynio didesnis kiekis, ruožu einan- 
tis gilyn į kiaušinį ir vadinamas latebra. Po citoplazmine kiau- 
šinio dalimi aplink latebrą sluoksniais išsidėstęs baltasis ir 
geltonasis trynys (10 pav.). Trynį sudaro įvairaus dy- 
džio granulės, apsuptos baltymą turinčiu kiaušininiu citoplazmos 
skysčiu. Stambesnės šių granulių vadinamos trynio rutu- 
liais. Geltonojo trynio rutuliai stambesni, turi daugiau rieba- 
lų ir smulkiagrūdę struktūrą. Baltojo trynio rutuliai centre turi 
vieną ar keletą kompaktiškesnių grūdų ir aplink juos homogeniš- 
ką sluoksnį. 

Apvaisinimas vidinis (kiaušintakyje). Apvaisinimo pradžioje 
į kiaušinį įsiskverbia paprastai keletas spermatozoidų, bet apvaisi- 
na tik vienas. 

Apvaisinto kiaušinio segmentacija dalinė, diskinė. Segmenta- 
cijos metu dalijasi tik mažutė animalinė, citoplazminė, kiaušinio 
dalis, visa likusi didžiulė kiaušinio daiis, užpildyta tryniu, lieka 
neskilusi. Pirmųjų skilimų plokštumos eina statmenai kiaušinio pa- 
viršiui. Pirmųjų dviejų skilimų vagos eina statmenai viena antrai, 


10 pav. Vištos kiaušinio išilginis piūvis (M. .Korningas) 
1 — kevalas; 2 — pakevalinės plėvelės; 3 — oro kamera; 4 — balty- 
mas; 5 — trvnio plėvelė; 6 — trynvs; 7 — gemalinis diskas; 8 — 
baltasis trynys; 9 — geltonasis trynys; 10 — vytuliai 


o toliau kiaušinis skyla įvairiomis kryptimis. Pradžioje dalija- 
si tik citoplazminės, animalinės, kiaušinio dalies centras, o kraštai 
nesidalija. Vėliau segmentacija pasiekia ir citoplazminės kiaušinio 
dalies kraštus. Pirmųjų skilimų metu susidarančios ląstelės lieka 
neatsiribojusios nuo po jomis esančios neskylančios kiaušinio me- 
džiagos. Tik nuo penktojo skilimo prasideda skilimai, lygiagretūs 
kiaušinio paviršiui, tangencialiniai, su kuriais jau pradeda atsi- 
skirti susidarančios blastomeros nuo likusios neskylančios kiauši- 
nio dalies. Segmentacijos metu nuolat yra nepilnai nuo trynio at- 
siskyrusių ląstelių, kurios vėliau atsiskiria. 

Kai kurie nuo trynio dar neatsiribojusių ląstelių branduoliai ir 
apvaisinimo metu į trynį įsibrovusių spermatozoidų branduoliai, 
nuklydę į trynio masę, sudaro ten klajojančius branduolius, m e- 
rocitus. Manoma, kad merocitai palengvina gemalui panaudoti 
trynio masę savo audinių maitinimui. 

Vykstant segmentacijai, iš citoplazminės, animalinės kiaušinio 
dalies susidaro ląstelių sluoksnis, gulintis ant didžiulės likusios 
neskilusios kiaušinio dalies, užpildytos tryniu, vadinamas bla s- 
todisku. Jo kraštuose ir po juo susidaro vis naujos Iąstelės, 
kurios iš pradžių yra neatsiskyrusios nuo likusios neskylančios 
kiaušinio masės, o vėliau — atsiskiria. Paviršinės blastodisko 1ąste- 
lės sudaro vieną sluoksnį, o po juo puriai išsidėsto vėliau nuo 


11 pav. Vištos gemalo blastodiskas (Z. Falinas) 


1 — embrioninis skydas; 2 — pirminis ruožas; 3 — pirminis mazgas; 
. 4 — šviesusis laukas; 56 — tamsusis laukas 


likusios neskylančios kiaušinio dalies atsiskyrusios ląstelės. Po 
blastodisku susidaro skysčiu užpildyta pagemalinė ertmė, 
atitinkanti iešmučio ir varliagyvių blastulos ertmę. Jos sieneles iš 
kiaušinio paviršiaus pusės sudaro balstodiskas, o iš likusios ne- 
skilusio kiaušinio pusės — neskilusio kiaušinio masė. Todėl tokia 
gemalo stadija vadinama diskoblastula. Besidauginančios 
ląstelės užslenka ant tryniu užpildytos neskylančios kiaušinio da- 
lies, vadinamos tiesiog tryniu. Tada blastodisko centras, gu- 
lintis ant skysčių užpildytos pagemalinės ertmės, sudaro švie- 
s)jį- lauk ą (area pellucida), o ant trynio užslinkę blastodisko 
kraštai aplink šį šviesųjį lauką sudaro tamsųjį lauk Ė (area 
opaca) (11 pav.). 

Vištos kiaušinis praeina segmentaciją, keliaudamas kiaušinta- 
kiu link kloakos. Šiame kelyje kiaušinio paviršiuje susikaupia 
kiaušintakio baltyminių liaukų išskiriamo baltymo sluoksnis, 
virš kurio išsivysto dvi pakevalinės plėvelės; tarp jų 
viename kiaušinio gale lieka oro kamera. Virš pakevalinių plėvelių 
susidaro kietas kiaušinio lukštas, kevalas. Nuo kiaušinio pavir- 


tos ir kitų paukščių kiaušinis yra tiktai ta dalis, kurią padėtame 
kiaušinyje vadiname tryniu. Padėto kiaušinio baltymas, pakevali- 
nės plėvelės ir kevalas tai ne kiaušinio dalys, o tik jo dangalai. 

Padėtame apvaisintame vištos kiaušinyje segmentacija jau už- 
sibaigusi ir trynio paviršiuje jau yra daugiasluoksnis blastodis- 
kas su po juo susidariusia skysčiu užpildyta pagemaline ertme, 
o kartais jau prasidėjęs ir entodermos susidarymas. Entodermos 
susidarymu prasideda gastruliacija. Entoderma susidaro, atsiski- 
riant nuo blastodisko paviršiaus ląstelių sluoksnio link pagemalinės 
ertmės daugiasluoksnio vištos blastodisko vidinių sluoksnių 1ąs- 
telėms, t. y. vadinamuoju delaminacijos būdu. Paviršinis blasto- 
disko ląstelių sluoksnis sudaro ektodermą. Tačiau paukščių ento- 
dermos išsivystymas įvairių autorių lig šiol labai nevienodai 
vaizduojamas. 

Ties pagemaline ertme šviesiojo lauko srityje entoderma iš 
mažesnių ląstelių, plonesnė. Iš jos vėliau vystosi pirminės žarnos 
epitelis. Blastodisko kraštuose ant trynio, tamsiojo lauko srityje, 
entoderma iš didesnių ląstelių, turinčių savyje daugiau trynio, sto- 
resnė. Iš jos vėliau vystosi trynio maišo epitelis. 

Entodermos susidarymu baigiasi pirmoji ankstyvoji gastrulia- 
cijos fazė. 

Iešmučio entoderma vystosi įlinkimo būdu. Varliagyvių entodermai vys- 
tantis, kartu su įlinkimu vyksta ir apaugimo, apgaubimo procesas. Kaulingųjų 
žuvų žarnyno entoderma vystosi palinkstant užpakaliniam blastodisko kraš- 
tui po pačiu blastodisku, taigi įlinkimo būdu. Bet kaulingųjų žuvų trynio maišo 
entoderma jau vystosi delaminacijos būdu, tai yra išsiskiriant iš blastodisko 
ląstelėms ir sudarant po ektoderma entodermos sluoksnį. Paukščių ir roplių 
jau ir žarnyno, ir trynio maišo entoderma vystosi delaminacijos būdu. Vadi- 
nasi, evoliucijos eigoje įlinkimas (invaginacija) pamažu pasikeitė delaminacija. 

Padėto vištos kiaušinio vystymasis sustoja, nes kiaušinis paten- 
ka į aplinką tokios temperatūros, kuri yra žymiai žemesnė, negu. 
jo išsivystymui reikalinga paukščio kūno temperatūra. Taip. su- 
stojęs vystytis kiaušinis nesivysto tol, kol jis padedamas perėti 
po paukščiu arba į inkubatorių. Tada prasideda tolesnis jo vys- 
tymasis. 

Tolesnė vištos gemalo gastruliacijos eiga, antroji gastruliaci- 
jos fazė, panaši kaip ir kitų aukščiau mūsų peržiūrėtų gyvūnų, 
t. y. įvairios gemalo ląstelių grupės persikelia į tam tikras gemalo 
vietas, kur jos sudarys tam tikrų gemalo organų užuomazgas. 

Tačiau, kadangi, pradedant iešmučiu ir baigiant paukščiais, pasi- 
keitė kiaušinio struktūra, segmentacija ir blastulos struktūra, tai 
pasikeitė ir gastruliacijos eiga. Gastruliacijos metu šviesiojo lau- 
ko centrinėje dalyje blastodisko išorinio sluoksnio, ektodermos, 
ląstelės, greičiau besidaugindamos, labiau susiglaudžia, tampa 
aukštesnės. Taip sustorėjęs centrinės blastodisko dalies ektoder- 
mos plotas drauge su po juo esančia entoderma sudaro embrio- 
ninį skydą, kuriame vėliau vystosi embriono organų užuo- 
mazgos. Šio skydo priekiniame gale greičiau besidauginančios 1ąs- 
sala Elena link Kžpalsalinio skydo galo. Toks RS keliavimas 
m AS R ti Šš As Žž ABS 


> 


12 pav. Višlos gemalo skersinis piūvis ties pirminiu ruožu 
(B. Petenas) 


1 — pirminio ruožo pirminė vaga; 2 — ektoderma; 3 — entoderma; 
4 — mezoderma 


vyksta embrioninio skydo kraštais, lėtesnis — viduriu. Minėtojo 
skydo kraštais einančios ląstelių srovės, susidūrusios užpakali- 
niame jo gale, pasuka link skydo vidurio ir tuo būdu sudaro užpa- 
kaliniame gale sutankėjusį ląstelių ruožą, vadinamą pirminiu 
ruožu. Šio ruožo priekinio galo ląstelės, sHnkdamos pirmyn, su- 
sitinka su embrioninio skydo viduriu iš jo priekinio „galo link už- 
pakalinio galo slenkančiomis ląstelėmis. Susidūrus šioms ląstelių 
srovėms, susidaro ląstelių mazgelis —pirminis mazgas, 
kurio centre yra įdubimas — pirminė duobė, nuo kurios išilgai 
pirminio ruožo eina pirminė vaga. Pirminės duobės ir pir- 
minės vagos kraštai atitinka iešmučio ir varliagyvių gastrulos 
blastoporo kraštus. Todėl ties paukščių gemalo pirminės duobės 
ir pirminės vagos kraštais, panašiai kaip ties iešmučio ir varlia- 
gyvių blastoporo kraštais, išsidėsčiusios mezodermos, nugaros sty- 
gos ir nervinės plokštelės užuomazgos. Susidarius vištos gemalo 
pirminiam ruožui ir pirminiam mazgui, prieš pastarąjį esančios 
ląstelės sudaro nugaros stygos užuomazgą; nuo šios ląstelių gru- 
pės į priekį esanti ląstelių grupė sudaro nervinės plokštelės už- 
uomazgą; iš pirminio ruožo vėliau vystosi mezoderma (12 pav.). 
Visos likusios embrioninio skydo išorinio sluoksnio ląstelės sudaro 
ektodermą. Priekinis pirminės duobės kraštas atitinka iešmučio 

ir varliagyvių blastoporo dorsalinę lūpą, o pirminio ruožo kraštai 
pirminės vagos šonuose — blastoporo šonines lūpas. 


Iešmučio gastruliacijos pradžioje entodermos, nugaros stygos ir mezoder- 
mos užuomazgos įeina į pirminės entodermos sudėtį. Varliagyvių jau tik nuga- 
ros stygos užuomazga įeina į pirminę entodermą, o šių gyvūnų mezodermos 
užuomazga iš blastoporo lūpų tiesiog auga į tarpą tarp ektodermos ir entoder- 
mos, nejeidama į pirminės entodermos sluoksnį. Paukščių ir kitų amniotų ento- 
dermos. nugaros stygos ir mezodermos užuomazgos gastruliacijos metu vystosi 
atskirai, bet visos šios užuomazgos jungiasi pirminės duobės srityje. 


Vėliau pirminio mazgo pirminė duobė gilėja. Tada prieš šią 
duobę esanti ląstelių grupė, sudaranti nugaros stygos užuomazgą, 
šioms ląstelėms besidauginant, siauru ruožu užlinksta per šią 
duobę blastodisko vidun tarp ektodermos bei entodermos ir, aug- 
dama į priekį, sudaro nugaros stygos pradžią. Pirminio ruožo be- 
sidauginančios ląstelės plinta tarp ektodermos ir entodermos be- 
sivystančios nugaros stygos šonais pirmyn ir į šonus, sudaryda- 
mos mezodermos pradžią. Aukščiau prieš nugaros stygos 
užuomazgą buvusi nervinės plokštelės užuomazga dabar, šiai už- 
uomazgai užlinkus per pirminę duobę, lieka ektodermoje ties 
nugaros styga ir ilgėdama sudaro nervinę plokštelę. 

Susidarant nugaros stygai, pirminio mazgo pirminė duobė gi- 
lėdama praskiria ties ja esančią entodermą. Tuo būdu čia trum- 
pam laikui susidaro anga, kanalas (canalis neurentericus) per vi- 
sus blastodisko lapelius. Šio kanalo šonuose visi gemaliniai lape- 
liai susiliečia vienas su kitu. Tuo metu dalis ektodermos įlinksta 
pro šią angą ir pereina į entodermą. Iš šios ektodermos, perėjusios 
į entodermą, vėliau susidaro priešchordinė plokštelė, iš kurios vys- 
tosi virškinamojo trakto priekinio galo epitelis ir dvi pirmosios 
mezodermos segmentų poros. 

Mezoderma nugaros stygos šonuose suskyla į segmentus. To- 
liau į šonus šie segmentai pereina į mezodermos segmentų ko- 
jytes. Dar toliau į šonus mezodermos segmentų kojytės pereina 
į nesegmentuotą mezodermą, kuri suskyla į du lapelius: išorinis, 
vadinamas somatopleura, lieka arčiau ektodermos, o vidinis, vadi- 
namas splanchnopleura, lieka prie entodermos. Tarp šių abiejų 
lapelių susidaro celomas. 

Gastruliacijos metu, didėjant blastodiskui, jo kraštai aplink 
trynį auga vis tolyn į visus šonus. Embrioninis- skydas sudaro 
embrioninę blastodisko dalį, nes iš čia vystysis toliau embrionas. 
Visa kita blastodisko dalis, esanti aplink embrioninį skydą, yra 
užembrioninė. Iš jos vėliau vystysis laikiniai, provizoriniai, emb- 
riono organai. Blastodisko kraštuose ant trynio, tamsioje lauko 
srityje, čia augančių kraštų mezodermos ląstelės puriai pasiskirsto 
tarp ektodermos bei entodermos ir sudaro mezenchimą. Šio- 
je tamsiojo lauko mezenchimoje jau gastruliacijos gale pradeda at- 
sirasti kraujo salelių — tryninių kraujagyslių pradžia. Tada 
tamsusis laukas virsta kraujagysliniu lauku (area vas- 
culosa). Kraujo salelės vidinės ląstelės tampa kraujo ląstelėmis — 

pirminiais eritrocitais, o pasieninės suplokštėdamos 
tampa kraujagyslės sienelės endoteliu. Kraujo salelėms susi- 
jungus, susidaro kraujagyslės. Blastodisko kraštai, augdami aplink 
trynį, sudaro trynio maišą. Pastarojo sienelę sudaro ento- 
derma ir jos išorėje splanchnopleura, kurioje šakojasi tryninės 
kraujagyslės. Trynio maišo entodermos ląstelės savo fermentais 
skaldo trynį, o jo skilimo produktus rezorbuoja tryninės krauja- 
gyslės. Kiek vėliau negu minėtosios kraujagyslės, mezenchimoje 
pradeda vystytis ir embriono kraujagyslės, kurios lieka susirišu- 
sios su tryninėmis kraujagyslėmis. Kol gemalas buvo mažo plokščio 
blastodisko formos ir gulėjo ant trynio, jis maitinosi tiesioginės 
difuzijos būdu iš trynio. Vėliau embrionas, vystantis jo ašinių 
organų (nugaros stygos, nervinės plokštelės, mezodermos seg- 
mentų) užuomazgoms, didėja ir jam tokio tiesioginio maitinimo 
neužtenka. Tada atsiranda tryninės kraujagyslės, kurios ir aprū- 
pina augantį embrioną maistu iš trynio. 

Blastodisko kraštai, augdami aplink trynį ir tuo būdu suda- 
rydami trynio maišą, ne visiškai apauga trynį. Priešingame emb- 
rionui trynio maišo gale jis lieka ne visai uždaras. Vystantis try- 
nio maišui, trynys naudojamas gemalui maitinti: jis mažėja, jo 
paviršius raukšlėjasi, vystosi trynio maišo sienelės raukšlės, ku- 
rios lyg šaknys giliai lenda į trynį ir pradeda jį iš gilumos rezor- 
buoti. Vystantis trynio maišui, formuojasi ir embrionas“ 

Susidarant embriono ašiniams organams, nugaros stygai, iš 
nervinės plokštelės nervinei vagelei ir vėliau nerviniam vamzde- 
liui, mezodermos segmentams, embrionas pradeda iškilti, kaip pa- 
ilgas velenėlis ant trynio paviršiaus. Aplink embrioną formuojasi 
nuo trynio paviršiaus jį skirianti vaga. Ji pirmiausia susidaro ir 
greičiausiai gilėja galviniame embriono gale, kur iš nervinio vamz- 
delio pradeda vystytis galvos smegenys ir vėliau akys. Paskui 
ši vaga susidaro užpakaliniame gale ir vėliausiai šonuose. Gilė- 
jant minėtajai vagai ir didėjančiam embrionui vis labiau iškylant 
ant trynio paviršiaus, embriono ašiniai organai tolsta nuo trynio, 
o drauge tolsta ir ties šiais organais esanti entoderma. Pastaroji 
visose pusėse tiesiog pereina į trynio maišo entodermą. Tada iš 
entodermos ties embriono ašiniais organais susidaro pailgas ento- 
derminis vamzdelis —pirminė žarna, kuri plačiu latako 
jungiasi su trynio maišu. Sis latakas vadinamas trynio lata-. 
ku (ductus omphaloentericus). Latako sienele iš trynio maišo 
splanchnopleuros besivystanti mezenchima jungiasi su pirminės 
žarnos sienelės entodermą supančia taip pat iš splanchnopleuros 
besivystančia mezenchima. Ductus omphaloentericus sienelės me- 
"zenchima eina tryninės kraujagyslės, kurios jungiasi su besivys- 
tančia embriono širdimi: 

Trynio maišo sienelė lieka pirmuoju kraujo gamybos organu. 
Jos mezenchimoje vystosi pirmosios embriono kraujo ląstelės ir 
kraujagyslės. Embriono kūne kraujagyslės pradeda vystytis vė- 
liau. Prieš viščiuko išsiritimą iš kiaušinio visiškai sumažėjęs try- 

nio maišas įsitraukia pro bambos angą į pilvo ertmę ir ten po 
išsiritimo iš kiaušinio išnyksta. 

Žemesniųjų stuburinių gyvūnų embrionas vystosi vandenyje. Visa šių gy- 
vūnų iš apvaisinto kiaušinio besivystanti gemalinė gyvoji medžiaga sunaudoja- 
ma embriono kūno statybai. Tik plyšiažiaunių ir kaulingųjų žuvų išsivystyme 
jau dalis gemalinės gyvosios medžiagos sunaudojama laikinio embrioninio orga- 
no — trynio maišo — susidarymui. 

Aukštesnieji stuburiniai — ropliai, paukščiai ir žinduoliai — embrioninį vysty- 
mąsi praeina jau ne vandens aplinkoje, bet arba sausumoje padėtame kiaušiny- 
- je, arba gimdoje. Šiai naujai aplinkai prisitaikant evoliucijos eigoje, aukštesnių- 
jų stuburinių gyvūnų embrioniniame išsivystyme susidarė ir susidaro ne vien 
trynio maišas, bet ir kiti laikini embrioniniai organai, būtent, amnionas 
(vandenmaišis), serozair alantojis (šlapimmaišis). Atsižvelgiant į amnio- 
ną, visi stuburiniai gyvūnai skiriami į anamnijus ir amniotus. Anamnijų 
embrioninio vystymosi metu amniono nebūna, o amniotų — amnionas susidaro. 
Anamnijams priklauso žemesnieji stuburiniai, o amniotams — ropliai, paukščiai 
ir žinduoliai. 

Vištos embriono amnionas pradeda vystytis tada, kai jau yra 
susidarę visi trys gemaliniai lapeliai, nugaros styga, nervinis 
vamzdelis. Embrionas pradeda iškilti kaip velenėlis ant trynio. 
Tada iš ektodermos ir po ja esančios mezodermos somatopleuros 
iš visų pusių aplink embriono kūną pradeda iškilti amniono 
raukšlė, kuri susijungia pagaliau savo kraštais virš embriono 
(13 pav.). Tuo būdu iš šios raukšlės vidinės į embrioną nukreip- 
tos pusės susidaro skysčio pripildyta ertmė, vadinama amnionu, 
vandenmaišiu. Amnionas iš visų pusių supa embrioną, ir toliau 
visą embrioninio vystymosi laiką embrionas vystosi amniono van- 
denyje. Vadinasi, ir amniotų embrionas vystosi vandenyje. Amnio- 
no sienelę iš vidaus sudaro ektoderma, o ektodermos išorėje — me- 
zoderma. Ė 

Didėdamas amnionas iš visų pusių apsupa embrioną ir, apgaub- 
damas jį, prisiglaudžia iš visų pusių prie ductus omphaloentericus 
sienelės. Tada embrionas lieka amnione, apsuptas iš visų pusių 
amnioną užpildančio skysčio. Tik siaura kojyte, vadinama ba m- 
bos stiebeliu, jis lieka susirišės su trynio maišu ir try- 
niu. Bambos stiebelį iš pradžių sudaro: jo paviršių dengiantis 
amniono ektodermos kubinių ląstelių sluoksnis, po juo — amniono 
mezenchima, giliau — ductus omphaloentericus su savo mezenchi- 
ma, kurioje eina trynio maišo kraujagyslės. Bambos stiebelis iš 
pradžių labai trumpas, vėliau — pailgėja. 

Amniono raukšlės išorinė, nuo embriono nukreipta link kiau- 
šinio paviršiaus, pusė, susidarius amnionui, nuo jo atsiskiria ir 
sudaro kitą laikiną embriono organą, vadinamą serozą. Serozos 
išorinį, prisiglaudžiantį prie kiaušinio pakevalinių plėvelių sluoks- 
nį sudaro ektoderma, o po ja yra mezoderma. Per serozą embrionas 
gauna pro kiaušinio kevalą iš aplinkos deguonį. 

Iš pradžių trynio maišo mezodermos lapelis su jame išsivys- 
tančiomis tryninėmis kraujagyslėmis yra prisiglaudęs prie serozos 
mezodermos lapelio, todėl šiuo metu dujų apykaita gali eiti iš 
serozos per trynines kraujagysles. Vėliau trynio maišo mezodermos 

13 pav. Viščiuko anksty- 
vosios embrioninio vysty- 
mosi stadijos (vištos ge- 
malo skersinis  piūvis 
kiaušinyje) (M. Kornin- 


gas) į 
a — trynio maišo ir amniono 
raukšlės susidarymo pradžia; 
b — alantojo vystymasis; 
c — jau susidarę amnionas, 


seroza, alantojis; d — vėlesnė 
gemalo dangalų vystymosi sta- 


dija: 1 — embriono kūno 
skersinis piūvis; 2 — trynys; 
34 — baltymas; 4 — amniono 


raukšlės; 5 — ertmė tarp so- 
matoplauros ir splanchnopleu- 


ros; 6 — oro kamera; 7 — 
kevalas; 8 — seroza; 9 — 
amnionas; 10 — amniono ert- 
mė; 11 — alantojis; 12 — 


trynio maišas 

lapelis nutolsta nuo serozos mezodermos lapelio, ir tada kvėpavimo 
funkcijos trynio maišas jau negali atlikti. Ją tada perima išsivys- 
tantis alantojis, šlapimmaišis. 

Vištos embriono alantojis pradeda vystytis trečiosios inkubaci- 
jos dienos pabaigoje. Jis išauga iš kaudalinio pirminės žarnos ga- 
lo ventralinės sienelės kaip aklina kišenėlė ir, apsuptas splanch- 
nopleuros mezodermos, auga link embriono bambos. Toliau 
didėdamas alantojis išeina pro bambos stiebelį į tarpą tarp am- 
niono, trynio maišo ir serozos. Alantojo mezodermoje vystosi 
bambinės kraujagyslės. 

Kai alantojis pasiekia serozą, jo mezoderma suauga su sero- 
zos mezoderma. Šioje mezodermoje išplinta bambinės kraujagys- 
lės. Pro jas ir serozą vyksta embriono dujų apykaita. Be to, iš 
turinčios kraujagyslių alantojo mezodermos, padengtos seroza, 
į kiaušinio baltymą išauga gaureliai, pro kuriuos rezobuojamas 
kiaušinio baltymas ir panaudojamas emboriono maitinimui. Be to, 
roplių ir paukščių alantojis yra organas, į kurį embrionas išski- 
ria savo medžiagų apykaitos produktus. Šių gyvūnų embrionas 
vystosi apsuptas kiaušinio kevalo, todėl, negalėdamas savo me- 
džiagų apykaitos produktų išskirti į aplinką, išskiria juos 
į alantojį. 

Kaudalinis žarnos galas, iš kurio vystosi alantojis, vadinamas 
kloaka, atmatine. Tai bendras žarnos ir alantojo kauda- 
linis galas. 

Vištos embrione nuo trečiosios inkubacijos dienos pradeda vys- 
tytis pirminiai inkstai. Jų išskiriamas šlapimas pirminių inkstų 
latakais nuteka į kloaką, o iš ten — į alantojo ertmę. Be to, dalis 
embriono azotinės apykaitos produktų tiesiog pro bambinių krauja- 
gyslių kapiliarų endotelį ir alantojo epitelį išskiriama į alantojo 
ertmę. 

Embrioninio vystymosi pabaigoje amnionas, seroza ir alantojis 
išnyksta. 


ZINDUOLIAI 


Paprasčiausieji žinduoliai, vienaangiai (Monotremata), ku- 
riems priklauso. echidna ir ančiasnapis, deda kiaušinius. Kiaušiniai 
dideli, turi daug trynio, telolecitaliniai. Echidnos kiaušinis vystosi 
veisimosi metu atsirandančioje pilvo odos raukšlėje, kuri vadinama 
perykline sterble ir į kurią atsivėria pieno liaukos. Ap- 
vaisinto kiaušinio segmentacija dalinė, diskinė. Gastruliacija pana- 
ši kaip roplių ir paukščių. Išsiritęs iš kiaušinio jauniklis toliau mai- 
tinasi motinos pienu. Ančiasnapis savo kiaušinius peri. Jis neturi 
peryklinės sterblės. Ančiasnapio kiaušinio segmentacija ir gastru- 
liacija vyksta panašiai kaip roplių ir paukščių. 

Visų kitų žinduolių apvaisintas kiaušinis vystosi gimdoje, bet 
"vystymasis įvairus. 

Nors sterblinių gyvūnų kiaušinis mažas, bet kai kurių iš jų, 
pvz. sterblinės kiaunės, apvaisinto kiaušinio segmentacija liko 

dalinė. Apvaisinto kiaušinio skilimo metu, susidarant pirmosioms 
blastomeroms, kiaušinio trynys ne įeina į šių blastomerų sudėtį, 
bet lieka šalia jų kaip mažas rutuliukas. Besidaugindamos blasto- 
meros apsupa šį trynį ir sunaudoja. Tada gemalas įgauna pūsle- 
lės formą. Jo sienelę sudaro blastomeros, o viduje lieka ertmė, 
užpildyta baltyminiu skysčiu. Vėliau vienoje pūslelės pusėje vys- 
tosi dvisluoksnis blastodiskas, kuriame toliau vyksta embriono 
ašinių organų užuomazgų susidarymas panašiu būdu kaip paukš- 
čių. Likusi pūslelės sienelė, prisiglausdama prie gimdos gleivinės, 
ima iš ten embriono vystymuisi reikalingas medžiagas. Ji vadina- 
ma trofoblastu. Sterblinių gyvūnų embrionas anksti gims- 
ta ir tolesnį savo vystymąsi užbaigia motinos sterblėje. 

Visų kitų žinduolių kiaušinis mažas, turi labai mažai trynio, 
izolecitalinis. Segmentacija pilna. Tačiau jau pirmosios blastome- 
ros vienos šviesesnės, kitos tamsesnės. Segmentacijos metu susi- 
darant iš ląstelių kamuolėliui — morulai, šviesiosios blastomeros 
lieka vienu sluoksniu micrulos paviršiuję ir tuo būdu labai anksti 
sudaro trofoblastą; tamsiosios blastomeros, likusios morulos vidu- 
je, sudaro embrioblastą. Iš embrioblasto vystosi embrionas, 
trynio maišas, amnionas. 

Zinduolių gyvūnų ir žmogaus trofoblastas susidaro labai anks- 
ti, jau segmentacijos metu, "dėl to, kad žinduolių kiaušinis turi labai 
mažai atsarginių maisto medžiagų, trynio. Todėl labai anks- 
ti turi gauti maistą iš aplinkos, kurią žinduolių gemalui su- 
daro motinos gimdos gleivinė.. Žinduolių trofoblastas vystosi 
kaip medžiagų apykaitos tarpininkas tarp gemalo ir motinos 
audinių. 

Apvaisinimas įvyksta arčiau kiaušidės esančiame kiaušintakio 
gale. Iš čia apvaisintam kiaušiniui keliaujant kiaušintakiu į gimdą, 
vyksta segmentacija. Gemalui didėjant, jo trofoblastas, augdamas 
greičiau, didina savo paviršių, pro kurį iš motinos imamas mais- 
tas, ir nutolsta nuo embrioblasto. Tuo būdu tarp trofoblasto ir 
embrioblasto darosi skysčiu užpildyta ertmė (14 pav.). Taip žin- 
duolių morula tampa blastocista, kurią įvairūs autoriai lig 
šiol nevienodai vadina (blastocista, steroblastula, blastoderma). 
Blastocistos stadijoje gemalas patenka į gimdą. Gemalo trofo- 
blastas dabar sueina į kontaktą su gimdos gleivine ir iš jos ima 
gemalo vystymuisi reikalingą maistą. 

Žinduolių blastocista tik iš pažiūros panaši į žemesniųjų chordi- 
nių gyvūnų blastulą, o iš esmės skiriasi. Žemesniųjų chordinių 
gyvūnų blastulos sienelę, kaip matėme, sudaro tik būsimo embrio- 
no kūno ektodermos, entodermos, nugaros stygos, nervinės plokš- 
telės ir mezodermos užuomazgas gastruliacijos. metu sudarančios 
ląstelės. Žinduolių gyvūnų ir žmogaus blastocistos sienelę sudaro 
provizorinis organas -- trofoblastas, kuris į embriono kūno sudėtį 
neįeina. Embriono kūno užuomazgą sudarantis embrioblastas glūdi 
kaip kamuolėlis blastocistos ertmėjė prisiglaudęs vienu šonų prie 
troioblasto. | į 

Kadangi, kaip aukščiau minėjome, žinduolių kiaušinyje yra la- 
bai mažai atsarginių maisto medžiagų, tai, norint aprūpinti ge- 
malą maistu, jau segmentacijos metu susidaro kontaktas tarp ge- 
malo ir motinos. Šis kontaktas, einant nuo žemesniųjų žinduolių 
iki žmogaus, darosi vis glaudesnis. Todėl žinduolių gyvūnų, lygi- 
nant su kitais stuburiniais, labai anksti vystosi provizori- 
niai srganai (trofoblastas, amnionas, alantojis, trynio mai- 
šas), ir anksčiausiai jie vystosi Žmogaus gemale. Embrioblastas 
prisiglaudžia prie vieno blastocistos šono, suplokštėja ir tuo būdu 
sudaro embrioninį skydą. Pastarojo ląstelės išsidėsto dviem sluoks- 
niais: entoderma ir ektoderma. Ektodermos išorėje lieka troftoblasto 
ląstelių sluoksnis. Vėliau jau panašiai kaip paukščių embrioninia- 
me skyde vyksta pirminio ruožo, pirminio mazgo ir galvos ataugos 
susidarymas, mezodermos ir ašinių embriono organų užuomazgų 
vystymasis. 

Daugelio žinduolių embrioninio skydo išorinėje pusėje esantis 
trofoblasto sluoksnis tuoj po dvisluoksnio embrioninio skydo su- 
sidarymo išnyksta. Kitų žinduolių šis trofoblasto sluoksnis plyšta 
ties susidarančio embrioninio skydo viduriu ir pasitraukia į jo 
kraštus. Išnykus arba pasitraukus trofoblastui, dabar embrio- 
ninio skydo ektoderma nuo išorinio paviršiaus savo kraš- 
1 tiesiog pereina į likusį už embrioninio skydo ribų troio- 

lastą. 

Vėliau trofoblastas taip didina savo kontakto su gimdos glei- 
vine paviršių, kad iš jo epitelio susidaro paviršiuje vis labiau iš- 
sišakojantieji iškyšuliai —trofoblasto gaureliai. Troio- 
blastas atitinka roplių ir paukščių embrionų serozą. 

Embrioninio skydo entoderma savo kraštais plinta vidiniu tro- 
ioblasto paviršiumi tol, kol apsupa visą blastulos ertmę ir susijun- 
gia. Tuo būdu buvusi blastulos ertmė, dabar entodermos. apsupta, 
tampa žinduolių gyvūnų trynio maišu. Tačiau žinduolių trynio 
maiše nėra trynio. Iš pirminio ruožo išsivystanti mezoderma, iš- 
augdama už embrioninio skydo ribų, apauga trynio maišą, įsi- 
terpdama tarp trynio maišo entodermos ir jos išorėje esančio 
trofoblasto. Šiame mezodermos sluoksnyje vystosi trynio maišo 
kraujagyslės, pro kurias embrionas gauna iš motinos gimdos glei- 
vinės (per troioblastą) maistą ir deguonį. 

Įvairių žinduolių amnionas vystosi skirtingai. Triušio, naguo- 
čių, plėšriųjų amnionas vystosi-panašiai kaip paukščių: iš ektoder- 
mos ir po ja esančios sornatoplėuros susidaro amniono raukšlės, 
kurios iš visų pusių-apsupa embrioną ir susijungdamos sudaro ap- 
link jį amnioną. Sikšnosparnių ir kai kurių vabzdžiaėdžių amnio- 
nas susidaro labai anksti. Šių gyvūnų embrioblaste pradeda atsi- 
rasti ertmė, apsupta embrioblasto ląstelių. Si ertmė ir sudaro 
amnioną. Primatų ir žmogaus amnionas pradeda vystytis taip pat 
panašiu,būdu. Amniono ertmę užpildo amniono skystis. 

Susidarant embriono ašinių organų užuorhazgoms, nugaros sty- 
gai, nerviniam vamzdeliui, mezodermos segmentams, šis embriono 

14 pav. Triušio ankstyvosios embrioninio vystymosi sta- 
dijos (S. Ščelkunovas) 


a — apvaisintas kiaušinis, pasidalijęs į pirmąsias dvi naujo gemalo 
ląsteles (blastomeras): 1 — tamsi blastomera; 2 — šviesi blasto- 
mera; b — gemalas iš keturių blastomerų; c, d — tolesnis gemalo 
vystymasis; e — gemalas morulos stadijoje: 1 — trofoblastas; 2 — 
embrioblastas; f — gemalas steroblastulos stadijoje; g — vėlesnė 
steroblastula: 1 — trofoblastas; 2 — emnbrioblastas; 8 — steroblas- 
tulos ertmė; A — embrioninio disko susidarymo pradžia: 1 — embrio- 


ninis diskas; 2 — entoderma: 3 — trofoblastas; i — embrioninio 
disko išorinis paviršius gastruliacijos pradžioje: 1 — pirminis 
ruožas; 2 — pirminis mazgas; 3 — galvos atauga po nervinė 
plokštele; - + — embriono ašinių organų užuomazgų skersinis 
piūvis: 7 — nervinė plokštelė: 2 — ektoderma; 8 — nugaros styga 
(chorda dorsalis); 4 — mezoderma; 5 —i entoderma; I, m — emb- 
riono dangalų vystymasis: / — embriono užuomazgą supanti 


raukšlė; 2 — amniono raukšlės; 3 — trynio maišas; 4 — alantojis; 
5 — amnionas; 6 — gaurelinis dangalas su gaureliais 

ašinių organų užuomazgų kompleksas sudaro velenėlio formos 
embriono kūno pradžią. Apie šį velenėlį formuojasi sąsmauka, 
skirianti embriono kūną nuo trynio maišo. Susiaurėdama ir ilgė- 
dama sąsmauka pasidaro lyg kojytė, jungianti embrioną su trynio 
maišu. Ši sąsmauka sudaro bambos virkštelės pradžią, 
į kurią įeina ne tik trynio maišo entoderma, bet ir ją supanti me- 
zoderma. Bambos virkštelės paviršių sudaro amniono ektoderma. 
Embriono kūnas atsiriboja nuo trynio maišo sąsmauka. Trynio 
maišo ertmės dalis, esanti prie ašinių embriono organų, atskiriama 
minėtąja sąsmauka nuo likusios trynio maišo ertmės ir sudaro 
pirminę žarną. Iš jos kaudalinio galo ventralinės sienelės išauga 
alantojis -— kaip aklina kišenėlė. Vėliau alantojis, augdamas 
splanchnopleuros mezodermoje, įauga į bambos virkštelę. Jį su- 
pančioje mezodermoje išsivysto bambinės kraujagyslės, kurios, 
kaip ir žinduolių trynio maišo kraujagyslės, taip pat pasiekia pro 
bambos virkštelę troioblastą. Išsivysčius žinduolių bambinėms 
kraujagyslėms, trynio maišo kraujagyslės nyksta ir tolesnį embrio- 
no aprūpinimą pro troioblastą iš motinos gimdos gleivinės maistu 
ir deguonimi perima vien bambinės kraujagyslės. 

Žinduolių embrionas savo medžiagų apykaitos liekanas pašali- 
na pro bambines kraujagysles ir troioblastą į motinos kraują. 
Todėl alantojis savo, kaip šlapimo pūslės funkcijos, kurią jis at- 
lieka roplių ir paukščių embrionuose, žinduolių embrionuose ne- 
tenka. Dėl to žinduolių alantojis silpnai išsivystęs. 

Troioblastas šitaip vadinamas, kol jo gaurelius sudaro vien 
epitelinės ląstelės. Išsivysčius trynio maišo, o ypač vėliau po tro- 
foblasto epiteliu esančioje mezodermoje bambinėms kraujagys- 
lėms, pastarosios ir jas lydinti mezoderma jauga į troioblasto 
gaurelius. Tada trofoblasto gaurelius sudaro troioblasto epiteliu 
padengta mezoderma su joje išsišakojusiomis embriono krauja- 
gyslėmis. Kai tik į troioblasto gaurelius įauga mezoderma su 
kraujagyslėmis, trofoblastas jau vadinamas gaureliniu dan- 
galu (chorion). Įvairių žinduolių gaurelinis dangalas tu- 
ri įvairų sąryšį su gimdos gleivine. Jis vėliau sudaro pla- 
csuta, 

Priklausomai nuo to, kaip gaurelinis dangalas susijęs su gimdos 
gleivine, įvairių žinduolių placenta turi atskirą struktūrą. 

Nepilnadančių, banginių, pusbeždžionių ir daugelio kanopinių, 
pavyzdžiui kiaulės, arklio ir kai kurių kitų, pradėjęs vystytis ge- 
malas, atėjęs kiaušintakiu į gimdą, čia toliau ir vystosi. Šių gy- 
vūnų gemalo gaurelinio dangalo gaureliai tik prisiglaudžia prie 
gimdos gleivinės, įsiterpdami į jos įlankas, bet jos neardo 
(15 pav.). Todėl tokia placenta vadinama pusiauplacenta 
(semiplacenta). Joje motinos kraują, tekantį gimdos gleivinės 
kraujagyslių kapiliarais, nuo embriono kraujo, tekančio gaureli- 
nio dangalo gaurelių kraujagyslių kapiliarais, skiria: 

1) gimdos gleivinės kraujagyslių kapiliarų endotelis, 

2) šiuos kapiliarus supantis jungiamasis audinys, 

3) gimdos vidų išklojantis epitelis, | 

4) gaurelinio dangalo gaurelių paviršiaus epitelis, 

3) gaurelinio dangalo jungiamasis audinys ir 

6) šiame audinyję esančių embriono kraujagyslių kapiliarų 

15 pav. Ryšys tarp embriono ir motinos audinių įvairiose žinduolių placentos 
P Iormose (A. Knorė) 


a — epiteliochorialinė placenta; b — desmochorialinė placenta; c — endoteliochorialinė 

placenta; d — hemochorialinė placenta: / — gaurelinio dangalo epitelis (troioblastas); 

2 — gaurelinio dangalo jungiamasis audinys su embriono kraujagyslėmis; 3 — gimdos 

sienelės epitelis; 4 — gimdos sienelės jungiamasis audinys su motinos kraujagyslėmis; 

5 — ertmės tarp gaurelinio dangalo ir gimdos audinių (placentos sinusai), užpildytos 
motinos krauju 

Tokioje placentoje per šiuos audinius vyksta medžiagų apykai- 
ta tarp motinos ir embriono. Todėl šių gyvūnų gaurelinio dangalo 
gaureliai vystosi ir susidaro placenta visame gemalo paviršiuje, 
kuri vadinama difuzine pusiauplacenta. Pusiaupla- 
centoje gimdos epitelis prisiglaudęs prie gaurelinio dangalo gau- 
relių paviršiaus. Todėl ši placenta dar vadinama epiteliocho- 
rialine placenta (placenta epitheliochorialis). Gimdymo 

metu, atsiskiriant placentai nuo gimdos gleivinės, epiteliochoria- 
linės placentos gaurelinio dangalo gaureliai ištraukiami iš gim- 
dos gleivinės įlankų, o gimdos gleivinė lieka sveika. Tokiu atveju 
kraujavimo iš gimdos nebūna. 

Atrajojančių žinduolių gaurelinio dangalo gaureliai gerai iš- 
sivysto ne ištisai visame jo paviršiuje, bet grupėmis, lyg krūmai. 
Kiekviena tokia gaurelių grupė sudaro lyg atskirą placentos skil- 
tį, Todėl tokia placenta vadinama daugiadale (placenta 
cotyledonata). Joje gaurelinio dangalo gaurelių epitelis, prisi- 
glaudęs prie gimdos gleivinės, vietomis sunaikina jos epitelį. Todėl 
tokioje placentoje gaurelinio dangalo gaureliai jau siekia gimdos 
gleivinės jungiamąjį audinį. Dėl to tokia placenta vadinama 
desmochorialine (placenta desmochorialis). Gimdymo me- 
tu šios placentos gaurelinio dangalo gaureliams atsiskiriant nuo 
gimdos gleivinės, jau lieka gimdos gleivinės paviršiaus plotai be 
epitelio. Po gimdymo gimdos epitelis atsistato. 

Vystantis plėšriųjų žinduolių placentai, gaurelinio dangalo 
gaureliai sunaikina gimdos gleivinės epitelį ir poepitelinį jungia- 
mąjį audinį, pasiekia gimdos gleivinės kraujagyslių endotelį ir 
prie jo prisiglaudžia. Todėl tokia placenta vadinama endote- 
liochorialine (placenta endotheliochorialis). Joje motinos 
kraują nuo embriono kraujo skiria jau žymiai mažesnis audinių 
sluoksnių kiekis, negu epiteliochorialinėje ar desmochorialinėje 
placentoje. Endoteliochorialinėje placentoje motinos kraują nuo 
embriono kraujo skiria: 

1) gimdos gleivinės kraujagyslių kapiliarų endotelis, 

2) gaurelinio dangalo gaurelių paviršiaus epitelis, 

3) gaurelinio dangalo jungiamasis audinys ir 

4) šiame audinyje esančių embriono kraujagyslių kapiliarų 
endotelis. 

Dėl tokiu būdu pagerėjusių apykaitos sąlygų tarp embriono 
ir motinos endoteliochorialinė placenta vystosi ne visame gemalo 
paviršiuje, bet tik skersai ties gemalo viduriu aplink jį einančia 
juosta. Šių gyvūnų gemalo galuose placenta nesivysto; ten lieka 
plikasis gaurelinis dangalas, be gaurelių. Tokia juostos formos 
placenta vadinama juostine (placenta zonaria). Šių gyvūnų 
gimdymo metu atsiskiriant nuo gimdos gleivinės gaureliniam 
dangalui, kartu su pastaruoju atplėšiama dalis gimdos gleivinės 
audinių. Tačiau žymesnio kraujavimo nebūna, nes stambesnės 
kraujagyslės lieka nepaliestos. Po gimdymo gimdos gleivinės pa- 
viršius ir jo epitelis greitai atsistato. 

Vystantis žmoginių beždžionių ir žmogaus placentai, gaureli- 
nic dangalo gaureliai sunaikina gimdos gleivinės epitelį, jungia- 
mąjį audinį ir kraujagyslių sienelę. Tuo būdu motinos kraujas iš 
praardytų gimdos gleivinės kraujagyslių tiesiog išsipila ant gau- 
relinio dangalo gaurelių paviršiaus ir tarp jų cirkuliuoja. Tokia 
placenta vadinama hemochorialine (placenta haemocho- 
rialis). Pastarojoje placentoje embriono kraujagyslių kapiliarai 

gaurelinio dangalo gaureliuose prisiglaudę dažnai prie pat šių 
gaurelių paviršių dengiančio epitelio. Todėl hemochorialinėje pla- 
centoje motinos kraują nuo embriono kraujo skiria vien: 

1) gaurelinio dangalo gaurelių paviršiaus epitelis ir 

2) embriono kraujagyslių kapiliarų endotelis. 

Hemochorialinė placenta vystosi tik vienoje gemalo pusėje 
tartum diskas, todėl vadinama diskine placenta. Gimdymo 
metu, atsiskiriant nuo gimdos gleivinės gaureliniam dangalui, kar- 
tu su juo atplyšta ir paviršinė gimdos gleivinės dalis. Todėl, at- 
siskiriant placentai nuo gimdos sienelės, vyksta kraujavimas. Po 
gimdymo gimdos gleivinė atsistato. 

Aukščiau minėtos keturios žinduolių gyvūnų placentos formos 
griežtai viena nuo kitos nesiskiria. Tarp jų yra pereinamosios ior- 
mos. Ir lilogenezinio, ir entogenezinio placentos vystymosi eigoje 
placentoje visada išlieka visi gemalo kilmės gaurelinio dangalo 
audinių sluoksniai, o motinos kilmės gimdos gleivinės sluoksniai 
placentoje vis labiau nyksta, kol gaurelinio dangalo epitelis pa- 
siekia motinos kraują. 


MOTERS GIMDOS GLEIVINĖS RUOšŠIMASIS 
PRIIMTI APVAISINTĄ KIAUŠINĮ 


Žinduolių kiaušidėje vykstančio lytinio ciklo metu, bręstant 
kiaušiniui, kartu vyksta gimdos gleivinės lytinis ciklas — pa- 
siruošimas priimti šį kiaušinį tolesniam jo vystymuisi po ap- 
vaisinimo. Įvairių žinduolių gimdos gleivinė tam ruošiasi ne- 
vienodai. 

Daugelio žinduolių lytinio traukimo ir ovuliacijos laikotarpiu 
gimdos gleivinė tik sustorėja ir padidėja jos liaukų sekrecija. 
Praėjus šiam laikotarpiui, jei apvaisinimas neįvyko, gimdos glei- 
vinė vėl aprimsta. 

Primatų ir žmogaus lytinio ciklo metu vyksta jau žymesni 
gimdos yleivinės pakitimai, kuriuos įvairūs autoriai skirsto į la- 
bai skirtingą ir nevienodai vadinamų fazių skaičių. 

Atsižvelgiant į tai, kad pirmasis lytinis gimdos gleivinės cik- 
las, lytiškai bręstant, prasideda ramioje, epiteliu padengtoje mo- 
ters gimdos gleivinėje, būtų natūralu nuo tokios gimdos gleivinės 
būklės ir pradėti moters gimdos gleivinės lytinio ciklo eigos per- 
žiūrėjimą. 

Bręstant kiaušidėje folikului ir jame kiaušiniui, veikiant foli- 
kulo ląstelių vis daugiau gaminamam folikuliniam hormonui, 
moters gimdos gleivinė pereina į proliferacijos, storėjimo, 
fazę (16 pav.). Sios fazės metu gimdos gleivinės epitelis tampa 
aukštesnis, prizminis. Gleivinės liaukos ilgėja, jungiamojo audinio 
ląstelės greičiau dauginasi, ir visa ji storėja. Daugėja gimdos 
gleivinės kraujagyslių ir limfagyslių. Minėtosios gleivinės jun- 
giamajame audinyje padaugėja tarpląstelinio skysčio. Plyšus 

16 pav. Lytiškai subrendusios moters lytinio mėnesinių ciklo eiga kiaušidėje ir atitinkamai gimdos gleivinėje (schema) 
(B. Petenas) 


a — lytinio ciklo eiga kiaušidėje: 1 — pirminis folikulas; 2 — bręstantis folikulas; 3 — subrendęs folikulas; 4 — ovuliacija; 5 — neapvaisin- 

tas kiaušinis, kuris vėliau žus; 6 — apvaisintas kiaušinis, kuris pro kiaušintakį eis į gimdą ir, ten įsirausęs į gimdos gleivinę, vystysis; 7 — 

netikrasis geltonasis kūnas; 8 — nykstantis netikrasis geltonasis kūnas; 9, /0 — tikrasis geltonasis kūnas;, b — kiaušidės lytinio ciklo 

eigai atitinkanti mėnesinių ciklo eiga gimdos gleivinėje; c — mėnesinių ciklo dienos: I — mėnesinių fazė; II — gimdos gleivinės regeneracijos 

ir proliferacijos fazės; I/l —+ gimdos gleivinės sekrecijos fazė; IV — neužsikaigęs mėnesinių ciklas dėl prasidėjusio nėštumo; V — nėštumo 

meto gimdos gleivinė (decidua); VI — gemalas rausiasi į Bimėos Bleivinę (implantacija); VII — gemalas visiškai įsiskverbęs į gimdos 
gleivinę 


kiaušidėje subrendusiam iolikului ir iš jo išėjus oyvocitui, baigiasi 
proliferacijos iazė. 

Plyšus ovuliacijos metu folikului ir iš jo išėjus ovocitui, apsup- 
tam skaidriuoju dangalu ir spinduliniu vainiku, pasilikęs plyšusia- 
me Iolikule folikulinio epitelio sluoksnis (membrana granulosa) 
vystosi į naują liauką — geltonąjį kūną (corpus Iuteum). 
Veikiama šio kūno hormonų, gimdos gleivinė dabar pereina į se- 
kančią vystymosi fazę— sekrecijos fazę, kurioje dar labiau 
išsivysto ir išsiplečia gimdos gleivinės kraujagyslės. Gimdos glei- 
vinės jungiamajame audinyje padaugėja tarpląstelinio skysčio. 
Gimdos gleivinės liaukos ilgėja, vingiuojasi. Jų baziniai galai 
išsiplečia. Liaukinės ląstelės darosi aukštesnės. Jų baziniuose ga- 
luose pradeda kauptis glikogenas, todėl branduolys pasislenka 
liaukos spindžio link. Trečiosios ciklo savaitės pabaigoje gimdos 
liaukos pradeda išskirti į savo spindį gleivinį sekretą. 

Gimdos gleivinės poepitelinio jungiamojo audinio ląstelių ci- 
toplazmoje kaupiasi lipoidai, glikogenas ir kitos medžiagos. Šios 
ląstelės pasidaro didelės, apskritos, panašios į tokias pat atkrin- 
tančiosios plėvės (decidua) ląsteles nėštumo metu. Endotelinės 
kapiliarų ląstelės taip pat išbrinksta, sustorėja. Gimdos gleivinė 
sekrecijos fazėje persiskiria į du sluoksnius: ploną — pamatinį 
sluoksnį (pars basalis), kuriame išsiplėtę gimdos liaukų dug- 
nai pasiekia gimdos raumenų sluoksnį, ir storą, paviršinį — 
tunkcinį sluoksnį (pars junctionalis), kuris vėliau mėnesi- 
nių metu atitrūksta nuą pamatinio sluoksnio ir pasišalina iš gim- 
dos. Kadangi paviršinėje funkcinio sluoksnio dalyje gimdos liaukos 
siauresnės ir tarp jų daugiau jungiamojo audinio, o gilesnėje šio 
sluoksnio dalyje liaukos platesnės ir tarp jų mažiau jungiamojo 
audinio, tai minėtasis sluoksnis dar skiriamas į dvi zonas: pa- 
viršinę kompaktinę zoną (zona compacta) ir vidinę k e m- 
pininę zoną (zona spongiosa). Šios abi zonos pereina vie- 
na į kitą be aiškios ribos. Sekrecijos fazės pabaigoje gimdos 
gleivinė pasidaro maždaug 7 mm storio. 

Jei subrendęs folikulas neplyšta, tada geltonasis kūnas jo vie- 
toje negali vystytis ir dėl to gimdos gleivinėje nesivysto sekre- 
cijos iazė. Tada, nesant geltonojo kūno hormonų, palaikančių to- 
lesnį gimdos gleivinės vystymąsi, paviršiniai jos sluoksniai jau 
proliferacijos fazės pabaigoje degeneruoja, suyra ir įvyksta krau- 
javimas iš gimdos — paankstintos . mėnesinės be ovuliacijos. To- 
kios mėnesinės dažniau pasitaiko lytinio brendimo pradžioje, ly- 
tinio aktyvumo pabaigoje, kūdikio krūtimi maitinimo laikotarpiu. 

Jei subrendęs folikulas neplyšta ir greta jo pradeda bręsti 
sekantis, tai, susidarius dėl to folikulinio hormono pertekliui, 
gimdos gleivinė liguistai, nenormaliai, sustorėja. Jos liaukos pa- 
didėja ir netaisyklingai išsiplečia. Dėl tokio gimdos gleivinės per- 
augimo pasireiškia kraujavimai. 

Jei po ovuliacijos kiaušinis liko neapvaisintas, tai kiaušidėje 
nyksta geltonasis kūnas. Kartu nyksta jo gaminami liuteininiai 

hormonai, kurie palaiko gimdos gleivinės vystymąsi sekrecijos 
tazėje. Tada prasideda stiprūs spazminiai gimdos gleivinės spi- 
rališkai vingiuotų arterijų susitraukimai, kurie periodiškai visiš- 
kai sulaiko kraujo pritekėjimą į paviršinę funkcinę gimdos 
gleivinės dalį. Dėl maisto ir deguonies stokos, negaudama pakan- 
kamai kraujo, paviršinė funkcinė gimdos gleivinės dalis pradeda 
degeneruoti, į ją iš kraujagyslių ateina leukocitai. Pro degene- 
ruojančių gimdos gleivinės kapiliarų sieneles išsiveržia į gleivinę 
kraujas ir vietomis atkelia nuo jungiamojo audinio epitelį, kuris 
suyra. Yrantis storas paviršinis funkcinis gimdos gleivinės sluoks- 
nis atsiskiria nuo pasiliekančio sveiko pamatinio sluoksnio ir, pate- 
kęs į gimdos ertmę, kartu su iš suyrančios gleivinės ištekančiu 
krauju, liaukų sekretu, audinių skysčiu, leukocitais pašalinamas 
iš gimdos. Šis gimdos gleivinės irimas ir suirusios gleivinės pa- 
sišalinimas sudaro 4rečiąją gimdos gleivinės lytinio ciklo fazę, 
vadinamą deskvamacijos, arba nėrimosi, faze, arba tie- 
siog menesinėmis. Mėnesinių metu pasišalina vidutiniškai 
50 ml kraujo. Šis kraujas, susimaišęs su iš suirusios gimdos glei- 
vinės atsipalaidavusiais fermentais, nekreša. Mėnesinių metu, 
suirus gimdos gleivinei, vidinis gimdos paviršius lieka atvira opa. 
Kadangi tuo metu makšties turinio reakcija pasidaro neberūgšti, 
susidaro didelis pavojus gimdai, nes į ją gali patekti infekcija. 

Kartais mėnesinių nebūna, nors kiaušidėje vyksta pilnas lyti- 
nis ciklas ir gimdos gleivinė būna praėjusi proliferacijos ir sek- 
recijos fazes. Matomai, be hormoninės įtakos, mėnesinių eiga pri- 
klauso nuo vegetacinės nervų sistemos būklės. Yra nurodymų 
kad, pavyzdžiui išsigandus, gali atsirasti mėnesinės ir nesant 
kiaušidėje atitinkamos lytinio ciklo fazės. 

Pasišalinus mėnesinių metu funkciniam gimdos gleivinės 
sluoksniui, prasideda ketvirtoji, paskutinė, gimdos gleivinės lyti- 
nio ciklo fazė — regeneracijos fazė. Iš likusio sveiko plo- 
no pamatinio gimdos gleivinės sluoksnio dabar vėl atsistato gimdos 
gleivinė. Dauginasi jungiamojo audinio ir liaukų epitelio ląstelės. 
Iš pasilikusio liaukų dugnų epitelio vėl išauga gimdos liaukos ir 
vidinį gimdos paviršių dengiantis epitelis. Siam paviršiui pasi- 
dengus epiteliu, užsibaigia gimdos gleivinės regeneracijos fazė. 
Vėliau ciklas prasideda iš naujo. 

Gimdos gleivinės lytinis ciklas liečia taip pat gimdos kaklelio, 
kiaušintakių ir makšties gleivinę. Gimdos kaklelio liaukų sekre- 
cija padidėja gimdos gleivinės proliferacijos fazėje ir sumažėja — 
sekrecijos fazėje. 

Kai kiaušidėje bręstantis folikulas praeina savo antrąjį bren- 
dimo laikotarpį, kiaušintakių epitelis sudarytas beveik vien iš vir- 
pamųjų ląstelių. Po ovuliacijos daugelis kiaušintakių epitelio vir- 
pamųjų ląstelių tampa sekrecinėmis, liaukinėmis ląstelėmis. Nyks- 
tant geltonajam kūnui, šios ląstelės iškrinta iš epitelio. Bręstant 
sekančiam iolikului, kiaušintakių epitelyje vėl labai padaugėja 
virpamųjų ląstelių. 

Kiaušidėje vykstančio folikulo brendimo pabaigoje moters 
makšties epitelis storėja ir jo paviršinėse ląstelėse daugėja gliko- 
geno. Po ovuliacijos paviršinių epitelio sluoksnių ląstelės atkrin- 
ta ir epitelis suplonėja. 

Jei po ovuliacijos įvyksta apvaisinimas, tai iš apvaisinto kiau- 
šinio besivystančio gemalo trofoblastas savo išskiriamomis me- 
džiagomis sulaiko kiaušidėje geltonąjį kūną nuo nykimo, o šio 
hormonai palaiko tolesnį gimdos gleivinės vystymąsi. Išsiplėtu- 
sios (ypač jų dugnai) gimdos gleivinės liaukos išskiria sekretą. 
Daugelyje gimdos gleivinės jungiamojo audinio ląstelių dar pa- 
daugėja glikogeno ir mukopolisacharidų. Šios ląstelės tampa 
didelėmis, iki 40u diametro, poligonalinėmis po gimdymo atsiski- 
riančios atkrintančiosios plėvės (decidua) ląstelėmis. Jungiama- 
jame audinyje pagausėja tarpląstelinio skysčio. Pirmosios nėštumo 
"savaitės pabaigoje gimdos gleivinė būna iki 10 mm storio. 


ŽMOGAUS EMBRIONO VYSTYMASIS 


Apvaisintas žmogaus kiaušinis apie 3 paras keliauja kiaušin- 
takiu į gimdą, ir per tą laiką įvyksta pirmieji segmentaciniai ski- 
limai. Segmentacija lėla: per pirmąsias 3—4 paras įvyksta maž- 
daug po vieną skilimą į parą. 

Pirmosios žmogaus vystymosi stadijos stebėtos lig šiol paly- 
ginti nedaug. į 

Apvaisintas žmogaus kiaušinis, gautas iš kiaušintakių, stebė- 
tas toje stadijoje, kai greta kiaušinio branduolio matosi besifor- 
muojantis į kiaušinį jėjusio spermatozoido branduolys. 

Stebėti žmogaus kiaušinio, paimto operacijos metu iš kiaušidės 
ir apvaisinto, pirmieji skilimai audinių kultūroje, kraujo plazmoje. 

Apie 1,5—2,5 paros po apvaisinimo rastas kiaušintakyje maž- 
daug 0,1 mm diametro žmogaus gemalas, dviejų pirmųjų Iąstelių, 
blastomerų, stadijoje. Abi ląsteles supa skaidrusis dangalas. Tarp 
pastarojo ir ląstelių paviršiaus matomi redukciniai kūneliai 
(17 pav., apačioje, dešinėje). 

Trijų parų po apvaisinimo žmogaus gemalas yra kaip ląstelių, 
kamuolėlis, morula, maždaug 0,1 mm diametro, sudarytas iš 
12 ląstelių (18 pav.). 

Keturių parų Žmogaus gemalas, rastas gimdos ertmėje, yra 
0,1 mm diametro, sudarytas iš 58 ląstelių. Gemalo paviršiuje dar 
tebėra skaidrusis dangalas, po kuriuo matomi du redukciniai kū- 
neliai. Gemalo ląstelės jau susiskirsčiusios į dvi dalis. Viena ląs- 
telių eilė gemalo paviršiuje sudaro trofoblastą, o likusios gemalo 
viduje, susiglaudusios į kamuolėlį, — embrioblastą. Tarp embrio- 
blasto ir trotoblasto jau matomas siauras plyšys — blastocistos 
ertmės pradžia (19 pav.). Taigi 4 parų žmogaus gemalas jau yra 
užbaigęs segmentaciją ir pradėjęs pereiti iš morulos stadijos 
į blastocistos stadiją. Visą segmentacijos laikotarpį žmogaus 

17 pav. Maždaug 1,5—2,5 parų po apvaisinimo kiaušintakyje 
rastas žmogaus gemalas (A. Hertigas, J. Rokas, E. Edemsas) 


18 pav. Trijų parų po apvaisinimo žmogaus gemalas ankstv- 
vos morulos stadijoje (A. Hertigas, J. Rokas, E. Edemsas) 


gemalas būna apie 0,1 mm diametro, nes segmentacijos metu tik 
daugėja ląstelių skaičius ir kartu mažėja ląstelės, bet bendras 
gemalo masės kiekis beveik nekinta. 

Žmogaus gemalas, atėjęs iš kiaušintakio į gimdos ertmę, 
dar maždaug 3—4 paras būna laisvas gimdos ertmėje, ne- 
susirišęs su gimdos gleivine. Per tą laiką jis pereina iš mo- 
rulos į blastocistos stadiją. 


19 pav. Keturių parų Žmogaus gemalas, pereinantis iš moru- 
los į blastocistos stadiją (piūvis) 


1 — trofoblastas; 2 — embrioblastas; 3 — skaidrusis dangalas (A. Her- 
igas, J. Rokas, E. Edemsas) 


Keturių-penkių parų žmogaus gemalas dar vis apie 0,1 mm 
diametro, sudarytas iš 107 ląstelių. Jis jau yra blastocistos sta- 
dijoje (20 pav.). Gemalo paviršiuje nematyti skaidriojo dangalo. 

Šegmentacijos pabaigoje išnykus skaidriajam dangalui, gemalo 
vystymesi jau vyksta ne vien ląstelių dauginimasis, bet ir didėji- 
mas; kartu auga ir visas gemalas. 

Keturių-penkių parų žmogaus gemalo paviršinis ląstelių 
sluoksnis sudaro troioblastą. Po juo yra jau gerai išsivysčiusi 
blastocistos ertmė. Embrioblastą sudarantis gemalo ląstelių ka- 
muolėlis guli blastocistos ertmėje ekscentriškai, prisiglaudęs prie 
vieno trofoblasto šono. Į blastocistos ertmę atkreiptos kelios 
embrioblasto Jąstelės, išsirikiavusios vienu sluoksniu, sudaro 
entodermos pradžią. 

Žmogaus gemalo įsiskverbimas į gimdos gleivinę — implan- 
tacija— prasideda apie šeštąją parą po apvaisinimo. 

Septynių su puse parų Žmogaus gemalas (maždaug 0,2 mm 
diametro) vienu savo šonu jau įsiskverbęs į gimdos gleivinę. Visas 

20 pav. Keturių—penkių parų žmogaus gemalas blastocistc 
stadijoje (piūvis) (A. Hertigas, J. Rokas, E. Edemsas) 


1 — trofoblastas; 2 — embrioblastas; 3 — entodermos užuomazga 


21 pav. Septynių su puse parų žmogaus gemalas 
(piūvis), vienu šonu jau įsiskverbęs į gimdos gleivinę 
(A. Hertigas, J. Rokas, E. Edemsas) 


1 — gimdos epitelis; 2 — įsiskverbiantis į gimdos gleivinę 

žymiai sustorėjęs trofoblastas; 3 — plonas troloblastas iš gim- 

dos ertmės pusės; 4 — amnionas; 5 — entoderma; 6 — 

sinel:iotrofoblastas; 7 — citotrofoblastas; 8 — gimdos liaukos 

epitelis; 9 — gimdos gleivinės jungiamasis audinys; 10 — 
blastocistos ertmė 


priešingas gemalo šonas, atkreiptas į gimdos ertmę, dar nepa- 
dengtas gimdos gleivine (21 pav.). Gemalas labai suplokštėjęs 
lygiagrečiai su gimdos vidiniu paviršiumi. Šis suplokštėjimas 
gali būti dirbtinis, susidaręs paruošiant preparatą tyrimui. Trofo- 
blastas iš gimdos ertmės pusės sudarytas iš vieno sluoksnio plokš- 
čių lastelių, plonas. Iš gimdos gleivinės pusės įsirausiantis į gim- 
dos gleivinę troioblastas storas, ir jame jau pradeda aiškėti du 
sluoksniai. Vidinis sluoksnis iš vienos ląstelių eilės, aiškiomis 
ląstelių ribomis, vadinamas citotrofoblastu. Pastarojo iš- 
orėje esantis išorinis troioblasto sluoksnis, kuriame ląstelių ribų 
jau nesimato, vadinamas sinciciotroloblastu. Jis vystosi 
iš citotrofoblasto. Sinciciotrofoblastas, matomai, vystosi veikiamas 
gimdos gleivinės, nes, gemalui pradėjus skverbtis į gimdos glei- 
vinę, jis pirmiausia atsiranda toje trofoblasto paviršiaus pusėje, 
kuri pirmiausia sueina į kontaktą su gimdos gleivine. Iš gimdos 
gleivines pusės sinciciotroioblasto paviršius nelygus, nes jau 
pradeda susidaryti troloblasto iškyšuliai į gimdos gleivinę, vėliau 
vadinami trofoblasto gaureliais. Tuo būdu trofoblas- 
tas didina savo kontakto su gimdos gleivine paviršių. Trofoblasto 
apsuptas embrioblastas priglunda prie storosios trofoblasto pusės, 
įsiskverbiančios į gimdos gleivinę. Embrioblasto ląstelės, atkreip- 
tos į blastocistos ertmę, išsidėsčiusios vienu sluoksniu, sudaro 
entodermos pradžią. Likusiame embrioblaste jau matosi nedidelis 
plyšelis, kuris sudaro amniono ertmės pradžią. Tuo būdu čia jau 
pradeda susidaryti embrioninis skydas, į kurio sudėtį įeina 
entoderma ir ties ja esanti amiono sienelės ektoderma. Tarp 
embrioblasto ir trofoblasto esanti blastocistos ertmė suplokštėjusi. 
Gimdos gleivinė šiuo metu yra pasiekusi didžiausią savo išsivys- 
tymą (sekrecijos fazė). Tose gimdos gleivinės epitelio Iąstelėse, 
kurios liečia trofoblastą, matomi distrofijos reiškiniai: jas griauna 
troioblastas. Gemalo troloblastas tirpina, ardo gimdos gleivinės 
epitelį ir poepitelinį jungiamąjį audinį. Tos vietos gimdos glei- 
vinėje susidaro dauba, kurią užima gemalas. 

Aštuonių parų Žmogaus gemalas (maždaug 0,2 mm diametro) 
jau visas įsiskverbęs į gimdos gleivinę, ir pastaroji jau dalinai 
padengia iš gimdos ertmės pusės gemalo kraštus. Taigi čia jau 
baigiasi gemalo implantacija. Trofoblastas jau sustorėjęs aplink 
visą gemalą: ir iš gimdos sienelės, ir iš gimdos ertmės pusės. Jis 
jau turi raukšlių formos iškyšulius į gimdos gleivinę. Blastocistos 
ertmė visiškai sumažėjusi ir atrodo tik kaip plyšelis. Aiškiai ma- 
toma maža amniono ertmė ir ją supantis, amniono sienelę suda- 
rantis, vienas ląstelių sluoksnis, ektoderma. 

Kai kurie autoriai (A. Hertigas, J. Rokas, E. Edemsas) nuro- 
do, kad žmogaus embriono amnionas vystosi iš dviejų šaltinių: 
į embrioninio skydo sudėtį įeinanti amniono sienelės dalis vys- 
tosi anksčiau ir iš embrioblasto, o likusi amniono sienelės dalis 
vystosi vėliau ir iš amniono ląsteiių, kurios išeina iš trofoblasto. 
Šią pažiūrą dar reikia patikrinti. 

Iš blastocistos ertmės pusės prie amniono sienelės ektodermos 
prisiglaudęs entodermos ląstelių sluoksnis. Entoderma su ties ja 
esančia amniono sienelės ektoderma sudaro jau aiškų dvisluoksnį 
embrioninį skydą. Tarp embrioblasto ir trofoblasto čia jau mato- 
tomos pavienės ląstelės, vadinamojo mezoblasto ląstelės. Kai 
kurie autoriai mezoblastą vadina ekstraembrionine, arba morulos, 
mezoderma. 

Kaip matėme, žmogaus cemalas įsiskverbia į gimdos gleivi- 
nės paviršinio, funkcinio, sluoksnio kompaktinę dalį, o kitų Žin- 
duolių pasilieka ir vystosi gimdos ertmėje neįsiskverbęs. 

Žmogaus gemalas gali implantuotis bet kurioje gimdos ert- 
mės vietoje, tačiau dažniausiai įsitvirtina priekinės ar užpaka- 
linės gimdos sienelės pusės viršutinėje dalyje, arčiau gimdos 
dugno. 

Kartais gemalas implantuojasi arti gimdos kaklelio. Tada be- 
sivystanti placenta gali uždengti gimdos kaklelio angą (placenta 
praevia). Tokia placentos padėtis anksčiau ar vėliau prieš gim- 
dymą sukelia pavojingus kraujavimus. 

Implantacijos metu iš vienos pusės trofoblastas tirpina gimdos 
gleivinę ir į ją skverbiasi, iš kitos pusės puri ir sustorėjusi gimdos 
gleivinė sudaro reikiamas sąlygas trofoblastui, o kartu ir visam 
gemalui į ją įsiskverbti. Kai troioblasto skverbimasis į gimdos 
gleivinę yra per smarkus, tai trofoblastas veikia kaip gimdą ar- 
dantis piktybinis audinys (chorionepithelioma). Jei gimdos glei- 
vinė yra nepasiruošusi trofoblasto įsiskverbimui, gemalas, nega- 
lėdamas į ją įsiskverbti, žūva. 

Veikiant trofoblastui gimdos gleivinę, pastarosios irimo pro- 
duktai panaudojami gemalo mitybai. Šioje yrančioje gimdos glei- 
vinėje aplink gemalą anksti pradeda atsirasti fibrinoidas. Tai 
į fibriną panaši homogeninė masė, tačiau kilusi ne iš kraujo, bet 
iš trofoblasto ir iš gimdos gleivinės decidualinių ląstelių. Einant 
dar giliau, aplink gemalą yra leukocitų turintis gimdos gleivinės 
sluoksnis, už kurio yra jau nepakitusi normali sekrecijos fazės 
gimdos gleivinė. 

Devynių parų Žmogaus gemalas yra apie 0,4 mm diametro. 
Visame jo troioblaste jau aiškiai galima skirti vidinį citotrotoblas- 
to sluoksnį ir išorinį sinciciotrofoblasto sluoksnį. Pastarajame jau 
matomos pradėjusios susidaryti ertmės — lakunos. Dalis sinci- 
ciotrofoblasto lakuninių ertmių, trofoblastui ar- 
dant gimdos gleivinės sinusinių kapiliarų sienelę, jau turi ryšį su 
motinos krauju ir yra jo užpildomos. Tačiau dauguma jų šiuo metu 
užpildytos audinių skysčiu, plazma. Minėtosios ertmės, susijungu- 
sios tiesiog su gimdos gleivinės sinusinio tipo kraujagyslių kapi- 
liarais, jau šioje vystymosi stadijoje duoda pradžią uteroplacen- 
tinei kraujotakai, kuri dar tik pradeda susidaryti. 

Šiuo metu gemalas gauna iš motinos maistą ir dėguonį pro 
sinciciotrofoblasto ir citotrofoblasto sluoksnius. Neretai sincicio- 
trofoblasto fagocituose pastebima įvairios kraujo ląstelės. 

Dvisluoksnis embrioninis skydas šioje vystymosi stadijoje su- 
darytas iš vieno sluoksnio aukštų amniono ektodermos ląstelių ir 
vieno sluoksnio žemų daugiakampių entodermos ląstelių su paly- 
ginti dideliu branduoliu. Likusi, į embrioninio skydo sudėtį nejei- 
nanti amniono sienelė sudaryta iš vieno sluoksnio žemų ektodermos 
ląstelių. 

Iki šiol buvusi maža, vien skysčiu užpildyta blastocistos ertmė 
dabar jau padidėja ir 'suapskritėja. Gemalui plečiantis jį supan- 
čioje gimdos gleivinėje, tarp troloblasto ir embrioblasto rnatyti 
nedidelis kiekis retai pasiskirsčiusių daugiakampių, savo ataugo- 
mis tarpusavyje susirišusių ląstelių. Šis ląstelių tinklas vadina- 
mas mezoblastu (žr. 22 pav.). Buvusi blastocistos ertmė, padidė- 
jusi ir užpildyta mezoblastu, dabar jau vadinama gaurelinio 
dangalo ertme. Šioje stadijoje jau pradeda išryškėti maža 
gaurelinio dangalo ertmės dalis, esanti prie entodermos ir visiš- 
kai neužpildyta mezoblastu, tai vadinamoji egzocelominė 
ertmė, būsimojo trynio maišo pradžia. Egzocelominę ertmę nuo 
likusios gaurelinio dangalo ertmės skiria plonas mezoblasto 1ąs- 
telių sluoksnis, vadinamas egzocelomine membrana. 
Vadinasi, minėtosios ertmės sienelę ties embrioniniu skydu suda- 
ro šio skydo entodermos sluoksnis, o už embrioninio skydo ribų — 
entodermos tęsiniu einanti egzocelominė membrana. 

Vienuolikos dienų žmogaus gemalo diametras maždaug 0,7 mm. 
Jo į gimdos gleivinę įsiskverbimo anga jau labai susiaurėjusi. 
Ir 12 dienų gemalo ši anga dar ne visai užsidariusi. 11—12 dienų 
žmogaus gemalo sinciciotrofoblastas dar labiau išsišakojęs, negu 
ankstesnėse stadijose. Dauguma jo lakuninių ertmių susijungia 
tarpusavyje bei su motinos gimdos gleivinės sinusinio tipo kapilia- 
rais ir todėl užsipildo motinos krauju. Aplink gemalą gimdos glei- 
vinėje pastebima labiau išsiplėtusių krauju perpildytų kraujagyslių 
ir vietomis kraujo išsiliejimų (hemoragijų). Sioje stadijoje greitai 
auga trofoblastas ir didėja gaurelinio dangalo ertmė. Citotrofoblas- 
tas sudaro gaurelinio dangalo ertmės sienelę iš vieno mažų 1ąste- 
lių sluoksnio. Citotrofoblasto išorėje yra storas sinciciotrofoblas- 
tas, kuris iškloja lakunines trofoblasto ertmes ir sudaro besivys- 
tančius trofoblasto gaurelius. Sioje vystymosi stadijoje į gimdos 
gleivinę atkreiptame paviršiuje sinciciotroioblastas jau turi še- 
pečio formos kutikulą. Didėjant gaurelinio dangalo ertmei, už- 
pildytai mezoblastu, didėja ir egzocelominė ertmė, išklota iš me- 
zoblasto kilusia egzocelomine membrana (22 pav.). 

Mezoblasto kilmės klausimas galutinai neišpręstas. Dauguma 
autorių nurodo, kad jis kilęs iš embrioblasto, kai kurie — kad iš 
citotrotoblasto (A. Hertigas, J. Rokas, E. Edemsas). 

Ligi šios vystymosi stadijos vis dar dvisluoksnis (iš ektoder- 
mos ir entodermos): embrioninis skydas auga lėčiau, negu likusis 
gemalas. 

Penkiolikos dienų žmogaus gemalas — apie 1,3 mm diametro. 
Jo implantacijos anga gimdos gleivinėje vis dar neužsidariusi ir 

padengta kraujo krešuliu. Mat, šiuo metu, susijungiant troioblas- 
to lakuninėms ertmėms su gimdos gleivinės sinusinėmis krauja- 
gyslėmis, motinos kraujas gali patekti ir į gimdos liaukų kanalė- 
lius, o iš čia pro implantacijos angą į gimdos ertmę. Sis reiški- 
nys tada gali simuliuoti mėnesines ir tuo klaidinti nėštu- 
mo pradžios nustatymą. Augančio trofoblasto gaurelių viršūnių 
sinciciotrofoblasto gabalai, atsiskyrę nuo trofoblasto, patenka 
į gimdos glefvinę ir joje matomi kaip gigantinės ląstelės. 


22 pav. Dvylikos parų žmogaus gemalas (piūvis) 
(A. Hertigas, J. Rokas, E. Edemsas) 


1 — gimdos epitelis; 2 — gimdos gleivinės jungiamasis audi- 

nys; $ — citotrofoblastas; 4 — sinciciotrofoblastas; 5 — gaurė- 

linio dangalo ertmė su mezoblasto ląstelių tinklu; 6 — egzo- 

celominė membrana; 7 — entoderma; 8 — amnionas; 9 — 

egzocelominė ertmė; 12 — sinciciotrofoblasto lakuninės ertmės, 

susijungusios su gimdos gleivinės sinusinio tipo krauja- 
gyslėmis 


Troioblasto gaurelių ašį jų pagrinde šioje stadijoje jau sudaro 
mezoblastas, kuriame pastebimos apskritos ląstelės, vadinamos 
angioblastais, sudarančios gemalo kraujo ir kraujagyslių 
pradžią. Tokią mezoblastinę troioblasto gaurelių ašį supa citotro- 
ioblastas ir sinciciotroioblastas. Pradėjus troioblasto gaureliuo- 
se susidaryti mezoblastinei ašiai ir joje vystytis kraujagyslėms, 
troioblastas toliau jau vadinamas gaureliniu dangalu. 
Traoioblasto, jau vadinamo gaureliniu dangalu, gaurelių viršūnės, 
ardydamos gimdos gleivinę, pragraužia jos kraujagysles, iš ku- 
rių išsiliejęs motinos kraujas užpildo ertmes tarp gaurelinio dan- 
galo gaurelių. 

Sioje vystymosi stadijoje žymiai padidėja gaurelinio dangalo 
ertmė ir joje pagausėja mezoblasto. 

Šioje stadijoje jau matome trynio maišo išsivystymo pradžią. 
Trynio maišas susidaro iš egzocelominės ertmės, pastarajai Žy- 
miai sumažėjant. Todėl 13 dienų žmogaus gemalo trynio maišas 
daug mažesnis, negu 11—12 dienų žmogaus gemalo toje pat vie- 

toje buvusi egzocelominė ertmė. Trynio maišo ertmę apribojanti 
mezoblastinė egzocelominė membrana savo kraštais, esančiais 
prie embrioninio skydo, tiesiog pereina į šio skydo entodermą. 
Tuo būdu trynio maišo sienelę ties embrioniniu skydų sudaro šio 
skydo entoderma, o toliau, aplink likusią trynio maišo sienelę —- 
mezoblastas. Šioje vystymosi stadijoje mezoblastinė trynio maišo 
sienelė greitai tampa dvisluoksne, nes embrioninio skydo entoderma 


23 pav. Dviejų savaičių žmogaus gemalas (piūvis) (A. Knorė) 
1 — trynio maišas; 2 — gaurelinio dangalo ertmė; 3 — amnionas; 4 — kraujo išsiliejimai 
gimdos gleivinėje; 5 — gimdos gleivinė 


savo kraštais išplinta visame lrynio maišo viduje ir sudaro 
entoderminį trynio maišo epitelį. Tada vidinį trynio maišo sie- 
nelės sluoksnį sudaro ekstraembrioninė trynio maišo entoderma, 
kuri embrioninio skydo kraštuose tiesiog pereina į embrioninę 
embrioninio skydo entodermą. Ekstraembrioninės trynio maišo 
entodermos išoriniame paviršiuje lieka mezoblastinių ląstelių 
sluoksnis — buvusi egzocelominė membrana. 

Amniono ertmė didėja. Esantis prie trynio maišo amniono epi- 
telis aukštas; likęs amniono sienelės epitelis žemas. 

Dviejų savaičių žmogaus gemalo (A. Knorė) implantacijos 
anga motinos gimdos gleivinėje jau visiškai padengta gimdos 
gleivinės jungiamuoju audiniu ir epiteliu (23 pav.). 

Gaurelinio dangalo visų pusių gaureliai beveik vienodai išsi- 
vystę. Nors šioks toks skirtumas yra: į gimdos sienelę atkreiptos 

gaurelinio dangalo pusės gaureliai nežymiai didesni, negu į gim- 
dos ertmę atkreiptos gaurelinio dangalo pusės. Gaurelius dengia 
citotrofoblastas ir sinciciotrofoblastas. Citotrotoblastas sudarytas 
iš vieno šluoksnio kubinių' ląstelių. Jo išorėje esantis sinciciotro- 
ioblastas dabar jau suplonėjęs (2—10 ų storio), nelygus. Sinci- 
ciotroioblasto branduoliai įvairaus dydžio, vietomis susigrupavę 
po keletą. 

Gaurelinio dangalo gaurelių viršūnės anastomozuoja tarp 
savęs. Nuo gaurelių viršūnių vietomis atsiskiria sinciciotrofoblas- 
to dalys kaip gigantiškos ląstelės su vienu arba daugeliu bran- 
duolių. Šios gigantiškos ląstelės netaisyklingos formos, su oksi- 
filine citoplazma. Vietomis jos giliai įsiskverbusios į gimdos 
gleivinę. 

Mezoblastiniame gaurelinio dangalo gaurelių audinyje greta 
įvairios formos ląstelių jau matoma ir smulkių skaidulėlių. 

Amniono dugnas, įeinantis į embrioninį skydą, sudarytas iš 
vieno sluoksnio aukštų prizminių ląstelių, likusi amniono sienelė — 
iš vieno sluoksnio plokščių ektodermos ląstelių, virš kurių yra 
plokščių mezoblasto ląstelių sluoksnis. 

Trynio maišo sienelės dalis, įeinanti į embrioninio, šioje sta- 
dijoje dar vis dvisluoksnio, skydo sudėtį, sudaryta iš vieno sluoks- 
nio prizminių entoderminių ląstelių. Likusi trynio maišo sienelė 
sudaryta iš netaisyklingos formos entoderminių ląstelių. 

Trynio maišo entoderminių ląstelių sluoksnio išorėje yra mezo- 
blasto plokščių ląstelių sluoksnis, kuriame matomi ląstelių susi- 
būrimai, sudarantieji trynio maišo sienelėje kraujo ir kraujagys- 
lių pradžią. Trynio maišo sienelė yra pirmasis kraujo gamybos 
organas. Žmogaus, kaip ir kitų žinduolių gyvūnų, trynio maiše 
trynio nėra. Žmogaus gemalo trynio maišas užpildytas skysčiu, 
kuriame yra baltymų ir druskų. 

Dviejų savaičių žmogaus gemalo embrioniniame skyde jau pa- 
stebima pirminio ruožo ir iš jo mezodermos vystymosi pradžia. 
Zmogaus gemalo pirminis ruožas, pirminis mazgas ir galvos 
atauga vystosi panašiai kaip paukščių ir žinduolių gyvūnų. Minė- 
tosios dalys vystosi per 14—18 embrioninio vystymosi dienas. 
Ląstelės, susikoncentruodamos būsimojoje užpakalinėje emhrioninio 
skydo dalyje, sudaro čia pailgą sustorėjimą, vadinamą pirminiu 
ruožu. Į embrioninio skydo centrą, o tuo pačiu ir į būsimąją prie- 
kinę jo dalį atkreiptame pirminio ruožo gale susidaro ląstelių 
susibūrimas, mazgas, vadinamas pirminiu mazgu. Tuo metu iš 
amniono ertmės pusės pirminiame ruože, vidurinėje jo linijoje, 
susidaro vagelė, vadinama pirmine vagele. Pirminis mazgas 
įlinksta trynio maišo link, sudarydamas pirminę duobę. Prieš pir- 
minę duobę esančios ektodėrmos ląstelės besidaugindamos slen- 
ka pro pirminės duobės priekinį kraštą link jos dugno ir iš ten 
pailgu ruožu auga vėl į priekį tarp ektodermos ir entodermos. 
Sis ląstelių ruožas sudaro galvos ataugą, arba nugaros stygos 
ataugą, iš kurios vystosi nugaros styga. 

Pirminės duobės priekinis kraštas, augdamas į užpakalį ir už- 
dengdamas pirminę duobę, užslenka ant nemažos pirminio ruožo 
pirminės vagelės priekinės dalies. Dėl to vystantis galvos ataugai, 
pirminio ruožo priekinis galas trumpėja. Besidaugindamos pirmi- 
nio ruožo ląstelės ties pirmine vagele nugrimzta į jos dugną ir, 
pasisukusios į pirminio ruožo šonus, nuo pastarųjų plinta į šalis 
ir į priekį. Jos plinta galvos ataugos šonais į tarpą tarp embrio- 
ninio skydo ektodermos ir entodermos, sudarydamos mezodermos 
pradžią. Tuo pat metu užpakalinis pirminio ruožo galas auga 
toliau į užpakalį, ir embrioninis skydas ilgėja. Vystantis nu- 
garos stygai, ties ja esanti ektoderma pradeda sudaryti nervinę 
plokštelę. Vėliau ši plokštelė įlinkdama sudaro nervinę vagelę, iš 
kurios vystosi nervinis vamzdelis, sudarantis nervų sistemos 
pradžią. 

Iš pirminės duobės priekinio krašto išaugant galvos ataugai, 
embrioninio skydo ektoderma ir entoderma ties šia duobe prasi- 
skiria ir tuo būdu čia trumpam susidaro neilgas kanalas, jungian- 
tis amniono ertmę su trynio maišo ertme. Tai nervinis žarnos ka- 
nalas (canalis neurentericus). Besivystant iš pirminio ruožo me- 
zodermai ir iš entodermos pradedant susidaryti pirminei žarnai, 
šis kanalas greit užsidaro. 

Sešiolikos parų žmogaus gemalo diametras apie 2,5 mm 
(24 pav.). Gemalas jau turi išsišakojusius gaurelinio dangalo 
gaurelius visame išoriniame paviršiuje. Gimdos sienelės pusės 
gaureliai tik truputį didesni už gimdos ertmės pusės gaurelius. 
Ašinėje mezoblastinėje gaurelių dalyje matomos salelių pavidalo 
embrioninių kraujagyslių užuomazgos. Tokios izoliuotos krauja- 
gyslių užuomazgos žmogaus gemalo embrioninio vystymosi 
21—23 dieną pradeda susijungti ir tada gaurelinio dangalo gau- 
reliuose pradeda funkcionuoti embrioninė kraujotaka. 
Gemalą supančioje gimdos gleivinėje vis daugiau kraujagyslių 
atsiveria į gaurelinio dangalo gaurelių tarpus, ir tuo būdu moti- 
nos kraujo cirkuliacija aplink gaurelinį dangalą didėja. Didėjant 
pastarajai, embrioninis skydas, kurio augimas lig šiol buvo paly- 
ginti lėtas, dabar pradeda greit dilerencijuotis. 16 dienų žmogaus 
gemalo embrioniniame skyde jau yra pirminis ruožas. 

Gaurelinio dangalo ertmeje trynio maišas visada yra atkreip- 
tas į gaurelinio dangalo ertmės vidų. Jo sienelę sudaro: iš vi- 
daus lygus entoderminis ir iš išorės — raukšlėtas mezoblastinis 
sluoksnis. Trynio maišo sienelės mezoblastiniame ląstelių tinkle 
jau matoma kraujagyslių vystymosi pradžia — embrioninių kraujo 
ląstelių grupės. 

Amnionas didėja. Nuo jo sienelės iki gaurelinio dangalo eina 
sutankėjusio mezoblasto pluoštas, vadinamas embrionine kojyte, 
kuri jungia amnioną ir trynio maišą su gaureliniu dangalu. * 

Ties embrioniniame skyde susidariusiu pirminiu ruožu paste- 
bimas trynio maišo iškyšulys, įaugantis į embrioninę kojytę. Jis 
sudaro alantojo vystymosi pradžią. Zmogaus ir aukštesniųjų 


69 


beždžionių alantojis silpnai išsivysto ir greitai nyksta. Žmogaus 
embriono alantojo pasieniais vėliau iš embriono į placentą išauga 
bambinės, arba alantoidinės, kraujagyslės, kuriomis vyksta. me- 
džiagų apykaita tarp embriono ir motinos. 

Gaurelinio dangalo ertmėje tebėra pasklidęs mezoblasto tink- 
las. Gaurelinio dangalo, amniono ertmės ir embrioninis skydas 

24 pav. Šešiolikos parų žmogaus gemalas (piūvis) 
(A. Hertigas, J. Rokas, E. Edemsas) 


1 — trynio maišas; 2 — amnionas, 3 — embrioninė koiytė; 
4 — gaurelinio dangalo ertmė; 5 —. citotrofoblastas; 6 — 


gaurelinio dangalo gaureliai; 7 — gimdos gleivinės jungia- 
masis audinys su kraujagyslėmis 


pradeda ryškėti 7 dienų žmogaus gemale. Egzocelominė 

kaip būsimo trynio maišo užuomazga, pastebima tik 9 dienų 
žmogaus gemale, o 13 dienų žmogaus gemale jau matomas try- 
nio maišas. 

Aštuoniolikos parų žmogaus gemalo embriono užuomazga 
ovalinės formos, lengvai iškilusi į amniono ertmę (25 pav.). 
Kaudaliniame gale yra pirminis ruožas su pirminiu mazgu. Į kra- 
nialinį galą nuo pirminio mazgo eina iš ektodermos susidariusi 
nervinė plokštelė, kuri įlinkdama jau sudaro nervinę vagelę. 

Embrioninis skydas labai didėja kranialine-kaudaline kryptimi, 
todėl pirminis ruožas trumpėja ir slenka į embrioninio skydo 
kaudalinį galą. Labiau auga kranialinis embrioninio skydo galas, 


silpniau — kaudalinis, silpniau- 
siai — vidurinė dalis. Todėl šios 
stadijos embrioninis skydas, žiū- 
rint iš amniono ertmės, primena 
bato pado išvaizdą. 

Gaurelinio dangalo gaurelių 
kraujagyslės 18 dienų žmogaus 
gemale jau jungiasi su embrio- 
„ne išsivystančiomis kraujagys- 
lėmis. 

Dvidešimties—dvidešimt vie- 
nos dienos Žmogaus gemalo ner- 
vinės vagelės šonuose susida- 
rantieji nerviniai kranteliai ypač 
smarkiai auga būsimos galvos 
srityje. Dėl to priekinis embrio- 
ninio skydo galas labai pasistu- 
mia kranialinio galo link, pakil- 
damas nuo trynio maišo. Emb- 
rioninio skydo entoderma su gre- 
tima trynio maišo sienele seka 
paskui šį kranialinio embrioni- 
nio skydo galo išsikišimą. Dėl to 
čia atsiranda trynio maišo niša, 
sudaranti kranialinio pirminės 
žarnos galo užuomazgą. Užpa- 
kalinis, kaudalinis, embrioninio 
skydo galas taip pat iškyla į am- 
niono ertmę ir kaudaliai, tik 
mažiau negu kranialinis. Esanti 
prie jo trynio maišo dalis irgi 
kaudaliai sudaro nišą — kauda- 
linio pirminės žarnos galo už- 


uomazgą, kuri nuo likusio try-. 


nio maišo atsiskiria vis gilėjan- 
čia vaga. Si pirmiausia kraniali- 
niame embrioninio skydo gale, 
paskui kaudaliniame ir vėliau- 
siai jo šonuose pradėjusi susida- 
ryti vaga atskiria ligšiolinio try- 
nio maišo dalį, esančią prie 
embrioninio skydo, kaip pirminę 


25 pav. Aštuoniolikos parų žmogaus 
gemalas (S. Ščelkunovas). Amnionas 
atidarytas. Matomas embrioninio sky- 
do paviršius iš amniono ertmės pusės 
1 — amniono sienelė; I, II, III, IV, V, 2 — 
trynio maišas; 3 — embrioninė kojytė; 4 — 
gaurelinis dangalas; 5 —: gaurelinio dangalo 
gaurelio piūvis; 6 — pirminis ruožas; 7 — 
pirminis mazgas; 8 — embriono kūno užuo- 
mazgą nuo trynio maišo atskirianti raukšlė 


žarną, nuo likusio trynio maišo. Susidarančios pirminės žar- 
nos priekinis ir užpakalinis galai šiuo metu pasibaigia aklinai. 
Priekinį minėtosios žarnos galą uždengianti žarnos entoderma 

drauge su ties ja esančia ir prie jos dabar prisiglaudusia ku- 
mo paviršiaus ektoderma sudaro ryklinę membraną. 
Užpakalinį šios žarnos galą uždengianti žarnos entoderma drauge 
su ties ja esančia kūno paviršiaus ektoderma sudaro kloakinę 


a 


10 11 


26 pav. Embrioninis žmogaus dangalų vystymasis (piūvio schema) 
(M. Korningas) 
a — žmogaus gemalas embrioninio skydo susidarymo stadijoje; b, 6, d — 
viena po kitos einančios vėlesnės žmogaus gemalo vystymosi stadijos: 1 — 
trynio maišas; 2 — amnionas; 8 — embrioninis skydas; 4 — embrioninė kojytė; 
5 — embriono kino užuomazga; 6 — alantojis; 7 — trynio maišą su pirmine 
žarna jungiantis kanalas (ductus omphaloentericus); 8 — entoderma; 9 — nervi- 
nė plokštelė; 10 — virkštelė; 1/ — vešlusis gaurelinis dangalas; 12 — mezoder- 
mos sluoksnis tarp amniono ektodermos ir gaurelinio dangalo trofoblastinio epi- 
telio; 13 — gaureėlinio dangalo ertmė su mezoblasto ląstelių tinklu joje 


membraną. Ties viduriu pirminė žarna jungiasi plačiu kanalu 
(ductus omphaloentericus) su trynio maišu. Taip pradeda formuo- 
tis embrionas (26 pav.). Pirminis ruožas šioje vystymosi stadijoje 
dar labiau sutrumpėja, ir kaudalinis jo galas užlinksta ventraliai. 

Sioje vystymosi stadijoje žormuojasi pirmieji mezodermos seg- 
mentai. Šių segmentų susidarymas vyksta taip: iš nugaros stygos 
pusės į mezodermą susidaro gilios vagos ir tarp jų auga segmentai. 

Pirmiausia atsiranda trečioji mezodermos segmentų pora šiek 
tiek kranialiau nuo siauriausios vidurinės embriono užuomazgos 
dalies. Antroji, o po to ir pirmoji segmentų pora susiformuoja kiek 
vėliau. Pastarosios abi segmentų poros yra lerviniai segmentai. 

Susidarius trečiajai segmentų porai, vėliau kiekvieną sekančią 
vystymosi parą susidaro vis naujos dvi—trys segmentų poros. 
Nauji segmentai, išskyrus lervinius, formuojasi anksčiau susida- 
riusių segmentų kaudalinėje pusėje. Ketvirtoji segmentų pora vys- 
tosi ties siauriausia embriono užuomazgos vieta. Mezodermos seg- 
mentų ribos matomos embriono užuomazgos paviršiuje iš amniono 
ertmės pusės. Minėtieji segmentai šonuose pereina į mezodermos 
segmentų kojytes, kurios lyg mezodermos segmentų sąsmaukos 
riša juos su ventraliai nuo jų esančia nesegmentuota mezodermos 
dalimi. Kaip aukščiau peržvelgtų gyvūnų, taip ir žmogaus neseg- 
mentuotoji mezodermos dalis jau šavo vystymosi pradžioje suskyla 
į du lapelius: vidinis, prisiglaudęs prie entodermos, vadinamas 
splanchnopleura, o išorinis, esąs arčiau ektodermos, vadinamas 
somatopleura. Tarp splanchnopleuros ir somatopleuros atsirandanti 
ertmė vadinama celo mu — kūno ertme. 

Kiekvienas mezodermos segmentas ta pačia tvarka, kaip susi- 
darė, skyla į tris dalis. Kiekvieno jų medialinė-ventralinė dalis 
sudaro sklerotomą, lateralinė-dorsalinė — dermatomą, 
„o tarp sklerotomo ir dermatomo likusi dalis — miotom ą 
(27 pav.). Sklerotomo ląstelės pasiskirsto tinklu aplink nugaros 
stygą ir nervinį vamzdelį, sudarydamos gemalinius lapelius jun- 
giančią mezenchimą. Vėliau iš šių sklerotomo ląstelių vystosi stu- 
buro skeletas. Dermatomo ląstelės kaip mezenchiminių ląstelių 
tinklas pasiskirsto po kūno paviršiaus ektodermą. Iš jų formuojasi 
nugarinės odos poepiteliniai sluoksniai — derma. Iš miotomo atsi- 
randa skersaruožiai skeleto raumenys. 

Iš mezodermos segmentų kojyčių paskui vystosi visos inkstų 
vystymosi stadijos. 

Celomas toliau vystosi į pilvo, pleuros ir perikardo ertmes. Iš 
dalies splanchnopleuros ir somatopleuros ląstelių susidaro pilvo, 
pleuros ir perikardo ertmes išklojantis epitelis, vadinamas mezote- 
liu. Kita šių ląstelių dalis pasiskirsto po mezoteliu mezenchiminiu 
tinklu, iš kurio vėliau vystosi kūno ertmių pomezoteliniai audi- 
niai. Tarp gemalinių lapelių išsivystanti mezenchima išplinta visų 
organų užuomazgose, lydėdama kraujagysles. Iš mezenchimos 
vystosi kraujas, kraujagyslės, kaulai, kremzlės, visos jungiamojo 
audinio rūšys ir lygieji raumenys. 

Dvidešimt vienos—dvidešimt trijų dienų žmogaus gemalo gau- 
relinio dangalo gaureliuose pradeda veikti embrioninė kraujotaka. 

Dvidešimt dviejų dienų žmogaus embrionas jau turi apie 8 seg- 
mentų poras. Galvinis jo galas ir širdies užuomazgos sritis 

išsikiša virš trynio maišo kranialiai, o uodegos pumpuras — kau- 
daliai. Vaga, skirianti pirminę žarną ir visą embrioną nuo trynio 
maišo, dabar žymiai gilesnė. Nervinės vagelės šonai ties 4—6 seg- 
mentų pora jau susijungę ir čia sudaro nervinį vamzdelį, kuris 
abiejuose embriono galuose pereina į dar atvirą nervinę vagelę. 


cCELTI 


27 pav. Žmogaus embriono mezodermos diferenciacija (schema) 


(M. Klara) 
A — žmogaus gemalas, turintis dar tik 5—6 mezodermos segmentų po- 
ras; B — žmogaus gemalas, turintis 13—14 mezodermos segmentų porų; 
C, D — dar vėlesnės stadijos: 1 — mezodermos segmentas; 2 — rmezo- 
dermos segmento kojytė; 3 — somatopleura; 4 — splanchnopleura; 5 — 
entoderma; 6 — nugaros styga; 7 — aorta; 8 — pirminės žarnos sienelės 
kraujagyslės; 9 — nervinis vamzdelis; 10 — miotomas; 11 — dermatomas; 
12 — sklerotomas; 13 — dorsalinis mezodermos segmento kraštas; 14 — 
nugarinis ganglijas; 15 — mezenchima 


Pirminis ruožas kaudaliniame embriono gale labiau sutrumpėjęs. 

Maždaug 23 dienų žmogaus embrionas jau turi 10 segmentų 
porų. Jo iš nervinės vagelės susidarantis nervinis vamzdelis kra- 
nialiai jau praeina pro pirmąją segmentų porą ir pasiekia būsimąją 
vidurinių galvos smegenų sritį, o kaudaliai — paskutinės segmentų 
poros sritį. Greičiau vystosi embriono galvinis galas. Kranialinia- 
me dar atvirame nervinės vagelės gale, jos šonuose jau susida- 
riusios lėkštos duobelės — akių užuomazgos. Nervinio 
vamzdelio galvinės angos šonuose embriono paviršiaus ektoder- 

minio epitelio sustorėjusios plokštelės sudaro vidinės au- 
sies užuomazgą. 2 

Ties kranialiniu pirminės žarnos galu iš embriono kūno pavir- 
šiaus matomas įdubimas — pirminė burna (stomodaeum) — 
ir žemiau jos — pirmasis Žiaunų lankas. 

Maždaug 24 dienų žmogaus embrionas turi 15 segmentų porų. 
Ties trečiąja ir ketvirtąja tokio embriono segmentų poromis vent- 
ralinėje embriono sienelėje jau pradeda susidaryti pumpuro iormos 
viršutinių galūnių užuomazgos. Jas sudaro toje vietoje 
greičiau augančios mezenchimos iškyšuliai, padengti embriono pa- 
viršiaus ektoderma. Apalinių galūnių užuomazgų susidarymo pra- 
džia dar vos pastebima. 

Apie 25—26 embrioninio vystymosi dieną žmogaus embrionas 
jau turi 20 segmentų porų ir jo galai pradeda užlinkti į ventralinę 
pusę. Gilėjant sąsmaukai, skiriančiai pirminę žarną nuo trynio 
maišo, plonėja ir'ilgėja kanalas, jungiantis šią žarną su trynio 
maišu (ductus omphaloentericus). Trynio maišas mažėja, o vėliau 
jis pats ir jo kraujagyslės išnyksta. Minėtoji sąsmauka drauge su 
šiuo metu čia iš visų pusių įlinkstančia didėjančio amniono siene- 
le sudaro bambos virkštelės pradžią. 

Dvidešimt dvi—dvidešimt septynias segmentų poras turinčio 
maždaug 27 dienų žmogaus embriono ryklės membrana jau iš- 
nykusi ir susiformavusi skydliaukės užuomazga. Pirminės žarnos 
galvinio galo ventralinėje sienelėje jau susidariusi vagelės formos 
trachėjos ir plaučių užuomazga. Kaudalinis šios žarnos galas suda- 
ro kloaką, iš kurios išeina alantojis. Nervinis vamzdelis užsidaręs. 

Ketvirtosios vystymosi savaitės pabaigoje žmogaus embrionas 
pradeda įgyti specifinę išorinę formą, kuri nuo kitų Žmogui artimų 
žinduolių embrionų dar mažai tesiskiria. 

Antrojo embrioninio vystymosi mėnesio pradžioje žmogaus 
embrionas sulinkęs ventraliai lanku taip, kad jo kaktos sritis yra 
prieš šiuo metu gerai išsivysčiusios uodegos smaigalį. Per tre- 
čiąjį embrioninį mėnesį uodega išnyksta. 

Antrojo embrioninio vystymosi mėnesio pradžioje žmogaus 
embriono paviršiuje jau matomi besivystančių galvos smegenų pūs- 
lelių viršugalvio ir sprando išlinkimai. Siuo metu jau susidariu- 
sios akių pūslelės, uodimo duobelės, žiaunų lankai ir žiaunų kiše- 
nės, galūnių užuomazgos (28 pav.). 

Seštąją embrioninio vystymosi savaitę galūnėse pradeda ryš- 
kėti pagrindinės jų dalys. Septintąją savaitę pradeda atsirasti ga- 
lūnių pirštų užuomazgos (29 pav.). 

Antrojo mėnesio viduryje žmogaus embriono sulinkimas pra- 
deda labai mažėti. Šiuo metu vystosi viršutinio žandikaulio atau- 
ga, išorinės ausies užuomazgos. Embriono išorėje nyksta žiaunų 
lankų ir kišenių tipiškas vaizdas, nes iš jų jau pradeda vystytis 
kiti atitinkaini organai. 

Antrojo nėštumo mėnesio pabaigoje žmogaus embrionas įgauna 
žmogaus išvaizdą. Šiuo metu ryškėja galvos smegenų pusrutulių 

vystymasis; jau yra susilormavę: nosis, lūpos, smakras, vokų pra- 
džia. Galūnėse jau yra trumpi, stori pirštai. Baigia nykti uodega.. 
Galva sudaro beveik pusę viso kūno ilgio. 

Trečiąjį embrioninio vystymosi mėnesį žmogaus embriono gal- 
va, palyginus ją su liemeniu, vis dar didelė. Liemuo su labai 
į priekį išsikišusiu pilvu, dubuo mažas, galūnės, ypač apatinės, 
trumpos. Veidas, palyginus su galva, dar labai mažas. Akys iš 


28 pav. Keturiasdešimties parų žmogaus embrionas 
(S. ŠSčelkunovas) 
1 — viršutinė galūnė; 2 — apatinė galūnė; 3 — virkštelė 


šoninės padėties pradeda pereiti į lygiagrečią. Vokai sulimpa ir 
tokie lieka iki septintojo mėnesio. Ausys, vystantis veidui, kyla 
aukštyn. Kojos trumpesnės už rankas. Visai išnyksta uodega. At- 
sidaro analinė anga. 

Ketvirtąjį embrioninio vystymosi mėnesį galvos augimas su- 
lėtėja. Veidas tebėra mažas, nosis plati, trumpa, riesta. Pradeda 
vystytis individualiniai žmogaus veido bruožai, skiriantieji jį nuo 
kitų Žmonių. Prasideda skeleto raumenų judesiai. 

Penktąjį mėnesį galva sudaro tik trečdalį viso kūno. Motina pa- 
junta embriono judesius gimdoje. 

Antrojoje embrioninio vystymosi pusėje žmogaus embrionas kas 
mėnuo paauga apie 5 cm ir priauga apie 0,5 kg svorio. 

Seštąjį mėnesį embriono kūno paviršiuje išauga embrioniniai 
plaukai — gyvaplaukiai (lanugo). 

Penktąjį ir šeštąjį nėštumo mėnesį pradeda vystytis paodiniai 
riebalai, tačiau oda dar septintąjį ir aštuntąjį mėnesį lieka raukšlėta. 
Tik paskutiniais mėnesiais, gerai išsivysčius paodiniams riebalams. 
embrionas pasidaro apskritų kūno formų ir jo oda — lygi, rausva. 


x 
4 


29 pav. Septynių savaičių žmogaus embrionas (B. Petenas). 
Ė Dešinėje apačioje tas pats embrionas natūralaus dydžio. 


Embrioninio vystymosi pabaigoje žmogaus embriono galva už- 
ima ketvirtą dalį viso kūno ilgio, kai tuo tarpu suaugusio žmogaus 
galva — tik aštuntadalį. Tik gimus šis galvos ir kūno dydžio santy- 
kis pamažu pasiekia atitinkamą suaugusio žmogaus santykį. 

Paskutiniais embrioninio vystymosi mėnesiais kojos pradeda 
ilgėti, tačiau tik po gimimo jos pasidaro ilgesnės už rankas. 

Zmogaus embrionas auga žymiai greičiau, negu žmogus po 
gimimo. Embriono medžiagų apykaita daug greitesnė, negu augan- 
čio žmogaus. Embriono kūno temperatūra 1*C aukštesnė, negu 
gimdos, kurioje jis vystosi, sienelės temperatūra. 

Iš embriono organų pirmoji savo funkciją pradeda širdis. Jau 
antrosios embrioninio vystymosi savaitės pabaigoje širdies užuo- 
mazgoje pastebėta taisyklinga pulsacija apie 90 kartų per minutę. 
Nuo dvyliktosios savaitės širdies pulsacija 120—1C0 kartų per 
minutę. Tuo pačiu laiku labai anksti pradeda vystytis ir anksti iš- 
siskiria iš kitų organų savo dydžiu smegenys, kepenys ir jutimo 
organai. 


ŽMOGAUS EMBRIONO RYŠYS SU MOTINOS KŪNU 


Žmogaus embrionas vystosi įsirausęs į motinos gimdos sienelės 
gleivinę taip, kad gimdos gleivinė jį supa iš visų pusių: ir iš gim- 
dos sienelės raumenų pusės, ir iš gimdos ertmės pusės. 

Nėštumo metu moters gimdos gleivinė vadinama atkrin- 
tančiąja plėve (decidua), nes paviršinė, funkcinė, jos da- 
lis po gimdymo nuo gimdos sienelės atsiskiria, atkrinta. 

Didėdamas žmogaus gemalas antrąjį nėštumo mėnesį iškyla 
į gimdos ertmę lyg pumpuras, iš visų pusių padengtas atkrintan- 
čiąja plėve (30 pav.). Tada šios plėvės dalis, kuri yra tarp gema- 
lo ir ties juo esančių gimdos sienelės raumenų, vadinama pama- 
tine (decidua basalis), o iš gimdos ertmės pusės lyg kapsulė 
gemalą dengianti atkrintančiosios plėvės dalis vadinama kapsu- 
line (decidua capsularis); likusi už gemalo ribų atkrintančioji 
plėvė vadinama pasienine (decidua parietalis). 

Žmogaus embriono gaurelinio dangalo gaureliai, kurie sudaro 
pamatinio jo sluoksnio iškyšulius, iki antrojo embrioninio vysty- 
mosi mėnesio būna visame gaurelinio dangalo paviršiuje. Mažas 
gemalas neiškelia ties juo esančios atkrintančiosios plėvės gimdos 
ertmės link ir gali gauti maisto iš visų atkrintančiosios plėvės pu- 
sių vienodai. Nuo antrojo embrioninio vystymosi mėnesio, kai di- 
dėdamas gemalas vis labiau iškelia ties savimi esančią decidua 
capsularis į gimdos ertmę, per šią, kapsulinę, atkrintančiosios plė- 
vės dalį gemalo aprūpinimas maistu blogėja. Tuo tarpu su bazine 
atkrintančiosios plėvės dalimi augančio žmogaus gemalo ryšiai 
plečiasi ir gemalo aprūpinimas maistu pro ją gerėja. Todėl tarp 
antrojo ir ketvirtojo nėštumo mėnesio į kapsulinę atkrintančiosios 
plėvės dalį atkreiptos gaurelinio dangalo pusės gaureliai išnyksta. 
Si dangalo pusė lieka plona, lygi ir sudaro plikąjį gaureli- 
nį dangalą (chorion leve). Pastarojo paviršiuje lieka cito- 
trofoblastas, o sinciciotrofoblastas vis labiau nyksta. Į pamatine 
atkrintančiosios plėvės dalį atkreiptos gaurelinio dangalo pusės 
gaureliai šiuo laikotarpiu dar labiau išauga, išsišakoja. Į decidua 
basalis atkreipta gaurelinio dangalo pusė sudaro šiuo metu veš- 
lųjį gaurelinį dangalą (chorion frondosum), iš kurio 
vystosi placenta. Minėtojo dangalc paviršiuje citotrofoblastas nyks- 
ta (tik kai kuriose vietose jis ilgiau išlieka), bet gerai vystosi ir | 

30 pav. Žmogaus gemalo ryšys su motinos gimdos sienele pirmosiomis 
nėštumo savaitėmis (schema) (B. Petenas) 


„A — trijų, B — penkių savaičių Žmogaus gemalas: / — gimdos dugno sienelė; 2 — 

embrionas; 3 — gaurelinis dangalas; 4 — gimdos gleivinė; 5 — gimdos kaklelis; 

C — aštuonių savaičių žmogaus gemalas: / — amnionas; 2 —- vešlusis gaurelinis danga- 

las; 3 — decidua basalis; 4 — trynio maiša:; 5 — gimdos kaklelio kanalas; 6 — makš- 

ties priekinis skliautas; 7 — decidua capsularis; 8 — decidua parietalis; 9 — gimdos | 
raumenys 

lieka iki nėštumo pabaigos sinciciotroioblastas. Nuo penktojo nėš- 
tumo mėnesio iki pabaigos vešliojo gaurelinio dangalo gaurelių * 
aviršių dengia vien sinciciotrofoblastas, kuris į nėštumo pabai- 
g3 vietomis taip pat pradeda degeneruoti. 

Pavienės gaurelinio dangalo gaurelių viršūnės susijungia su 
decidua basalis. Tuo būdu, besivystant iš vešliojo gaurelinio dan- 
galo placentai, pastarasis, sudarantis embrioninę placentos dalį, 
susijungia su decidua basalis, sudarančia motininę placentos dalį. 
Per pirmuosius du nėštumo mėnesius šis ryšys silpnas, nes tik 
palyginti mažas gaurelinio dangalo gaurelių skaičius šiuo metu 
susijungęs su decidua basalis. Todėl gemalo atsiskyrimo nuo gim- 
dos sienelės pavojus yra žymiai didesnis pirmaisiais dviem nėštu- 
mo mėnesiais, negu vėliau. Po antrojo nėštumo mėnesio vis dau- 
giau gaurelinio dangalo gaurelių tvirčiau jungiasi su pamatine 
atkrintančiosios plėvės dalimi, todėl gemalo ryšys su gimdos sie- 
nele tvirtėja. 

Placenta susiformuoja trečiojo nėštumo mėnesio pabaigoje iš 
vešliojo gaurelinio dangalo ir pamatinės atkrintančiosios plėvės 
dalies. Tarp minėtojo dangalo gaurelių, kurių dalies viršūnės su- 
sijungusios su pamatine atkrintančiosios plėvės dalimi, cirku- 
liuoja motinos kraujas iš šios gleivinės dalies kraujagyslių. 

Einant nuo embriono link gimdos sienelės, pirmiausia išsi- 
vysčiusios placentos paviršių dengia amniono vienasluoksnis kubi- 
nis epitelis, po kuriuo yra amniono sienelės jungiamojo audinio 
sluoksnis, puriai susirišęs su gaurelinio dangalo pamatiniu sluoks- 
niu, taip pat sudarytu iš jungiamojo audinio. Iš minėtojo gaureli- 
nio dangalo sluoksnio link atkrintančiosios plėvės eina ir labai 
sudėtingai šakojasi gaurelių sistema. Labai šakodamiesi gaureli- 
nio dangalo gaureliai taip padidina jo paviršių, kad išsivysčiusioje 
placentoje jis siekia iki 10 m2. 

Gaurelinio dangalo gaurelius sudarantis jungiamasis audinys, 
be fibroblastų ir fibrocitų, dar turi į histiocitus panašių ląstelių, 
galinčių fagocituoti. Išsivysčiusioje placentoje gaurelinio dangalo 
gaurelius sudarančio jungiamojo audinio paviršių dengia sinci- 
ciotrofoblasto sluoksnis. 

Dvi embriono aortos kaudalinio galo šakos, vadinamosios bam- 
binės arterijos, iš embriono bambos virkšteie ateina į placentos 
pamatinį gaurelinio dangalo sluoksnį, kuriame šakojasi į pagrin- 
dines šakas (31 pav.). Iš jų išeinančios jau smulkesnės abiejų 
bambinių arterijų šakelės eina į gaurelinio dangalo gaurelius ir 
ten suskyla į kapiliarus. Šiomis arterijomis iš embriono į placen- 
tos gaurelių kapiliarus atiteka veninis embriono kraujas. Gaure- 
linio dangalo gaureliuose embriono bambinių arterijų kapiliarai 
prisiglaudę prie pat sinciciotrofoblasto, kuris tose vietose labai 
suplonėjęs. Minėtojo dangalo gaurelių tarpais placentoje, placentos 
ančiais, teka motinos kraujas. Pastarąjį nuo gaurelinio dangalo 
gaurelių kapiliarais tekančio embriono kraujo placentoje skiria 
embriono kapiliarų endotelis ir gaurelinio dangalo sinciciotrofo- 

31 pav. Išsivysčiusios placentos (moters) struktūros schema (M. Klara) 
1 — gimdos raumenų sluoksnis; 2 — gimdos venos; 3 — gimdos arterijos; 4 — linija, per kurią gimdymo pabaigoje placenta at- 
siskiria nuo gimdos sienelės; 5 — gimdos gleivinės vena su vožtuvais; 6 — gimdos gleivinės paviršinis sluoksnis, sudarantis pla- 
centos išorinį sluoksnį; 7 — placentos pertvara; 8 —i gaurelinio dangalo epitelis, dengiantis jo paties ir visų jo ataugų paviršių; 
9 — gaurelinio dangalo mezoderma; 10 — bambinės arterijos; // — bambinė vena; /2 — gaurelinio dangalo ataugų kamienas; 
13 — gaurelinio dangalo gaureliai; /4 — tarp gaurelinio dangalo gaurelių esančios ertmės, placentos sinusai užpildyti motinos krau- 


jų; 15 — amniono epitelis; /6 — fibrino nuosėdos; 17 — placentos pakraščio sinusas 


blasto epitelis. Pro gaurelinio dangalo gaureliuose esančių emb- 
riono kapiliarų endotelį ir šio dangalo gaurelių paviršių dengian- 
čio sinciciotrofoblasto epitelį iš embriono kraujo į placentos 
sinusais tekantį motinos kraują pereina embriono medžiagų apykai- 
tos produktai, o iš motinos į embriono kraują — maisto medžiagos 
„ir deguonis. Tuo būdu gaurelinio dangalo gaurelių kapiliaruose 
veninis embriono kraujas tampa arteriniu. Minėtojo dangalo gau- 
relių kapiliarai jungiasi į smulkias venas, kuriomis teka jau arteri- 
nis embriono kraujas. Placentoje, pamatiniame gaurelinio dangalo 
sluoksnyje, šios venos susijungia į stambesnes venines šakas, ku- 
rios toliau sudaro vieną bambinę veną. Šia vena arterinis embrio- 
no kraujas teka iš placentos į embrioną. 

Gaurelinio dangalo gaurelių stambesniųjų kamienų venos savo 
sienelėje turi raumeninius stinkterius, įvairiai nutolusius vienas 
nuo kito. Tarp šių siinkterių yra maišo formos venų išsiplėtimai. 
Sfinkteriai susitraukdami gali sudaryti gaureliuose kraujo susi- 
tvenkimą, o tai gali palengvinti medžiagų apykaitą tarp motinos ir 
embriono kraujo. 

Gaurelinio dangalo gaurelių paviršių dengiančio sinciciotrofo- 
blasto šepečio formos kutikula, matomai, turi reikšmės medžiagų 
rezorbcijos procesui. 

Sinciciotrofoblasto paviršiuje vietomis pastebimi iškyšuliai — 
lyg pumpurai su keletu branduolių. Atsiskirdami nuo sinciciotrofo- 
blasto kaip gigantiškos ląstelės su daug branduolių, jie gali pa- 
tekti į motinos kraujotaką; jie dažnai užkliūva plaučių kapiliaruo- 
se. Šių ląstelių daugiausia būna ketvirtą nėštumo mėnesį, o vėliau 
jų kiekis mažėja. 

Tarp gaurelinio dangalo gaurelių esančios ertmės, užpildytos 
motinos krauju, vadinamos placentos ančiais. 

Pamatinė atkrintančiosios plėvės dalis sudaro išorinį placentos 
sluoksnį. Šio sluoksnio iškyšuliai link placentos vidaus, susirišę 
su gaurelinio dangalo kai kurių gaurelių viršūnėmis, sudaro 
placentos pertvaras (sepia placentae), tarp kurių lieka 
placentos ertmės (ančiai), užpildytos motinos krauju. Į šias ert- 
mes pasinėrusios gaurelinio dangalo gaurelių šakos. 

Motinos kraujas pro atkrintančiosios plėvės spiralines arteri- 
jas patenka į placentos ančius, kur pasiekia gaurelinio dangalo 
gaurelių paviršių. Pro gaurelių paviršiaus sinciciotrofoblasto epi- 
telį ir gaureliuose esančių embriono kapiliarų endotelį vyksta me- 
džiagų apykaita tarp motinos ir embriono. Kaip jau aukščiau nu- 
rodyta, iš motinos kraujo į embriono kraują pro čia patenka 
maisto medžiagos ir deguonis, o iš embriono kraujo į motinos 
kraują — embriono medžiagų apykaitos produktai. Vadinasi, emb- 
riono kraujas čia tampa iš veninio arteriniu, o motinos atvirkš- 
čiai — iš arterinio veniniu. 

Tapęs veniniu motinos kraujas placentos ančiais (daugiausia 
placentos pakraščio ančiu) patenka į iš šių placentos ančių ištekan- 
čias atkrintačiosios plėvės venas. | 

Kraujospūdžio skirtumai gimdos arterijose ir venose, gimdos 
sienelės raumenų tonuso kitimai, iš placentos išeinančių gimdos 
gleivinės venų sienelėse esančių raumeninių stinkterių veikimas 
reguliuoja placentoje kraujo tekėjimą. 

Placentos gaurelinio dangalo gaurelių paviršiaus sinciciniame 
epitelyje ir pamatinėje atkrintančiosios plėvės dalyje antrojoje nėš- 
tumo pusėje, o ypač prieš gimdymą, pradeda vis labiau pasireikšti 
hialininė distrotija, kurios išdavoje atsiranda homoge- 
ninė, į fibriną panaši, vietomis sukalkėjanti medžiaga — fibri- 
noidas. Fibrinoidas atsiranda gaurelinio dangalo ir jo ataugų 
paviršiuje, atkreiptame į atkrintančiąją plėvę ir pamatinėje atkrin- 
tančiosios plėvės dalyje. Pastarojoje fibrinoido susidaro du sluoks- 
niai: vienas paviršiuje, atkreiptame į gaurelinį dangalą, antras — 
giliajame, kempininiame, sluoksnyje. Šiame antrajame fibrinoido 
sluoksnyje įvyksta pamatinės atkrintančiosios plėvės dalies pa- 
viršinio sluoksnio atsidalijimas nuo likusios plėvės dalies, atsiski- 
riant po gimdymo nuo gimdos sienelės placentai. 

Jau nuo antrojo nėštumo mėnesio krešėjimą sulaikantis sinci- 
ciotrofoblasto veikimas pradeda silpnėti. Todėl nežymiais kiekiais 
jau po antrojo nėštumo mėnesio, o žymesniais — antrojoje nėštu- 
mo pusėje ant gaurelinio dangalo pamatinio sluoksnio, tarp iš šio 
sluoksnio išeinančių gaurelių, pradeda atsirasti fibrino. 

Nėštumo pabaigoje pavieniai gaurelinio dangalo gaureliai ar 
net iu grupės gali degeneruoti, užankant embrioninėms jų krauja- 
gyslėms. Tuo būdu susidaro baltieji placentos infarktai, dėl kurių 
atitinkamos gaurelių grupės išjungiamos iš kraujotakos. Ma- 
noma, kad vadinamieji raudonieji placentos iniarktai susidaro, 
sukrešėjus motinos kraujui, kur nors tarp gaurelinio dangalo 
gaurelių. 

Placentos gaurelinio dangalo paviršiaus sincicinis epitelis ne 
tik tarpininkauja medžiagų apykaitoje tarp motinos ir embrio- 
no, bet ir saugo embriono individualybę. Šis saugojimas turi 
"reikšmės ypač vvstantis vyriškajam embrionui, kurio lyties vysty- 
mąsi galėtų neigiamai veikti moteriškieji motinos hormonai. Mo- 
tinos organizmui tokios apsaugos nereikia. Jos apsaugos funkciją 
atlieka daugiausia retikulioendotelinė sistema. Pastarąją, kitaip 
vadinamą Mečnikovo makrofagų sistema, sudaro: retikulinio jun- 
giamojo audinio ląstelės; kepenų, kraujo gamybos organų ir kai 
kurių vidinės sekrecijos liaukų kraujagyslių kapiliarų endotelio 
ląstelės; kraujo monocitai ir jungiamojo audinio histiocitai. Ma- 
tomai, šios sistemos įtakoje išsivysto nėštumo metu motinos orga- 
nizme apsauginiai fermentai prieš placentos audinius. Tuo remia- 
si kai kurios nėštumo nustatymo reakcijos. 

Embriono hormonai pro gaurelinį dangalą gali patekti į mo- 
tinos kraujotaką. Todėl, pavyzdžiui, antrojoje nėštumo pusėje dia- 
betikių motinų sveikatos būklė pagerėja, nes trūkstamą insuliną 
jos gauna iš besivystančio embriono, o pagimdžius — vėl pa- 
ŽI9EEJER 

Vyriškojo embriono lytiniai hormonai pro gaurelinį dangalą 
patenka į motinos kraują ir išskiriami su motinos šlapimu. Tuo 
remiasi mėginimai nustatyti besivystančio embriono lytį. 

Placenta paima iš motinos embrionui visa, kas jo vystymuisi rei- 
kalinga, net ir tada, kai motina šių medžiagų gauna nepakankamai. 
Tik susidarius pavojui motinos gyvybei, sustoja ir placentos funkcija. 

Antikūniai, antitoksinai ir kai kurie hormonai, pavyzdžiui, 
skydliaukės hormonas, iš motinos kraujo pro gaurelinį dangalą 
patenka į embrioną. Todėl šis gali turėti gautą iš motinos imuni- 
tetą. Pavyzdžiui, naujagimis bent pirmąsias 10 dienų turi imuni- 
tetą prieš tymus. Motinai susirgus raudonuke, jos virusai pro gau- 
relinį dangalą gali patekti į embrioną ir, ypač per pirmuosius 
keturius nėštumo mėnesius, duoti smegenų pakenkimus, kurtu- 
mą, pusiausvyros sutrikimus, lęšio padrumstėjimą (Embryopathia 
rubeolica). 

Placentoje randama vitaminų A, C, D ir provitamino karotino. 

Placenta gamina ir išskiria estrogeninį gaurelinio 
dangalo hormoną, kuris savo veikimu atitinka kiaušidės 
iolikulinį hormoną. Jis skatina motinos lytinių organų, ypač gim- 
dos ir pieno liaukų, augimą. Estrogeninio hormono kiekis motinos 
serume nėštumo metu nuolat kaupiasi ir jo pabaigoje yra daug 
kartų didesnis už didžiausią mėnesinių ciklo metu susidariusį kie- 
kį. Nėštumo pabaigoje šis hormonas paruošia gimdos raumenis, 
kurie turės reaguoti į gimdymo susitraukimus sukeliančių užpa- 
kalinės hipotizio dalies medžiagų veikimą. Vadinasi, šis hormonas 
sensibilizuoja gimdos raumenis gimdymo susitraukimams. Perne- 
šiotų naujagimių placenta turi šio hormono perpus mažiau, negu 
normaliai išnešiotų naujagimių. 

Placentoje išskiriamas dar vienas hormonas, vadinamas cho- 
rionprogesteronu, papildantis geltonojo kūno hormono 
veikimą. Chorionprogesteronas palaiko nėštumo metu atkrintan- 
čiosios plėvės vystymąsi, sulaiko gimdos raumenis nuo susitrauki- 
mų, o kiaušidėje folikulų brendimą ir ovuliaciją (pirmaisiais nėš- 
tumo mėnesiais ne visada), skatina pieno liaukų alveolių vystymą- 
si. Chorionprogesterono kiekis motinos kraujyje nėštumo metu 
didėja, o gimdymo metu — staiga smarkiai mažėja. 

Placenta išskiria gonadotropinį gaurelinio dangalo hormoną, 
vadinamą choriongonadotropinu, kuris nėra tapatus 
hipofizio priekinės dalies liuteinizuojančiam hormonui, bet veikia 
panašiai. Choriongonadotropinas palaiko nėštumo metu geltonąjį 
kūną. Tuoj po gemalo implantacijos gimdoje šio hormono pradeda 
išsiskirti palyginti daug. Patekęs į motinos organizmą, jis išskiria- 
mas su šlapimu. Todėl šiuo hormonu remiamasi nustatant nėštumą 
jau pirmąjį nėštumo mėnesį. Nėštumo diagnozė patvirtinama maž- 
daug 989/, tikslumu. Daugiausia šio hormono motinos šlapime ran- 
dama antrąjį nėštumo mėnesį. Vėliau jo kiekis greitai mažėja. Nuo 
dvidešimtosios nėštumo savaitės iki nėštumo pabaigos šio hormono 
kiekis motinos šlapime pastoviai lieka mažas. 

Padidėjęs choriongonadotropino kiekis būna tada, kai vystosi 
pūslinė išvisa (mola hydatidosa), kur gaurelinio dangalo 
gaureliai virsta skysčiu užpildytomis pūslėmis, arba kai vystosi 
chorionepitelioma, kur iš gaurelinio dangalo sinciciumo 
išauga piktybinis auglys, ardantis gimdą, o vėliau išplintantis ir 
kitur organizme. 

Placentos išskiriami hormonai veikia motinos organizmą, su- 
keldami jame nėštumo meto pakitimus. Bet šie hormonai veikia ir 
embriono organizmą. Gal būt, dėl to abiejų lyčių naujagimių būna 
labai išsivysčiusi antinksčių žievė, pieno liaukos, kurios pirmosio- 
mis dienomis po gimimo kartais net sekretą išskiria. Naujagimio 
gimda, prostata yra palyginti per didelės. Tuo tarpu sėklidžių 
vystymasis per paskutiniuosius du nėštumo mėnesius atsilieka. 

Nėštumo metu didėjant gemalui kapsulinė atkrintančiosios plė- 
vės dalis pasiekia decidua parietalis; tuo būdu nyksta gimdos ert- 
mė. Trečiojo nėštumo mėnesio pabaigoje minėtųjų atkrintančiosios 
plėvės dalių epitelis išnyksta; dėl to šios abi dalys tarpusavyje 
suauga. Kapsulinė atkrintančiosios plėvės dalis vėliau atrofuoja ir 
iki šeštojo nėštumo mėnesio beveik visai išnyksta. Nuo tada plika- 
sis gaurelinis dangalas, prie kurio iš gemalo pusės yra prisijun- 
gusi amniono sienelė, susiriša su decidua parietalis. Pastaroji iki 
ketvirtojo nėštumo mėnesio išlieka stora (iki 10 mm), o vėliau, 
spaudžiama didėjančio gemalo, išsitempia, plonėja. Trečiojo nėš- 
tumo mėnesio pabaigoje išnyksta ne vien decidua parietalis pavir- 
šiaus epitelis, bet ir didesnė dalis šios vietos gimdos liaukų epi- 
telio. Lieka tik liaukų pamatinių galų epitelis. Išsiplėtę gimdos 
liaukų pamatiniai galai, lygiagrečiai su gimdos paviršiumi, nuo 
tada sudaro lyg plyšius. Nuo septiutojo nėštumo mėnesio suplo- 
nėjusi decidua parietalis, kartu su prie jos prisiglaudusiais pli- 
kuoju gaureliniu dangalu ir amniono sienele, sudaro maždaug 
2 mm storio embrioninių dangalų plėvę. Gimdymo 
metu šie dangalai pasišalina iš gimdos kartu su placenta. 

Prasidedant gimdymui, periodiškai susitraukdami gimdos rau- 
menys spaudžia gemalą. Dėl to embrioniniai dangalai, spaudžiami 
amniono vandenų, veržiasi vis didėjančio konusinės formos išky- 
šulio pavidalu į gimdos kaklelio angą ir tuo būdu ją plečia. Išsi- 
plėtus gimdos kaklelio angai, embrioniniai dangalai ties ja plyšta. 
Pro plyšusius embrioninius dangalus išteka amniono vandenys. 
Vėlesni gimdos raumenų susitraukimai pro jau išplėstą gimdos 
kaklelio angą išstumia ir embrioną (32 pav.). 

Išėjus embrionui, labai sumažėja gimdos turinys, kurį dabar 
sudaro gimdoje likę embrioniniai dangalai ir placenta. Gimdos 
raumenys prisitaiko prie šio sumažėjusio gimdos turinio, o tada 
vėl prasidėję gimdos raumenų susitraukimai labai sumažina ties 
placenta esantį gimdos sienelės paviršiaus plotą. Ties šiuo sumažė- 
jančiu gimdos sienelės plotu esanti placenta nesusitraukia, tad ne- 
sumažėja ir jos plotas. Taigi, kintant dviejų tarpusavyje surištų 
paviršių — gimdos sienelės ir placentos — plotų santykiui, šie 

paviršiai verčiami atsiskirti vienas nuo kito. Dėl to placenta prade- 
da atsidalyti nuo gimdos sienelės ties pamatiniu kempininiu atkrin- 
tančiosios plėvės sluoksniu. Šis sluoksnis jau nėštumo pradžioje 


32 pav. Žmogaus embriono gimimo eigos modeliai (B. Petenas) 


A — embriono galva išeina pro gimdos kaklelį i viršutinę makšties dalį. 
Embriono dangalai dar neplvšę (kaip išimtis); B — embriono galva jau 
išeina į tarpvietę 


yra puresnis, negu likusieji, o nėštumo pabaigoje jame vyksta hia- 
lininė distrofija, fibrinoido susidarymas. Tuo būdu čia atsiranda 
atkrintančiosios plėvės atsiskyrimo zona. 

Atsiskiriant placentai nuo gimdos sienelės, minėtajame kempi- 
niniame sluoksnyje (zona spongiosa) nutrūksta iš gimdos siene- 
lės į placentą einančios kraujagyslės. Iš jų tekantis kraujas sudaro 
tarp atsiskiriančios placentos ir gimdos sienelės retroplacen- 
tinę hematomą. Kartais pirmiausia atsiskiria centrinė pla- 
centos dalis, prie kurios prisitvirtinusi virkštelė. Tada ji pirma 
ir eina iš gimdos. Kai kuriais atvejais pirmiausia atsiskiria apatinė 
placentos dalis ir savo apatiniu kraštu eina iš gimdos. Retkarčiais, 
nors iš pradžių atsiskiria ir į gimdos kaklelį įeina apatinis pla- 
centos kraštas, vėliau atsiskirianti placenta sulinksta taip, kad iš 
gimdos angos pirmiausia pasirodo išeinančios placentos centras. 
Pasišalinanti iš gimdos placenta traukia su savimi embrioninius 
dangalus, kurie dėl to taip pat atsiskiria nuo gimdos sienelės (at- 
krintančiosios plėvės kempininiame sluoksnyje) ir pasišalina pas- 
kui placentą. 

Išėjusi placenta dažniausiai yra apskrita, kartais kiek ovalinė, 
16—20 cm diametro, 2,5—3 cm storio, maždaug 500 g svorio. 

Kai kada placenta būna pasidalijusi į dvi, tris ar daugiau da- 
lių (placenta bipartita, tripartita, multilobulata). Kartais, kur nors 
pasilikus plikojo gaurelinio dangalo gaureliams, išsivysto priedinė 
maža placenta (placenta succenturiata), kuri kraujagyslėmis gali 
susirišti su pagrindine placenta. 

Išorinis (gimdos sienelės pusės) išėjusios placentos paviršius 
būna padengtas kraujo krešulių. Jame matomos gilios tarpusavyje 
tinklą sudarančios vagos, ties kuriomis yra placentos pertvaros. 
Šios vagos dalija placentą į 15, 20 ar daugiau skilčių (kotyledones). 

Vidinis (gimdos ertmės pusės) išėjusios placentos paviršius, 
padengtas amniono sienele, lygus, blizga. Pro amniono sienelę šia- 
me placentos paviršiuje gerai matomas bambinių kraujagyslių 
išsišakojimas. 

Išėjusius po gimdymo embrioninius dangalus sudaro atsisky- 
rusi nuo gimdos sienelės decidua iki kempininio sluoksnio (zona 
spongiosa), suaugusi su plikuoju gaureliniu dangalu ir prie jo 
iš vidinės pusės prisijungusia amniono sienele. Visi šie embrio- 
niniai dangalai kartu sudaro drumstą, daugiau ar mažiau perma- 
tomą plėvę, kuri, gimdymui prasidėjus, plyšta vandenų išėjimo 
vietoje. Kartais embrioniniai dangalai gali išeiti kartu su embrio- 
nu neplyšę ir, norint sudaryti galimybę gimusiam embrionui pra- 
dėti kvėpuoti, juos tenka praplėšti. 

Amniono sienelė yra plona, permatoma blizganti plėvė. Išori- 
nis jos sluoksnis, atkreiptas į gaurelinį dangalą ir su juo susiri- 
šęs, yra smulkiaskaidulės struktūros. Vidinis amniono sienelės 
sluoksnis, atkreiptas į amniono vandenis ir embrioną, yra lygus 
ir padengtas vienasluoksniu kubiniu amniono epiteliu. Pastarojo 
ląstelėse yra daug glikogeno ir nemažų riebalų lašelių. 

Gimdymo metu plikasis gaurelinis dangalas yra plona, lengvai 
praplėšiama jungiamojo audinio plėvelė. Vidinis, į amniono siene- 
Ig atkreiptas jos paviršius lygus, sudarytas iš smulkių skaidulų, 

o išorinis, į gimdos gleivinę atkreiptas paviršius šiurkštesnis. Ant 
šio paviršiaus galima rasti sunykusių nėštumo pradžioje buvusių 
gaurelių liekanų, troloblasto ląstelių, atkrintančiosios plėvės 
ląstelių. 

Gimdymo metu virkštelė yra palša, blizganti, piršto storio, vi- 
dutiniškai 50 cm (nuo 10 iki 150 cm) ilgio. Vystantis embrionui 
amniono ertmės vandenyse, jo virkštelė sudaro kilpas, gali apsi- 
sukti aplink embrioną, arba tik aplink jo kaklą. Kartais, pralindus 
embrionui pro susidariusią virkštelės kilpą, gali užsimegzti maz- 
gas (tai retai būna). Gimdymo metu tokia aplink embriono kaklą 
apsisukusi virkštelė ar jos mazgai sudaro embriono gyvybei pa- 
vojų: išsitempiant virkštelei, embrionas gali būti smaugiamas, ir 
apsisukusios virkštelės ar mazgų vietoje užsispaudžiant virkštelės 
kraujagyslėms, gali būti sukliudytas embriono aprūpinimas de- 
guonimi. 

Virkštelės paviršiuje dažnai matomi „netikrieji“ mazgai, kurie 
iš tiesų yra ne mazgai, o virkštelės kraujagyslių kilpos arba vie- 
tiniai išsiplėtimai. 

Virkštelės paviršius padengtas amniono epiteliu, kuris čia yra 
iš 2—3 plokščių ląstelių eilių. Po epiteliu yra savotiškas drebu- 
čių Iormos jungiamasis audinys, sudarytas iš tinklu pasiskirsčiu- 
sių su ataugomis jungiamojo audinio ląstelių, tarp kurių yra daug 
pusiau skystos neląstelinės medžiagos ir nedaug smulkių kolage- 
ninių skaidulų. Jungiamuoju virkštelės audiniu eina dvi storasienės 
bambinės arterijos ir už jas platesnė, taip pat storasienė bambinė 
vena. Nervai iš embriono pro jo bambą įeina į virkštelę 8—12 cm; 
toliau jų nerasta. 

Kartais po gimdymo virkštelėje arti embriono bambos dar ran- 
dama alantojo epitelinių liekanų. 

Bambinės arterijos, be žiedinio raumenų sluoksnio, turi sto- 
rus išilginius raumenų iškilimus, dėl kurių po gimdymo jos gali 
visiškai užsidaryti. 

Prie placentos virkštelė prisitvirtinusi arba centre (insertio 
centralis), arba krašte (insertio marginalis). Kartais virkštelė 
prisitvirtina ne prie placentos, bet prie embrioninių dangalų to- 
liau nuo placentos, o paskui embrioniniais dangalais ji eina į pla- 
centą (insertio velamentosa). Jei toks virkštelės prisitvirtinimas 
prie embrioninių dangalų yra ties gimdos kakleliu, tai, gimdymo 
metu plyštant gimdos kaklelio srityje embrioniniams dangalams, 
šis plyšimas gali pasiekti virkštelės kraujagysles ir sudaryti emb- 
riono nukraujavimo pavojų. 

Trynio maišo liekanos, kurios būna virkštelėje jos vystymosi 
pradžioje anksti išnyksta ir gimdymo metu jų jau nerandama. Tik 
trynio maišo kraujagyslių liekanos kartais dar gali būti pastebimos 
virkštelėje ir gimdymo metu. Išimtiniais atvejais minėtosios krau- 
jagyslės gali pasilikti ir perimti bambinių kraujagyslių funkciją. 

Alantojis virkštelėje jau antrąjį nėštumo mėnesį lieka be spin- 
džio. Vėliau jis suyra į atskirus gabalus, kurie dar pastebimi iki 

ketvirtojo nėštumo mėnesio. Atskirais atvejais epitelinės alantojo 
liekanos įvairių epitelinių salelių pavidalu randamos virkštelėje 
ir po gimdymo. 

Virkštelės vystymosi pradžioje į ją įeina celomo plyšys tarp 
amnioną supančios somatopleuros ir trynio maišą supančios 
splanchnopleuros. Antrąjį nėštumo mėnesį į šį celomo plyšį įeina 
besivystančių žarnų kilpos. Trečiąjį nėštumo mėnesį; minėtasis 
plyšys išnyksta, suaugus virkštelėje somatopleurai su splanchno- 
pleura. Šis suaugimas toje vietoje, kur nuo embriono bambos pra- 
sideda virkštelė. sudaro aplink ją žiedą. Be to, šio suaugimo audi- 
niai dalyvauja embriono linea alba ir musculus rectus abdominis 
makšties aplink virkštelę išsivystyme. 

Kartais, jei į virkštelę įeinantis celomo plyšys neužsidaro arba 
nesusidaro, arba neužauga virkštelės žiedas, lieka įgimta vir kš- 
telės išvarža (ternia umbilicalis). 


ŽMOGAUS EMBRIONO AMŽIAUS NUSTATYMAS 


Tikslų embriono amžių tiesiogiai retai tegalima sužinoti. Daž- 
niausiai jis pradedamas skaičiuoti nuo paskutiniųjų motinos mėne- 
sinių, kurios būna apie dvi savaites prieš paskutiniąją ovuliaciją, 
taigi ir prieš apvaisinimą. 

Apytikriai embriono amžių galima nustatyti pagal jo dydį ir 
išsivystymo laipsnį. Embriono ilgis centimetrais kiekvieno pirmų- 
jų penkių embrioninio vystymosi mėnesių pabaigoje apytikriai ly- 
gus mėnesių skaičiaus kvadratui. Antrosios nėštumo pusės, penkių 
embrioninio vystymosi mėnesių, žmogaus embriono ilgis centimet- 
rais lygus mėnesių skaičiui, padaugintam iš penkių. Iš tiesų šitaip 
gauti embriono ilgio duomenys pirmaisiais trim žmogaus embrio- 
ninio vystymosi mėnesiais yra per dideli, o paskutiniais — per ma- 
ži. Embriono ilgis matuojamas nuo viršugalvio iki padų. 

Tikslesni žmogaus embriono amžiaus nustatymo duomenys gau- 
namį matuojant embrioną nuo viršugalvio iki uodegos galo. Taip 
matuojant žmogaus embriono ilgis vidutiniškai būna: 

1-ojo nėštumo mėnesio pabaigoje 6,5 mm 

Subrendusiu ir galinčiu gimti laikomas toks žmogaus embrio- 
nas, kurio organai taip išsivystę, kad jis gimęs jau gali gyventi. 
Tokio embriono ilgis nuo viršugalvio iki padų būna vidutiniškai 

49—51 cm, svoris — 3—3,5 kg. Bet gimsta ir žymiai mažesnio, ir 
žymiai didesnio (iki 5 kg) svorio naujagimiai. Normalaus subren- 
dusio naujagimio pečių apimtis apie 35 cm, galvos — apie 34 cm: 
galvos plaukai būna maždaug 2 cm ilgio. Antakiai ir blakstienos 
jau išsivystę. Gyvaplaukiai (lanugo) pasilikę daugiausia tik pe- 
čių ir nugaros srityje. Suragėję nagai praaugę pirštų galus. Sėk- 
lidės nusileidusios į mašnelę. Didžiosios lytinės lūpos dengia mažą- 
sias. Kaukolės kaulai kieti, siūlės tarp jų siauros. Ausų ir nosies 
kremzlės jau sutvirtėjusios. Distaliniame šlaunikaulio gale jau 
yra kaulėjimo židinys. 


ŽMOGAUS EMBRIONO PADĖTIS GIMDOJE 


Prieš gimdamas embrionas gimdoje yra labai susirietęs. Gal- 
va palenkta taip, kad smakras siekia krūtinę. Rankos sudėtos 
ant krūtinės arba yra tarp galvos ir krūtinės (33 pav.). Kojos 
sulenktos per klubo ir kelio sąnarius ir prispaustos prie pilvo. Va- 
dinasi, tokioje būklėje, kurią embrionas įgyja jau pirmojoje nėštu- 
mo pusėje jis užima kuo mažiausia vietos ir neturi savo paviršiuje 
didelių nelygumų. 

Atsižvelgiant į embriono išilginės ašies santykį su gimdos iš- 
ilgine ašimi, skiriama išilginė, įstriža ir skersinė embriono padėtis 
gimdoje. Pirmojoje nėštumo pusėje embriono padėtis gimdoje yra 
nepastovi. Ji supastovėja tik antrojoje nėštumo pusėje. Nėštumo 
pabaigoje 99,59/; atvejų embrionas guli gimdoje išilginėje padėty- 
je. Tokioje padėtyje esančio embriono galva dažniausiai būna nu- 
kreipta žemyn, į gimdos kaklelį, retai — aukštyn, į gimdos dugną. 
Embriono nugara dažniausiai būna atkreipta į kairę gimdos pusę, 
rečiau — į dešinę. 


DAUGIAVAISIS NĖŠTUMAS 


Zmogaus daugiavaisis nėštumas pasitaiko retokai — maždaug 
10/4 gimdymų metu kartu gimsta du naujagimiai — dvyniai, apie 
0,19/+ — trys naujagimiai — tryniai ir apie 0,0019; — keturi. Yra 
buvę atsitikimų, kai kartu gimė penki ir net šeši naujagimiai. 

Dvyniai būna kilę arba abu iš vieno kiaušinio (vieno kiaušinio 
dvyniai), arba kiekvienas iš atskiro (dviejų kiaušinių dvyniai). 
Dviejų kiaušinių dvyniai pasitaiko šešis kartus dažniau, negu vie- 
no. Du iš trynių dažniausiai būna kilę iš vieno kiaušinio, o trečias 
iš kito. 

Dvieių kiaušinių dvyniai vystosi kiekvienas iš atskiro kiauši- 
nio, kurie apvaisinti dviejų spermatozoidų, ir vystosi kartu tik 
dėl to, kad vienu laiku pribrendo ir vienu laiku buvo apvaisinti. 
Šie kiaušiniai gali būti pribrendę skirtingose kiaušidėse arba vie- 
noje, bet dviejuose tuo pat laiku subrendusiuose folikuluose. 
O kartais jie būna pribrendę viename folikule. 

33 pav. Žmogaus embriono padėtis gimdoje nėštumo pabaigoje 
(S. Sčelkunovas) 


1 — amniono ertmė; 2 — amniono sienelė ir jos išorėje plikasis gaureli- 
nis dangalas; 8 — virkštelė; 4 —1 placentos ančiai (sinusai), užpildyti 
motinos krauju; 5 — gaurelinio dangalo gaureliai, išsišakoję placentos 


ančiuose ir apsupti motinos kraujo 


Dviejų kiaušinių dvyniai turi tik šitiek tarpusavyje bendro, 
kad jie kartu pradeda vystytis ir kartu gimsta. Visais kitais atžvil- 
giais jie nesiskiria nuo tų pat tėvų skirtingu laiku gimusių dviejų 
vaikų: jie gali skirtis lytimi, kūno išvaizda, būdo savybėmis. 

Sie du vienu laiku pribrendę kiaušiniai gali ir ne visiškai vie- 
nu laiku būti apvaisinti — vienas anksčiau, kitas — kiek vėliau 
(superfecundatio). Žinomi atsitikimai ne tik gyvulių, bet ir žmo- 
nių tarpe, kai vienas iš dviejų kiaušinių dvynių yra vieno tėvo, ki- 
tas — kito. Kadangi nėštumo metu geltonojo kūno ir gaurelinio 
dangalo hormonai ne visada sulaiko naujų folikulų brendimą ir 
ovuliaciją, o iki ketvirtojo nėštumo mėnesio, kol kapsulinė atkrin- 
tančiosios plėvės dalis suauga su pasienine dalimi (decidua parie- 
talis), spermatozoidai per gimdos ertmę gali patekti į kiaušinta- 
kius; taigi kartais gali ir apvaisinimas įvykti jau vienam apvaisin- 
tam kiaušiniui pradėjus vystytis tos pat moters lytiniuose takuose. 

Kiekvienas dviejų kiaušinių dvynių turi atskirą amnioną, gaure- 
linį dangalą, placentą. Jei dviejų kiaušinių dvyniai įsirausia į gim- 
dos gleivinę toliau vienas nuo kito, tai aplink kiekvieną jų 

34 pav. Dvynių dangalų gimdoje schema (B. Petenas) 
A — iš dviejų kiaušinių kilę dvyniai, turintieji kiekvienas savo atskirus embrioninius 
dangalus; B — iš vieno kiaušinio kilę dvyniai, turintieji bendrą placentą, bendrą gaure- 
lini dangalą, bet atskirus amnionus: 1 — decidua basalis; 2 — gaurelinio dangalo gau- 
reliai; 3 — amnionas; 4 — decidua capsularis; 5 — plikasis gaurelinis dangalas; 6 — 
decidua parietalis; 7 — gimdos kaklelio kanalas; C — iš dviejų kiaušinių kilę dvyniai, 
arti vienas kito įsirausę i gimdos gleivinę, dėl to jų gaureliniai dangalai ir placentos 
susijungę: 1 — abiejų placentų tarpusavio susijungimo vieta; 2 — decidua caosularis 
liekanos; 3 — susijungę gaureliniai dangalai tarp dviejų amnionų 


atskirai vystosi kapsulinė ir pamatinė atkrintančiosios plėvės dalys. 
Tada jų placentos lieka visiškai atsiskyrusios viena nuo kitos 
(34 pav.). Jeigu jie įsirausia vienas arti kito, tada aplink juos 

vystosi viena bendra kapsulinė ir viena bendra pamatinė atkrin- 
tančiosios plėvės dalys. Tokiu atveju jų abiejų placentos yra viena 
prie kitos taip prisiglaudusios, jog kartais net dalis jų kraujagys- 
lių gali susijungti. Pasilaiko atsitikimų, kai tokių dvynių atskiri 
dangalai — amnionas ir gaurelinis dangalas — esą tarp šių dvy- 
nių, tarpusavyje sulimpa, atrotuojasi, ir susidaro abiejų dvynių 
vienas amnionas ir vienas gaurelinis dangalas. 

Vieno kiaušinio dvyniai vystosi iš vieno kiaušinio, kurį apvai- 
sino vienas spermatozoidas. Jie visada yra vienos lyties ir labai 
panašūs. 

Yra nuomonių, kad dvyniai gali vystytis iš tokio vieno kiauši- 
nio, kuris turi du branduolius ir gali būti apvaisinamas dviejų 
spermatozoidų. Tačiau didelis vieno kiaušinio dvynių panašumas 
ir vienoda lytis leidžia tvirtinti, kad jie kilę ne tik iš vieno kiauši- 
nio, bet ir iš vieno spermatozoido. 

Vieno kiaušinio dvyniai gali pradėti vystytis įvairiu laiku: nuo 
segmentacijos pradžios iki pirminio ruožo, pirminio mazgo ir gal- 
vos ataugos susidarymo. 

Skilus apvaisintam kiaušiniui į pirmąsias dvi ląsteles — blasto- 
meras, pastarosios gali atsiskirti viena nuo kitos ir tada iš kiek- 
vienos jų gali vystytis embrionas su atskiru amnionu ir atskiru 
gaureliniu dangalu. 

Iš vieno apvaisinto kiaušinio iki blastocistos stadijos gali vys- 
tytis vienas gemalas !, o blastocistos stadijoje embrioblastas gali 
persiskirti į du. Iš jų toliau vystysis du embrionai su dviem 
amnionais, bet vienu bendru gaureliniu dangalu, nes, prieš jiems 
atsiskiriant, jau buvo susidaręs vienas jiems abiem bendras tro- 
ioblastas (35 pav.). 

Iš vieno apvaisinto kiaušinio iki embrioninio skydo stadijos 
gali vystytis vienas gemalas su vienu trofoblastu, vienu amnionu 
ir vienu trynio maišu, bet, pradėjus vystytis pirminiam ruožui, 
embrioniniame skyde gali vystytis jų ne vienas, bet greta du. 
Tada vėliau jau susidaro ir du pirminiai mazgai, ir dvi galvos 
ataugos, ir tuo būdu dviejų embrionų ašinių organų užuomazgos. 
Toliau šitokie dvyniai vystosi su vienu bendru amnionu ir vienu 
gaureliniu dangalu. 

Kai iš vieno embrioblasto arba vieno embrioninio skydo vys- 
tosi du ar daugiau embrionų, jie yra vienas prie kito. Kartais jie 
gali būti net vienas su kitu daugiau ar mažiau suaugę. Retkar- 
čiais vienas iš dviejų tarpusavyje suaugusių embrionų gali vys- 
tytis normaliai (autozitas, savamitis), o antrojo vystymasis gali 
visiškai atsilikti (parazitas, svetimmitis). 

Moteriškos lyties embrionų suaugimai, kaip ir teratomos, pasitai- 
ko apie 3 kartus dažniau, negu vyriškos lyties. Kadangi embrionų 


1 Sterblinių žinduolių iš vieno apvaisinto kiaušinio paprastai vystosi ke- 
letas embrionų. 

35 pav. Vieno kiaušinio dvynių susidarymo galimumų viename 
trofoblaste schema (B. Petenas) 


A, B, C — viename troioblaste embrioblastas persiskvręs į dvi dalis ir iš 
tuo būdu susidariusių dviejų embrioblastų toliau vystosi du embrionai; 
E, F — trofoblasto viduje vienas embrioblastas iš paviršiaus šiek tiek 


pradėjes dalytis į dvi dalis, bet toliau nesidalijąs (D). Vėliau (E, F) iš šio 
embrioblasto susidarę vienas amnionas ir vienas trynio maišas, bet gemali- 
niame skyde susidariusios dviejų embrionų užuomazgos 


suaugimai atsiranda vystantis dvyniams iš vieno kiaušinio, to- 
dėl lig šiol nežinoma skirtingų lyčių embrionų suaugimų, nors tai 
nėra negalima. 

Iki šiol nenustatyta, kodėl kartais iš vieno kiaušinio vystosi 
du embrionai. Taip pat neišaiškintos ir embrionų suaugimų prie- 
žastys. Manoma, kad dėl kokių nors priežasčių čia gali turėti 
įtakos motinos hormoninės pusiausvyros sutrikimai. 


Ill skyrius 
ORGANOGENEZĖ 


Susidarius embrioniniam skydui, pradžioje iš dviejų gemalinių 
lapelių — ektodermos ir entodermos, o vėliau tarp jų susidarant 
trečiajam — mezodermai, pradeda vystytis ir embriono organų 
užuomazgos. Jos vystosi susidarant gemalinių lapelių raukš- 
tėms, iškilimams, įlinkimams. 

Kiekvieno organo užuomazgos pradžia susidaro iš vieno kurio 
gemalinio lapelio. Todėl skiriami ektoderminės, entoder- 
minės ir mezoderminės kilmės organai. Tačiau 
vėliau į besivystančios organo užuomazgos sudėtį įeina ir kitų 
gemalinių lapelių gyvoji medžiaga. 

Vystantis kiekvieno organo užuomazgai, lygiagrečiai vyksta 
du procesai: organo formos vystymasis — mortogenezė, ir 
organo histologinės struktūros vystymasis —histogenezė. 

Įvairių organų vystymasis ne vienu laiku prasideda ir ne vie- 
nu laiku baigiasi. Jis vyksta visą individo embrioriinį ir poembrio- 
ninį gyvenimą. Emrioninį organo vystymąsi paprastai laikome 
baigtu tada, kai šis organas jau gali atlikti savo iunkciją, nors 
po to jis dar vystosi ir auga. Vieni organai pradeda vykdyti savo 
iunkciją labai anksti, embrioniniu laikotarpiu, pavyzdžiui širdis 
ir kraujagyslės, kiti — labai vėlai, po gimimo, ar net tada, kai 
organizmas subręsta, pavyzdžiui lytiniai organai, pieno liaukos. 

Žmogaus embrione iš visų gemalinių lapelių pirmiausia vys- 
tosi ektoderma, paskui entoderma ir galiausiai mezoderma. Ta pat 
tvarka kinta ir organų užuomazgos: pavyzdžiui, pirmiausia iš 
ektodermos susidaro nervinė plokštelė, vėliau iš entodermos for- 
muojasi pirminė žarna ir dar vėliau — mezodermos segmentai. 
Todėl organų ir jų sistemų vystymąsi tenka peržiūrėti ta pat 
tvarka — pirmiausia nagrinėjant ektoderminės kilmės organų vys- 
tymąsi, vėliau — entoderminės ir paskiausiai — mezoderminės. Sis 
suskirstymas nėra tikslus, nes organų vystymesi dažnai dalyvauja 
iš visų trijų gemalinių lapelių kilę audiniai. Pagaliau įvairios 
endokrininės sistemos liaukos pradeda vystytis iš įvairių gema- 
linių lapelių. 

EKTODERMINĖS KILMĖS ORGANŲ VYSTYMASIS 


Iš ektodermos pradeda vystytis nervų sistema, jutimo organai. 
oda, burnos, nosies ertmė. Pastarųjų ertmių vystymąsi reikia pa- 
likti nagrinėti kartu su virškinimo sistemos vystymusi, nors ši 
sistema vystosi iš entodermos. Taip tenka daryti dėl to, kad mi- 
nėtųjų ertmių vystymasis susijęs su virškinimo sistemos vysty- 
musi. Todėl ektoderminės kilmės organų grupėje peržiūrėsime tik 
nervų sistemos, jutimo organų ir odos vystymąsi. 


NERVŲ SISTEMOS VYSTYMASIS 


Žmogaus gemale (17—18 dienų) kranialiai nuo pirminio ruo- 
žo ir pirminio mazgo pirminio ruožo tęsinio kryptimi atsiranda 
pailgas ektodermos sustorėjimas — nervinė plokštelė. Va- 
dinasi, čia šiuo metu vienasluoksnės ektodermos ląstelės pasida- 
ro aukštos prizminės. Susidariusi nervinė plokštelė tuoj pradeda 


36 pav. Nervinio vamzdelio vystymasis 37 pav. Canalis neurentericus 
(B. Petenas) (schema) 

A — nervinės plokštelės stadija: 7 — nervinė 1 — pirminis ruožas; 2 —+ pirminis maz- 
plokštelė; 2 — nervinės vagelės pradžia; 3, 4, gas; 3 — galvos atauga; 4 — canalis 
5 — mezoderma; 6 — celomas; 7 — entoder- neurentericus; 5 — trynio maišo ento- 
ma; 6 — chorda; B — nervinės vagelės sta- derma; 6 — trynio maišo mezoblastas; 
dija: 1 — somatopleura; 2, 4 — celomas; 3 — 7 — alantojo užuomazga; 8 — embrio- 
splanchnopleura; 5 — mezodermos segmento ko- no kojytė, kuria jis prisitvirtinęs prie 
jytė; 6 — nervinė vagelė; C — nervinio vamz- trofoblasto; 9 — amniono mezoblastas; 
delio stadija: !1 — nervinis vamzdelis; 2 — 10 — amniono ektoderma 
dermatomas; 3 — mezodermos segmentų ertmė; 
4 — sklerotomas; 5 — amniono sienelė; 6 — 

chorda; 7 — celomas; 8 — žarna 

įlinkti link po ja besivystančios nugaros stygos, sudarydama ne r- 
vinę vagelę (36 pav.). Pastarosios kraštai vis labiau kyla 
virš ektodermos, sudarydami paviršiuje nervinius kran- 
telius. 

Embrionui atsiribojant nuo trynio maišo ir susidarant pirminei 
žarnai, kranialiniame embriono gale greičiau augantieji nerviniai 
kranteliai prasikiša pro jį kranialiai ir dorsaliai. 

Aštuonis mezodermos segmentus turinčiame 22 dienų žmogaus 
embrione, susijungiant nerviniams kranteliams, iš nervinės vage- 
lės ties penktuoju mezodermos segmentu pradeda susidaryti ne r- 
vinis vamzdelis. Nuo čia jis plinta į kranialinę ir kaudali- 
nę pusę. Kaudalinis nervinio vamzdelio galas remiasi į pirminės 
duobės angą, susidariusią pirminio mazgo vietoje. Nykstant ties 
minėtąja anga esančiai entodermai, nervinio vamzdelio kaudali- 
nis galas pro buvusią pirminės duobės angą susisiekia su šiuo 
metu iš trynio maišo susidarančia pirmine žarna. Šis buvęs pir- 
minės duobės angos kanalas, dabar jungiantis kaudalinį nervinio 
vamzdelio galą su pirmine žarna, vadinamas nerviniu žar- 
nos kanalu (canalis neurentericus) (37 pav.). 

Dvidešimt du mezodermos segmentus turinčiame žmogaus 
embrione užsidaro kranialinis nervinio vamzdelio galas, o 26 me- 
zodermos segmentus turinčiame žmogaus embrione — kaudalinis 
galas ir tuo pačiu išnyksta nervinis žarnos kanalas. 

Nervinė vagelė savo šonais per nervinius krantelius tiesiog 
pereina į likusią ektodermą. Kai iš nervinės vagelės susidaro ner- 
vinis vamzdelis, pastarasis jau atsiskiria nuo likusios ektodermos 
ir, truputį nutolęs, lieka po ja. 


Nugaros smegenys 


Iš nervinio vamzdelio vystosi nugaros ir galvos smegenys. 
Filogeneziškai ir ontogeneziškai nugaros smegenų vystymosi pra- 
džia yra ankstesnė, negu galvos smegenų. 

Iš nervinio vamzdelio dalies, esančios į kaudalinę pusę nuo 
galvos smegenų pūslelių, vystosi nugaros smegenys. 

Iš nervinio vamzdelio ertmės išsivysto centrinis nugaros sme- 
genų kanalas (canalis centralis). 

Jau nervinio vamzdelio užsidarymo metu ventralinė ir dorsa- 
linė jo sienelės lieka plonos, o šoninės — juo toliau, tuo labiau 
storėja, greitai besidauginant ląstelėms. Todėl centrinis nugaros 
smegenų kanalas pradeda darytis iš šonų suploto plyšio formos. 
Storėjančiose šoninėse besivystančių nugaros smegenų sienelėse 
skiriamos ventralinė ir dorsalinė zonos. Pirmojoje vystosi moto- 
riniai nugaros smegenų neuronai, antrojoje — jaučiamieji ir aso- 
ciaciniai. 

Ventralinės zonos motorinių neuronų besivystančios neuritinės 
ataugos, sudarydamos priekines nugaros smegenų nervų šakneles, 

anksti įauga į besivystančių rankų ir kojų užuomazgas ir suei- 
na į sąryšį su besivystančiais raumenimis. Nugarinių gang- 
lijų neuronų neuritai, sudarydami užpakalines nugaros smegenų 
nervų šakneles, įauga į dorsalinę nugaros smegenų zoną, o jų 
dendritai auga į perileriją, į audinius. Tuo būdu nugaros smege- 
nys susiriša su organizmo audiniais ir motoriniais, ir jaučiamai- 
siais laidais. Besivystančių nugaros smegenų šoninėse sienelėse 
vystosi vegetacinės nervų sistemos branduoliai, kurie pradžioje 
būna giliau, o vėliau pereina į šoninius nugaros smegenų ragus. 

Zmogaus embriono, kurio ilgis iki 5 cm, nugaros smegenys 
siekia kaudalinį stuburo kanalo galą. Vėliau jos auga lėčiau, negu 
stuburas. 6 cm ilgio žmogaus embriono nugaros smegenys jau 
nesiekia kaudalinio stuburo kanalo galo. 22 cm ilgio Žmogaus 
embriono kaudalinis nugaros smegenų galas užsibaigia ties tre- 
čiuoju juosmens slanksteliu, o toliau eina tik plonas, sudarantis 
nugaros smegenų tęsinį, galinis siūlas (filum terminale). 

Iš nugaros smegenų išeinančios nugaros smegenų nervų šak- 
nys eina per tarpslankstelines angas. Šių nervų šaknų vystymosi 
pradžioje minėtosios angos būna ties atitinkamų šaknų išėjimu 
iš nugaros smegenų, bet vėliau, stuburui kaudaliai ilgėjant grei- 
čiau, negu nugaros smegenims, kaudalinių nugaros smegenų ner- 
vų šaknų išėjimo atitinkamos tarpslankstelinės angos nuslenka 
į kaudalinę pusę. Tada jau šių nervų šaknelės, išėjusios iš nuga- 
ros smegenų, stuburo kanalu eina kaudaliai, prisiglaudusios prie 
galinio siūlo, kol pasiekia tarpslankstelines angas. Sios kaudali- 
nių nugaros smegenų nervų šaknys kaudaliniame nugaros sme- 
genų gale sudaro vadinamąją arklio uodegą (cauda eguina). 

Nervinį vamzdelį ir iš jo susidarančias galvos smegenų pūs- 
leles iš pradžių sudaro vienas sluoksnis prizminių ląstelių. Vė- 
liau, šioms ląstelėms besidauginant, nervinio vamzdelio ir 
minėtųjų pūslelių sienelė tampa daugiasluoksnė. Tada ląstelių bran- 
duoliai koncentruojasi arčiau nervinio vamzdelio ir smegenų pūs- 
lelių ertmės, o išorinę sienelės dalį sudaro šių ląstelių citoplazma 
be branduolių. 

Nervinio vamzdelio ir smegenų pūslelių sienelę sudarančios 
ląstelės pradžioje būna vienodos, o vėliau, kai ši sienelė pradeda 
darytis daugiasluoksnė, ją sudarančios ląstelės pradeda skirtis 
į dvi ląstelių rūšis. Vienos jų lieka pailgos ir savo smailėjančiais 
galais siekia vidinį ir išorinį nervinio vamzdelio ar smegenų pūs- 
lelių paviršių. Šios ląstelės vadinamos spongioblastais. 
Iš jų vėliau vystosi neuroglija. Kitos ląsteles netenka ryšio 
su išoriniu ir vidiniu nervinio vamzdelio ar smegenų pūslelių sie- 
nelės paviršiumi, tampa apskritos ir vadinamos neuroblas- 
tais. Iš jų vėliau vystosi nervinės ląstelės, dar vadinamos neu- 
ronais. 

Dalis spongioblastų ir vėliau pasilieka prie vidinio nervinio 
vamzdelio ir smegenų pūslelių paviršiaus. Jie susigrupuoja vienu 
ląstelių sluoksniu, išklojančiu centrinį nugaros smegenų kanalą 

ir smegenų skilvelius. Šios ląstelės čia sudaro epitelinio tipo neu- 
rogliją, vadinamą ependima. 

Likusieji spongioblastai vėliau nutolsta gilyn nuo vidinio ner- 
vinio vamzdelio ar smegenų pūslelių sienelės paviršiaus. Iš šių 
spongioblastų vystosi kitos neuroglijos ląstelių rūšys: ilgomis ir 
trumpomis ataugomis astrocitai, oligodendroglija, 
Svano ląstelės. 

Kai nervinio vamzdelio ir smegenų pūslelių sienelėje pradeda 
susidaryti trys ląstelių sluoksniai — pamatinis, vidurinis ir išorinis, 
arba paviršinis, tada pirmąjį sudaro ependimos 1ąstelės, antrąjį — 
neuroblastai ir trečiąjį — likusieji spongioblastai. 

Neuroblastai yra apskritos ląstelės be ataugų. Vėliau, iš jų 
išsivystant nervinei ląstelei, išauga ataugos. Pirmiausia neuro- 
blastui išauga neuritinė atauga (tada jis tampa unipolia- 
rine ląstele), vėliau — dendritinės ataugos (tada jis 
tampa multipoliarine ląstele). Taip išsivysto centrinę nervų siste- 
mą sudarančios multipoliarinės nervinės ląstelės. 

Besivystančių nervinių ląstelių citoplazmoje atsiranda neu- 
rofibrilės. Pirmosios neurofibrilės pastebimos 5 mm ilgio 
žmogaus embriono neuronuose. Žymiai vėliau neuronų citoplaz- 
moje vystosi tigroidinė medžiaga (Nislio grūdeliai). 

Centrinėje nervų sistemoje nervinės ląstelės sudaro pilkąja 
smegenų medžiagą, būtent, centrinės nervų sistemos 
branduolius ir smegenų žievę. Šių nervinių ląstelių ataugos, ap- 
dengtos mielininiu dangalu, sudaro baltąją smegenų me- 
džiagą. 

Mielininio dangalo vystymosi pradžia centrinės nervų siste- 
mos nervinių skaidulų paviršiuje pastebėta 10 cm ilgio žmogaus 
embrione, pirmiausia prieanginio nervo (n. vestibularis) skaidulų 
paviršiuje. Mielininis dangalas anksčiau apdengia tas nervines 
skaidulas, kurios yra filogeneziškai senesnės ir anksčiau pradeda 
vykdyti savo iunkciją. Motorines nervines skaidulas mielininis 
dangalas aptraukia greičiau, negu jaučiamąsias. 


Galvos smegenys 


Septynius mezodermos segmentus turinčio žmogaus embriono 
kranialinis nervinės vagelės galas, kai iš minėtosios vagelės dar 
tik pradeda susidaryti nervinis vamzdelis, nežymiom sąsmaukom 
jau pradeda skirstytis į tris dalis: priekines smegenis 
(prosencephalon), vidurines smegenis (mesencephalon) 
ir rombines smegenis (rhombencephalon). Šios visos trys 
dalys sudaro būsimųjų galvos smegenų pradžią. 

Priekinės smegenys yra prieš kranialinį nugaros stygos galą. 
Jų kraštuose, einant ventraline kryptimi ir į šonus, susidaro įdu- 
busios akių duobelės— akių užuomazgos. 

Vidurinės ir rombinės smegenys yra ties nugaros stygos kra- 
nialine dalimi. Rombinių smegenų užpakalinės pusės šonuose šiuo 

metu formuojasi pirmieji keturi mezodermos segmentai. Užsida- 
rant kranialiniam nervinio vamzdelio galui, pradinės trys galvos 
smegenų dalys sudaro dabar to pat vardo tris smegenų pūsleles 
(38 pav.). Iš akių duobelių šiuo metu susidaro akių pūs- 
lelės. 

Atsirandant pirmosioms trims galvos smegenų pūslelėms, kar- 
tu vystosi ir galvos smegenų įlinkimai. Pirmiausia iš ventralinės 
pusės dorsaline kryptimi susidaro viršugalvioir sprando 


38 pav. Žmogaus embriono (4,84 mm ilgio) nervinio vamz- 
delio galvinis galas (H. Bėnigas) 
1 — sprando įlinkimas; 2 — rhombencephalon; 3 — isthmus rhomben- 
cephali; 4 — mesencephalon; 5 — viršugalvio įlinkimas; 6 — prosen- 
cephalon; 7 — lamina terminalis; 8 — akies pūslelė; 9 — n. stato- 
acusticus; 10 — n. trigeminus 


įlinkimai. Pirmasis ties vidurinių smegenų pūslelės viduriu, 
užlinkstant priekinių smegenų pūslelei ventraliai, pro galvinį 
nugaros stygos galą. Todėl ties šiuo įlinkimu baigiasi galvinis 
nugaros stygos galas. 

Sprando įlinkimas susidaro tarp rombinių smegenų pūslelės 
ir už jos kaudaliai esančios likusios nervinio vamzdelio dalies. 
Vystantis sprando įlinkimui, visas galvinis embriono galas už- 
linksta ventraliai. 

Maždaug 10—15 mm ilgio žmogaus embrione kiek arčiau prie- 
kinio rombinių smegenų pūslelės galo galvos smegenys įlinksta 
iš dorsalinės pusės ventraline kryptimi; atsiranda vadinamasis 
tilto įlinkimas. Sios pūslelės šonuose dabar atsiranda vie- 
nas po kito į eilę išsidėstę nežymūs iškilimai, vadinami neuro- 
merais. * 

Apie 7 mm ilgio žmogaus embriono priekinių smegenų pūs- 
lelės priekinio galo šonuose pradeda vystytis kaip įdubusios kiše- 
nės dvi naujos smegenų pūslelės, sudarančios didžiųjų galvos 
smegenų pusrutulių pradžią. Šios pūslelės vadinamos galinių 


100 


smegenų pūslelėmis (ielencephalon). Likusi tarp šių 
pūslelių anksčiau buvusi priekinių smegenų pūslelė dabar jau 
sudaro tarpinių smegenų pūslelę (diencephalon) 
(39 pav.). | 

Besivystantis tilto įlinkimas padalija rombinių smegenų pūs- 
lelę į dvi pūsleles, kurių priekinė vadinama užpakalinių 


39 pav. Žmogaus embriono (7,5 mm ilgio) nervinio vamzdelio galvinis galas 
(H. Bėnigas) 


1 — sprando įlinkimas; Zz — myelencephalon; 83 — rhombencephalon dorsalinė sienelė; 4 — 

metencephalon; 5 — smegenėlių užuomazga; 6 — isthmus rhombencephali; 7 — viršugalvio 

įlinkimas ties mesencephalon viduriu; 8 — diencephalon; 9 — vaga, skirianti telencephalon 

nuo diencephalon; /0 — telencephalon; // — n. statoacusticus; 12 — tilto įlinkimas; 183 — 
n. trigeminus; J4 — akies taurelė 


smegenų pūslelė (metencephalon), o užpakalinė — p a- 
ilgųjų smegenų pūslelė (myelencephalon). 

Sių dviejų naujai susidariusių pūslelių ertmės, pūslelėms to- 
liau besivystant, susijungia į vieną bendrą ertmę, kuri sudaro 
ketvirtąjį smegenų skilvelį. 

Sio skilvelio dugnas turi rombo formą ir dėl to vadinamas 
rombine duobe (iossa rhomboidea). Jos šonuose susidaro ketvir- 
tojo smegenų skilvelio šoninės kišenės. Kaudaliai šis skilvelis 
lieka tiesiog susijungęs su centriniu nugaros smegenų kanalu 
(canalis centralis). 

Iš užpakalinių smegenų pūslelės dorsalinės sienelės vystosi 
smegenėlės. Toje vietoje iš smegenėlių pūslelės dorsalinės 
sienelės susidaro lūpų formos iškyšuliai. 1,5 cm ilgio žmogaus 
embrione kranialinės šių iškyšulių dalys sustorėja, sudarydamos 
smegenėlių užuomazgą. 8 cm ilgio žmogaus embrione jau matoma 

smegenėlių pusrutulių pradžia, o 10 cm ilgio žmogaus embrio- 
no smegenėlių paviršiuje pradeda susidaryti smegenėlių žievės 
vagos ir vingiai. 

Iš pradžių smegenėlių pūslelę sudaro vienas kubinių ląstelių 
sluoksnis. Vėliau, šioms ląstelėms dauginantis, besivystančių 
smegenėlių srityje susidaro trys ląstelių sluoksniai: 1) ependimi- 
nis, išklojantis ketvirtojo smegenų skilvelio ertmę, 2) vidurinis 
ir 3) pakraštinis, išorinis. Susidarant išorinei smegenėlių formai, 
prasideda ir jų žievės susidarymas. Šiuo metu vidurinio sluoksnio 
ląstelės keliauja į pakraštinį sluoksnį ir sudaro ganglines Pur- 
kinjė ląsteles, 0 po pastarosiomis likusios pakraštinio sluoksnio 
ląstelės sudaro smegenėlių žievės grūdėtojo sluoksnio 1ąsteles — 
grūdus. Likusios vidurinio sluoksnio ląstelės sudaro smegenėlių 
branduolius, prie kurių ateina Purkinjė lastelių neuritinės at- 
augos. 

Smegenėlės anksti susiriša su V (n. trigeminus) ir VIII (n. sta- 
toacusticus) galvos smegenų nervų branduoliais. 

Kranialiai ir kaudaliai nuo smegenėlių esanti smegenėlių pūs- 
lelės sienelės dorsalinė dalis lieka plona ir sudaro priekinę 
ir užpakalinę smegenėlių bures (velum medullare 
anterius et poslerius). Už smegenėlių esanti smegenėlių pūslelės 
dorsalinės sienelės dalis, kartu su pailgųjų smegenų pūslelės 
dorsaline sienele sudarydama dorsalinę ketvirtojo smegenų skil- 
velio sienelę, turi rombo formą. Ji lieka plona, tik iš vieno kubi- 
nių ependiminių ląstelių sluoksnio. 2 cm ilgio žmogaus embrione 
prie šios dorsalinės ketvirtojo smegenų skilvelio sienelės išorinės 
pusės prisijungia besivystančių smegenų dangalų mezenchima ir 
atsiranda šios sienelės raukšlės. 3 cm ilgio žmogaus embrione 
šios raukšlės su jų mezenchimoje išsivysčiusiu kraujagyslių tink- 
lu įsikiša į ketvirtojo smegenų skilvelio ertmę ir sudaro ketvir- 
tojo smegenų skilvelio kraujagyslinį rezgi- 
nį (plexus chorioideus ventriculi guarti). 

Ventralinėje smegenėlių pūslelės sienelėje išsivysto tiltas 
(pons Varolii) ir tilto branduoliai. 

Pailgųjų smegenų pūslelės pagrindinę plokštelę sudaro jos 
ventralinė sienelė kartu su dorsolateraliai nuo šios sienelės esan- 
čiomis šoninėmis sienelėmis. Iš minėtosios plokštelės vystosi pa- 
ilgosios smegenys. Be to, iš pailgųjų smegenų pūslelės šoninių 
sienelių vystosi alyvų branduolių grupė. 

Pailgųjų smegenų pūslelės pagrindinės plokštelės dorsalinėje 
zonoje vystosi trys grupės pailgųjų smegenų jaučiamųjų bran- 
duolių. Lateraliausiai vystosi V (n.trigeminus) ir VIII (n. sta- 
toacusticus) galvos smegenų nervų porų jaučiamieji branduoliai, 
medialiai nuo šių — IX (n. glossopharyngeus) ir dar medialiau — 
X (n.vagus) galvos smegenų nervų porų jaučiamieji branduoliai. 

Pailgųjų smegenų pūslelės pagrindinės plokštelės ventralinėje 
zonoje vystosi n. glossopharyngeus, n. vagus, n. lingualis motori- 
niai branduoliai. 

Rombinių smegenų pūslelės ventralinės sienelės priekinėje da- 
lyje vystosi V (n. trigeminus), VI (n. abducens) ir VII (n. facia- 
lis) galvos smegenų nervų porų motoriniai branduoliai ir tilto 
branduoliai. 

Vidurinių smegenų pūslelės ertmė, šiai pūslelei toliau vystan- 
tis, susiaurėja ir tampa smegenų vandentiekiu — aguaeductus 
cerebri (Sylvii),— jungiančiu tretįjį ir ketvirtąjį smegenų skil- 
velius. 

Dorsalinė vidurinių smegenų pūslelės sienelė jau 5 cm ilgio 
žmogaus embrione pradeda sudaryti porinius iškilimus, iš kurių 
toliau vystosi keturkalnis (lamina guadrigemina). 

Vidurinių smegenų pūslelės ventralinė ir šoninės sienelės su- 
storėdamos sudaro šios pūslelės pagrindinę plokštelę, kurioje 
vystosi raudonieji branduoliai (nuclei rubri), nervi oculomotorii 
(III) ir nervi trochleares (IV) branduoliai. Čia pat eina smegenų 
kojyčių nervinės skaidulos. 

Toliau vystantis tarpinių, vidurinių, užpakalinių ir pailgųjų 
smegenų pūslelėms, iš pradžių dorsalinę jų sienelę sudaro plona 
dengiamoji plokštelė, o šonines ir ventralinę — stores- 
nė pagrindinė plokštelė. Šių pūslelių šonais, arčiau 
ventralinės pusės, einanti vagelė (sulcus limitans) skiria pagrin- 
dinę šių pūslelių plokštelę į ventralinę ir dorsalinę 
zonas. 

Tarpinių smegenų pūslelei toliau vystantis, jos ertmė sudaro 
trečiąjį smegenų skilvelį. 

Tarpinių smegenų pūslelės priekinę sienelę sudaro galinė 
plokštelė (lamina lerminalis), kuri išsivysto užsidarius anks- 
čiau toje vietoje buvusiam priekiniam nervinio vamzdelio galui. 
Susidarius didiesiems galvos smegenų pusrutuliams, galinė plokš- 
telė sustorėja. Pro ją praeina pluoštu nervinių ląstelių ataugos 
iš vieno smegenų pusrululio į kitą, sudarydamos čia priekinę 
smegenų jungtį (commissura cerebri anterior) (žr. 42 pav.). 

Dorsalinė, dengiamoji, tarpinių smegenų pūslelės sienelė lieka 
plona, iš vieno kubinių ląstelių sluoksnio. Ji susiraukšlėja ir sa- 
vo raukšlėmis įlinksta į trečiojo smegenų skilvelio ertmę. Išori- 
niame, dorsaliniame, šios sienelės paviršiuje išsivysto kraujagys- 
lių tinklas apsuptas mezenchimos ląstelių. Dorsalinė tarpinių sme- 
genų pūslelės susiraukšlėjusi sienelė drauge su jos paviršiuje 
esančiu kraujagyslių tinklu sudaro trečiojo smegenų 
skilvelio kraujagyslinį rezginį (plexus chorio- 
ideus ventriculi tertii). 

Tarpinių smegenų pūslelės dorsalinės sienelės kaudalinis ga- 
las jau 7 cm ilgio Žmogaus embrione pradeda sudaryti kaudaliai 
iškyšulį, kuris yra kankorėžinės liaukos (epiphysis 
cerebri) užuomazga. 

Akių užuomazgos susilormuoja smegenų „pūslelių susidarymo 
pradžioje. Vėliau jos lieka savo kojytėmis, iš kurių vystosi regi- 
mieji nervai, susirišusios su tarpinių smegenų pūslele. 

Tarpinių smegenų pūslelės priekinėje sienelėje, žemiau prieki- 
nės smegenų jungties, išsivysto regimųjų nervų medialinių pusių 
skaidulų kryžmė (chiasma opticum). Kaudaliai nuo jos ventra- 
linė tarpinių smegenų pūslelės sienelė sudaro ventraline kryptimi 
piltuvo formos daubą —piltuvą (infundibulum). Susmailėjusi 
pastarojo viršūnė sudaro hipolizio (hypophysis) užpakalinės 
(neurohipofizis) dalies užuomazgą. 

Tarpinių smegenų pūslelės šoninės sienelės, susidarant jose 
po dvi išilgines vageles, pasidalija į tris dalis. Iš vidurinės dalies 
vystosi regimasis gumburas (thalamus opticus), todėl 
ši dalis ir vadinama regimojo gumburo dalimi (regio thalamica). 
Ventraliai nuo regimojo gumburo lieka pagumburinė šoninės sie- 
nelės dalis (regio hypothalamica), kuri 14 mm ilgio žmogaus 
embriono pagumburine vaga atsiskiria nuo regimojo gumburo. 
20 mm ilgio žmogaus embrione dorsaliai nuo regimojo gumburo 
susidaro antgumburinė vaga, kuri nuo regimojo gumburo atski- 
ria virš jo esančią antgumburinę šoninės sienelės dalį. 

Vėliau regimasis gumburas greičiau auga ir virš jo esanti tar- 
pinių smegenų pūslelės šoninės sienelės dalis lieka maža, prie 
kankorėžinės liaukos. 

Kegimojo gumburo srityje vystosi regimieji branduoliai. 
Ventraliai nuo jų vystosi pilkasis gumburas (fuber cine- 
reum) ir speniniai kūnai (corpora mamillaria). 

Tarpinių smegenų pūslelės šoninės sienelės ventraliai nuo re- 
gimojo gumburo esančioje pagumburinėje dalyje vystosi vegeta- 
cinės nervų sitemos branduolių grupė. 

Kol žmogaus embrionas nuo 12 mm pasiekia 5.cm ilgį, greitai 
auga ypač galinių galvos smegenų pūslelės. Didėdamos jos sudaro 
didžiuosius galvos smegenų pusrutulius. Jų medialiniai paviršiai 
virš tarpinių smegenų pūslelės priartėja vienas prie kito. Ventra- 
liniuose abiejų galinių galvos smegenų pūslelių paviršiuose atsi- 
randa po vieną iškyšulį, kuris sudaro uodžiamojo ta- 
ko (tractus olfactorius) ir uodžiamojo bumblio (b6ul- 
bus olfactorius) pradžią. Didėdami smegenų pusrutuliai iš dorsali- 
nės pusės ir iš šonų padengia tarpinę ir vidurinę smegenų 
pūsleles. 

Iš galinių smegenų pūslelių ertmių vystosi šoniniai sme- 
genų skilveliai (ventriculi cerebri laterales). Tose anks- 
čiau buvusios priekinės, o dabar tapusios tarpine, smegenų pūs- 
lelės vietose, iš kurių išsivystė galinių smegenų pūslelės, lieka 
tarpskilvelinės angos (foramina interventricularia), 
jungiančios šoninius smegenų skilvelius su tarpinės smegenų 
pūslelės ertme (40 pav.). 

Virš tarpskilvelinių angų, medialinėje besivystančių didžiųjų 
galvos smegenų pusrutulių pusėje, kur smegenų pusrutulių media- 
linės sienelės kraštas pereina į dorsalinę tarpinių smegenų pūsle- 
lės sienelę, vystosi smegenų šoninių skilvelių kraujagysliniai tink- 

lai (plexus chorioidei). Tose vietose smegenų pusrutulių sienelė 
lieka plona, iš vieno kubinių ląstelių sluoksnio, ir gilia raukšle 
įlinksta į šoninių skilvelių ertmes. Į šią raukšlę jauga kraujagys- 
linis tinklas, padengtas iš skilvelio ertmės pusės vienu įlinkusios 
smegenų pusrutulių sienelės kubinių ląstelių sluoksniu. 

Dorsaliai nuo šoninių skilvelių kraujagyslinių tinklų medialinė 
besivystančių smegenų pusrutulių sienelė, sustorėjusi į skilvelio vi- 
dų, sudaro pailgą krantą — 
hippocampus. Ties juo sme- P, pado. 
genų pusrutulių medialinės p 
sienelės išoriniame mediali- 
niame paviršiuje susidaro va- 
ga—iissura hippocampi. 

Besivystančių smegenų +--- 
pusrutulių lateralinių sienelių 4 
ventralinės dalys greičiau stc- g 
rėja, nes čia vystosi dr y- 
žuotojo kūno (corpus 
striatum) branduoliai. Late- 
raliai nuo dryžuotųjų kūnų 
esanti smegenų pusrutulių la- 
teralinių sienelių sustorėjusi 
ventralinė dalis sudaro se- 


nąją žievę (palaeopal- 40 pav. Žmogaus embriono frontalinis 
) | m . galvos smegenų piūvis ties tarpskilveli- 
lium). Besivystančių smegė nėmis angomis (schema) (J. Delmas) 
nų pusrutulių lateralinės sie- Dao E ankstesnė, kairėje — vėlesnė vysty> 
i 1 1 i9i mosi stadija: — alamus; — corpus stria- 
nelės dalis, „esanti dorsaliai tum; 3 — insula; 4 — fossa cerebri lateralis; 
nuo dryžuotojo kūno, kartu su 5, 9 — ventriculus lateralis; 6 — corpus 
callosum; 7 — foramen interventriculare; 8 — 


dorsaline šių pusrutulių sie- šoninės telencephalon sienelės (insula) suaugi- 
nele ir medialinės sienelės da- mas su vidine telencephalon sienele (corpus 


a bo is striatum) 

limi, esančia dorsaliai nuo 

hippocampus, sudaro nau- 

josios smegenų žievės (neopallium) pradžią. Senoji žie- 
vė rišasi su uodimo organu, o naujoji — per regimąjį gumburą su 
visu organizmu. 

Išsivystantieji dryžuotieji kūnai savo kaudaliniais galais pa- 
siekia regimuosius gumburus ir su jais susijungia (žr. 40 pav.). 
Minėjome, kad regimieji gumburai vystosi iš tarpinių smegenų 
pūslelės šoninių sienelių. Vadinasi, susirišant dryžuotajam kūnui su 
regimuoju gumburu, lateralinė besivystančių didžiųjų galvos sme- 
genų pusrutulių sienelė per dryžuotąjį kūną būna susijusi su regi- 
muoju gumburu. Todėl, didėjant besivystantiems smegenų pusrutu- 
liams, ši jų sienelės vieta sudaro sa14 (insula), kurią didėdami 
pusrutuliai apgaubia lanku. Nuo salos smegenų pusrutulių šoni- 
niarmne paviršiuje, jų susilenkimo vietoje, lieka gili šoninė sme- 
genų dauba (fossa cerebri lateralis). 

Buvusi užpakalinė smegenų pusrutulių dalis, dabar užsilen- 
kusi iš užpakalio žemyn ir į priekį, sudaro smilkininę 

pusrutulių skiltį (lobus temporalis) (41 pav.). Likęs 
užpakalinis smegenų pusrutulio galas sudaro pakaušinę 
skiltį (lobus occipitalis). Priekinis smegenų pusrutulio ga- 
las sudaro kaktinę skiltį Iobus įrontalis). Smegenų 
pusrutulio dalis, esanti virš salos tarp kaktinės ir pakaušinės 
skilčių, sudaro viršugalvinę skiltį (lobus parietalis). 


41 pav. Seštojo mėnesio žmogaus embriono galvos smegenys iš de- 
šinės pusės (H. Bėnigas) 


1 — smegenėlės; 2 — sulcus temporalis superior; 3 — lobus parietalis; 4 — 
sulcus interparietalis; 5 — sulcus centralis; 6 — sulcus praecentralis inferior; 
7 —i lobus frontalis; 8 — insula; 9 — lobus olfactorius; 10 — lobus temporalis; 


11 — tiltas; 12 — oliva; 13 — pailgosios smegenys; 14 — lobus occipitalis 


Nuo penktojo embrioninio vystymosi mėnesio vidurio didžių- 
jų galvos smegenų pusrutulių paviršiuje pradeda atsirasti va gos 
ir vingiai. Pirmiausia atsiranda centrinė vaga (sulcus centra- 
lis), o paskui ją — kitos. 

Vystantis smegenų žievei, šoninių smegenų skilvelių ertmės 
palyginamai mažėja ir kinta jų forma, susidaro priekinis, užpaka- 
linis ir apatinis skilvelių ragai. 

Dryžuotojo kūno ląstelės pasiskirsto į du branduolius — 
nucleus caudatus et nucleus lenticularis, tarp kurių lieka tarpas, 
vadinamas vidine kapsule (capsula interna). Per šią kap- 

šulę eina nervinės skaidulos, jungiančios smegenų žievę su sme- 
genų kamieno branduoliais. 

Žmogaus smegenys pasižymi ypač stipriais ryšiais tarp abiejų 
didžiųjų galvos smegenų pusrutulių. 

Trijų centimetrų žmogaus embrione atsiranda pirmasis ryšys 
tarp didžiųjų galvos smegenų pusrutulių — tai priekinė smegenų 
jungtis. Ji eina per vidurį galinės plokštelės, uždarančios priekinį 

42 pav. Žmogaus embriono (10,2 cm ilgio) vidurinis sagitalinis 
galvos smegenų piūvis (H. Bėnigas) 
1 — aguaeductus cerebri; 2 — n. opticus; 3 — lamina terminalis; 4 — bulbus 
olfactorius; 5 — commissura anterior; 6 — septum pellucidum; 7 — corpus callo- 
sum; 86 — foramen interventriculare; 9 — diencephalon dorsalinė sienelė; 10 — 
ventriculus tertius; // — corpus pineale (epiphysis); 12 — commissura posterior; 
13 — lamina guadrigemina; 14 — cerebellum; /5 — ventriculus guartus; /6 — 
velum medullare posterius 


nervinio vamzdelio galą. Iš vieno Amonio rago (cornu Ammoni) 
į kitą einančios nervinės skaidulos 6 cm ilgio žmogaus embrione 
pradeda sudaryti skliautą (fornix). Pastarąjį sudaro du su- 
lenkti skaidulų pluoštai, kurie į užpakalį ir žemyn nutolsta vienas 
nuo kito ir ten jų galai išsiplečia. Tame pat vystymosi laikotar- 
pyje susidaro ir didžioji smegenų jungtis (commisura 
cerebri magna) (42 pav.). 

Vėliausiai vystosi viršutinė ir užpakalinė jung- 
tys prie kankorėžinės liaukos užuomazgos. 

Vystantis didžiųjų galvos smegenų pusrutulių žievei, medialiai 
nuo dryžuotųjų kūnų atsiranda hippocampus žievė, lateraliai — 
senoji žievė ir aukščiau, dorsaliai — naujoji Žievė. 

Hippocampus žievės ląstelių grupavimasis pastebimas jau 
1,5 cm ilgio žmogaus embrione. 5 cm ilgio žmogaus embrione 
pradeda vystytis senoji žievė. Čia pastebima tada ląstelių persi- 
kėlimas iš gilesnio sluoksnio į paviršių ir jų grupavimasis žievės 
ląstelių sluoksniais. Be to, link senosios žievės įauga ląstelės iš 
uodžiamojo bumblio. 

Žmogaus naujoji žievė labiausiai išsivysto. Iš pradžių smege- 
nų pusrutulių sienelę sudaro vienas kubinių ląstelių sluoksnis. 
Vėliau, šioms ląstelėms greitai besidauginant, susidaro dvi zo- 
nos: viena, gilioji, esanti arčiau skilvelių ertmės, kita, paviršinė, 
esanti arčiau išorinio paviršiaus. 3 cm ilgio žmogaus embrione 
jau pastebimas ląstelių keliavimas iš giliosios zonos į paviršinę, 
dėl ko ir pradeda susidaryti naujajai smegenų žievei būdingi šeši 
žievės ląstelių sluoksniai. Sis ląstelių keliavimas iš giliosios zo- 
nos į paviršinę pirmiausia prasideda lateralinėje smegenų pusru- 
tulių sienelėje, 0 5 cm ilgio žmogaus embrione jis pastebimas 
jau visoje smegenų pusrutulių sienelėje. 

Vietiniai atskirų smegenų žievės vietų citoarchitektonikos skir- 
tingumai baigia vystytis po gimimo. 

Besivystančių nervinių ląstelių ataugos, ateinančios į smegenų 
žievę iš regimojo gumburo bei kitų žievės vietų ir einančios iš 
smegenų žievės į kitas smegenų vietas, apsidengdamos mielininiu 
dangalu, sudaro baltąją smegenų žievės me- 
džiagą. 

Smegenų dangalai 


Nervinį vamzdelį ir smegenų pūsleles pradžioje apsupanti me- 
zenchima sudaro aplink jas pirminį smegenų dangalą, kuris 2 cm 
ilgio žmogaus embrione jau turi du sluoksnius: vidinį kiek puresnį 
ir išorinį nežymiai glaudesnį. Iš pirmojo paskui vystosi šve1- 
nusis smegenų dangalas (pia mater) ir voratink- 
linis smegenų dangalas (arachnoidea). Po pastaruo- 
ju (tarp jo ir švelniojo smegenų dangalo) lieka mezenchiminės 
kilmės tinklas, jungiantis arachnoidea su pia mater. Tarp šio tink- 
lo pluoštų lieka ertmė (cavum subarachnoidale), kurią užpildo 
smegenų skystis (liguor cerebrospinalis). Smegenų skil- 
velių kraujagyslinių rezginių (plexus chorioidei) išskiriamas ce- 
rebrospinalinis skystis teka į cavum subarachnoidale pro angas, 
jungiančias jį ir ketvirtojo smegenų skilvelio ertmę. Vidurinė šių an- 
gų susidaro esant Žmogaus embrionui 10 cm, o šoninės — vėliau. 

Iš pirminio mezenchiminio smegenų dangalo išorinio sluoksnio 
išsivysto kietasis smegenų dangalas (dura mater). 


Nugaros smegenų nervai ir jų ganglijai 


Kai iš nervinės vagelės, užsidarant jos kraštams, susidaro ner- 
vinis vamzdelis, toje vietoje, kur nervinis vamzdelis atsiskiria 
nuo kūno paviršiaus ektodermos, išilgai nervinio vamzdelio einan- 

čios pailgos ektodermos ląstelių grupės atsiskiria ir nuo nervinio 
vamzdelio, ir nuo likusios kūno paviršiaus ektodermos. Šios nervi- 
nio vamzdelio šonuose susiformavusios ektoderminių ląstelių gru- 
pės vadinamos ganglinėmis plokštelėmis. Iš pradžių 
jos yra kaip ilgos juostos viena vienoje, kita — kitoje nervinio 
vamzdelio pusėje tarp pastarojo, kūno paviršiaus ektodermos ir 
mezodermos segmentų. 

Vėliau ties mezodermos segmentais esančios ganglinių plokš- 
telių dalys storėja ir sudaro nugaros smegenų nervų ganglijų užuo- 
mazgą. O tarp ganglijų likę minėtųjų plokštelių tarpai išnyksta. 
Dalis ganglinių plokštelių ląstelių, išsiskyrusios iš šių plokštelių, 
nukeliauja ventraliai ir ten sudaro vegetacinės nervų sistemos 
ganglijus bei smegeninę antinksčių dalį. 

Iš kranialinių ganglinių plokštelių galų tuo pat būdu, kaip ir 
nugaros smegenų nervų ganglijai, išsivysto trišakio, veidinio, 
klausos ir pusiausvyros, liežuvinio ryklės ir klajoklio nervų 
ganglijai. 

Pradžioje ganglijų užuomazgų ląstelės yra vienodos, indiferen- 
tinės, vėliau diierencijuojasi į neuroblastus ir spongioblastus. 

Iš neuroblastų vystosi ganglijų nervinės ląstelės— neuronai. 
Nugaros smegenų ganglijuose neuronai vystosi anksčiau negu ve- 
getaciniuose. | 

Nugaros smegenų ganglijų neuroblastai besivystydami pradžio- 
je tampa bipoliariniais neuronais. Vėliau šios dvi pirminės neuro- 
no ataugos nutolsta nuo neurono, likdamos su juo sujungtos viena 
ilga neurono citoplazmos atauga. Tuo būdu iš pradžioje buvusių 
bipoliarinių neuronų vėliau išsivysto pseudounipoliariniai. Tiktai 
klajoklio nervo mazginio ganglijo (ganglion nodosum nervi vagi) 
neuronai vystydamiesi nepraeina bipoliarinio neurono stadijos. Šio 
ganglijo besivystančiuose neuronuose pradėjus susidaryti neuro- 
fibrilėms, neuronams pradeda išaugti po vieną nervinę ataugą, 
kuri toliau nuo neurono suskyla į dvi dalis—neuritą, einantį užpaka- 
line nervo šaknele į užpakalinius nugaros smegenų ragus, ir dend- 
ritą, einantį nervu į periferiją, į audinius. 

Viena spongioblastų dalis tampa satelitais, apsupančiais 
ganglijų neuronus, kita — lydi iš ganglijo į audinius einančias ner- 
vines skaidulas, pastarųjų paviršiuje sudarydama Švano ląsteles 
ir Svano dangalą, arba neurilemą. Po susidariusia neurile- 
ma, nervinių skaidulų paviršiuje vystosi mielininis dan- 
galas. Kiekvienas šio dangalo segmentas vystosi vienos Švano 
ląstelės įtakoje. 

Tuo būdu nugaros smegenų nervų ganglijų neuronų dendri- 
tai sudaro jaučiamąją kiekvieno nugaros smegenų nervo dalį. Bet 
dar anksčiau vystosi motorinė kiekvieno nugaros smegenų nervo 
dalis. Sią dalį sudaro nugaros smegenų priekinių ragų moto- 
rinių neuronų neuritai, kurie kaip priekinių nugaros smegenų ner- 
vų šaknelių sudėtinė dalis ateina į nugaros smegenų nervą ir toliau 
juo pasiekia periferiją, raumenis. Vėliausiai į nugaros smegenų 

nervo sudėtį įeina trečia šio nervo skaidulų rūšis — vegetacinės 
nervų sistemos motorinės skaidulos. Šios skaidulos iš vegetaci- 
nės nervų sistemos ganglijų įauga į nugaros smegenų nervus pro 
pilkąją jungtį. Nugaros smegenų nervai anksti įsiskverbia į jų 
inervuojamus organus. Pavyzdžiui, į besivystančią ranką įeina 
ventralinės šakos keturių apatinių kaklo ir dviejų viršutinių krū- 
tinės srities nugaros smegenų nervų, į koją — šakos penkių juos- 
mens ir trijų dubens srities nugaros smegenų nervų. Kai vėliau, 
6 mm ilgio Žmogaus embrione, galūnių išaugimo iš kūno pavir- 
šiaus vieta palyginti suplonėja, šioje vietoje į galūnės jaugantieji 
segmentiniai nugaros smegenų nervai susiglaudžia, sudarydami 
vieną kamieną. Į šiuos kamienus ateinantieji nervai sudaro peties 
tr juosmens rezginius (plexus brachialis, plexus lumbalis). 

Siek tiek vėliau iš nugaros smegenų nervų susidaro kaklo rez- 
ginys (plexus cervicalis). Krūtinės srities nugaros smegenų ner- 
vų ventralinės šakos sudaro tarpšonkaulinius nervus. 


Galvos smegenų nervai 


Galvos smegenų nervai sudaro tris nervų grupes: 1) jutimo 
organų nervai, 2) galvos motoriniai nervai (n. oculomotorius, 
n. trochlearis, n. abducens, n. hypoglossus) ir 3) žiaunų lankų ner- 
vai (n. trigeminus, n. facialis, n. vagoaccessorius). 

Akies judinamasis nervas (n. oculomotorius), skridininis ner- 
vas (n. trochlearis) ir atitraukiamasis nervas (n. abducens) pa- 
sirodo jau 10 mm ilgio žmogaus embrione, išaugdami iš viduri- 
nių smegenų ir smegenėlių pūslelių motorinių branduolių. 

Paliežuvinis nervas (n. hypoglossus) vystosi susijungiant trims 
ar keturioms priekinėms kaklo segmentinių nervų šaknelėms. 
10 mm ilgio žmogaus embriono paliežuvinis nervas įeina į lie- 
žuvio užuomazgą iš liežuvio šaknies pusės ir smulkios jo šakos 
eina liežuvio paviršiaus link. 23 mm ilgio žmogaus embriono minė- 
tojo nervo skaidulos daugeliu pluoštų anastomozuojasi su liežu- 
vinio nervo (n. lingualis) skaidulomis. 

Trišakio nervo pusmėnulinis mazgas (ganglion semilunare nervi 
trigemini) vystosi iš ganglinių plokštelių kranialinių galų arti 
smegenėlių pūslelės. 5 mm ilgio žmogaus embrione jau matoma šio 
mazgo užuomazga. Trišakis nervas (n. trigeminus) yra pirmojo 
žiaunų lanko nervas, nors pirmoji jo šaka ir neturi ryšio su pir- 
muoju žiaunų lanku. 10 mm ilgio žmogaus embrione pusmėnuli- 
nis mazgas palyginti didelis, o trys trišakio nervo šakos dar ma- 
žai išsivysčiusios. Pirmoji jų eina dorsaliai prie akies obuolio, ant- 
roji — link viršutinio žandikaulio užuomazgos ir trečioji — link 
apatinio žandikaulio užuomazgos. Motoriniai trišakio nervo bran- 
duoliai vystosi rombinių smegenų sienelėje, o jaučiamieji — viduri- 
nių ir pailgųjų smegenų pūslelių sienelėje. 

Veidinio nervo (n. facialis) motorinės skaidulos atsiranda iš 
motorinio branduolio, išsivystančio smegenėlių pūslelės sienelėje. 

Sios motorinės skaidulos įauga į veido raumenis, kurie susidaro 
iš antrojo žiaunų lanko mezodermos. 55 mm žmogaus embrione iš 
ganglinės plokštelės pradeda vystytis ganglion geniculi n. iacialis. 

Liežuvinio ryklės nervo (n. glossopharyngeus) motoriniai 
branduoliai vystosi priekinėje pailgųjų smegenų pūslelės pagrin- 
dinės plokštelės dalyje. Jo skaidulos įauga į raumenis besivystan- 
čius iš trečiojo žiaunų lanko mezodermos. 17 mm ilgio Žmogaus 
embrione liežuvinio ryklės nervo skaidulų jau randama liežuvio 
užuomazgoje. Jaučiamieji minėtojo nervo mazgai vystosi iš gang- 
linės plokštelės. 

Klajoklio nervo (n. vagus) motoriniai branduoliai išsivysto pa- 
ilgųjų smegenų pūslelės pagrindinėje plokštelėje, o jaučiamieji — 
iš ganglinės plokštelės (43 pav.). 


43 pav. Žmogaus embriono (7,5 mm ilgio) periferinių 
nervų vystymosi schema (M. Klara) 


III, VI, VII, XI, XII — atitinkami galvos smegenų nervai; 
1 — n. petrosus superficialis major et chorda tympani; 2 — 
n. mandibularis; 3 — n. maxillaris; 4 — n. ophthalmicus; 5 — 
ganglion n. trigemini; 6 — nucleus n. facialis; 7 — ausies 
pūslelė (vidinės ausies užuomazga); 8 — ganglion superius 
n. vagi; 9 — n. glossopharyngeus; /2 — pirmasis kaklo nervas; 
11 — gang'ion inferius n. vagi; 12 —— n. accesorius; 18 — 
n. hypoglossus; 14 — n. vagus; /5 — prieširdis; /16 — pirmasis 
krūtinės nervas (n. thoracicus); 17 — širdies skilvelis; 18 — 
kepenys; /9 — pirmasis iuosmens nervas (n. lumbalis); 20 — 
pirmasis kryžiaus nervas (n. sacralis) 

Be pagrindinių visceralinių elerentinių klajoklio nervo skaidu- 
lų, einančių į širdį ir organus, kilusius iš pirminės žarnos krania- 
linės bei vidurinės dalies embrioniniame periode šis nervas duoda 
skaidulas į ketvirtąjį, penktąjį ir šeštąjį žiaunų lankus. Todėl emb- 
riologiškai klajoklis nervas vertinamas kaip ketvirtojo, penktojo 
ir šeštojo žiaunų lankų nervas. Iš jo šakų, einančių į ketvirtąjį 
žiaunų lanką, išsivysto viršutinis gerklų nervas (n. laryngeus su- 
perior), o iš jo šakų, einančių į šeštąjį žiaunų lanką — apatinis 
gerklų nervas (nervus laryngeus inferior). 

Klajoklis nervas jau 7 mm ilgio žmogaus embrione pasiekia 
inervuojamus organus ir juose šakojasi (P. Gerkė). 

Anksti susidaro klajoklio nervo anastomozės su liežuviniu ryk- 
lės nervu ir simpatiniais nervais. 

Priedinis nervas (n. accessorius) vystosi kaip klajoklio nervo 
tęsinys kaudaliai. Jo pagrindinė dalis vystosi iš nugaros smegenų 
kaklo srities priekinių ragų branduolio ir inervuoja m. sternocleido- 
mastoideus ir m. trapezius. 


Vegetacinė nervų sistemos dalis 


Vegetacinė nervų sistema yra vieningos nervų sistemos dalis. 
Kaip ir visa nervų sistema ji vystosi iš ektodermos ir drauge su 
visa nervų sistema. 

Smegeniniai vegetacinės nervų sistemos centrai vystosi kartu 
su nugaros ir galvos smegenų kamienu. Periferiniai vegetacinės 
nervų sistemos ganglijai ir laidai vystosi iš tų pačių ganglinių 
plokštelių ir panašiai kaip ir nugaros smegenų ganglijai. 

Vegetacinė nervų sistemos dalis daugiau, fiziologiniu negu mor- 
fologiniu požiūriu skiriama į parasimpatinę ir simpatinę dalis. 

Parasimpatinės nervų sistemos smegeniniai centrai vystosi kaip 
multipoliarinių neuronų susibūrimai. Vieni jų vystosi vidurinių 
ir pailgųjų smegenų kamiene, kiti — nugaros smegenų II—IV kry- 
žinių segmentų srityje. Iš minėtosios nervų sistemos vidurinių ir 
pailgųjų smegenų kamiene esančių centrų išeinančios į periferi- 
ją priešganglinės nervinės skaidulos vystosi kartu su n. oculomo- 
torius, n. facialis, n. glossopharyngeus, n. vagus, ir kaip šių nervų 
sudėtinė dalis eina į periferinius parasimpatinius ganglijus. Iš 
kryžinio parasimpatinės nervų sistemos centro išaugančios į peri- 
ieriją priešganglinės nervinės skaidulos sudaro n. pelvicus. 

Parasimpatinės nervų sistemos ganglijų vystymosi pradžia pa- 
stebėta 19 mm ilgio žmogaus embrione. Šių ganglijų užuomazgą 
sudarančios ląstelės ateina iš galvos ir nugaros smegenų nervų 
ganglijų užuomazgų. Šios nervų sistemos ganglijų neuronų atau- 
gos, augdamos į periieriją, į audinius, sudaro poganglines para- 
simpatines skaidulas. 

Simpatinės nervų sistemos smegeniniai centrai vystosi kaip 
nugaros smegenų pilkosios medžiagos šoninių ragų ilgi branduo- 
liai, einantieji nuo VII kaklo iki III juosmens segmentų. 

Nugaros smegenų šoninių ragų branduolių neuronų ataugos, 
pasiekdamos simpatinės nervų sistemos kamieninius ganglijus, 
kaip priešganglinės skaidulos, sudaro ryšį simpatinės nervų siste- 
mos periferinių ganglijų su centrine nervų sistema. Dalis prieš- 
ganglinių simpatinės nervų sistemos skaidulų, pasiekusios pagrin- 
dinį simpatinės nervų sistemos kamieną, pasisuka kranialiai ir gali 
eiti iki kaklo simpatinių ganglijų. Dalis priešganglinių skaidulų 
pasisuka pagrindiniu simpatinės nervų sistemos kamienu kaudaliai 
ir gali eiti iki juosmens simpatinių ganglijų. Vienos priešgangli- 
nės skaidulos baigiasi kamieniniuose ganglijuose, o kitos, praėju- 
sios kamieninius ganglijus, pasibaigia prevertebraliniuose simpa- 
tiniuose ganglijuose. Pastarųjų neuronų ataugos jau eina į organus 
kaip užganglinės skaidulos. Dalis šių skaidulų pro pilkąją jungtį 
eina į nugaros smegenų nervus ir kaip šių nervų sudėtinė dalis 
pasiekia organus. 

Ankstyvose vystymosi stadijose simpatinės nervų sistemos pa- 
grindinių kamienų pradžią sudaro priešganglinės, iš nugaros sme- 
genų šoninių ragų branduolių čia išaugančios, nervinės skaidulos 
ir aierentinės nugaros smegenų nervų skaidulos. Šios skaidulos 
sudaro pagrindą, kuriame vėliau vystosi simpatinės nervų sistemos 
ganglijai ir rezginiai. 

Simpatinės nervų sistemos kamienų susidarymo pradžia paste- 
bėta 5—6 mm ilgio žmogaus embrione. Šių kamienų ganglijų pra- 
džią sudaro iš ganglinių plokštelių čia ateinančios ląstelės. Simpa- 
tinės nervų sistemos ganglijų užuomazgos vystosi abiejose nervi- 
nio vamzdelio pusėse dorsaliai nuo aortos užuomazgos. Dalis 
neuroblastų iš pagrindinių simpatinės nervų sistemos kamienų su- 
daro prevertebralinius simpatinius ganglijus, dalis — keliauja prie 
aortos, širdies, virškinimo aparato, plaučių, sudarydami ten intra- 
muralinių (organų vidaus) ganglijų pradžią. 

Simpatinėje nervų sistemoje išsivysto aplinkiniai ryšiai, jun- 
giantieji toli vienas nuo kito esančius šios sistemos segmentus. 

Žmogaus embrione, kai jo ilgis 20—55 mm, simpatinės nervų 
sistemos pagrindinių kamienų kranialiniai galai eina nuo kauko- 
lės pamato iki a. subclavia, stuburo priekinio paviršiaus šonuose. 
Siame kranialiniame simpatinės nervų sistemos pagrindinio ka- 
mieno gale yra tada du, trys arba keturi ganglijai. 

Kaudalinis simpatinis kaklo ganglijas vystosi ne savarankiškai, 
bet drauge su pirmuoju viršutiniu simpatiniu krūtinės gangliju. 

Dešimties milimetrų Žmogaus embrione simpatinės nervų sis- 
temos pagrindinio kamieno krūtinės, juosmens ir dubens dalys su- 
daro dar ištisą nervinių skaidulų su nežymiu ląstelių kiekių juostą. 
18—24 mm ilgio žmogaus embriono pagrindiniame simpatinės ner- 
vų sistemos kamiene žymiai padaugėja nervinių ląstelių kiekis, 
atsiranda ganglijai ir tarpganglinės skaidulos. 

Visi pilvo srities prevertebraliniai rezginiai vystosi pradžioje 
kaip vienas rezginys, kuris tęsiasi nuo krūtinės iki dubens. Vė- 
liau šis rezginys pasidalija į atskiras dalis. Esant žmogaus 

embrionui 15 mm ilgio, į šį rezginį ateina klajoklio nervo skaidulos. 
Dubens rezginio išsivystymas prasideda 10 mm ilgio žmogaus 
embrione. Pirmiausia vystosi parasimpatinė šio rezginio dalis, 
o vėliau — simpatinė. 15 mm ilgio žmogaus embrione iš 27, 28 ir 
29-tojo nugaros smegenų segmentų išeinančios parasimpatinių 
nervų skaidulos pasiekia būsimojo dubens rezginio sritį, vėliau čia 
prisijungia 'ir simpatinės skaidulos. Dubens rezginyje pradžioje 
ateina tik parasimpatinės nervų sistemos neuronai, lydintieji skai- 
dulas, o vėliau čia ateina ir simpatinės nervų sistemos neuronai. 
42 mm ilgio žmogaus embrione dubens rezginys jau yra susitor- 
mavęs. Iš šio pirminio rezginio vėliau vystosi antriniai visų dubens 
organų rezginiai su savo užganglinėmis skaidulomis. 

Vegetaciniai neuronai vystosi vėliau, negu nugaros ir galvos 
smegenų nervų neuronai. 

Periferinės nervų sistemos pagrindinių kamienų užuomazgos 
susiformuoja jau 10—12 mm ilgio žmogaus embrione ir pasiekia 
raumenų užuomazgas. Raumenyse vystosi nervų sistemos eiekto- 
rinis aparatas. 

Embriono organus inervuojančių nervinių skaidulų kiekis pra- 
džioje yra palyginti didesnis. Organams didėjant, juose besivys- 
tančių nervinių skaidulų kiekis palyginli mažėja. 

Dauguma nervinių galūnių susidaro embrioniniame periode. 
6—7 mėn. žmogaus embrione dar nėra Meisnerio kūnelių, nors 
intraepitelinių nervinių skaidulų jau randama (Z. Rachmatu- 
linas). 

Vystantis jaučiamiesiems kūneliams, jų kapsulė vystosi iš me- 
zenchimos. 

Embrioninio vystymosi pradžioje pasireiškia bendra nervų sis- 
temos reakcija į dirginimus. Tada į atsakomąją reakciją įjungiama 
didelė raumenų sistemos dalis. 

Vėliau, išsivysčius nervams organuose, anksčiau buvę bendri 
nervų sistemos atsakymai į dirginimą pasikeičia vietiniais ref- 
leksais. 

Nuo aštuntosios nėštumo savaitės žmogaus embrionas į dirgi- 
nimus atsako judesiais. Pirmiausia tai pradeda daryti trišakio 
nervo antrosios ir trečiosios šakų inervuojamos odos vietos. Anks- 
čiausiai išsivysto vietinė propriorecepcinė nervų sistemos funk- 
cija, t. y. atsakymas į dirginimus, einančius iš paties organizmo 
audinių. Siek tiek vėliau vystosi eksterorecepcinė funkcija, t. y. 
atsakymas į išorės dirginimus. Žmogaus embrione trečiąjį embrio- 
ninio vystymosi mėnesį pradeda pasireikšti delno ir pado reilek- 
sai. Kuo anksčiau kuris organas embrioniniame periode pradeda 
vykdyti savo funkciją, tuo anksčiau jame išsivysto ir pradeda 
veikti nervai. Pradėję vystytis raumenys labai anksti sueina į są- 
ryšį su atitinkamais nervais ir vystosi kaip šių nervų eiektorinis 
aparatas. Nervų sistema turi įtakos ne tik raumenų, bet ir visų ki- 
tų organizmo sistemų ir organų išsivystymui. Bet kurį organą 
inervuojantieji nervai užtikrina normalios jo struktūros išsilaiky- 

mą. Tą parodo organų denervacija įvairiame jų vystymosi lai- 
kotarpyje (T. Grigorjeva). 

Gimimo metu geriausiai būna išsivystę nerviniai aparatai, 
tvarkantieji kvėpavimą, žindymą, rijimą, ranka ėmimą, akies obuo- 
lio judėjimą, akies vyzdžių susitraukimą. 

Po gimimo galvos smegenų didžiųjų pusrutulių žievė, apsiden- 
gus piramidinių takų nervinėms skaiduloms mielininiu dangalu, 
pradeda vykdyti savo kontrolės ir reguliacijos funkcijas. 


Nervų sistemos vystymosi trūkumai 


Žymesnieji nervų sistemos vystymosi trūkumai pasireiškia 
įvairių nervų sistemos dalių nepakankamu išsivystymu. 

Tais atvejais, kai neužsidaro nervinio vamzdelio galvinis ga- 
las, iš pastarojo išsivystančios galvos smegenys toje vietoje taip 
pat lieka atviros. Toks vystymosi trūkumas vadinamas cranio- 
schisis. Tada reikiamai neišsivysto ir galvos smegenys. Toks trū- 
kumas, kai galvos smegenys beveik visai nesivysto, vadinamas 
anencephalia. 

Kartais galvos smegenys lieka labai mažos — microcephalia. 

Retkarčiais, vystantis galvos smegenims, jų skilveliuose susi- 
renka per daug smegenų skysčio, nes sutrinka santykis tarp šio 
skysčio gamybos ir jo nutekėjimo galimumų. Tokiais atvejais gal- 
vos smegenų skilvelius išplečia skysčio perteklius. Susidaro hydro- 
cephalia. Retais atvejais, kai hidrocefalija neryški ir neprogresuo- 
ja, embriono kaukolė atitinkamai išsiplečia, nes kaulų siūlės dar 
nesuaugusios, ir smegenys nesuspaudžiami. Bet dažnai skysčio 
perteklius spaudžia smegenis, ir jos dėl to nukenčia. 

Kartais pro besivystančių kaukolės kaulų tarpus išsiveržia 
į paodį augančių smegenų dalis ir sudaro smegenų išvaržą — ence- 
phalocele. 

Kai besivystančio stuburo slankstelių lankai vienoje ar kitoje 
vietoje iš dorsalinės pusės lieka atviri ir toje vietoje neuždengia 
nugaros smegenų, toks trūkumas vadinamas spina biiida occulta. 
Jei į tokių slankstelių lankų spragą išsiveržia nugaros smegenų 
dangalai (kaip cerebrospinalinio skysčio pripildytas maišelis, iš- 
varža), toks atvejis vadinamas spina bifida cum meningocele. Jei- 
gu į tokią nugaros smegenų dangalų išvaržą dar įeina ir nugaros 
smegenų išvarža, susidaro spina bifida cum myelomeningocele. 

Kai kada pro slankstelių lankų spragas kyšo dar neužsidariusi 
nervinė vagelė, iš kurios nesusidarė net nervinis vamzdelis. Tokia 
būklė vadinama spina bifida cum myeloschisis. 

Kartais nugaros smegenyse gali susidaryti dermoidai, t. y 
odos audinių masės. Matomai, retkarčiais, nervinei vagelei atsi- 
skiriant nuo odos ektodermos, pastarosios ląstelių patenka į nervi- 
nės vagelės audinį. 

Pagaliau kartais gali likti ne visai išsivysčiusi galvos smege- 
nų arba smegenėlių žievė. 

JUTIMO ORGANŲ VYSTYMASIS 


Uoslės bei regėjimo organai vystosi iš ektodermos ir yra susiję 
su galvos smegenų pūslelių vystymusi. Pirminės periferinės re- 
ceptorinės jų ląstelės vystosi kaip nervinės 1ąstelės. Klausos, sko- 
nio, o dalinai ir lietimo organų pirminės periierinės receptorinės 
ląstelės vystosi kaip ektoderminės epitelinės ląstelės, o nervinės 
skaidulos sueina su jomis į kontaktą. 


Uoslės organas 


Didėjant galvos smegenų pūslelėms, susidarius pirminės burnos 
daubai, ties priekinių smegenų pūslelės priekinio galo šonais ir 
ventraliai trečiosios embrioninio vystymosi savaitės pradžioje su- 
sidaro du kūno paviršiaus ektodermos sustorėjimai, tartum ovali- 
niai laukeliai, vadinami uoslės plokštelėmis. Vėliau, ties 
priekinių smegenų pūslelės priekiniu galu augant mezenchimai ir 
ją dengiančiai ektodermai, susidaro ant pirminės burnos daubos 
užlinkstantis iškyšulys, vadinamas kaktine atauga. Pasta- 
roji didėdama apsupa uoslės plokšteles ir suskyla į tris ataugas: 
tarp uoslės plokštelių įsiterpia vidurinė nosies atauga, 
o uoslės plokštelių šonuose susidaro dvi šoninės nosies 
ataugos (54 pav.). Tada uoslės plokštelės vis giliau įdumba 
tarp susidarančių nosies ataugų, sudarydamas uoslės duo- 
beles— pirminių nosies ertmių pradžią. Šios pirminės nosies ert- 
mės atviros į burnos duobę. Tik truputį vėliau nosies ertmė atsi- 
skiria nuo burnos ertmės, išsivystant gomuriui. 

Susidarant uoslės duobelėms, jų dugne iš ten nuslinkusių uos- 
lės plokštelių ektodermos vystosi uodžiamasis epitelis. Iš dalies 
šio epitelio ektoderminių ląstelių susidaro uodžiamosios nervinės 
ląstelės, o tarp jų likusios ektoderminės 1ąstelės lieka kaip para- 
minės ląstelės. Uodžiamųjų 1ąstelių išorinė trumpa dendritinė atau- 
ga pasibaigia epitelio paviršiuje, o vidinė neuritinė atauga, kaip 
uodžiamasis siūlas (filum olfactorium), praeina pro nosies kap- 
sulės dorsalinę sienelę, pasiekia uodžiamąjį bumblį ir, sueidama 
į kontaktą su jo neuronais, jame pasibaigia. Uodžiamojo bumbiio 
neuronų ataugos uodžiamuoju taku (tractus oliactorius) eina į sme- 
genų žievę. Uodžiamojo epitelio diferenciacijos pradžia pirminių 
nosies ertmių viršutinėse dalyse pastebėta 2 cm ilgio žmogaus 
embrione. 2,5 cm ilgio žmogaus embrione iš besivystančių galvos 
smegenų didžiųjų pusrutulių ventralinės sienelės pradeda išaugti 
uodžiamieji bumbliai. Uoslės jutimas išsivysto aštuntąjį mėnesį. 


Akis 
Trijų savaičių žmogaus embriono nervinės vagelės galvinio 
galo šonuose susidaro dvi ventraliai ir į šonus įdumbančios duobe- 
lės — akių duobelės. Tuo laiku žmogaus embrionas turi 

septynis mezodermos segmentus. Vėliau, 10 mezodermos segmentų 
turinčiame žmogaus embrione šios akių duobelės gilėja, sudary- 
damos akių pūslelių pradžią. 

Dvidešimt du—dvidešimt penkis mezodermos segmentus turin- 
čio Žmogaus embriono akių pūslelės savo viršūnėmis artėja prie 
embriono kūno paviršių dengiančios ektodermos. Akių pūslelės 

44 pav. Akies vystymosi schema (M. Klara) 


A — akių pūslelių ir lęšio plokštelių susidarymas: / — diencephalon; 2 — akies pūs- 
lelės ertmė; 3 — akies pūslelės viršūnė; 4 — lešio plokštelė; 5 — akies pūslelės kojytė; 
B — akies taurelės susidarymas iš akies pūslelės: / — ektoderma; 2 — lešio duobelė; 
3 — akies taurelės stiebelis; C — akies taurelės išilginis piūvis: J — išorinis akies tau- 
relės lapelis; 2 — akies pūslelės ertmės liekanos; 3 — vidinis akies taurelės lapelis; 
4 — stiklakūnis; 5 — ektoderma; D — vėlesnė akies vystymosi stadija: 1 — lęšio 
priekinis epitelis; 2 — lęšio prizmės; 3 — ragenos užuomazga; 4 — pigmentinis epi- 
elis; 5 — tinklainė; 6 — tuniča vasculosa lentis; 7 — stiklakūnis 


auga iš priekinių smegenų pūslelės į šonus per šią smegenų pūs- 
lelę supančią mezenchimą. Ties akių pūslelių viršūne esančioje 
kūno paviršiuje ektodermoje šioje vystymosi stadijoje pradeda su- 
sidaryti sustorėjusios apskritos plokštelės —akių lęšio už- 
uomazgos (44 pav.). Nuo priekinių smegenų pūslelės link kū- 
no paviršiaus išaugusi akies pūslelė lieka susijungusi su priekinių 
smegenų pūslele akies pūslelės kojyte, kurioje vėliau vystosi regi- 
masis nervas (n. opticus). Šioje vystymosi stadijoje akies pūslelės 
ertmė per kojytės ertmę tiesiog pereina į priekinių smegenų pūs- 


lelės ertmę. 

Penkių milimetrų ilgio žmogaus embriono lęšio užuomazga pra- 
deda įlinkti kaip duobelė link akies pūslelės viršūnės, o pastaroji 
ties lęšio užuomazga pradeda įlinkti į akies pūslelės vidų. Lęšio 
užuomazga, įlinkdama gilyn po ektoderma, 20 mm ilgio žmogaus 
embrione užsidaro savo kraštais, sudarydama lęšio pūslelę, 
ir atsiskiria nuo kūno paviršiaus ektodermos. Tuo pat metu akies 
pūslelės viršūnė, vis gilyn įlinkdama į akies pūslelės vidų, pri- 
artėja prie akies pūslelės dugno. Tada akies pūslelės ertmė iš- 
nyksta, o iš akies-pūslelės susidaro akies taurelė dvigubomis 
sienelėmis. Į pastarosios vidų nugrimzta lęšio pūslelė. 


45 pav. Akies taurelės ir jos embroninio plyšio vystymasis (M. Klara) 


A — 7 mm ilgio žmogaus embriono akies taurelės sagitalinio piūvio schema: 

1 — lęšio pūslelė; 2 — ektoderma; 3 — išorinis akies taurelės lapelis; 4 — vi- 

dinis akies taurelės lapelis; 5 — akies taurelės stiebelis; 6 — akies taurelės 

embrioniniu plyšiu link lęšio einanti a. hyaloidea; B — 12,5 mm ilgio žmogaus 

embriono akies taurelės schema iš lateralinės ir ventralinės pusės: 1 — lęšis; 
2 — embrioninis akies plyšys 


Susidarant iš akies pūslelės akies taurelei, pastarosios ir jos 
kojytės apatinėje pusėje susidaro gilus plyšys — embrioninis 
akies užuomazgos plyšys (45 pav.). Vėliau jis nyksta 
ir 1,5 cm ilgio žmogaus embrione jau visai baigia išnykti. Minėta- 
sis plyšys kartais lieka daugiau ar mažiau neužsidaręs, tada lieka 
ir didesni ar mažesni akies išsivystymo trūkumai: plyšys, vadina- 
mas koloboma, vien rainelėje arba rainelėje ir krumplyne (corpus 
ciliare), o kartais ir tinklainėje. 

Vėliau iš akies taurelės vidinio lapelio vystosi tinklainė, iš iš- 
orinio — pigmentinis epitelis, o iš akies taurelės kojytės — regima- 
sis nervas (n. opticus). Iš akies taurelę supančios mezenchimos 
vystosi gyslainė, odena ir ragena, išskyrus ragenos išorinį epite- 
lį, kuris susidaro iš ektodermos. 

Pigmentinis epitelis pradžioje darosi aukštas prizminis ir jo 
branduoliai išsidėsto 2—3 eilėmis, bet greitai jis vėl tampa žemu 
prizminiu, branduoliai persitvarko viena eile, ir šeštąją savaitę 
šio epitelio ląstelių citoplazmoje pradeda atsirasti pigmento grū- 
dų. Be pigmentinio epitelio, iš šio išorinio akies taurelės lapelio 
išsivysto dar ir vyzdį siaurinantis (m. sphincter pupillae) ir išple- 

čiantis (m. dilatator pupillae) raumenys. Pirmasis jų pradeda vys- 
tytis 14-tą embrioninio vystymosi savaitę, o antrasis — tarp 24 ir 
30 savaičių. Vadinasi, šie abu raumenys yra ektoderminės kilmės. 
Vyzdį siaurinantis raumuo vystosi taip, kad rainelės pigmentinio 
epitelio ląstelės, esančios arti vyzdinio rainelės krašto, tuo metu 
greičiau dauginasi. Dėl to dalis šių ląstelių išeina iš pigmentinio 
epitelio sluoksnio į poepitelinę rainelės mezenchimą. Čia šios 1ąs- 
telės ilgėja, jose atsiranda miolibrilių ir jos tampa lygiojo vyzdį 
siaurinančio raumens skaidulomis, kurios lieka be ryšio su pigmen- 
tiniu epiteliu. Kitaip iš pigmentinio epitelio vystosi vyzdį išple- 
čiantis raumuo. Čia jau tos pačios ląstelės prie tinklainės esąs ga- 
las lieka kaip epitelinė pigmentinė ląstelė, o prie rainelės mezen-. 
chimos esąs tos pat ląstelės galas ilgėja kaip šeiva ir tampa 
raumens skaidula, kuri tačiau lieka surišta su pigmentinio epitelio 
ląstele. 

Iš vidinio akies taurelės lapelio vystosi tinklainė. Daugėjant 
ląstelėms, šiame lapelyje greit susidaro priekinė, arčiau akies tau- 
relės kraštų esanti, plonesnė ciliarinė dalis ir užpakalinė storesnė 
optinė dalis. Tinklainės vystymasis prasideda iš akies taurelės 
dugno ir eina link jos kraštų. Juo labiau diferencijuojasi tinklainės 
ląstelės, juo labiau lėtėja jų dauginimasis. Riba tarp optinės ir 
ciliarinės tinklainės dalių iš pradžių susidaro arti ragenos kraštų, 
vėliau ji vis labiau tolsta į užpakalį. 

Būsimosios optinės tinklainės dalies ląstelėms besidauginant, 
jau penktąją nėštumo savaitę ši dalis tampa daugiaeile. Bran- 
duoliai koncentruojasi išorinėje jos zonoje, o vidinė zona lieka be 
branduolių. Tuo pat metu išorinės branduoliuotos zonos ląstelės 
pradeda išeiti į vidinę bebranduolę zoną. Septintąją nėštumo sa- 
vaitę šios ląstelės jau sudaro antrąjį besivystančios tinklainės 1ąs- 
telių sluoksnį, kurį nuo pirmojo išorinio ląstelių sluoksnio skiria 
siaura bebranduolė zona. Trečiojo embrioninio vystymosi mėnesio 
pabaigoje iš šio antrojo besivystančios tinklainės ląstelių sluoks- 
nio vėl išeina ląstelės į vidinę dar bebranduolę besivystančios tink- 
lainės zoną ir sudaro čia jau trečiąjį, vidinį, besivystančios tinklai- 
nės ląstelių sluoksnį. Tuo būdu tinklainės ląstelių trijų sluoksnių 
susidarymo kryptis yra iš tinklainės išorės link jos vidaus. Šių 
sluoksnių ląstelių dilerenciacijos kryptis atvirkščia: anksčiausiai 
diferencijuojasi, t. y. prisitaiko atlikti savo funkcijas, vidinis tink- 
lainės ganglinių ląstelių sluoksnis, vėliau — vidurinis jos bipoliari- 
nių ląstelių sluoksnis ir vėliausiai — išorinis lazdelių ir kolbelių 
ląstelių sluoksnis. 

Iš vidinių akies taurelės lapelio ląstelių išsivysto taip pat tink- 
lainės neuroglinės ląstelės. 

Aštuntojo embrioninio vystymosi 1nėnesio pabaigoje tinklainė 
jau gali priimti šviesos dirgiklius. Lazdelės ir kolbelės galutinai 
išsivysto tik trečiąjį mėnesį po gimimo. Naujagimis tegali atskirti 
šviesą nuo tamsos. Praėjus trims mėnesiams po gimimo ir išsi- 
vysčius lazdelėms bei kolbelėms ir regimojo nervo skaidulas 

apdengus mielininiam dangalui, naujagimis jau mato daiktų vaiz- 
dus. Spalvų matymas išsivysto žymiai vėliau. 

Rainelinė ir krumplyninė tinklainės dalys iš pradžių siauros 
ir sudarytos iš kelių eilių ląstelių. Vėliau, besivystant krumplynui 
ir rainelei, šios tinklainės dalys platėja ir yra sudarytos iš vieno 
prizminių ląstelių sluoksnio. 

Į susidarančią tarp vidinio akies taurelės lapelio ir lęšio ertmę 
pro embrioninį akies taurelės ir jos kojytės plyšį įauga a. ophthal- 
mica šaka — a. centralis retinae. Šios arterijos šaka, einanti per 
minėtąją ertmę prie lęšio, vadinama a. hyaloidea. Po to embrioninis 
akies taurelės plyšys užsidaro. Tarp vidinio akies taurelės lapelio 
ir lęšio besivystančioje ertmėje vystosi stiklakūnis. Pastarojo susi- 
daryme dalyvauja pro jį prie lęšio einanti a. hyaloidea, iš vidinio 
akies taurelės lapelio besivystanti tinklainė ir krumplynas. Iš tink- 
lainės, ypač iš jos krumplyninės dalies, vystantis stiklakūniui ir 
kartu krumplyno dirželiams (zonula ciliaris), vystosi plonų siūlelių 
tinklai, sudarantieji stiklakūnio skaidulų tinklą ir krumplyno dir- 
želių skaidulas. Šios skaidulos iš karto atsiribojusios nuo ląstelių 
paviršiaus, todėl, kaip kad mano H. Bėnigas, jų negalima laikyti 
ląstelių ataugomis. Jos sudaro ląsteles į krūvą jungiančios tarpląs- 
telinės medžiagos tęsinį. Tarp šių stiklakūnio skaidulų esančio 
skysčio vystymesi dalyvauja ir a. hyaloidea lydintis jungiamasis 
audinys bei žymiai daugiau šiuo metu besivystantis krumplynas. 

A. hyaloidea galiniai išsišakojimai aplink besivystantį lęšį 
drauge su juos lydinčiu jungiamuoju audiniu sudaro aplink lęšį 
jungiamojo audinio su kraujagyslėmis dangalą — tunica vasculosa 
lentis. Priekiniame lęšio paviršiuje ties vyzdžiu esanti tunica vas- 
culosa lentis dalis vadinama membrana pupillaris lentis, kuri iš- 
nyksta devintąjį embrioninio vystymosi mėnesį. 

Iš krumplyno ir tinklainės pusės besivystąs stiklakūnis apsu- 
pa iš visų pusių per stiklakūnį prie lęšio einančią a. hyaloidea. 
Tada ši arterija su ją supančiu jungiamuoju audiniu siauru pluoš- 
tu eina prie lęšio. Šio pluošto užimtas stiklakūnyje kanalas vadi- 
nasi canalis hyaloideus. 

Devintąjį embrioninio vystymosi mėnesį a. hyaloidea ir tuni- 
ca vasculosa lentis pamažu išnyksta ir jų vietą užpildo stiklakū- 
nis. Nykstant tunica vasculosa lentis ir membrana pupillaris, su- 
sidaro priekinė ir užpakalinė akies kameros. 

Iš ektoderminės lęšio pūslelės toliau vystantis lęšiui, lęšio pūs- 
lelės epitelis, anksčiau buvęs daugiaeiliu, tampa vienaeiliu. Šio 
epitelio išoriniame paviršiuje anksti pradeda susidaryti lęšio kap- 
sulė, kuri pamažu storėja. Lęšis vystosi apsuptas tunica vasculosa 
lentis. Priekinis lęšio pūslelės epitelis lieka vienasluoksnis kubi- 
nis. Lešio pūslelės užpakalinio epitelio 1ąstelės labai ilgėja lęšio 
pūslelės ertmės link, ją užpildo, pasiekia priekinį lęšio pūslelės 
epitelį, sudarydamos lęšio prizmes. Vėliau lęšis didėja per savo 
pusiaują, kur priekinis kubinis lęšio pūslelės epitelis pereina į lęšio 
prizines. Čia, lęšio pusiaujo srityje, kraštinės priekinio lęšio epitelio 

kubinės ląstelės dauginasi ir iš jų vystosi vis naujos lęšio prizmės, 
nustumdamos anksčiau iš užpakalinio lęšio pūslelės epitelio išsi- 
vysčiusias lęšio prizmes į lęšio centrą. 

Regimasis nervas (n. opticus) vystosi tuo būdu, kad vidinio 
tinklainės neuronų sluoksnio neuritai įauga į akies taurelės ko- 
jytę ir kaip jos sudėtinė dalis auga iki galvos smegenų. Tik pa- 
lyginti mažas galvos smegenų neuronų ataugų skaičius šio ner- 
vo sudėtyje auga priešinga kryptimi — į tinklainę. Iš akies taurelės 
kojytės ląstelių išsivysto neuroglija, kuri pasiskirsto tarp regi- 
mojo nervo skaidulų ir jo paviršiuje. Iš akies taurelės kojytę su- 
pančios mezenchimos išsivysto regimojo nervo dangalai. 

Vokų užuomazgos atsir "anda antrąjį embrioninio vystymosi mė- 
nesį kaip odos raukšlės. Pirmiausia susidaro viršutinė odos raukš- 
lė, kaip viršutinio voko užuomazga, o vėliau — ir apatinė. Abu 
vokai augdami priartėja vienas prie kito ir trečiąjį nėštumo mėne- 
sį savo laisvais kraštais sulimpa. Iš vokų kraštų epitelio susidaro 
tarsalinių liaukų užuomazgos, nepriklausomai nuo plaukų ir kitų 
odos liaukų užuomazgų. Iš sulipusių vokų kraštų epitelio vystosi 
blakstienos (cilia) kartu su prie jų esančiomis riebalų ir prakaito 
liaukomis. 

Penktąjį embrioninio vystymosi mėnesį sulipę vokų kraštai, 
suragėjant sulipusiam epiteliui ir čia išsiskiriant liaukų sekretui, 
pradeda atsipalaiduoti vienas nuo kito. Bet tik aštuntąjį mėnesį 
baigia visiškai atsidaryti plyšys tarp vokų. Ašarų liauka vystosi 
iš viršutinio junginės skliauto šoninės dalies epitelio susidarančių 
į poepitelinį jungiamąjį audinį išaugų. Ašarų maišeliai ir ašarų 
nutekėjimo į nosį kanalai (ductus nasolacrimalis) vystosi suaugant 
šoninėms nosies ataugoms su viršutinio žandikaulio ataugomis 
(žr. veido vystymąsi) iš šio suaugimo vagos ektoderminio epitelio. 

Akys vystymosi pradžioje būna nukreiptos į galvos šonus. Tik 
vėliau, vystantis galvos smegenims ir veidui, jos pasisuka į priekį. 


Ausis, kaip klausos ir pusiausvyros organas 


Vidinė, vidurinė ir išorinė ausis vystosi iš atskirų užuomazgų. 

Anksčiausia pradeda vystytis vidinė ausis. 10 mezodermos seg- 
mentų turinčiame žmogaus embrione ties užpakalinių smegenų 
pūslelės šonais kūno paviršiaus ektoderma sustorėja apskritais 
laukeliais. Šie ektodermos sustorėjimai vadinami ausies 
plokštelėmis. Vėliau ausies plokštelė įlinksta užpakalinių 
smegenų pūslelės link, sudarydama ausies duobelę 
(46 pav.). Pastaroji gilėdama sudaro ausies pūslelę, kuri, 
esant žmogaus embrionui 3,6 mm ilgio, atsiskiria nuo kūno pavir- 
šiaus ektodermos ir nugrimzta į mezenchimą tarp kūno paviršiaus 
ektodermos ir užpakalinių smegenų pūslelės (47 pav.). 

Susidariusi ausies pūslelė yra medialiai ir į priekį nuo tos gang- 
linės plokštelės dalies, iš kurios vystosi bendra klausos ir veidi- 
nio nervų (n. acusticus et n. facialis) ganglijų užuomazga. Iš šios 

bendros užuomazgos vystosi ganglion nervi acustici ir ganglion 
geniculi nervi facialis. Greitai pastarasis atsiskiria nuo pirmojo. 
Bendras pradžioje klausos ganglijas greitai pasidalija į priean- 
gio nervo gangliją (ganglion nervi vestibularis) ir sraigės nervo 
gangliją (ganglion nervi cochlearis). Šių abiejų ganglijų bipo- 
liarinių neuronų dendritinės ataugos, išaugdamos kaip nervinės 


46 pav. 3,2 mm ilgio žmogaus embriono galvos 
skerspiūvis. Ausies duobelių vystymasis (P. Gerkė) 


1 — rhombencephalon; 2 — ausies duobelė; 3 — ganglion 
nervi statoacustici; 4 — kūno paviršiaus ektoderma 


skaidulos, pasiekia besivystančią ausies pūslelę ir sueina į kontak- 
tą su jos epitelinėmis ląstelėmis. Šios nervinės skaidulos turi įta- 
kos tolesniam ausies pūslelės vystymuisi. 

Iš tos ausies pūslelės vietos, kuria ji atsiskyrė nuo ektoder- 
mos, išauga ilga kišenės formos išauga, sudaranti endolimfinį 1a- 
taką (ductus endolymphaticus). Ausies pūslelės viršutinė dalis 
praplatėja, o apatinė — lieka siaura. Iš viršutinės ausies pūslelės 
dalies susidaro skilvelio (utriculus) ir trijų pusratinių kanalų 
(canales semicirculares) užuomazgos, iš apatinės — maišelio 
(sacculus) ir sraigės (cochlea) užuomazgos (48 pav.). Pusratinių 
kanalų užuomazgos susidaro kaip ausies pūslelės sienelės raukš- 
lės. Vėliau ties tokios raukšlės viduriu jos sienelės sulimpa ir 
išnyksta, o pasilikę raukšlės kraštai sudaro pusratinį kanalą, ku- 
ris savo galais atsiveria į skilvelį. Išsivysto horizontalinis, viršuti- 
nis (sagitalinis) ir užpakalinis (irontalinis) pusratiniai kanalai. 

Iš apatinės ausies pūslelės dalies vystantis maišeliui ir sraigei, 
pastarosios užuomazga ilgėja, plonėja, susisuka spiraliai ir tuo 
būdu sudaro sraigės lataką (ductus cochlearis). Vėliau tarp maiše- 
lio ir sraigės latako susidaro susiaurėjęs jungiantis kanalas (ca- 
nalis reuniens). Ties endolimfinio latako išėjimo vieta išsivysto 

susiaurėjęs latakas, jungiantis skilvelį su maišeliu (ductus utri- 
culo-saccularis). 

Skilvelio ir maišelio ektoderminiame epitelyje išsivysto dėmės 
(maculae), o pusratinių kanalų galinių išsiplėtimų, vadinamų am- 
pulėmis, ektoderminiame epi- 
telyje — skiauterės (cristae 
ampullares). Išsivystant dė- 
mėms ir skiauterėms, pradžio- 
je buvęs vienasluoksnis kubi- 
nis epitelis vėliau tose vieto- 
se sustorėja, tampa daugia- 
eiliu, jo ląstelės pasiskirsto 
į jaučiamąsias ir paramines. 
Prie jaučiamųjų ląstelių atei- 
na prieangio, pusiausvyrą re- 
guliuojančio, nervo nervinės 
skaidulos ir savo galiniais iš- 
sišakojimais sueina į kontak- 
tą su šiomis jaučiamosiomis 
ląstelėmis. 

Sraigės kanalą išklojan- 
čiame ektoderminiame epite- 
lyje vystosi klausos jutimo jj m? 
organas, vadinamas spiraliniu 47 pav. 3,6 mm ilgio žmogaus embriono 
organu  (Korti). Vystantis galvos piūvis. Ausies pūslelių vysty- 
4 i iš si š masis (P. Gerkė) 
šiam organui, iš pradžių epi- 

. y. = 2 1 — ausies pūslelė; 2 — ganglion nervi stato- 
telis čia būna vienasluoks- acustici; 3 — ganglion nervi trigemini: 4 
mesencephalon; 5 — pailgosios smegenys 


nis, o vėliau tampa dvieiliu. 
Epitelio ląstelės pasiskirsto 
į klausos jaučiamąsias ir paramines. Paraminės ląstelės siekia 
ir epitelio pamatinį, ir viršutinį paviršių, o jaučiamosios lieka 
tarp paraminių, nesiekdamos pamatinio epitelio paviršiaus. 

48 pav. Išorinės, vidurinės ir vidinės ausies vystymosi 
schema (M. Klara) 


1 — išorinės ausies landos užuomazga; 2 — būsimosios iš- 

orinės ausies landos tesinys; 3 — būgnelio užuomazga; 4 — 

būsimosios būgnelio ertmės vieta; 5 — būgnelio ertmė; 6 — 

būsimosios būgnelio ertmės sienelės vieta; 7 — sraigės 
užuomazga 

Dėmės, skiauterės ir spiralinis organas gerai pastebimi 3 cm 
ilgio žmogaus embrione, o 25 cm ilgio žmogaus embrione šie da- 
riniai jau gerai išsivystę. 

Trijų—penkių centimetrų ilgio žmogaus embriono vidinės au- 
sies plėvinį labirintą supančioje mezenchimoje pradeda vystytis 
kremzlė, sudaranti kaulinio labirinto pradžią. 5 cm ilgio žmogaus 
embriono sraigės kanalą supančioje kremzlėje išilgai šio kanalo 
ir žemiau jo vystosi būgno laiptas (scala tympani). Panašiu bū- 
du 10 cm ilgio žmogaus embrione išilgai sraigės kanalo (ductus 
cochlearis) ir viršuje jo pradeda vystytis prieangio laiptas (scala 
vestibuli). Sraigės kanalo viršūnėje prieangio laiptas jungiasi su 
būgno laiptu. Sraigės kanalas lieka atskirtas nuo prieangio laipto 
prieangine plėve, o nuo būgno laipto — plėvine sraigtine plokštele 
(lamina spiralis membranacea). Iš sraigės kanalo epitelinių 1ąste- 
lių, gulinčių ant plėvinės sraigtinės plokštelės, vystosi Kortijaus 
organas. 

Skilvelį, maišelį ir pusratinius kanalus supančiame mezenchi- 
miniame audinyje vystosi kaulinės ertmės, sudarančios kaulinį 
labirintą. Išsivystančias aplink plėvinį labirintą kaulinio labirinto 
visas ertmes užpildo audinių skystis, vadinamas perilimia. Plėvi- 
nio labirinto vidų užpildo endolimia. 

Vidurinė ausis vystosi iš pirmosios entoderminės žiaunų kiše- 
nės, iš kurios dugno, jam praplatėjant, susidaro būgninė ertmė 
(cavum tympani), o iš likusios, arčiau ryklės esančios šios kiše- 
nės susiaurėjusios dalies atsiranda. klausomasis vamzdis (tuba 
auditiva). 

Embrioninio vystymosi pabaigoje būgninės ertmės gleivinė su- 
storėja, persisunkia skysčiu ir dėl to ertmė laikinai išnyksta. Tuoj 
po gimimo šios ertmės epitelis vėl plonėja, tampa vienasluoksniu 
žemu, ir pati ertmė vėl tampa laisva. 

Vidurinės ausies klausos kauleliai vystosi iš pirmojo ir antrojo 
žiaunų lankų dorsalinių galų. Anksčiausia nuo jų atsiskiria maži 
kremzlės gabalėliai, iš kurių vystosi abiejų ausų priekalai (incus). 
Siek tiek vėliau nuo tų pat dorsalinių laisvų pirmojo žiaunų lanko 
galų atsiskiria kremzlinės užuomazgos, iš kurių vystosi abiejų ausų 
plaktukai (malleus). Iš antrojo žiaunų lanko dorsalinių galų vys- 
tosi kilpos (stapes). Medialinis kilpos kraštas pasiekia plėvinio 
vidinės ausies labirinto lateralinę sienelę ir įeina į joje besivys- 
tantį prieangio ovalinį langą (fenestra ovalis vestibuli). Besivys- 
tanti plaktuko atauga, vadinama rankena (manubrium mallei), 
įauga į būgnelį tarp jo entodermos ir ektodermos sluoksnių. Besi- 
vystanti iš pirmosios entoderminės žiaunų kišenės būgninė ertmė 
išsiplėsdama savo entoderminiu epiteliu apsupa klausos kaulelius 
ir prie jų ateinančius raumenis taip, kad išsivystę klausos kaule- 
liai lieka įsikišę į būgninę ertmę ir padengti iš šios ertmės pusės 
entoderminiu šios ertmės epiteliu. 

Iš mezodermos, supančios pirmąjį ir antrąjį žiaunų lankus, 
vystosi vidinės ausies raumenys: būgnelį įtempiantis raumuo (mus- 


124 


culus tensor tympani) ir ovalinio lango membraną įtempiantis 
raumuo (musculus tensor fenestrae ovalis). 

Iš membranos, skiriančios pirmąją entoderminę žiaunų kišenę 
nuo pirmosios ektoderminės žiaunų kišenės, vystosi būgnelis 
(membrana tympani). 

Iš pirmosios ektoderminės žiaunų kišenės vystosi išorinė au- 
sies landa. Besivystančios išorinės ausies landos greitai besidaugi- 
nantis epitelis laikinai užpildo vidurinę landos ertmės dalį. Embrio- 
ninio vystymosi pabaigoje šis epitelis nyksta ir išorinė ausies lan- 
da vėl atsidaro. 

Iš išorinės ausies landos išorinę angą apsupančios odos išsi- 
vysto ausies kaušelis. Pradžioje jo užuomazgą sudaro kelios odos 
raukšlės, kurios vėliau susijungdamos ir sudaro ausies kaušelį. 


Skonio organas 


Skonio jutimo organo vystymasis susijęs su liežuvio išsivysty- 
mu, kurio speneliuose atsiranda skonio svogūnėliai. 

Liežuvio speneliai, tai yra grybiniai speneliai (papillae fungi- 
formes), pyliminiai speneliai (papillae vallatae) ir lapiniai spene- 
liai (papillae foliatae), kurių paviršiaus epitelyje vystosi skonio 
svogūnėliai, pradeda vystytis anksčiau, negu siūliniai speneliai 
(papillae filiformes), kurių paviršiaus epitelyje skonio svogūnėlių 
nebūna. Liežuvio speneliai ir jų paviršiaus epitelyje skonio svo- 
gūnėliai vystosi veikiami nervinių skaidulų, kurios šių spenelių 
vystymosi pradžioje įauga į epitelį. Kaip tai vyksta: pirmiausia 
į liežuvio epitelį būsimų spenelių srityje įauga nervinės skaidulos, 
kurių galinių išsišakojimų srityje vėliau pradeda vystytis epitelyje 
skonio svogūnėliai ir spenelių užuomazgos. 

Grybiniai speneliai pradeda vystytis maždaug 2 cm ilgio žmo- 
gaus embrione. Jų vystymosi vietoje, veikiant į liežuvio epitelį jau- 
gusioms chorda tympani nervinėms skaiduloms, vystosi skonio 
svogūnėliai. Tada šiose vietose greičiau augdamas poepitelinis 
jungiamasis audinys iškelia į liežuvio paviršių epitelį; taip susida- 
ro grybo formos speneliai — grybiniai speneliai. Vėliau, po gi- 
mimo, daugelyje šių spenelių skonio svogūnėliai nyksta; išlieka 
tik liežuvio smaigalio ir jo kraštų grybiniuose speneliuose. 

Siek tiek vėliau negu grybiniai speneliai pradeda vystytis py- 
liminiai speneliai. Jų vietoje pirmiausia įaugančių į epitelį n. glos- 
sopharyngeus skaidulų įtakoje vystosi epitelyje skonio svogūnė- 
liai. Besivystant pastariesiems, būsimųjų spenelių vietoje pradeda 
greičiau augti poepitelinis jungiamasis audinys ir dėl to speneliai 
iškyla į liežuvio paviršių. Nuo besivystančio spenelio kraštų aplink 
patį spenelį epitelis kaip žiedas auga gilyn į poepitelinį jungiamąjį 
audinį. Ketvirtąjį embrioninio vystymosi mėnesį šiame epiteliniame 
žiede atsiranda plyšys, iš kurio susidaro aplink spenelį epiteliu iš- 
klota vaga. Tuo pat metu iš spenelį supančios besivystan- 
čios vagos dugno dar gilyn į jungiamąjį audinį įauga epiteliniai 

pumpurai,iš kurių vystosi serozinės liaukos. Išsivysčius aplink pyli- 
minius spenelius vagoms, jas išklojančiame epitelyje vystosi skonio 
svogūnėliai, kurie čia pasilieka ir po gimimo. Pyliminių spenelių 
viršūnės dengiančiame epitelyje išsivystę skonio svogūnėliai iš- 
nyksta dar prieš gimimą. 

Besivystant lapiniams speneliams, ties būsimais jų kraštais lie- 
žuvio paviršiaus epitelio ruožai auga gilyn į poepitelinį jungia- 
mąjį audinį. Į šiuos epitelinius ruožus jauga n. glossopharyngeus 
šakelės. Vėliau iš šių epitelinių ruožų vystosi tarp spenelių vagos, 
o jas išklojančiame epitelyje — skonio svogūnėliai. 

Skonio svogūnėliai vystosi ne vien liežuvio speneliuose, bet vi- 
sur, kur į epitelį įauga r. glossopharyngeus, n. iacialis ar n. vagus 
skonio jutimo skaidulos. Todėl embrioniniame periode skonio svo- 
gūnėlius galima rasti ne tik liežuvio, bet ir ryklės bei antgerklio 
(epiglotis) ryklinio paviršiaus epitelyje. Labiausiai išsivysčiusi 
skonio svogūnėlių sistema būna gimimo metu ir pirmaisias mene- 
siais DO gimimo. 

Naujagimiui skonio jutimo organas yra svarbiausias, nes per 
jį kontroliuojamas pagrindinis kontaktas su aplinka — mityba. To- 
dėl naujagimio skonio jutimo organas jau taip išsivystęs, kad ski- 
ria saldų, sūrų, rūgštų ir kartų skonį ir į jį reaguoja. 


Lietimo organas 


Lietimo funkciją atlieka odos paviršius. Lietimo receptoriai 
odoje yra kaip jaučiamieji kūneliai. Į odą anksti embrioniniame 
vystymosi periode jauga įaučiamosios nervinės skaidulos, kurios 
pasibaigia įvairios formos jaučiamosiomis galūnėmis ir jaučiamai- 
siais kūneliais odos epitelyje bei poepiteliniuose odos sluoksniuose. 

Anksčiausiai nervinės galūnės įauga į lūpų odą, vėliau į rankų 
ir kojų pirštų galų odą. Po to vyksta galvos odos inervacija, vė- 
liau — kaklo, krūtinės odos, dar vėliau — rankų ir kojų odos, vė- 
liausiai — nugaros ir pilvo odos inervacija. 

Lūpų ir pirštų galų oda inervuojama anksčiausiai, ryšium su 
žindimo funkcijos išsivystymu. 

Trisdešimties savaičių žmogaus embriono rankos rodomojo 
piršto gale besivystą Meisnerio kūneliai savo struktūra jau pa- 
našūs į suaugusio žmogaus šiuos kūnelius, o kojų pirštuose jie 
dar mažiau išsivystę. Trisdešimt trečiąją embrioninio vystymosi 
savaitę rankų pirštų Meisnerio kūnelius pradeda apdengti kapsulė. 


ODOS VYSTYMASIS 


Odos epidermis vystosi iš ektodermos, o derma ir hipoderma — 
iš mezenchimos. 

Epidermį pradžioje sudaro vienas kubinių ląstelių sluoksnis. 
5 mm ilgio žmogaus embriono epidermyje pradeda susidaryti du 
ląstelių sluoksniai: paviršinis plokščių ląstelių ir gilusis kubinių 

ląstelių. Gilusis sluoksnis yra pradžia epidermio germinatyvinio 
sluoksnio. Šio sluoksnio ląstelėms nuolat besidauginant, vyksta 
tolesnis epidermio vystymasis. Paviršinės plokščios ląstelės su- 
plokštėdamos nyksta, o vietoj jų iš germinatyvinio sluoksnio susi- 
daro naujos paviršinės plokščios 1ąstelės. 

Zmogaus embriono, kurio ilgis 15—20 cm, odos epidermis tam- 
pa daugiasluoksniu. Tada epidermyje jau galima atskirti tris 
sluoksnius: gilųjį germinatyvinį (augimo sluoksnį), virš jo grū- 
dėtąjį ir paviršinį ragėjantį. Ragėjančios ląstelės atkrinta nuo 
epidermio paviršiaus ir drauge su odos riebalų liaukų sekretu 
sudaro embriono odos paviršiuje lyg tepalo sluoksnį (vernix 
caseosa). 

Odos epidermio germinatyvinio sluoksnio bazinėse prizminė- 
se ląstelėse išsivysto pigmentas melaninas, kuris pasiskirsto grū- 
dais šių ląstelių citoplazmoje. Pigmento susidarymas dar galuti- 
nai neišaiškintas, tačiau jau aišku, kad iš tirozino ir fenilalanino 
susidaro dihidroksifenilalaninas, iš kurio jau pasigamina mela- 
ninas. Pigmento susidarymo reakcijose dalyvauja fermentai, ku- 
rių suaktyvėjimui turi įtakos šviesa. Visų Žmonių, nežiūrint vė- 
lesnės jų odos spalvos, naujagimių odos epidermyje nėra pig- 
mento, oda šviesi. Odos epidermyje pigmentas atsiranda tik po 
gimimo. Be to, ir baltaodžių, ir geltonodžių, ir juodaodžių žmonių 
pigmentas susidaro tik bazinėse prizminėse odos epidermio 1ąs- 
telėse. Odos spalva priklauso vien nuo pigmento kiekio. Visi kiti 
epidermio sluoksniai visų odos spalvų žmonių yra vienodi, be 
pigmento. Odos epidermio pigmentas saugo ją nuo ultravioletinių 
spindulių pertekliaus. Todėl to paties žmogaus oda, gaunanti dau- 
giau saulės spindulių, per trumpą laiką tamsėja. Evoliucijos eigo- 
je, gyvenant žmonėms skirtingose saulės spindulių kiekio atžvil- 
giu geografinėse sąlygose, odos spalvos pasikeitimas šviesos įtako- 
je įsitvirtino, liko paveldimu; taip susidarė žmonių odos spalvos 
skirtumai. 

Derma pradžioje sudaryta vien iš mezenchiminių ląstelių ir 
tarp jų esančio audinių skysčio. 3—4 cm ilgio žmogaus embriono 
dermoje jau atsiranda plonos jungiamojo audinio skaidulos. 
5—10 cm ilgio žmogaus embrione, dermos mezenchimai sudarant 
spenelių formos iškyšulius į epidermį, pradeda susidaryti dermos 
spenelinis sluoksnis. 

Tuo pat laiku pradeda vystytis hipoderma, kurioje susidaro me- 
zenchiminių ląstelių grupės ir šių ląstelių citoplazmoje pradeda 
kauptis riebalai. 

Drauge su oda vystosi ir odos priedai, būtent plaukai, riebalų, 
prakaito ir pieno liaukos, nagai. Visi šie odos priedai susidaro iš 
ektodermos. 

Plaukų vystymasis prasideda 5—10 cm ilgio žmogaus embrione. 
Šiuo embrioninio vystymosi laikotarpiu būsimųjų plaukų vietose 
susidaro pumpuro formos epidermio sustorėjimai, nes čia greičiau 


127 


dauginasi epidermio ląstelės (49 pav.). Vėliau šios epiderminės 
plaukų užuomazgos ilgėja, palinksta kampu, įaugdamos į poepi- 
derminę mezenchimą. Į įaugančią ektoderminę plaukų užuomazgą 
po ja esanti mezenchima reaguoja taip, kad ties šios užuomazgos 
viršūnė susidaro greičiau besidauginančių mezenchimos ląstelių 


49 pav. Plauko vystymosi ankstyvosios stadijos 
(H. Bėnigas) 
A — pradinė plauko vystymosi stadija: 1 — plauko spene- 
lio užuomazga; 2 — plauko ektoderminė užuomazga; 3 — 
odos paviršiaus epidermis; B —- vėlesnė plauko vystymosi 
stadija: / — išorinės plauko makšties užuomazgos ląste- 
lės; 2 — plauko spenelio užuomazgos ląstelės; 3 — plauko 
užuomazgos ląstelės 


tankesnis mazgelis. Tai plauko spenelio pradžia. Tada toliau au- 
gantis ektoderminės plauko užuomazgos galas, išsiplėsdamas aplink 
plauko spenelio užuomazgą, tartum gaubtuvas apsupa pastarąją, 
sudarydamas plauko bumblį. Buvusios ektoderminės plauko užuo- 
mazgos viršūnės epidermis dabar įlinksta į šios užuomazgos vidų 
ir lieka ties plauko spenelio viršūne. Šio įlinkusio epidermio centri- 
nės ląstelės nuolat toliau dauginasi. Naujai pasigaminusios 1ąste- 
lės, stumiamos nuo plauko spenelio viršūnės gilyn į ektoder- 
minės plauko užuomazgos vidų, ilgėja, ragėja ir sudaro plau- 

ką (50 pav.).Ties plauko spenelio viršūne įlinkusios pakraštinės 

epidermio ląstelės sudaro vidinę plauko makštį, kuri nesiekia išori- 

nio odos paviršiaus. Iš likusios ektoderminės plauko užuomazgos, 

50 pav. Penkių mėnesių žmogaus embriono odos piūviai. 
Plauko vystymasis (H. Bėnigas) 
A — ankstesnė vystymosi stadija: 1 — odos epidermis; 2 — odos 
riebalinės liaukos užuomazga; 3 — m. arrector pili užuomazga; 4 — 
plauko užuomazgos audinys; 5 — plauko svogūnėlis; 6 — plauko 
spenelis; B — vėlesnė vystymosi stadija: 1 — nauja plauko užuo- 
mazga greta jau gerokai išsivysčiusio plauko; 2 — m. arrector pili 
užuomazga; 3, 4 — odos riebalinės liaukos užuomazga; 5 — epider- 
myje susidarantis kanalas, pro kurį į odos paviršių išauga plaukas; 
6 — odos epidermis; 7 — plauko viršūnė; 8 — vidinė plauko makštis; 
9 — išorinė plauko makštis; /0 — plauko maišelis; // — plauko 
svogūnėlis; 12 — plauko spenelis 


neapsupančios plauko spenelio, vystosi išorinė plauko makštis ir 
odos riebalų liaukos. Išorinė plauko makštis lydi plauką iki iš- 
orinio odos paviršiaus. Ji sudaro odos epidermio tęsinį. 

Iš plauko spenelio viršūnę dengiančio epidermio išaugantis 
plaukas lenda per ektoderminę plauko užuomazgą link odos pavir- 
šiaus. Pasiekęs odos paviršiaus epidermį, plaukas savo viršūnė 

palinksta į šį epidermį. Tada ties plauko viršūne esančios epidermio 
ląstelės nyksta ir atsitiesusi plauko viršūnė išeina į laisvą išorinį 
odos paviršių, kuriame plaukas toliau ilgėja. 

Aplink besivystančią plauko šaknį odos mezenchima sutankė- 
dama sudaro plauko maišelį. 

Pirmosios plaukų užuomazgos, kaip sustorėję epidermio pum- 
purai, atsiranda 10—12 žmogaus embriono vystymosi savaitę ant- 
akių ir kaktos srityje. 14 savaitę atsiranda plaukų užuomazgos 
lūpų srityje, penktąjį embrioninio vystymosi mėnesį — liemens 
odoje, septintąjį — rankų ir kojų odoje. Plaukų pasikeitimas pra- 
sideda 6—7 embrioninio vystymosi mėnesį lūpų srityje. 

Pirmieji plaukai išsivysto visame kūno paviršiuje kaip gyva- 
plaukiai (lanugo). Po gimimo vietoj jų vystosi tikrieji storesni 
plaukai, kurie išauga iš naujai susidarančių plaukų užuomazgų. 

Odos riebalų liaukos vystosi iš ektoderminių išorinių plaukų 
makščių užuomazgų. Penktąjį žmogaus embriono vystymosi mėnesį 
šių makščių epitelis išlinksta tartum kišenė į mezenchimą su- 
pančią išorinę plauko makštį. Šios išorinės plauko makšties epite- 
linės kišenės sudaro odos riebalų liaukų užuomazgą. Vėliau liau- 
kos pakraščiu epitelinės ląstelės nuolat dauginasi, o į liaukos vidų 
nustumiamos ląstelės riebališkai degeneruoja, suyra ir tampa rie- 
balų liaukų sekretu, kuris iš liaukos išeina į odos paviršių pro 
tarpą tarp išorinės plauko makšties ir plauko paviršiaus. 

Prakaito liaukos pradeda vystytis 10—13 cm ilgio žmogaus 
embrione. Tada iš odos epidermio germinatyvinio sluoksnio susi- 
daro epiteliniai pumpurai, kurie ilgėja vis gilyn į poepiderminę 
odos mezenchimą. Vėliau šių ilgų kompaktiškų epiderminių prakai- 
to liaukų užuomazgų galai dermoje susisuka į kamuolėlį. Ši į ka- 
muolėlį susisukusi liaukos dalis vėliau sudaro sekrecinę liaukos 
dalį, o nuo šio kamuolėlio į odos paviršių einanti liaukos dalis 
vėliau sudaro liaukos išvedamąjį lataką. Šios pradžioje kompak- 
tiškos, be spindžio, liaukos užuomazgos viduryje vėliau ląstelės 
nyksta; atsiranda liaukos spindis. Prakaito liaukos pradeda vyk- 
dyti savo funkciją tik po gimimo. 

Pieno liaukų užuomazga atsiranda 10 mm ilgio žmogaus emb- 
rione. Tada embriono ventralinio paviršiaus abiejuose šonuose 
susidaro po vieną siaurą sustorėjusio epidermio juostą, vadinamą 
pienine juosta (arba pienine linija), kuri eina nuo rankos 
užuomazgos pradžios, būsimosios pažasties, iki kojos užuomazgos 
pradžios, būsimosios kirkšnies. Šioje pieninėje juostoje greitai 
atsirandantieji sustorėję mazgeliai sudaro jau atskirų pieno liau- 
ky užuomazgas. Kai kurių žinduolių po keletą pieno liaukų vystosi 
išilgai. visos pieninės juostos (kiaulės). Kai kurių pieno liaukos 
vystosi tik kaudaliniame pieninės juostos gale (kumelės, karvės). 
Žmogaus pieno liaukos vystosi tik galviniame pieno juostos gale. 
Kartais, vystantis žmogaus embrionui, be daugiau ar mažiau nor- 
maliai išsivysčiusios pieno liaukos, aukščiau arba žemiau jos pie- 
ninėje juostoje susidaro ir priedinių pieno liaukų daugiau ar ma- 

žiau išsivysčiusios užuomazgos. Paprastai žmogui iš abiejų pie- 
ninių juostų vystosi tik po vieną pieno liauką. 2 cm ilgio žmogaus 
embriono pieninių juostų kaudaliniai du trečdaliai išnyksta. Pa- 
silikusiuose kranialiniuose abiejų pieninių juostų galuose susidaro 
po vieną pieno liaukos užuomazgą — kaip epiderminį sustorėjusį 
pumpurą (51 pav.). Iš šio pumpuro penktąjį embrioninio vystymosi 


51 pav. Žmogaus pieno liaukos vystymosi pradinių stadijų schema 
(H. Bėnigas) 
A — anksčiausioji vystymosi stadija: 1 — epidermio ląstelių mazgelis, sudarantis pieno 
liaukos užuomazgos pradžią; 2 — epidermis; 3 — odos poepiderminis embrioninis jun- 
giamasis audinys; B — vėlesnė vystymosi stadija: 1 — epidermis; 2 — jau pradėjusi 
šakotis epiderminė pieno liaukos užuomazga 


52 pav. Žmogaus pieno liaukos tolesnio vystymosi schema (H. Bėnigas) 


A — 40 cm ilgio žmogaus embriono epitelinė pieno liaukos užuomazga: / — epidermis; 

2 — pieno liaukos latakų užuomazgos; B — 8 mėnesių žmogaus embriono (vyriškosios 

lyties) pieno liaukos piūvis: I, 83 — glandula areolaris užuomazga; 2 — pradinės pieno 

liaukos užuomazgos ląstelės; 4 — poodinis riebalinis audinys; 5 — pieno liaukos latakų 
užuomazgos 


mėnesį išauga nuo 16 iki 24 kompaktiškų epitelinių išaugų, 
kurios auga gilyn į poepiderminę mezenchimą (52 pav.). Šios iš- 
augos sudaro pieno liaukų latakų ir skilčių pradžią. Aštuntąjį 
žmogaus embriono vystymosi mėnesį šiose epitelinėse išaugose 
atsiranda spindžiai ir jos tampa latakais. Vėliau šie pagrindiniai 
pieno liaukos latakai šakojasi. Pradinis pieno liaukos užuo- 
mazgos epiderminis pumpuras suragėja ir išnyksta. Vietoj jo 

atsiranda duobelė, į kurią atsiveria pieno liaukos 8—12 pagrindinių 
latakų. Embrioninio vystymosi pabaigoje, o kartais tik po gimimo 
pieno liaukos latakų atsidarymo vieta iškyla odos paviršiuje kaip 
spenelis. Kai kada spenelis neišsivysto. 

Toliau pieno liaukos vystosi jau po gimimo. Iki gimimo abiejų 
lyčių pieno liaukos išsivysto vienodai. Prieš gimimą, veikiant 
placentos hormonams, pieno liaukos greičiau vystosi. Nuo trečios 
dienos iki septintos, o kartais iki mėnesio po gimimo abiejų ly- 
čių naujagimių pieno liaukos, veikiamos tų pačių hormonų, kurie 
skatina motinos pieno liaukos iunkciją, gamina panašų į pieną 
skystį. Vėliau, naujagimiui atsipalaidavus nuo šios hormonų įta- 
kos, pieno liaukų sekrecija nutrūksta. 

Iki lytinio brendimo abiejų lyčių vaikų pieno liaukos suda- 
rytos tik iš išsišakojusių pagrindinių išvedamųjų latakų. Vyro pie- 
no liaukos visą amžių lieka tokioje išsivystymo štadijoje. Moters 
pieno liaukų išvedamieji latakai, prasidedant lytiniam brendimui, 
toliau šakodamiesi auga. Taip jiems besišakojant, iš kiekvieno pa- 
grindinio latako išsivysto pieno liaukos skiltis. Skiltyse ir tarp 
jų aplink latakus daugėja jungiamojo audinio, kurio ląstelėse vie- 
tomis susikrauna riebalų. Tada pieno liauka pradeda vis labiau iš- 
kilti odos paviršiuje. Su mėnesinių ciklu išvedamųjų latakėlių 
galuose pradeda vystytis alveolės. Lytiškai subrendusios moters 
lytinių ciklų metu pieno liaukos taip pat cikliškai kinta. Lytinio 
ciklo pabaigoje prieš mėnesines labiau išsiplečia liaukų krauja- 
gyslės, padaugėja liaukos alveolių. Po mėnesinių liaukų kitimas 
vėl aprimsta ir alveolių kiekis sumažėja. 

Galutinį išsivystymą pieno liaukos pasiekia tik nėštumo pabai- 
goje. Nuo antrojo nėštumo mėnesio pieno liaukų išvedamieji la- 
takai pradeda toliau šakotis ir jų galuose daugėja alveolių. Tarp 
7 ir 8 nėštumo „mėnesio pieno liaukos pradeda išskirti nėštumo me- 
to pieną, vadinamą colostrum. Apie trečiąją dieną po gimdymo 
colostrum sekrecija pasikeičia pieno sekrecija. 

Nagai pradeda vystytis trečiąjį embrioninio vystymosi mėnesį. 
Būsimojo nago srityje iš storėjančio epidermio susidaro nago 
laukelis, kaip pirminio nago guolis. Aplink didėjantį nago lau- 
kelį proksimaliai ir iš šonų susidaro odos raukšlė, vadinama na go 
kranteliu. Proksimalinis nago laukelio galas, palįsdamas po 
nago kranteliu, sudaro nago šaknį. Ją supanti nago krantelio 
raukšlė sudaro nago matrix, iš kurios išauga nago plokštelė. Aug- 
dama iš nago matrix, nago plokštelė (nagas) slenka pirmyn 
nago guoliu ir su juo susiriša, suragėjant paviršinėms nago guo- 
lio ląstelėms. Nago plokštelė iki piršto galo iš:uga tik embrio- 
ninio vystymosi pabaigoje. 

ENTODERMINĖS KILMĖS ORGANŲ VYSTYMASIS 


Kai žmogaus gemalas dar blastocistos stadijoje, į blastocistos 
vidų atkreiptame embrioblasto šone dalis embrioblasto ląstelių iš- 
sidėsto vienu sluoksniu ir taip sudaro entodermos pradžią. Si en- 
toderma drauge su virš jos esančia iš likusio embrioblasto išsivys- 
tančio amniono ektoderma sudaro gemalinį skydą. Tada visos 
entodermos ląstelės yra vienodos, plokščios. Vėliau, po gemaliniu 
skydu susidarant mezoblaste trynio maišo ertmei, entoderma jaug- 
dama iškloja šią ertmę. Dar vėliau, formuojantis embriono kūnui, 
iš prie gemalinio skydo esančios trynio maišo dalies vystosi pirmi- 
nė žarna. Pirminė žarna vis siaurėjančiu trynio lataku (ductus 
omphaloentericus) dar ilgai būna sujungta su likusiu trynio maišu. 
Entodermą tada sudaro dvi dalys: intraembrioninė, išklojanti pirmi- 
nę žarną, ir ekstraembrioninė, išklojanti trynio maišą. Tolesnėje 
embrioninio vystymosi eigoje, nykstant trynio maišui ir trynio la- 
takui, nyksta ir ekstraembrioninė entoderma. Iš intraembrioninės 
entodermos išsivysto virškinimo aparato bei jo liaukų epitelis, kvė- 
pavimo aparatas bei jo liaukų epitelis ir dalies urogenitalinio apa- 
rato epitelis. Šių organų sistemų poepiteliniai audiniai išsivysto iš 
mezenchimos. 

Pradžioje entodermos ląstelės vienodos, vėliau, įeidamos į įvai- 
rių besivystančių organų sudėtį, prisitaikydamos šių organų funkci- 
jai, įvairiuose organuose įgauna nevienodą struktūrą. 


VIRSKINAMŲJŲ ORGANŲ SISTEMOS VYSTYMASIS 
Veidas ir burna 


Tik susidariusios pirminės žarnos kranialinį galą dengia r y k- 
linė membrana, kurią sudaro du ląstelių sluoksniai: iš iš- 
orės — embriono kūno paviršiaus ektoderma ir iš pirminės žarnos 
vidaus pusės — šios žarnos entoderma. Iš galvinio nervinio vamz- 
delio galo vystantis smegenų pūslelėms, embriono galvinis galas 
greitai didėja ir tada ties ryklės membrana galviniame embriono 
gale ir ventraliai susidaro toliau vis gilėjanti duobė — pirminė 
burna (stomodaeum), išklota ektoderma (53 pav.). Šioje duo- 
bėje prie ryklės membranos iš pirminės burnos ektodermos susi- 
daro epitelinė kišenė, kuri, besiskverbdama gilyn į mezenchimą 
dorsaliai link tarpinių smegenų pūslelės, sudaro hipofizio prieki- 
nės, liaukinės, dalies pradžią. 

Ryklės membrana dorsalinėje pirminės burnos pusėje yra ties 
ta vieta, kur yra priekinis nugaros stygos galas. 

Trečiąją nėštumo savaitę ryklės membranoje pradeda atsiras- 
ti angos ir ji pamažu išnyksta. Tada pirminė burna tiesiog pereina 
į pirminę žarną. Vėliau išsivysčiusioje burnoje ryklės membranos 
vietos žymių nelieka. Bet yra pagrindo manyti, kad ši vieta 
yra užpakaliniame arcus glossopalatinus krašte, kur baigiasi 

n. trigemini inervuojama sritis ir prasideda n. glossopharyngei 
inervuojama sritis. A. Knorė mano, kad ši vieta yra ties pačiais 
dantimis. 

Didėjant smegenų pūslelėms, galvinis embriono galas užlinks- 
ta ant pirminės burnos duobės, sudarydamas vadinamąją kakti- 
nę ataugą (54 pav.). Pastarosios viršūnės šonuose susidaro 
sustorėjusio ektoderminio epitelio uoslės plokštelės. Kaktinė atau- 
ga toliau auga aplink šias plokšteles, pasidalydama į tarp uoslės 

— plokštelių  įaugančią V i- 
durinę nosies at- 
augą ir uoslės plokštelių 
šonuose augančias šoni- 
nes nosies atatu- 
gas. Uoslės plokštelėse 
tarp šių nosies ataugų ta- 
da atsiranda gilios vagos, 
sudarydamos pradžią no- 
sies ertmių, kurios lieka at- 
viros į pirminę burną. 

Pirminės žarnos galvi- 
nio galo šonuose pirminės 
burnos susidarymo metu 
vystosi žiaunų kiše- 
nės ir žiaunų lan- 
kai. Pirmojo embrioninio 
vystymosi mėnesio pabai- 
goje skersai pirminės žar- 
nos galvinio galo iš abiejų 
pusių susidaro po keturis 
pailgus ektodermos įlinki- 


53 pav. Keturių savaičių žmogaus embriono mus. Šie įlinkimai eina link 
galvinis < L galas su Žžiau- pirminės žarnos ir vadina- 
A — vaizdas iš išorės; B — iš vidaus: I, II, 1, Mi išorinėmis ektoderminė- 
IV — žiaunų kišenės (M. Klara); !/ — nugaros mis Ziaunų kišenėmis. Ties 
styga; 2 — pirminės žarnos galas prie ryklės = š Ki Uu" "Ž . = 
jaj S piegiiės burnos įsiamodisnmo šiomis kišenėmis iš pirmni- 
ugnas; 4 — skydliaukės užuomazga; 5 — kvėpa- - 5 ini 
vimo aparato užuomazga; 6 — stemplė; 7 — hipofi- nes Zarnos galvinio galo 
zio priekinės ir tarpinės dalių užuomazga; 8 — vir: entoderminio epitelio taip 
šutinio žandikaulio užuomazga; 9 — apatinio žan- t 5 š Ša 
dikaulio užuomazga pat abiejuose pirminės žar- 
nos galvinio galo šonuose 
susidaro po keturias vidines entodermines žiaunų kišenes. Yra nu- 
rodymų (A. Knorė), kad pirminės žarnos galvinio galo epitelis 
kilęs iš ektodermos. Nurodoma, kad gastruliacijos metu, susida- 
rius trumpam laikui ties pirminio mazgo pirmine duobe angai per 
visus gemalinius lapelius (canalis neurentericus), šios angos kraš- 
tuose visi gemaliniai lapeliai susiliečia. Tada dalis ektodermos 
įlinksta pro šią angą ir pereina į entodermą, sudarydama čia 
priešchordinę ektoderminę plokštelę. Iš šios plokštelės, įėjusios 
į entodermos sluoksnį, esą vystosi pirminės žarnos galvinio galo 

epitelis. Šiuo požiūriu iš pirminės žarnos galvinio galo išsivystan- 
tis ryklės, stemplės, ir kvėpavimo aparato epitelis, esąs <ktoder- 
minės kilmės. Todėl, augdamas audinių kultūrose (K. Chlopinas), 
šis epitelis turi odos ektoderminio epitelio požymių. Tačiau lig 
šiol dauguma autorių visos pirminės žarnos epitelį dar tebelai- 
ko entoderminiu. Tarp ektoderminės žiaunų kišenės dugno ir 


54 pav. Žmogaus veido vystymasis (M. Klara) 


a — 4 savaičių žmogaus embrionas 3,5 mm ilgio; b — 5 savaičių 
žmogaus embrionas 6,5 mm ilgio; c — 5,5 savaičių žmogaus 
ambrionas 9 mm ilgio; Ž — 6 savaičių žmogaus embrionas 12 mm 
ilgio; e — 7 savaičių Žmogaus embrionas 19 mm ilgio; f — 8 sa- 
vaičių žmogaus embrionas 28 mm ilgio (embriono ilgis duotas 
nuo viršugalvio iki uodegėlės): / — kaktinė atauga; 2 — ryklės 
membrana; 3 — pirminė burnos dauba; 4 — pirmasis žiaunų lan- 

as; 5 — viršutinio žandikaulio atauga; 6 — šoninė nosies atauga; 
7 — vidurinė nosies atauga; 6 = nosies ertmės užuomazga; 

9 — akis 


atitinkamos entoderminės žiaunų kišenės dugno lieka tik plona 
šių kišenių ertmes skirianti plėvelė (membrana obturans). Žiaunų 
kišenių tarpuose likę šoninių embriono kūno sienelių lankai va- 
dinami žiaunų lankais. Pirmasis jų yra kranialiai nuo pirmosios 
žiaunų kišenės, o penktasis — kaudaliai nuo ketvirtosios. 
Pirmasis žiaunų lankas apriboja pirminę burną iš kaudalinės 
pusės. Iš šio žiaunų lanko dorsalinių galų link pirminės burnos 

daubos šonų iškylančios kaip iškyšuliai viršutinio žandi- 
kaulio ataugos apriboja pirminę burną iš šonų. Iš krania- 
linės pusės ją apriboja vidurinėir šoninėsnosiesatau- 
gos ir tarp jų esančios į pirminę burną atdaros pirminės nosies 
daubos. Pirmojo embrioninio vystymosi mėnesio pabaigoje pirminės 
burnos šonuose besivystančios akys ir ausys yra burnos aukštu- 
moje. 7 mm ilgio žmogaus embrione tarp šoninių nosies ataugų 
ir viršutinio žandikaulio ataugų atsiranda gilios nosinės aša- 
rų vagos (sulci nasolacrimales), kurių krantams vėliau užsi- 
darant susidaro nosiniai ašarų latakai (ductus naso- 
lacrimales). 

Iš vidurinės nosies ataugos išsivysto nosies pertvara, noragas 
(vomer), vidurinė viršutinio žandikaulio dalis (os incisivum) ir 
viršutinės lūpos dalis. 

Iš šoninių nosies ataugų išsivysto nosies šoninės dalys, nosi- 
kaulis (os nasalej, ašarikaulis (os lacrimale). 

Iš viršutinio žandikaulio ataugų išsivysto skruostakaulis (os 
zygomaticum), viršutinis žandikaulis, viršutinė lūpa ir ties ja 
esančių skruostų šoninės dalys. 

Iš pirmojo žiaunų lanko išsivysto apatinis žandikaulis. 

Besivystantys žandikauliai pradeda iškilti lankų pavidalu į pir- 
minę burną. Šeštąją embrioninio vystymosi savaitę tarp pirminės 
burnos angos kraštų ir į pirminę burną pradėjusių iškilti žandi- 
kaulių lankų pradeda įsiterpti pirminės burnos epitelio greičiau 
auganti plokštelė —labiogingivalinė plokštelė, kuri 
greitai tampa vaga —labiogingivaline vaga. 

Ši vaga gilėja ir sudaro burnos prieangį. Vystantis burnos 
prieangiui, iš pirminės burnos angos kraštų drauge vystosi lūpos. 

Pirminės burnos anga iš pradžių labai plati. Vėliau, suaugus 
lūpų kraštams ir tuo būdu susidarius skruostų pradžiai, ji siaurėja. 

Antrąjį nėštumo mėnesį greitai auga viršutinis žandikaulis ir 
nosis, o apatinis žandikaulis dar lieka mažas; smakro dar nėra. 

Pradžioje burnos anga ir nosis plačios, akys nukreiptos į gal- 
vos šonus. Vėliau nosis ir burnos anga siaurėja ir akys, artėda- 
mos prie siaurėjančios nosies, pasisuka į priekį. Naujagimio no- 
sis trumpa, buka, plati. Iš tokios indiferentinės nosies formos tik 
po gimimo išsivysto įvairios žmonių nosies formos. 

Iš viršutinio žandikaulio ataugų išaugančios kaip raukšlės 
gomurinės ataugos, susijungdamos vidurinėje sagitalinėje 
linijoje, sudaro gomurį, kuris atskiria nosies ertmes nuo burnos 
ertmės. Gomurinėms ataugoms nesusijungus, burnos ertmė lieka 
daugiau ar mažiau atsivėrusi į nosies ertmes (vilko ryklė) 
(55 pav.). 

Viršutinio žandikaulio vystymosi metu vienoje ar abiejose pu- 
sėse nesusijungus iš vidurinės nosies ataugos besivystančiai vi- 
durinei viršutinio žandikaulio ir viršutinės lūpos daliai su iš 
viršutinio žandikaulio ataugų besivystančiomis šoninėmis viršu- 
tinio žandikaulio ir viršutinės lūpos dalimis, lieka plyšys tarp vi- 

durinės ir šoninių viršutinės lūpos ir viršutinio žandikaulio dalių 
(kiškio lūpa). 

Liežuvis pradeda vystytis besivystančios burnos ertmės dugne 
ir į burnos ertmę tada jau atviro galvinio pirminės žarnos galo 
ventralinėje sienelėje ties žiaunų lankais. 

Pirmojo embrioninio vystymosi mėnesio pabaigoje ties pirmo- 
jo žiaunų lanko ventraline dalimi, greičiau augant jungiamajam 


55 pav. Lūpų ir gomurio vystymosi trūkumai (B. Petenas) 
A — vienos pusės kiškio lūpa; B — abiejų pusių kiškio lūpa: 1 — vidu- 
rinė nosies atauga; 2 — viršutinio žandikaulio atauga; C — vienos pusės 
vilko ryklė; D — abiejų pusių vilko ryklė: 1 — viršutinės lūpos vidurys; 
2 — iš vidurinės nosies ataugos išsivystanti vidurinė viršutinio žandi- 
kaulio dalis; 3 — nosies pertvara; 4 — gomurinės raukšlės; 5 — uvula 


audiniui, pradeda iškilti į burnos ertmę vidurinis liežu- 
vio gumburėlis — tuberculum linguale medium seu im- 
par (56 pav.) Tuoj paskui jį, jo šonuose, taip pat ties pir- 
mojo žiaunų lanko ventraline dalimi pradeda augti du šo- 
niniai liežuvio gumburėliai — tubercula lingualia 
lateralia. 

Riba tarp ektoderminio ir entoderminio epitelio eina per vi- 
durį vidurinio liežuvio gumburėlio. 

Šoniniai liežuvio gumburėliai greitai didėja, auga į burnos ert- 
mę kranialiai ir ventraliai, susijungia tarp savęs vidurinėje lini- 
joje. Vidurinis liežuvio gumburėlis lieka mažas, įsiterpia tarp 
šoninių liežuvio gumburėlių dorsalinių galų ir su jais susijungia. 

Taip per šeštąją embrioninio vystymosi savaitę, susijungiant vi- 
duriniam ir šoniniams liežuvio gumburėliams, vystosi liežuvis, 
išskyrus jo šaknį. 

Iš vidurinio liežuvio gumburėlio išsivysto tik labai maža prie 
liežuvio šaknies ties viduriu esanti liežuvio dalis. Visas likęs lie- 
žuvis, išskyrus šaknį, išsivysto iš šoninių liežuvio gumburėlių. 


56 pav. Liežuvio vystymasis (B. Petenas) 


A — 4 savaičių; B — 5 savaičių žmogaus embrionas: / — šoninės liežuvio 

užuomazgos; 2 — tuberculum irmpar; 83 — foramen coecum; 4, 5 — gerklų 

užuomazga; J, II, III, IV — žiaunų lankai; C — 6 savaičių; D — 6,5 savai- 

tės žmogaus embrionas: 17 — šoninės liežuvio užuomazgos; 2 — tuberculum 

impar; 3 — foramen coecum; 4 — antgerklinė kremzlė; 5 — balso plyšys; 
6 — vedeginės kremzlės; I, 1/, III, IV — žiaunų lankai 


Šių šoninių liežuvio gumburėlių susijungimo vietoje lieka vidurinė 
liežuvio vaga (sulcus medianus linguae) ir liežuvio pertvara 
(septum linguae). 

Jeigu liežuvio gumburėliai daugiau ar mažiau nesuauga, lieka 
liežuvio išsivystymo trūkumai — skeltas liežuvis. 

Liežuvio šaknis vystosi iš dviejų šoninių liežuvio šak- 
nies gumburėlių, kurie susidaro ties ventraline antrojo, 
trečiojo ir ketvirtojo žiaunų lankų dalimi. Šie jungiamojo audinio 
gumburėliai, padengti entoderminiu epiteliu, anksti susijungia 
tarpusavyje ties vidurine linija; vėliau šio susijungimo žymių ne- 
lieka. Taip besivystanti liežuvio šaknis susijungia su liežuviu. Šio 
susijungimo vieta matoma ir išsivysčiusiame liežuvyje, kaip gali- 
nė liežuvio vaga (sulcus terminalinis linguae), tartum V raidė. 
Šioje vagoje jungiasi liežuvio ektoderminis epitelis su liežuvio 

šaknies entoderminiu epiteliu. Prieš šią vagą esančių pyliminių 
spenelių ir juose esančių skonio svogūnėlių epitelis vystosi iš ek- 
toderminio liežuvio epitelio. 

Kadangi liežuvis vystosi iš žiaunų lankų ventralinių dalių au- 
dinių, tai jo gleivinę inervuoja žiaunų lankų nervai. Iš įvairių 
žiaunų lankų kilusioms liežuvio užuomazgoms tarpusavyje susi- 
jungiant, jas lydintieji atitinkamų žiaunų lankų nervai dalinai per- 
eina vienas į kito sritį. 

Liežuvio raumenys vystosi iš pirmųjų kranialinių mezodermos 
segmentų miotomų, kurių ląstelės ateina į liežuvio užuomazgą. 
Šiuos raumenis inervuojančio paliežuvinio nervo eiga nuo kauko- 
lės pamato į liežuvio raumenis rodo tą kelią, kuriuo iš pakaušio 
segmentų miotomų ląstelės atėjo į liežuvį. 

Aštuntąją nėštumo savaitę įaugant į liežuvį nervinėms šake- 
lėms, pradeda vystytis liežuvio speneliai. Tik siūliniai speneliai 
vystosi be tiesioginio ryšio su nervų šakelėmis. 

Tarp antrojo ir trečiojo embrioninio vystymosi mėnesių prade- 
da vystytis liežuvio liaukos, įjaugant liežuvio epitelio pumpurams 
į poepitelinį jungiamąjį audinį. 

Visos burnos ertmės srities liaukos vystosi taip, kad burnos 
ertmę išklojantis epitelis būsimosios liaukos išvedamojo latako 
srityje sudaro epitelinį pumpurą, kuris, besiskverbdamas į poepi- 
telinį jungiamąjį audinį, vėliau įgauna spindį ir virsta liauka. Ma- 
žosios burnos ertmės liaukos ir išsivysčiusios lieka toje vietoje, 
kur susidarė jų užuomazgos, o didžiosios, — ilgėjant jų išvedama- 
jam latakui, besivystydamos daugiau ar mažiau nutolsta nuo tos 
vietos, kurioje susidarė jų užuomazgos. Daugiausia besivystyda- 
ma nutolsta paausinė liauka (gl. parotis). Šios liaukos užuomaz- 
ga, susidariusi trečiojoje žiaunų lanko srityje, vystantis burnai, 
nueina į paausinės liaukos latako angos burnoje sritį, ir tada čia 
jau vystosi ši liauka. Todėl minėtoji liauka, kaip kitos burnos 
liaukos, inervuojama ne trišakio, bet liežuvinio ryklės nervo. 

Pažandinė liauka (gl. submaxillaris) pradeda vystytis šeštą- 
ją embrioninio vystymosi savaitę, paausinė — kiek vėliau, palie- 
žuvinė (gl. sublingualis) — devintąją nėštumo savaitę, o lūpinės 
(gl. labiales ), skruostinės (gl. buccales), gomurinės (gl. palati- 
nae) — trečiojo mėnesio antrojoje pusėje. 

Limfoepitelinį ryklės žiedą sudarantieji migdolai vystosi iš 
mezenchimos ir jos paviršiuje esančio entoderminio epitelio. 

Gomurinis migdolas vystosi nykstančios antrosios entodermi- 
nės žiaunų kišenės vietoje. Būsimojo migdolo vietoje trečiąjį 
embrioninio vystymosi mėnesį susidaro mezenchimos gumburė- 
lis. Šiai mezenchiminei migdolo užuomazgai per trečiąjį ir ketvir- 
tąjį mėnesius didėjant, jos paviršiaus epitelyje susidaro į užuo- 
mazgos vidų einančios gilios epitelinės išaugos, iš kurių, yrant 
centre ląstelėms, išsivysto migdolo kriptos, pilną išsivystymą pa- 
siekiančios tik po gimimo. Po šeštojo mėnesio aplink kriptas su- 
sidaro limfiniai folikulai. 

Ryklinis migdolas (tonsilla pharyngea) pradeda vystytis ket- 
virtąjį embrioninio vystymosi mėnesį, liežuvinis (tonsilla lingua- 
lis) — penktąjį. Šie migdolai vystosi taip pat, kaip ir gomurinis 
migdolas. 

Visi migdolai vystosi taip, kad jų vystymosi vietoje jungia- 
majame audinyje atsiranda vis daugiau limfocitų, kurie susigru- 
puoja į limfinius mazgelius. Migdolų kriptos (epitelio įlankos) 
pradeda vystytis tik gimimo laikotarpiu. 

Dorsaliai nuo ryklinio migdolo, kur ankstyvu vystymosi lai- 
kotarpiu galvinis nugaros stygos galas siekia entodermą, kartais 
ir po gimimo lieka ryklės sienelės įlanka — bursa pharyngea. 


Dantys 


Pieninių dantų vystymasis prasideda maždaug trisdešimt ket- 
virtą žmogaus embrioninio vystymosi dieną. Tada burnos ertmės 
ektoderminis epitelis, sustorėdamas būsimųjų žandikaulių srity- 
je, pradeda sudaryti lanku dantų plokštelę, kuri auga 
gilyn į poepitelinę mezenchimą. Vėliau, devintąją nėštumo savaitę, 
viršutinės ir apatinės dantų plokštelės į mezenchimą nugrimzdu- 
siame laisvame krašte pradeda susidaryti iš dantų plokštelės epi- 
telio pumpuro formos išaugos — dantų pumpurai,— kaip 
paskirų dantų epitelinės užuomazgos. Šios epitelinės dantų užuo- 
mazgos augdamos skverbiasi į mezenchimą ir sudaro emali- 
nius dantų organus. Abiejuose žandikauliuose vystosi po 
10 tokių emalinių organų. Iš dantų plokštelių jie auga gilyn ir 
išorėn, t. y. lūpų ir skruosto link. 

Ties emalinio organo į būsimojo žandikaulio mezenchimą jau- 
gančiu galu mezenchimos ląstelės pradeda greičiau daugintis ir 
sudaro  tankesnį mezenchiminių ląstelių mazgelį — danties 
pulpos pradžią. Augdamas gilyn emalinis organas tartum 
gaubtuvas apsupa šią danties pulpą (57 pav.). Toliau ir danties 
pulpa, ir ją supantis emalinis organas ilgėja ir kartu iš įstrižos 
padėties pereina į vertikalią. Aplink emalinį organą ir jo apgaub- 
tą danties pulpą susidaro glaudesnis mezenchimos sluoksnis — 
danties maišelis. Jame vystosi tankesnis kraujagyslių ka- 
piliarų tinklas, nes iš čia aprūpinamos maistu emalinio organo 
ląstelės. Ketvirtąjį embrioninio vystymosi mėnesį emaliniai orga- 
nai pradeda atsiskirti nuo epitelinės dantų plokštelės, iš kurios 
jie išsivystė. Po to dantų plokštelė pradeda nykti nuo savo išori- 
nio su burnos epiteliu surišto krašto. Laisvasis gilusis į mezen- 
chimą nugrimzdęs dantų plokštelės kraštas lieka nesunykęs. Iš jo 
vėliau vystosi nuolatinių dantų emaliniai organai. Nykdama dan- 
tų plokštelė suyra į atskiras epitelines saleles, kurios vėliau nyks- 
ta. Tokios salelės dar gali būti matomos prie suaugusio žmogaus 
dantų dantenose (gingyvoje). Iš šių užsilikusių epitelinių salelių 
kartais gali išsivystyti cistos. 

57 pav. Dantų vystymasis (schema) (M. Klara) 


a — dantų plokštelės susidarymas: 1 — žandikaulio paviršiaus burnos ertmėje epitelis; 
2 — dantų plokštelė; b — atskirų dantų epitelinių užuomazgų susidarymas iš dantų 
plokštelės: 1 — žandikaulio paviršiaus burnos ertmėje epitelis; 2 — dantų plokštelė; 
3 — epitelinė danties užuomazga; < — emalinio organo vystymosi pradžia: 1 — žandi- 
kaulio paviršiaus burnos ertmėje epitelis; 2 — dantų plokštelė; 3 — emalinio organo 
susidarymas; 4 — dantų plokštelės laisvasis kraštas; d — nuolatinių dantų vystymosi 
pradžia: 1 — žandikaulio paviršiaus burnos ertmėje epitelis; 2 — pradėjusi nykti dantų 
plokšielė; 3 — pieninio danties emalinis organas; 4 — dantų plokštelės laisvasis kraštas; 
54 — nuolatinio danties užuomazga; e — pieninio danties sluoksnių vystymasis ir 
nuolatinio danties užuomazgoje emalinio organo susidarymas: / — burnos prieangio 
vaga; 2 — dentinas; 3 — odontoblastai; 4 — danties maišelio užuomazga; 5 — cemento 
užuomazgos ląstelės; 6 — danties pulpa; 7 — danties pulpos kraujagyslės; 8 — žandi- 
kaulis; 9 — žandikaulio paviršiaus gleivinė, iškilusi ties augančiu dančiu; 10 — išorinis 
emalinio organo epitelis; 11 — emalinio organo pulpa; 12 — adamantoblastų sluoksnis; 
13 — emalis; 14 — dantų plokštelės liekanos; 15 — nuolatinio danties užuomazgos ema- 
linis organas; /6 — epitelinė danties makštis; f — pieninio ir nuolatinio danties vysty- 
masis: 1 — pieninio danties emalis; 2 — dentinas; 3 — pulpa; 4 — cementas; 5 — kau- 
linė danties alveolės sienelė; 6 — nuolatinio danties adamantoblastai; 7 — dentinas; 
8 — emalis; 9 — emalinio organo pulpa; 10 — nuolatinio danties pulpa; // — emalinio 
organo epitelis 


Augančio emalinio organo ląstelės pamažu pasiskirsto į tris 
ląstelių rūšis. Prie pulpos esančios 1ąstelės susidėsto į vieną aukš- 
tų prizminių ląstelių, a damantoblastų, sluoksnį. Adamanto- 
blastai vėliau gamina danties emalį (substantia adamantina). 
Emalinio organo ląstelės, sudarančios išorinį šio organo paviršių, 

išsidėsto vienu kubinių ląstelių sluoksnių, kuris vadinamas išori- 
niu emalinio organo epiteliu. Emalinis organas turi 
gaubtuvo formą. Jo kraštuose išorinis emalinio organo epitelis 
tiesiog pereina į adamantoblastų sluoksnį. Emalinio organo kraš- 
te nuolat dauginantis ląstelėms, pats organas auga gilyn, ilgėja. 
Kartu ilgėja ir jo apsupta danties pulpa. Tuo būdu emalinis orga- 
nas augdamas formuoja būsimąjį dantį, dalyvauja jo formos su- 
daryme. Emalinio organo vidų užpildančių ląstelių tarpuose susi- 
kaupia skysčio. Šio skysčio atskiriamos ląstelės tolsta viena nuo 
kitos, įgauna žvaigždės Tormą ir lieka tarpusavyje susirišusios 
ataugomis. Šios išsišakojusios emalinio organo vidaus epitelinės 
ląstelės su jas supančiu skysčiu sudaro emalinio organo 
pulpą. 

Danties užuomazgos pulpa sudaryta iš mezenchiminių l1ąste- 
lių, turinčių žvaigždės formą. Šios ląstelės susirišusios savo at- 
augomis tinklu. Ląstelių tarpuose yra skysta tarpląstelinė me- 
džiaga, kurioje anksti atsiranda prekolageninės smulkios skaidu- 
lėlės. Pulpoje anksti susidaro tankus kraujagyslinių kapiliarų 
tinklas, gausesnis arčiau spenelio paviršiaus, prie odontoblastų 
sluoksnio. Danties pulpos išorinės, paviršinės, mezenchiminės 
ląstelės, esančios prie emalinio organo adamantoblastų sluoks- 
nio, susidėsto aukštų prizminių ląstelių, odontoblastų, 
sluoksniu. Odontoblastų susidarymui ir dentino vystymuisi rei- 
kiamą aplinką sudaro adamantoblastai. Odontoblastai pulpos pa- 
viršiuje gamina dentiną tik tada ir tik ten, kai jų kaimynystėje 
jau išsivystė adamantoblastai. 

Ketvirtojo embrioninio vystymosi mėnesio pabaigoje praside- 
da pieninių dantų dentino vystymasis. Tada ties danties pulpos 
viršūnė, kur anksčiausia susidarė adamantoblastai ir odonto- 
blastai, pastarieji į tarp jų ir adamantoblastų esantį tarpą pra- 
deda išskirti vis daugiau neląstelinės medžiagos, kurioje greitai 
vvstosi radialinės krypties prekolageninės skaidulos, sudarančios 
drauge su jas supančia neląstelinė medžiaga predentiną. 
Vėliau  predentino prekolageninės skaidulos tampa kologeninė- 
mis. Susidarius tam tikro storio (apie 40 u) predentino sluoks- 
niui, radialinės krypties predentino kolageninių skaidulų vysty- 
masis sustoja. Vėliau išsivystančiuose gilesniuose predentino 
sluoksniuose susidaro tangentinės krypties kolageninės skai- 
dulos. 

Storėjant predentino sluoksniui, adamantoblastai vis labiau 
tolsta nuo odontoblastų, bet per predentiną link adamantoblastų 
visą laiką eina odontoblastų ataugos, kurios, storėjant predenti- 
no sluoksniui, ilgėja. 

Į dentiną pereinančiame predentine susikrauna kalcio druskų. 
Šis procesas prasideda išoriniame, anksčiausiai išsivysčiusiamėe, 
predentine ir iš čia plinta į gilesnius jo sluoksnius. Kalcio drus- 
kos pradeda kauptis atskirais mažais židinėliais, kurie vėliau di- 
dėdami susijungia. Tačiau arti išorinio paviršiaus dentine lieka 

nesukalkėjusių židinių, vadinamų interglobulinėmis ertmėmis. 
Lieka nesukalkėjęs ir prie pulpos esantis plonas vidinis sluoksnis. 
Odontoblastuose randamas ir jų į aplinką išskiriamas iermentas 
iosiataza, skaldydamas su krauju atnešamus fosioro junginius, 
išskiria iš jų fosioro rūgštį, kuri su kalcio jonais, veikiant D vita- 
minui, sudaro kalcio fostatą, adsorbuojamą predentino ko- 
lageninių fibrilių paviršiuje. Tuo būdu vyksta dentino kal- 
kėjimas. 

Ir suaugusio žmogaus visiškai išsivysčiusių dantų odonto- 
blastai dar šiek tiek sugeba gaminti dentiną.  Besigaminant iš 
dentino vidinės pusės naujiems dentino sluoksniams, danties ka- 
nalas, kurį užpildo danties pulpa, o ypač šio kanalo anga danties 
šaknies gale, su amžiumi mažėja. 

Pradėjus vystytis dentinui, tuoj prasideda ir emalio vystyma- 
sis. Tada kiekvienas šešiakampės prizmės formą turintis adaman- 
toblastas gamina savo į dentiną atkreiptame gale šešiakampę 
homogenišką emalio prizmę, kaip kutikulinį padarą. Tarp besi- 
vystančių emalio prizmių įeina tarpląstelinis skystis. 

Prieš dentino vystymąsi į danties pulpą atkreipti adamanto- 
blastų galai yra baziniai, nes pro juos adamantoblastai gauna iš 
danties pulpos jungiamojo audinio maistą. Tada kiekvieno ada- 
mantoblasto branduolys yra jo baziniame į danties pulpą atkreip- 
tame gale, o ląstelės centras ir vidinis tinklinis aparatas priešin- 
game, viršūniniame, į emalinio organo pulpą atkreiptame gale. 
Tačiau, pradėjus vystytis dentinui, adamantoblastai dentinu at- 
skiriami nuo danties pulpos. Tada juos pradeda maitinti emalinio 
organo pulpa. Todėl anksčiau buvęs viršūninis kiekvieno adaman- 
toblasto galas dabar tampa baziniu, o buvęs bazinis — viršūniniu. 
Vykstant šiam adamantoblastų  poliariškumo pasikeitimui, jų 
branduolys pereina iš anksčiau buvusio bazinio ląstelės galo 
į buvusį viršūninį, o ląstelės centras ir vidinis tinklinis apara- 
tas persikelia į buvusį bazinį ląstelės galą, dabar tapusį vir- 
šūniniu. 

Ilgėdamos emalio prizmės susijungia tarpusavy tarpprizmine 
nelasteline medžiaga. Neorganinių druskų koncentracija emalyje 
vyksta panašiai kaip dentine: taip pat prasideda smulkiais židi- 
nėliais, kurie paskiau didėdami susijungia. 

Emalio, kaip ir dentino, vystymasis prasideda ties danties 
pulpos viršūne ir iš čia eina link danties šaknies. Emalis vystosi 
tik danties vainiko (corona dentis) srityje, dentino išorėje. Besi- 
vystantis emalis tvirtai susiriša su po juo esančiu dentinu nely- 
gia, dantyta linija. Danties šaknies srityje dentino išorėje vysto- 
si cementas. 

Vystantis emaliui, emalinis organas mažėja. Anksčiau išnyks- 
ta emalinio organo pulpa, o šio organo išorinis epitelis ir ada- 
mantoblastų sluoksnio tęsinys danties šaknies srityje ilgiau iš- 
lieka. Šios dvi epitelinių ląstelių eilės būsimosios danties šaknies 
srityje, aplink danties pulpą, sudaro epitelinę danties 

makštį. Si makštis savo laisvaisiais kraštais auga aplink dan- 
ties pulpą po besivystančiu, jau emaliu padengtu, danties vainiku 
gilyn. Danties pulpa, apsupta epitelinės danties makšties, ilgėja 
ir kartu su šia makštimi sudaro danties šaknies užuomazgą. Ta- 
da ir danties šaknies srityje danties pulpos paviršiuje susidarę 
odontoblastai, veikiami jų išorėje esančių epitelinės danties makš- 
ties adamantoblastų, gamina danties šaknies dentiną. Šis dentino 
vystymasis vyksta tokiu pat būdu, kaip ir danties vainiko srityje. 
Didėjant danties šakniai, dantys kyla link dantenų, kol išdygsta. 
Išsivysčius danties šakniai, emalinio organo epitelis išnyksta. Iš 
jo išsivysčiusio emalio išoriniame paviršiuje lieka sukalkėjusi 
kutikula (cuticula dentis). 

Dantų cementas vystosi tik po gimimo (dantims dygstant 
ir išdygus) iš dantį supančios mezenchimos, kuri tada sudaro 
aplink dantį danties maišelį. Vidinio šio maišelio sluoksnio me- 
zenchimos ląstelės grupuojasi danties besivystančios šaknies 
dentino išoriniame paviršiuje, sudarydamos odontoblastų, čia va- 
dinamų cementoblastų, sluoksnį. Pastarieji gamina aplink 
save kaulinę cemento medžiagą, patys likdami šioje medžiagoje 
kaulo ląstelėmis. Taip iš vidinio danties maišelio sluoksnio išsi- 
vysto danties cementas. 

Iš išorinio danties maišelio sluoksnio vystosi dantį supantis 
ir jį prie danties alveolės sienelės rišantis jungiamasis audinys — 
periodontas  (periodontium) ir danties alveolę išklojantis ant- 
kaulis (periosteum). 

Gimimo metu būna išsivystę tik priekinių pieninių dantų vai- 
nikai, o jų šaknys dar tik pradėjusios vystytis. 

Dantys dygsta, t. y. savo vainikais išeina į žandikaulio paviršių, 
tada, kai jų šaknys būna jau gerokai išsivysčiusios. Augant šak- 
niai, danties vainikas vis labiau kyla artyn burnos ertmės pavir- 
šiaus epitelio. Virš danties vainiko, o vėliau ir jo šonuose esanti 
danties maišelio jungiamojo audinio dalis plonėja ir nyksta. Vė- 
liau virš danties vainiko esantis burnos ertmės epitelis ragėja 
ir nyksta. Tada danties vainikas iškyla į burnos ertmę žandikau- 
lio paviršiuje — dantys išdygsta. 

Apatinio žandikaulio pieniniai dantys dygsta anksčiau negu 
viršutinio, bet ta pačia eile: viduriniai kandžiai dygsta 6—9 mė- 
nesį po gimimo, šoniniai kandžiai — 8—11, pirmieji krūminiai —- 
12—16, iltiniai — 16—20, antrieji krūminiai — 20—24. Pieniniai 
dantys išdygsta arti vienas kito. Vėliau, augant žandikauliams, 
tarpai tarp jų didėja. Nuo 6—7 amžiaus metų pieniniai dan- 
tys vienas po kito pradeda kristi, o vietoj jų išdygsta nuo- 
latiniai. 

Nuolatiniai dantys pradeda vystytis iš ektoderminės dantų 
plokštelės pasilikusio žandikaulio mezenchimoje laisvojo krašto 
epitelio, kuris su burnos ertmės epiteliu jau nesiriša. Šios dantų 
plokštelės liekanos, augant žandikauliui, savo dorsaliniais ga- 
lais auga toliau dorsaliai už pieninių krūminių dantų. Iš taip iš- 

augusios dantų plokštelės vystosi nuolatinių krūminių dantų 
užuomazgos. 

Nuolatiniai krūminiai dantys vystosi dorsaliniuose žandikau- 
lio galuose už pieninių dantų iš tęsinio tos pat dantų plokštelės, 
iš kurios vystosi ir pieniniai dantys. Todėl šiuo atžvilgiu nuola- 
tiniai krūminiai dantys galėtų būti priskiriami pieniniams. Išsi- 
vystymo laiko atžvilgiu jie vystosi kartu su kitais nuolatiniais 
dantimis ir pasilieka nuolatiniais. 

Pirmųjų nuolatinių krūminių dantų epitelinės emalinių orga- 
nų užuomazgos iš dantų plokštelės liekanų susidaro 17 embrio- 
ninio vystymosi savaitę, kai žmogaus embrionas maždaug 16 cm 
ilgio. Nuolatinių kandžių užuomazgos atsiranda apie 28 cm ilgio 
žmogaus embrione. Nuolatinių iltinių dantų užuomazgos paste- 
bimos maždaug 30 cm ilgio žmogaus embrione. Antrųjų nuolati- 
nių krūminių dantų užuomazgos susidaro žmogaus embrioninio 
vystymosi pabaigoje. Pirmųjų kaplių užuomazgos susidaro gimi- 
mo laikotarpiu, antrųjų — dešimtąjį mėnesį po gimimo. Ir paga- 
liau trečiųjų nuolatinių krūminių dantų užuomazgos atsiranda 
penktaisiais amžiaus metais. Kadangi embriono ir naujagimio 
žandikauliai dar trumpi, tai nuolatinių krūminių dantų užuomaz- 
gos užpakaliniuose žandikaulių galuose susidaro taip arti vienos 
kitų, kad viršutiniame žandikaulyje jos net užsisuka lanku aukš- 
tyn. Vėliau, ilgėjant žandikauliui, šios dantų užuomazgos vienos 
nuo kitų nutolsta. Atsirandant žandikaulių vystymosi trūkumams, 
pasitaiko ir dantų vystymosi trūkumų. 

Nuolatiniai dantys vystosi taip pat, kaip ir aukščiau peržiū- 
rėti pieniniai dantys. Nuolatiniai kandžiai, iltiniai, kapliai besi- 
vystydami išstumia atitinkamus pieninius dantis, užimdami jų 
alveoles. Nuolatiniai krūminiai dantys neturi savo pirmtakų. 
Jiems vystantis atsiranda naujos alveolės. Besivystydami nuola- 
tiniai kandžiai, iltiniai ir kapliai atitinkamų pieninių dantų alveo- 
lėse spaudžia pieninius, blogina jų maitinimą. Todėl prasideda 
pieninių dantų šaknų rezorbcija, nykimas. Nuo danties šaknies 
viršūnės prasidėjęs pieninio danties cemento ir dentino irimas 
eina link danties vainiko. Pagaliau lieka tik pieninio danties iš- 
kilęs vainikas, savo kraštais dar susirišęs su minkštaisiais žan- 
dikaulio audiniais. Sunykusios pieninio danties šaknies vietą al- 
veolėję užima augantis nuolatinis dantis, kuris beaugdamas vė- 
liau visiškai nustumia nuo žandikaulio paviršiaus dar pasilikusį 
pieninio danties vainiką. 

Ir nuolatiniai dantys apatiniame žandikaulyje dygsta šiek 
tiek anksčiau, negu viršutiniame. 6—7 metais dygsta pirmieji 
nuolatiniai krūminiai dantys, 7—8 viduriniai kandžiai, 8—9 — 
užpakaliniai kapliai, 12—14 — antrieji krūminiai, 18—40 — tre- 
tieji krūminiai. 

Retais dėl nežinomų priežasčių pasitaikančiais ektodermos su- 
aktyvėjimo atvejais dantys dygsta ir trečiąkart. 

Ryklė 


Ankstyvu embrioninio vystymosi periodu būsimosios ryklės 
srityje susidaro entoderminės žiauninės kišenės, kaip pirminės 
žarnos galvinio galo entodermos įlankos į poentoderminę mezen- 
chimą. Tokių kišenių būna keturios ir penktosios tik nežymi užuo- 
mazga, kaip priedas prie ketvirtosios entoderminės žiauninės kiše- 
nės (58 pav.). Šios kišenės baigia susidaryti ketvirtosios embrio- 
ninio vystymosi savaitės pabaigoje. 

58 pav. Žiauninių kišenių vystymasis (M. Klara) 


A — žiauninės kišenės ir Žiauniniai lankai: I, II, III, IV, V — entoderminės žiauninės 
kišenės; /, 2, 3 — ektoderminės žiauninės kišenės; 4 — viršutinis žandikaulis; 5 — bur- 
nos anga; 6, 7, 8, 9 — žiauniniai lankai; B, C — tolesnis žiauninių kišenių vystymasis 
(B — ankstesnė stadija, C — vėlesnė): I, II, III, IV, V — entoderminės žiauninės 
kišenės; / — pirmasis žiauninis lankas; 2 — antrasis žiauninis lankas; 3 — antrojo 
žiauninio lanko audiniai, užs!enkantieji ant kaklo ančio; 4 — kaklo antis; 5 — iš pir- 
mosios entoderminės žiauninės kišenės besivystanti būgninė ertmė; 6 — tonsil'a palatina; 
7 — kaklo antis; 8, 9 — gl. parathyreoideae; 10 — ultimobranchialinis kūnas; 
11 — gl. thymus; 12 — skydinė liauka 


Tuo pat laiku ties entoderminėmis žiauninėmis kišenėmis emb- 
riono kūno paviršiaus ektoderma sudaro keturias ektoderminės 
žiaunines kišenes, kaip ektodermos įlankas į poektoderminę me- 
zenchimą. Entoderminių žiauninių kišenių dugnų epitelis, susilie- 
tęs su ektoderminių žiauninių kišenių dugnais, sudaro žiaunų 
plyšius uždarančias membranas. Tarp žiauninių kišenių lieka emb- 
riono šoninių kūno sienelių audinių krantai, vadinami žiauniniais 
lankais. 

Zemesniųjų stuburinių, kvėpuojančių žiaunomis, žiaunų plyšius 
uždarančios membranos nyksta ir žiaunų plyšiai lieka atviri. Žin- 
duolių ir žmogaus žiaunų plyšius uždarančios membranos nenyks- 
ta, žiauninės kišenės ir žiauniniai lankai būna tik ankstyvu 

embrioninio vystymosi periodu kaip filogenetinė liekana, o vėliau 
išnyksta. 

Zmogaus susidaro 6 žiauniniai lankai, kurių pirmasis yra kra- 
nialiai nuo pirmosios žiauninės kišenės. 

Vystantis galvai, didėja pirmasis žiauninis lankas, esantis prie 
burnos; nedaug nuo jo iš pradžių teatsilieka antrasis žiauninis 
lankas. Embriono besivystančiai galvai užsilenkiant į ventralinę 
embriono pusę, žiaunų sritis labai siaurėja ir joje žemiau antrojo 
žiauninio lanko sudaro kaklo antį (sinus cervicalis), kuriame 
lieka antroji, trečioji ir ketvirtoji ektoderminės žiauninės kišenės. 

Gilėjant kaklo ančiui, kranialiai nuo jo esančio antrojo Žiauni- 
nio lanko kaudalinis kraštas auga kaip dangtis (operculum), kau- 
daliai susiaurindamas įėjimo į kaklo antį angą. Toliau kaudaliai 
augdamas antrojo žiauninio lanko kaudalinis kraštas pasiekia 
įėjimo į kaklo antį angos kaudalinį kraštą ir su juo suauga, visiš- 
kai uždarydamas kaklo ančio angą. Tada iš lig šiol buvusio kaklo 
ančio susidaro uždara ektoderminiu epiteliu išklota kaklo pūs- 
lelė (vesicula cervicalis). Ilgėjant embriono kaklui, kaklo antis 
slenka kaudaliai priekiniu m. sternocleidomastoideus kraštu. Ties 
šia slinkimo linija antrojo žiauninio lanko kaudalinis kraštas su- 
auga su kaklo ančio angos kaudaliniu kraštu. Tarp šių abiejų. 
linijų  susidarančio vidurinio kaklo trikampio oda ir platysma 
vystosi iš antrojo žiauninio lanko audinių ir lieka inervuotos ant- 
rojo žiauninio lanko nervo — veidinio nervo. 

Kaklo pūslelė greitai išnyksta, o kartu su ja ir į jos sudėtį 
įėjusios antroji, trečioji ir ketvirtoji ektoderminės žiauninės ki- 
šenės. Iš „pasilikusios pirmosios ektoderminės žiauninės kišenės 
išsivysto išorinė ausies landa. 

Kartais kaklo antis ne visiškai užsidaro. Tada prie priekinio 
m. sternocleidomastoideus krašto lieka šoninė žaunų kilmės kaklo 
iistulė, vadinama branchiogenine. 

Kartais gali pasilikti kaklo pūslelės liekanos, iš kurių gali 
išsivystyti skysčiu pripildytos žiaunų kilmės (branchiogeninės) 
cistos arba žiaunų kilmės (branchiogeniniai) navikai. 

Iš pirmosios entoderminės žiauninės kišenės išsivysto vidurinė 
ausis. Šios kišenės išsiplėtęs dugnas vėliau sudaro būgninę ert- 
mę (cavum tympani), o likusi šios kišenės dalis — klausomąjį 
vamzdį (tuba auditiva). 

Antrosios entoderminės žiauninės kišenės vietoje susidaro mig- 
dolo dauba (fossa tonsillaris), kurioje vystosi gomurio migdolas. 

Iš kiekvienos trečiosios ir ketvirtosios entoderminių žiauninių 
kišenių pirmojo embrioninio mėnesio pabaigoje atsiranda po vieną 
ventralinę ir po vieną dorsalinę pumpuro formos epitelinę išaugą. 
Iš trečiosios entoderminės žiauninės kišenės ventralinės epitelinės 
išaugos vystosi užkrūčio liauka (gl. thymus). Ketvirtosios ento- 
derminės žiauninės kišenės ventralinė epitelinė išauga išnyks- 
ta. Tik išimtiniais atvejais ji dalyvauja užkrūčio liaukos susi- 
daryme. 

Besivystydama užkrūčio liauka nuslenka iš kaklo srities į krū- 
tinės ląstos sritį. Slinkimo kelyje kartais gali likti jos užuomazgos 
LB kurios gali čia sudaryti lyg priedines užkrūčio liau- 

elės. 

Iš trečiosios entoderminės žiauninės kišenės dorsalinės epiteli- 
nės išaugos vystosi apatinė prieskydinė liauka (gl. parathyreoidea 
inferior), iš ketvirtosios entoderminės žiauninės kišenės dorsali- 
nės epitelinės išaugos -- viršutinė prieskydinė liauka (gl. parathy- 
reoidea superior). Vadinasi, apatinių prieskydinių liaukų užuo- 
mazgos nuo jų susidarymo vietos iki galutinės savo vietos 
nueina žymiai ilgesnį kelią, negu viršutinių prieskydinių liaukų 
užuomazgos. 

Kartais iš trečiosios entoderminės žiauninės kišenės išsivys- 
tančios apatinių prieskydinių liaukų užuomazgos gali suskilti 
į dvi ar daugiau dalių; tada išsivysto daugiau negu keturios prie- 
skydinės liaukos. 

Kai kada viena ar daugiau prieskydinių liaukų besivystydamos 
gali patekti į greta jų besivystančių užkrūčio liaukos arba sky- 
dinės liaukos audinius ir čia likti. 

Iš penktosios entoderminės žiauninės kišenės, kuri yra tik ne- 
žymus ketvirtosios priedas, vystosi ultimobranchialinis 
(užžiauninis) kūnas. 

Žemesniųjų stuburinių ultimobranchialinis kūnas gerai išsivys- 
to, bet jo reikšmė neišaiškinta. Žinduolių ir žmogaus šis kūnas 
būna tik embrioninio vystymosi periodu, o vėliau jis įeina į sky- 
dinės liaukos audinius, nuo kurių jo paskui negalima atskirti. Tais 
atvejais, kai besivystydamas ultimobranchialinis kūnas nejeina 
į minėtosios liaukos sudėtį, jis pastebimas ir vėliau. Jame tada 
matomi folikulai, panašūs į skydinės liaukos folikulus. 

Iš pirminės žarnos galvinio galo žiaunų srities ventralinės sie- 
nelės epitelio ties tarpu tarp pirmojo ir antrojo žiauninių lankų 
vystosi skydinės liaukos (gl. thyreoidea) užuomazga. Šios užuo- 
mazgos susidarymo vietoje entoderminis epitelis įlinksta kaip kiše- 
nė ventraliai į mezenchimą, jo ląstelės tampa aukštesnės, su švie- 
sesne citoplazma ir arčiau ląstelės pagrindo nuslinkusiu branduo- 
liu. Skydinės liaukos užuomazga ilgėdama kaudaliai tampa ilgu 
epiteliniu lataku (ductus thyreoglossus). 5—6 embrioninio vysty- 
mosi savaitę ši užuomazga atsiskiria nuo žiaunų srities entoder- 
mos. Toje vietoje liežuvio šaknyje lieka aklinoji liežuvio anga 
(ioramen caecum linguae). 

Iš ilgos kišenės formos skydinės liaukos užuomazgos distali- 
nio galo, nuslinkusio kaudaliai į antro-ketvirto trachėjos žiedo 
sritį, vystosi skydinė liauka, o ductus thyreoglossus išnyksta. 

Ductus thyreoglossus liekanos retkarčiais gali kur nors pake- 
liui tarp liežuvio šaknies ir skydinės liaukos pasilikti kaip dideš- 
nės ar mažesnės epitelinės salelės. Iš tokių liekanų kartais gali 
vystytis gūžys (skydinės liaukos audinio padidėjimas), cistos sr 
navikai. 

Hipofizio priekinė, liaukinė, dalis vystosi iš pirminės burnos 
dorsalinės sienelės prie ryklės membranos esančios srities. Ketvir- 
tąją embrioninio vystymosi savaitę toje vietoje ektoderminis pir- 
minės burnos epitelis pradeda sudaryti įlanką, kuri vėliau gilėda- 
ma sudaro gilią epitelinę kišenę, augančią dorsaline kryptimi tarpi- 
nių smegenų pūslelės link. Hipotizio užuomazgos kišenės viršūnė 
išsiplečia ir sudaro hipofizio pūslelę, o likusi ektodermi- 
nės hipolizio užuomazgos kišenės dalis lieka kurį laiką kaip siau- 
ras epitelinis stiebelis, einąs nuo hipofizio pūslelės į pirminę 
burną. 

Antrąjį embrioninio vystymosi mėnesį vystantis kaukolės pa- 
mato kaulams, hipoiizio pūslelę su pirmine burna jungiantis epite- 
linis stiebelis išnyksta. Tada ektoderminė hipofizio pūslelė, nete- 
kusi ryšio su pirmine burna, priartėja prie tarpinių smegenų pūs- 
lelės ventralinio paviršiaus. Tuo laiku iš tarpinių smegenų pūslelės 
ventralinės sienelės išauga ventraliai kišenės formos iškyšu- 
lys — processus infundibuli. Šio smegeninio iškyšulio viršūnė iš 
kaudalinės pusės priartėja prie ektoderminės hipofizio pūslelės 
ir čia sudaro užpakalinės, nervinės, hipofizio dalies vystymosi 
pradžią. 

Iš ektoderminės hipofizio pūslelės priekinės sienelės vystosi 
priekinė hipofizio dalis. Besidaugindamos epitelinės ląstelės pasi- 
skirsto salelėmis, o į šių salelių tarpus įauga kraujagyslės, lydi- 
mos jungiamojo audinio. Dalis priekinės hipofizio dalies išauga 
link pilkojo gumburo (tuber cinereum), sudarydama gumburinę 
hipolizio dalį (pars tuberalis hypophysis). 

Iš ektoderminės hipolizio pūslelės užpakalinės sienelės vystosi 
tarpinė hipofizio dalis. 

Užpakalinė, nervinė, hipofizio dalis vystosi iš tarpinių smege- 
nų pūslelės ventralinės sienelės iškyšulio (procesus infundibuli) 
viršūnės. 

Antrojo nėštumo mėnesio pabaigoje priekinė hipofizio dalis su- 
sijungia su užpakaline. 

Kartais pasilieka priekinės hipotizio dalies užuomazgos stiebe- 
lio pėdsakai (canalis craniopharyngeus). 

Toje burnos ertmės vietoje, iš kurios pradėjo vystytis priekinės 
hipolizio dalies užuomazga, ryklės skliaute lieka didesnės ar ma- 
žesnės šios užuomazgos liekanos, savo struktūra primenančios 
priekinės hipofizio dalies struktūrą. 


Virškinamasis traktas 


Virškinamojo trakto kaip ir daugelio embriono organų vysty- 
masis anksčiau prasideda kranialiniame gale ir vėliau kaudalinia- 
me. Virškinamojo trakto ir jo liaukų epitelis vystosi iš pirminės 
žarnos entodermos. Poepitelinis gleivinės sluoksnis, raumeninis 
gleivinės sluoksnis, pogleivinis sluoksnis, raumenų žiedinis ir išil- 
ginis sluoksniai vystosi iš mezenchimos. 

Stemplė (oesophagus) iš pradžių, kol embriono ilgis maždaug 
12 mm, neturi aiškios ribos tarp jos ir iki to laiko dar tik prade- 
dančio formuotis skrandžio. 4 mm ilgio embrione stemplė dar 
labai trumpa: eina kaudaliai iki antro—trečio krūtinės segmentų. 
Vėliau ji greitai ilgėja. 12 mm ilgio žmogaus embriono stemplė 
siekia devintą, o naujagimio — dešimtą krūtinės segmentą. 

Pradžioje buvęs vienasluoksnis, ketvirtosios embrioninės sa- 
vaitės pabaigoje stemplės epitelis tampa dvisluoksniu. Antrąjį 
embrioninio vystymosi mėnesį, greitai besidaugindamas, jis ne 
tik tampa daugiasluoksniu, bet labai susiaurina, vietomis beveik 
uždaro stemplės spindį. Suyrant epitelio ląstelėms, kurių pasiga- 
mina per daug, stemplės spindis vėl praplatėja. Jei to neįvyksta, 
lieka stemplės susiaurėjimas (stenosis) ar net užakimas (atresia 
oesophagi). Trečiąjį mėnesį stemplės epitelis tampa daugiaeiliu 
su virpamaisiais plaukeliais. Nuo tryliktosios embrioninio vysty- 
mosi savaitės šiuos plaukelius turinčios ląstelės nyksta, bet dar 
ir naujagimio stemplės epitelyje galima rasti ląstelių salelių su 
minėtaisiais plaukeliais. Nuo šeštojo embrioninio vystymosi mė- 
nesio stemplės epitelis tampa daugiasluoksniu. 

Stemplės liaukos pradeda vystytis trečiąjį nėštumo. mėnesį. 
Žiediniai stemplės raumenys pradeda susidaryti antrąjį embrioni- 
nio vystymosi mėnesį, išilginiai — kiek vėliau, o raumeninis glei- 
vinės sluoksnis — ketvirtąjį mėnesį. Vystymosi pradžioje iki gerk- 
lų (larynx) stemplėje būna lygieji raumenys. Vėliau galviniame 
stemplės gale vystosi skersaruožiai raumenys. 

Skrandžio užuomazgos susidarymas pastebimas trečiąją 
embrioninio vystymosi savaitę 3,2 mm ilgio žmogaus embrione 
kaip vietinis pirminės žarnos sustorėjimas (59 pav.). 

Penkių milimetrų ilgio žmogaus embriono skrandis pradeda 
suktis aplink savo išilginę ir kartu sagitalinę ašis. Aplink išilginę 
ašį jis pasisuka taip, kad jo ligi to laiko buvusi kairioji pusė po 
pasisukimo tampa priekine, ventraline, o buvusi dešinioji — užpa- 
kaline, dorsaline. Kartu pasisuka ir nervai klajokliai. Todėl po 
skrandžio pasisukimo aplink savo išilginę ašį kairysis klajoklis 
nervas šakojasi priekinėje, o dešinysis — užpakalinėje skrandžio 
pusėje. Sukantis skrandžiui aplink sagitalinę ašį, kaudalinis jo ga- 
las pereina į dešinę ir aukštyn po kepenimis, o kranialinis — pa- 
slenka kiek kairėn ir žemyn. Pradžioje buvęs ventralinis skran- 
džio kraštas po skrandžio pasisukimo tampa jo mažąja (curva- 
tura minor), o buvęs dorsalinis — didžiąja kreive (curvatura 
major). 

Antrąjį embrioninio vystymosi mėnesį vyksta greitas skrandžio 
formos susidarymas ir skrandis kartu slenka kaudaliai, ilgėjant 
stemplei. 

Skrandžio sienelės pradeda vystytis anksčiau negu kitų virški- 
namojo trakto dalių sienelės. Jo gleivinės paviršius greičiau didėja 
tarpe šeštojo ir septintojo nėštumo mėnesių, o vėliau šis didėjimas 
sulėtėja. Po gimimo per pirmuosius tris mėnesius skrandžio glei- 

vinės paviršiaus plotas vėl greitai didėja, kas mėnesį beveik pa- 
dvigubėdamas. 

Iki septintosios embrioninio vystymosi savaitės skrandžio epi- 
telis yra  daugiaeilis prizminis. Nuo tada prasideda skrandžio 
duobelių (foveolae gastricae) susidarymas. Jos pradeda susidaryti 
skrandžio mažosios kreivės srityje, o vėliau iš čia plinta po visą 


59 pav. Žmogaus virškinamojo trakto vystymosi schema 
(M. Korningas) 


1 — ductus choledochus; 2 — žemyn nusileidžianti viršutinė bambi- 

nės kilpos dalis; 3 — aukštyn kylanti apatinė bambinės kilpos dalis; 

4 — a. gastrica sinistra; 5 — a. coeliaca; 6 — a. lienalis; 7 — a. he- 

patica; 8 — a. mesenterica superior; 9 — flexura duodenojejunalis; 

10 — flexura coli sinistra; J/ — a. mesenterica inferior; Pyl. — pylo- 
rus; P — kasa; V — alantojis 


skrandį. Pradžioje minėtosios duobelės susidaro vien epitelyje kaip 
endoepitelinės įlankos, o tik vėliau jos išauga į poepitelinę me- 
zenchimą. 

Devintąją nėštumo savaitę šių duobelių dugnuose pradeda 
vystytis skrandžio liaukos. Jos vystosi kaip skrandžio duobelių 
dugnų epitelinės išaugos į poepitelinę mezenchimą tartum epiteli- 
niai pumpurai. 

Dvylikos-trylikos savaičių žmogaus embriono skrandžio epite- 
lis jau vienasluoksnis prizminis. Šio epitelio ląstelių branduolys 

arčiau bazinio ląstelės galo, o viršūniniame ląstelės gale jau pa- 
stebima smulkių mukoidinio sekreto grūdelių. Šiuo metu skrandžio 
dugno liaukose jau matomos dengiamosios ląstelės, kurių cito- 
plazmoje dar yra daugiau glikogeno, negu sekreto grūdelių. 

Pirmojoje žmogaus embrioninio vystymosi pusėje glikogenas 
pasklidęs po visus embriono audinius. Kai tik antrojoje žmogaus 
embrioninio vystymosi pusėje kasoje atsiranda Langerhanso sa- 
lelės, glikogenas lokalizuojasi kepenyse, o amnionio skystyje iš- 
nyksta ligi tol buvęs cukrus. 

Dvylikos savaičių žmogaus embrione jau susiformavusios 
skrandžio dugno liaukų kaklų priedinės ląstelės. Jos kiekybiškai 
ir kokybiškai pralenkia savo išsivystymu dengiamųjų ląstelių vys- 
tymąsi (J. Lozovskis). Dvylikos savaičių žmogaus embriono 
skrandžio dugno liaukų kaklų priedinėse ląstelėse jau pastebimas 
mukoidinio sekreto granulių susidarymas. 

Kai tik žmogaus embriono skrandžio liaukose pradeda Iormuo- 
tis struktūriniu-funkciniu atžvilgiu subrendusios priedinės ląstelės 
(ketvirtojo Žmogaus embrioninio vystymosi mėnesio pabaigoje), 
keičiasi ir embrioninio kraujo gamyba. Tada embrioninį megalo- 
blastinį eritrocitų vystymosi būdą pakeičia normoblastinis. Vadi- 
nasi, ne tik suaugusio Žmogaus, bet ir embriono skrandžio liaukų 
priedinės ląstelės turi įtakos kraujo vystymuisi. 

Embriono skrandžio liaukų ir skrandžio gleivinės paviršiaus 
epitelyje susidaro beveik vien mukoidinis sekretas. Pepsino pėd- 
sakai pastebimi tik nuo šeštojo embrioninio vystymosi mėnesio. 
Druskos rūgšties sintezė žmogaus skrandyje prasideda tik trė- 
čiaisiais metais po gimimo. Naujagimio skrandyje pilnai subren- 
dusių skrandžio liaukų pagrindinių ląstelių dar nėra. Jos išsivys- 
to vėliau. 

Piliorinėje skrandžio dalyje skrandžio duobelės pradeda vysš- 
tytis dviem savaitėmis vėliau, negu likusioje dalyje. Bet vėliau 
piliorinės dalies skrandžio liaukos vystosi greitai. Penkioliktąją 
embrioninio vystymosi savaitę šios liaukos jau išsivysčiusios 
ir jų ląstelių citoplazmoje pastebima mukoidinio sekreto gra- 
nulių. 

Kardialinės dalies skrandžio liaukos vystosi antrojoje penkto- 
jo embrioninio vystymosi mėnesio pusėje. 

Skrandžio raumenų vidinis, žiedinis, sluoksnis pradeda vys- 
tytis penktosios nėštumo savaitės pabaigoje, o išorinis, išilginis,— 
tik ketvirtąjį nėštumo mėnesį. Įstrižosios skrandžio raumenų skai- 
dulos (iibrae obliguae) vystosi dar vėliau. 

Skrandžio gleivinės raumenų sluoksnis (muscularis mucosae) 
pradeda vystytis trečiojo embrioninio vystymosi mėnesio pa- 
baigoje. 

Klajoklio nervo ir simpatinės nervų sistemos (iš plexus sola- 
ris) nervinės skaidulos pasiekia skrandžio mažąją kreivę jau 
14,5 mm ilgio žmogaus embrione. Vėliau nervinės skaidulos ir 
nervinės ląstelės pasiekia ir didžiąją kreivę. 

Zarnų atskirų dalių vystymasis prasideda penktąją nėštumo 
savaitę. Tada vidurinė pirminės žarnos dalis pradeda greitai il- 
gėti ir išlinksta kilpa bambos link. Taip susidaro pirminė žarnų 
kilpa —bambinė kilpa. Ši kilpa nuo kranialiai jos esančios 
dvylikapirštės žarnos užuomazgos atsiskiria staigiu užlinkimu, 
kuris vėliau sudaro flexura duodenojejunalis. Pati bambinė kilpa 
eina link bambos maždaug sagitaline kryptimi ir susideda iš 
galvinės nusileidžiančiosios ir uodeginės atgal aukštyn nuo bam- 
bos kylančios dalių. Uodeginė dalis pasibaigia prie nugarinės 
(dorsalinės) pilvo ertmės sienelės staigiu pasisukimu kaudaliai. 
Šis pasisukimas vėliau sudaro filexura coli lienalis. Toliau kauda- 
liai už šio pasisukimo lieka tiesioji uodeginė pirminės žarnos 
dalis. 

Sešių milimetrų ilgio žmogaus embriono kylančioje bambi- 
nės kilpos dalyje arčiau bambos atsiranda pūslelės formos išsi- 
plėtimas — aklosios žarnos pradžia. 

Vėliau iš nusileidžiančiosios bambinės kilpos dalies vystosi 
plonosios žarnos tuščioji žarna (jejunum) ir didesnė dalis klubi- 
nės žarnos (ileum). Iš kylančiosios bambinės kilpos dalies vys- 
tosi mažesnė uodeginė klubinės žarnos dalis, akloji žarna, kylan- 
čioji ir skersinė gaubiančiosios žarnos dalys. 

Ties bambinės kilpos viršūne trynio latakas (ductus omphalo- 
entericus) jungia žarnas su trynio maišo liekanomis. Trynio 1a- 
takas ir trynio maišo liekanos greit nyksta. Tačiau apie 29/o su- 
augusių Žmonių turi šio latako liekanas  diverticulum ilei 
pavidalu. 

Pirmojo embrioninio vystymosi mėnesio pabaigoje pailgėjusi 
bambinė kilpa pradeda pasisukti priešinga laikrodžio rodyklės 
kryptimi (60 pav., B, C). Sio pirmojo pasisukimo išdavoje nusi- 
leidžiančioji bambinės kilpos dalis, vėliau sudaranti plonąsias 
žarnas, pereina į kairę pusę, o kylančiosios bambinės kilpos da- 
lies viršutinis galas, kuris vėliau sudaro akląją žarną, — į dešinę 
(60 pav., D, E). 

Antrojo embrioninio vystymosi mėnesio viduryje bambinės kil- 
pos buvusi viršutinė, o dabar dešinioji dalis, sudaranti plonųjų 
žarnų pradžią, pradeda labai greitai ilgėti, susirango kilpomis ir 
sudaro plonąsias žarnas. Smarkiai ilgėdamos plonosios žarnos 
antrojo mėnesio pabaigoje tiesiog perpildo tada dar mažą pilvo 
ertmę ir dalis plonųjų žarnų kilpų išsiveržia į ekstraembrioninę 
celomo dalį, išsikišančią dar tada į virkštelę. Taip susidaro e m b- 
rioninėbambosišvarža. 

Bambos išvaržą sudariusios plonųjų žarnų kilpos dešimtąją 
žmogaus embriono vystymosi savaitę vėl grįžta į dabar jau padi- 
dėjusią pilvo ertmę. Tada ekstraembrioninė į virkštelę išsikišanti 
celomo ertmės dalis išnyksta. Kartais ji gali likti ir po gimimo 
ir sudaryti įgimtą bambos išvaržą (hernia umbilicalis congenita). 

Išnykus embrioninei bambos išvaržai, trečiojo embrioninio vys- 
tymosi mėnesio pabaigoje vyksta antroji žarnų pasisukimo fazė. 

60 pav. Žmogaus žarnyno vystymosi schema (B. Petenas) 


A, B, C, D, E — viena po kitos einančios žarnyno vystymosi stadijos: A — 1 — ryk- 
lė; 2 — plaučių užuomazga; 3 — skrandžio užuomazga; 4 — dorsalinis žar- 
nyno pasaitas; 5 — kloaka; 6 — alantojis; 7 — trynio maišas; 86 — kepenų ribos; 
Bir CČ— 1 — stemplė 2 — omentum minus; 3 — dorsalinis skrandžio pasaitas; 4 — 
tulžies pūslė; 5 — plonoji žarna; 6 — akloji žarna; 7 ir E — plonųjų žarnų pasai- 
tas; 8 —i trynio maišo latakas į žarną; 9 — storųjų žarnų pasaitas; 10 — tiesioji žar- 
na; 11 — colon transversum; /2 — omentum majus; 13 — blužnis 14 — skrandis; 
B linija — kepenų vartų aukštuma; D ir E — 1 — dorsalinis skrandžio pasaitas; 2 — 
nupiauto omentum minus kraštas; 3 — tulžies latakas; 4 — tulžies pūslė; 5 — 
omentum majus; 6 — colon transversum; 7 — colon ascendens; 8 — plonosios žar- 
nos; 9 — tiesioji žarna; JO — trynio maišo latako liekana; // — appendix; /2 — 
akloji žarna; 13 — colon sigmoideum; 14 — colon descendens; 15 — omentum majus 
piūvio kraštas; /6 — blužnis; C ir D linijos — kepenų vartų aukštuma (taškuota 
kreive nurodytos kepenų ribos); F ir G — žarnų pasaitai 


Tada anksčiau buvusi uodeginė, o tuo metu jau kairioji, bambinės 
kilpos dalis, sudaranti storųjų žarnų pradžią, sukasi ratu iš kai- 
rės aukštyn ir iš pilvinės (ventralinės) pusės aplink plonąsias 
žarnas į dešinę žemyn. Dėl šito pasisukimo plonosios žarnos lieka 
pilvo ertmės viduryje, o storosios — apsilenkia aplink plonąsias 
lanku, užimdamos galutinę savo padėtį pilvo ertmėje. Po šio pa- 
sisukimo storosios žarnos vėl prisitvirtina prie pilvo ertmės 
sienelės. 

Skrandžio pasisukimas į kairę vystymosi metu duoda kryptį 
dvylikapirštei žarnai pasisukti į dešinę. Dėl to vėliau atitinkamai 
vyksta ir kiti žarnų aukščiau nurodyti pasisukimai. Jei skrandis 
besivystydamas pasisuka į dešinę, tada dvylikapirštė žarna per- 
eina į kairę, storųjų žarnų galas — akloji žarna — iš dešinės per- 
eina į kairę, ir susidaro atvirkščioji vidurių padė- 
tis (situs viscerum inversus). 

Pirmojo bambinės kilpos pasisukimo metu pirmojo embrioni- 
nio vystymosi mėnesio pabaigoje aklosios žarnos užuomazga per- 
eina iš pilvo ertmės vidurio į kairę pusę žemiau blužnies. Tada 
storoji žarna sudaro tik distalinį colon transversum trečdalį ir co- 
lon descedens. Antrojo pasisukimo metu trečiojo embrioninio 
vystymosi mėnesio pabaigoje akloji žarna slenka žemiau piliori- 
nės skrandžio dalies pro ventralinę dvylikapirštės žarnos. sienelę 
iš kairės pusės į dešinę ir apsistoja dešinėje pilvo ertmės pusėje 
žemiau kepenų“ Tik vėliau, ketvirtąjį ir penktąjį nėštumo mėnesį, 
sparčiau augant storosios žarnos užuomazgai ilgyn tarp coecuni 
ir colon transversum, akloji žarna nuslenka dešine pilvo ertmės 
puse žemyn į dešinę klubinę duobę (fossa iliaca). Kai akloji žarna 
yra dar aukštai, žemiau kepenų, tai storųjų žarnų yra tik nusi- 
leidžiančioji ir skersinė dalys. Vėliau, aklajai žarnai slenkant 
dešine pilvo ertmės puse žemyn ir tuo pačiu metu ilgėjant sto- 
rosioms žarnoms, išsivysto kylančioji storųjų žarnų dalis. Tačiau 
kartais embrioninio vystymosi metu akloji žarna nenuslenka į de- 
šinę klubinę duobę, bet pasilieka daugiau ar mažiau aukščiau 
dešinėje pilvo ertmės pusėje. 

Kirmėlinė atauga (processus vermiformis) pradeda vystytis 
esant žmogaus embrionui 65—70 mm ilgio (T. Smirnova). Ji vys- 
tosi iš distalinio aklosios žarnos galo. Pradžioje ši atauga pla- 
čiai, kaip piltuvas, atsiveria į akląją žarną. Tik po gimimo kir- 
mėlinė atauga griežčiau atsiriboja nuo aklosios žarnos. 

Storųjų žarnų uodeginėje dalyje vystosi nusileidžiančioji (co- 
lon descendens), riestinė gaubiančioji (colon sigmoideum) ir tie- 
sioji (rectum) žarnos. Colon sigmoideum greitai ilgėdama susi- 
lanksto S raidės forma. Embrioninio periodo antroje pusėje riesti- 
nė gaubiančioji žarna užima beveik pusę viso storųjų žarnų ilgio. 
Po gimimo pirmosiomis savaitėmis riestinė gaubiančioji žarna, 
besivystant kitoms žarnų dalims, įgyja normalų dydį. Išimtiniais 
atvejais po gimimo lieka nenormaliai didelė (kaip kad buvo emb- 
rioninio vystymosi metu) riestinė gaubiančioji žarna (megacolon). 

Tiesioji žarna vystosi iš kloakos nugarinės (dorsalinės) da- 
lies. Žmogaus tiesioji žarna besivystydama susilanksto ir tokia 
lieka. Visų kitų žinduolių ji lieka tiesi. Jau šeštąją nėštumo sa- 
vaitę uodeginiame tiesiosios žarnos gale susidaro praplatėjimas— 
ampulla recti. 

Išeinamoji anga (anus) susidaro išnykstant išeinamosios an- 
gos plėvei, kuri susilormuoja iš kloakinės membranos nugarinės 
dalies. Tačiau kartais išeinamoji anga gali likti neišsivysčiusši 
(atresia ani). 

Visa žarnų vystymosi eiga anksčiau prasideda galvinėse žar- 
nų dalyse ir vėliau — uodeginėse. Žarnų gaureliai (vili intestina- 
les) anksčiausiai (4 cm ilgio embrione) atsiranda dvylikapirštėje 
žarnoje, vėliau — tuščiojoje ir dar vėliau — klubinėje. Jie yra kaip 
epitelio iškilimai, į kuriuos įauga mezenchima. 

Zarnų gaureliai vystosi ir storosiose žarnose. Ketvirtąjį emb- 
rioninio vystymosi mėnesį žarnų gaurelių yra ir plonosiose, ir 
storosiose žarnose (J. Masevičius). Vėliau storosiose žarnose jie 
nyksta, ir embrioninio vystymosi pabaigoje jų čia jau nėra. 

Žarnų kriptų užuomazgos susidaro kaip epitelio pumpurai tarp 
žarnų gaurelių. Šie epiteliniai pumpurai auga gilyn į poepi- 
telinę mezenchimą, juose atsiranda spindis ir taip vystosi žarnų 
kriptos. 

Šeštąją-septintąją nėštumo savaitę žarnų epitelis auga taip 
greitai, kad vietomis, ypač dvylikapirštės žarnos ir storosios nu- 
sileidžiančiosios žarnos srityse, uždaro žarnos spindį. Bet greitai 
tokių vietų centrinės epitelinės ląste'ės nyksta, susidaro atskiros 
ertmės, kurios susijungia, sudarydamos vėl vieną bendrą žarnos 
spindį. 

Jei šios susidariusios epitelinės žarnų užtvaros daugiau ar ma- 
žiau neišnyksta, tada tose vietose lieka arba visiškai uždaras Žar- 
nos spindis (atresia), arba spindžio susiaurėjimas (stenosis). 

Ketvirtąjį embrioninio vystymosi mėnesį žarnų gleivinėje pra- 
deda atsirasti limfiniai folikulai, o penktąjį — Pejerio plokštelės. 

Antrojo embrioninio vystymosi mėnesio pradžioje pradeda su- 
sidaryti vidinis žiedinis žarnų raumenų sluoksnis, o antrojo mė- 
nesio viduryje — išorinis išilginis. ŽZarnų gleivinės raumenų 
sluoksnis pradeda vystytis trečiojo mėnesio pabaigoje. 

Penkių centimetrų ilgio embrione jau pastebėta žarnų peri- 
staltika. 

Iki trijų mėnesių embriono žarnos yra tuščios. Ketvirtąjį emb- 
rioninio vystymosi mėnesį iš besivystančių kepenų jau pradeda 
patekti į žarnas tulžis. Be to, čia patenka žarnų liaukų sekretas, 
atkrintančios žarnų epitelio ląstelės. Vėliau dar prisideda pra- 
rytas amniono vanduo su lanugo, epidermio ląstelėmis, vernix 
caseosa. Visos šios į žarnas patekusios masės sudaro embrioninį 
žarnų turinį — meconium. 

Kepenys 


Kepenys pradeda vystytis 3—5 mm ilgio žmogaus embrione, 
kai pirminė žarna dar plačiai jungiasi su trynio maišu ir galvi- 
niame jos gale dar yra žiauninės kišenės. Tada žemiau žiaunų iš 
pirminės žarnos pradeda susidaryti plaučių užuomazga, žemiau 
jos — skrandžio užuomazga, o žemiau pastarosios — kepenų užuo- 
mazga. Kepenų užuomazgos susidarymo vietoje pirminės žarnos 
ventralinės sienelės epitelio ląstelės pasidaro aukštesnės, ir tuo 
būdu susiformuoja aukštesnio epitelio laukelis — kepenų lau- 
kelis. Greitai šis kepenų laukelis išlinksta kaip kišenė į ventra- 
linį žarnų pasaitą (mesenterium) ir čia sudaro kišenės formos 
kepenų užuomazgą. Kranialiai nuo šios kepenų užuomazgos vent- 
ralinis žarnų pasaitas vėliau išplinta horizontaliai, sudary- 
damas skersinę celomo pertvarą (sepium transver- 
sum), iš kurios vystosi dangos (diafragma). Vėliau kišenės for- 
mos kepenų užuomazga šakojasi į kranialinę ir kaudalinę šakas. 
Kranialinė šaka, augdama toliau į ventralinio žarnų pasaito jun- 
giamąjį audinį, jame suskyla epitelinėmis sijomis, kurios toliau 
išsišakodamos sudaro kepenų sijas. Tarp šių sijų vystosi sinusinio 
tipo kepenų kraujagyslių kapiliarai, o pačiose sijose — tulžies 
kapiliarai. 

Kaudalinė kepenų užuomazgos šaka, įaugusi į ventralinį mė- 
senterium žemiau besivystančių kepenų, sustorėja, jos spindis ant- 
rojo embrioninio vystymosi mėnesio pabaigoje praplatėja, ir taip 
iš jos vystosi tulžies pūslės ir jos latako (ductus cysticus) epitelis. 

Iš bendro kranialinės ir kaudalinės šakų kamieno atsiranda 
bendrojo tulžies latako (ductus choledochus) epitelis. 

Virš epitelio esantieji kepenų išvedamųjų latakų sluoksniai 
susidaro iš mezenchimos. 

Iš mezenchimos ląstelių, pasiskirsčiusių tarp kepenų sijų 
epitelio, jau nuo pat kepenų epitelinių sijų vystymosi pradžios 
pradeda susidaryti kraujo ląstelės. Šis kraujo ląstelių vystyma- 
sis kepenyse vyksta iki septintojo nėštumo mėnesio, o vėliau — 
nyksta. Tačiau ir po gimimo (bet kurio amžiaus žmogui), esant 
tam tikroms sąlygoms, kepenyse gali vėl pradėti vystytis krau- 
jo ląstelės. 

Nepaisant to, kad naujagimio kepenys savo svoriu (lygi- 
nant su viso kūno svoriu) yra dukart didesnės už suaugusiojo 
kepenis, per pirmuosius tris mėnesius po gimimo jos dar nė- 
ra prisitaikiusios savo funkcijoms. 


Kasa 


Kasa vystosi iš dviejų užuomazgų — ventralinės ir dorsali- 
nės, — kurios susidaro 3—5 mm ilgio žmogaus embrione iš dvy- 
likapirštės žarnos entoderminio epitelio greta kepenų užuomaz- 
gos. Dorsalinė kasos užuomazga auga kaip epitelinė kišenėlė 

į dorsalinį mesenterium ir ten šakojasi. Iš šios kasos užuomaz- 
gos vystosi galvinė kasos galvos dalis, kasos kūnas ir uodega. 

Ventralinė kasos užuomazga visada mažesnė už dorsalinę. 
Kartais pradžioje ji būna porinė. Tokiais atvejais tik dešinioji 
jos pusė lieka ir vystosi, o kairioji — anksti išnyksta. Kairioji 
kasos užuomazgos pusė prie dvylikapirštės žarnos sienelės būna 
susirišusi su kepenų užuomazga. Kai skrandžio pasisukimo metu 
dvylikapirštė žarna pasisuka į dešinę, tai ventralinė kasos užuo- 
mazga pradžioje pasisuka į dešinę, o vėliau — į dorsalinę pusę. 
Tada ventralinė kasos užuomazga priartėja prie dorsalinės ir 
antrojo embrioninio vystymosi mėnesio pabaigoje su ja susijun- 
gia. Iš ventralinės kasos užuomazgos vystosi tik uodeginė ka- 
sos galvos dalis. 

Dorsalinės ir ventralinės kasos užuomazgų latakai susijungę 
sudaro vieną bendrą kasos lataką (ductus pancreaticus). Šio 1a- 
tako dalis kasos galvos srityje vystosi iš ventralinės kasos 
užuomazgos, 0 žymiai didesnė jo dalis kasos kūno ir uodegos 
srityje — iš dorsalinės. Kasos galvos srityje paprastai išlieka 
dorsalinės kasos užuomazgos latako atskira dalis kaip priedinis 
latakas, kuris gali atskirai išeiti į dvylikapirštę žarną. 

Kasos vystymosi metu jos entoderminis epitelis sudaro vis 
naujus epitelinius pumpurus, kuriuose atsiranda spindis ir kurie 
tuo būdu tampa alveolėmis. 

Ketvirtąjį nėštumo mėnesį iš tų pačių entoderminių ląstelių, 
iš kurių vystosi egzokrininė kasos. dalis — alveolės, pradeda 
vystytis endokrininė kasos dalis — Langerhanso salelės. Šios 
salelės susidaro atsiskyrus iš kasos užuomazgų epitelinių Iąste- 
lių išsišakojančių pumpurų ląstelių grupėms, kurios vėliau su- 
artėja ir tarp kurių vystosi kraujagyslių kapiliarai. Galutinė 
salelių struktūra susiformuoja tik po gimimo. 


Žarnų pasaitai  (mesenterium) 


Pradžioje žarna prie kūno ertmės sienelės būna prisitvirti- 
nusi dorsaliniu ir ventraliniu pasaitu (61 pav.). Dorsalinis pasai- 
tas ir vėliau pasilieka per visą žarnyno ilgį, o ventralinis pa- 
saitas žemiau bambos anksti išnyksta ir lieka tik aukščiau 
bambos. 

Žarnų pasaitus sudaro splanchnopleuros raukšlė, pro kurią 
į Žarnyną ateina kraujagyslės, limiagyslės ir nervai. 

Dorsalinis pasaitas, pagal tai, su kokia žarnyno dalimi jis 
surištas, skiriasi į mesogastrium, mesoduodenum ir mesente- 
rium (62 pav.). , 

Dorsalinis mesogastrium, kuris nuo pat pradžios rišasi su 
skrandžio didžiąja kreive, pasisukant skrandžiui, pasisuka iš sa- 
gitalinės į frontalinę padėtį. Tada už skrandžio susidaro niša — 
bursa omentalis, kurios priekinę sienelę dabar sudaro dorsalinė 
skrandžio sienelė, o užpakalinę — dorsalinis mesogastrium. 

Antrojo embrioninio vystymosi mėnesio pabaigoje kaudalinis 
dorsalinio mesogastrium kraštas, esantis prie skrandžio didžio- 
sios kreivės, pradeda greitai augti ir kaip raukšlė leidžiasi žemyn 
nuo skrandžio didžiosios kreivės colon transversum ir plonųjų 


61 pav. Kūno ertmių ir žarnų pasaitų vystymosi anksty- 
vosios stadijos (B. Petenas) 


A ir B — 1 — amniono sienelė; 2 — nervinė vagelė; 3 — mezo- 
dermos segmentas; 4 — embrioninis celomas; 5 — trynio maišo 
sienelė; 6 — ekstraembrioninis celomas; C ir D — 1 — dorsalinė 
aorta; 2 — mesonephros; 3 — embrioninis celomas; 4 — žarna; 
5 — splanchnopleura; 6 — ekstraembrioninis celomas; 7 — amnio- 
nas; 8 — somatopleura; 9 — dorsalinis žarnų pasaitas; 10 — vent- 
ralinis žernų pasaitas; E ir F — 1 — nervinis vamzdelis; 2 — 
chorda dorsalis; 3 — dorsalinė aorta; 4 — mesonephros; 5 — žar- 
na; 6 — celomas; 7 — ventralinis kepenų raištis; 8 — kepenys 
ventraliniame žarnų pasaite; 9 — kasa dorsaliniame žarnų pa- 
saite; 10 — lytinės liaukos užuomazga; 11 — celomas 


žarnų ventraliniu paviršiumi sudarydamas didžiąją taukinę 
(omentum majus) (žr. 62 pav., B). Tuo būdu didžioji taukinė 
pradžioje susidaro kaip kišenė su ventraline ir dorsaline sienele. 
Prieš gimimą abi šios taukinės sienelės pradeda tarpusavyje 

suaugti į vieną plokštelę, kurioje vėliau vystosi riebalinis audi- 
nys. Besivystydama didžioji taukinė susiriša su colon transversum 
ir tuo būdu suriša su colon transversum skrandžio didžiąją 
kreivę. 

Dorsalinė bursa omentalis sienelė, kurią sudaro mesogastrium 
dorsale, vėliau iš naujo prisitvirtina prie pilvo ertmės dorsalinės 
sienelės. Kadangi į tos vietos mesogastrium dorsale įauga dalis 
besivystančios kasos, tai, prisitvirtinant šiam mesogastrium prie 

62 pav. Žarnyno pasail; vystymasis. Schema (H. Bėnigas) 
A — ankstesnė, B — vėlesnė vystymosi stadijos: 1 — kepenvs; 2 —- skrandis; 3 — bur- 
sa omentalis; 4 — colon transversum; 5 —- plonoji žarna; 6 — diafragma; 7 — aorta 
abdominalis; 8 — kasa; 9 — dvylikapirštė žarna; 10 — omentum majus 


pilvo ertmės dorsalinės sienelės, ir kasos šios dalies pradžioje 
buvusi dešinioji, o dabar dorsalinė pusė taip pat prisitvirtina prie 
pilvo ertmės dorsalinės sienelės. Anksčiau buvusi kairioji, o dabar 
ventralinė kasos pusė lieka padengta pilvaplėve. 

Skrandžio  pasisukimo metu pasisukus dvylikapirštei žarnai- 
į dešinę, mesoduodenum dorsale iš naujo prisitvirtina dešinėje pu- 
sėje prie pilvo ertmės dorsalinės sienelės. Taigi dvylikapirštė žar- 
na lieka toje vietoje nepaslankiai fiksuota. 

Didesnė kasos dalis, prisitvirtinant mesoduodenum dorsale 
prie pilvo ertmės dorsalinės sienelės, irgi lieka čia pritvirtinta. 

Plonųjų ir storųjų žarnų pasaitai, vykstant šių žarnų pirmajam 
ir antrajam pasisukimams, pasisuka 180“: pradžioje iš sagitalinės 
į horizontalinę, o paskui vėl į sagitalinę padėtį. Susidarant plonų- 
jų žarnų kilpoms, dorsalinis jų pasaitas susiraukšlėja, žymiai pa- 
ilgėja ir iš naujo prisitvirtina prie pilvo ertmės dorsalinės siene- 
lės. Šio prisitvirtinimo linija eina nuo flexura duodenojejunalis 
įstrižai žemyn į dešinę iki colon ascendens pradžios. 

Antrojo embrioninio žarnų pasisukimo metu, kai akloji žarna 
iš kairės pusės pro piliorinės skrandžio dalies apačią ir dvylika- 
pirštės žarnos priekinę pusę pereina į dešinę pusę ir čia leidžiasi 
žemyn, drauge su minėtosiomis storosiomis žarnomis pasisuka ir 
jų dorsalinis pasaitas. Po šio pasisukimo ketvirtojo embrioninio 
vystymosi mėnesio pabaigoje storosios žarnos prisitvirtina galuti- 
nėje savo vietoje prie pilvo ertmės dorsalinės sienelės. Tada meso- 
colon ascendens et descendens išnyksta, o mesocolon transversum 
suauga su mesogastrium dorsale ir dvylikapiršte žarna, kurią jis 
dengia susikryžiavimo su ja vietoje. 

Colon sigmoidzum srityje dorsalinis pasaitas pasilieka. Vent- 
raliniame stemplės srities pasaite vystosi plaučiai. 

Į ventralinį skandžio srities pasaitą, čia jau vadinamą meso- 
gastrium, įauga besivystydamos kepenys ir toliau didėdamos jį 
beveik visą užpildo. Iš ventralinio mesogastrium tarp skrandžio 
ir kepenų lieka omentum minus, o tarp kepenų ir priekinės pilvo 
sienelės — ligamentum falciforme hepatis. Pastarasis siekia iki 
bambos, ir jo kaudaliniu laisvu kraštu embrioninio vystymosi 
metu eina bambinė vena (v. umbilicalis), kuri po gimimo iš- 
nyksta. 

Pasisukant skrandžiui,  omentum minus iš sagitalinės padė- 
ties pereina į frontinę padėtį ir drauge su skrandžiu iš priekio 
dengia bursa omentalis, į kurią iš pilvo ertmės lieka įėjimas pro 
foramen epiploicum. 


ŽMOGAUS KŪNO ERTMIŲ VYSTYMASIS 


Pirminė kūno ertmė — celomas — susidaro susijungiant mezo- 
dermoje atsirandančioms ertmėms. 

Anksčiausia atsiranda pirminė širdiplėvės, arba perikardo, ert- 
mė. Ji atsiranda dar prieš mezodermos segmentų susidarymo pra- 
džią embriono galvinio galo mezodermoje, kaip nedidelis mezo- 
dermos plyšelis. Žmogaus embriono 1—2 segmentų susidarymo 
metu perikardo ertmė sudaro jau dvi šonines ertmes, kurios tarpu- 
savyje jungiasi. Tada perikardo ertmė užima trečdalį embriono 
ilgio ir visa yra kranialiai nuo pirmųjų segmentų (63 pav.). 

Vėliau, kaudaliai vystantis vis naujiems mezodermos segmen- 
tams, šoninės, nesegmentuotos, mezodermos dalys suskyla į vidinį 
ir išorinį mezodermos lapelį (splanchnopleura et somatopleura). 
Tarp splanchnopleuros ir somatopleuros abiejose embriono pusėse 
pradeda susidaryti embriono kūno ertmės, į kurias savo kaudali- 
niais galais dabar pereina pirminė embriono perikardo ertmė. Taip 
susidaro viena bendra embriono kūno ertmė — celomas, kurio kra- 
nialinį galą sudaro pirminė perikardo ertmė, kaudaliai pereinanti 
į dvi šonines kūno ertmes, atskirtas viena nuo kitos pirmine žarna 
ir jos ventraliniu bei dorsaliniu pasaitais. 

Ilgėjant embrionui, pirminės žarnos galvinis galas, žiaunų 
sritis, išsikiša kranialiai pro celomo galvinį galą. 

Širdies vamzdelis, įsiterpdamas pradžioje lyg raukšlė iš dorsa- 
linės pusės į kranialinę celomo dalį, fiksuojasi prie šios ertmės 
dorsalinės sienelės su pagalba mesocardium dorsale. Širdžiai 
greitai augant (3 mm ilgio žmogaus embrione), ją supantis 


63 pav. Žmogaus embriono embrioninių kuno ertmių vystymasis 
(M. Klara) 


A — žmogaus embriono, turinčio vieną mezodermos segmentų porą, kūno ertmių 
vystymasis: 7 — priekinis pirminės žarnos galas; 2 — perikardo <rimė; 3 — mezo- 
dermos segmentas; 4 — canalis neurentėricus; 5 — užpakalinis pirminės žarnos 
galas; 6 — kloakos membrana; 7 — allantojis; B — žmogaus embriono, turinčio 
aštuonias mezodermos segmentų poras, kūno ertmės: 1 — širdies užuomazga; 2 -— 
perikardo ertmė; 3 — pirmoji mezodermos segmentų pora; 4 -- aštuntoji mezoder- 
mos segmentų pora; 5 — mezoderma; 6 ra pleuros ertmės užuomazga; 7, 8 — pilvo 
ertmė 


galvinis celomo galas greit plečiasi, sudarydamas pleuroperikardo 
ertmę, o uodeginis, supantis pirminę žarną,— dar lieka žymiai 
mažesnis. 

Ventralinis žarnyno pasaitas prie pleuroperikardo ertmės uo- 
deginio galo plečiasi horizontaliai, nes čia ventraliniu žar- 
nų pasaitu link uodeginio širdies galo eina tryninės venos 
(vv. omphalomesentericae), bambinės venos (vv. umbilicales) ir 
kardinalinių venų kamienai (ductus Cuvieri). Šioje vietoje iš 

horizontaliai besiplečiančio ventralinio žarnų pasaito susidaro 
skersinė celomo pertvara— sepium transversum. Ji 
skiria kranialiai nuo jos esančią pleuroperikardo ertmę nuo kauda- 
liai esančios pilvo ertmės (peritoneum). Tada ventralinis žarnų 
pasaitas padalijamas į dvi dalis. Galvinė jo dalis sudaro skersinę 
pertvarą (septum transversum), uodeginė — ligamentum falciior- 
me hepatis ir omentum minus. Uodeginėje dalyje būna kepenys. 
Į skersinę pertvarą remiasi uodeginis (kaudalinis) širdies galas. 

Tačiau skersinė pertvara ne visai atskiria pleuroperikardo ert- 
mę nuo pilvo ertmės. Dorsalinis skersinės pertvaros kraštas lieka 
laisvas. Už šio krašto iš abiejų mesenterium dorsale pusių lieka 
angos (ductus pleuroperitoneales), pro kurias pleuroperikardo ert- 
mė susisiekia su pilvo ertme. Vėliau ties šiomis angomis nuo dor- 
salinių celomo ertmės sienelių auga raukšlės, kurios, antrojo 
embrioninio vystymosi mėnesio pabaigoje, pasiekusios skersinės 
pertvaros laisvąjį dorsalinį kraštą, su juo susijungia, taip pat su- 
sijungia ir su mesenterium dorsale. Tuo būdu susidaro uždaros 
dangos, skiriančios pleuroperikardo ertmę nuo pilvo ertmės. 

Į pleuroperikardo ertmę iš dorsalinės pusės besivystydama 
įsikiša širdis su savo dorsaliniu mezokardu, ties kuriuo yra virš- 
kinamojo trakto galvinis galas. Iš pastarojo išauga kaip kišenėlė 
kvėpavimo organų užuomazga. Besivystydamas kvėpavimo apara- 
tas skverbiasi nuo virškinamojo trakto ventralinės sienelės vent- 
raliai į dorsalinį mezokardą. Dorsalinio mezokardo sienelės sudaro 
pleuroperikardo ertmės sienelių tęsinį.  Besivystydami piaučiai 
išplečia dorsalinį mezokardą į šalis, ir juos padengia doršalinio 
mezokardo paviršių sudaranti pleuroperikardo ertmės sienelė. Aug- 
dami plaučiai vis labiau įsikiša į pleuroperikardo ertmę. Iš plau- 
čių paviršių dengiančios pleuroperikardo sienelės vystosi visce- 
rinė pleura. 

Perikardo ertme nuo pleuros ertmės pradeda atsiskirti kei- 
čiantis kardinalinių venų kamienų krypčiai. Pradžioje šie kamie- 
nai eina skersinės pertvaros audiniais iš lateralinių pusių media- 
liai link veninio, tada dar kaudalinio, širdies galo. Ties jais nuo 
skersinės pertvaros galvinio paviršiaus kranialine kryptimi į pleu- 
roperikardo ertmę pradeda iškilti abiejose pusėse po vieną pleu- 
roperikardo raukšlę. 

Širdies vamzdeliui vėliau linkstant į kilpą, širdies veninis ga- 
las pakyla dorsokranialiai. Dėl to keičiasi ir kardinalinių venų 
bendrų kamienų kryptis. Šie kamienai link širdies veninio galo da- 
bar jau turi eiti ne tiesiai iš lateralinių pusių medialiai, kaip jie 
lig šiol ėjo, bet iš lateralinių pusių medialiai ir kartu kranialiai, 
beveik lygiagrečiai su stuburu. Todėl ties šiais veniniais kamienais 
esančios pleuroperikardo raukšlės dabar pasidaro aukštos. Jos 
kyla nuo skersinės pertvaros kranialinio paviršiaus kranialiai iki 
dabar aukščiau jau esančio širdies veninio galo, iš kurio paskui 
vystosi prieširdžiai. Vėliau pleuroperikardo raukšlės vis labiau 
artėja laisvaisiais medialiniais kraštais link vidurinės linijos ir 


pagaliau suauga viena su antra ir su dorsaliniu mezokardu. Tuo 
būdu dorsaliai nuo širdies iš lig šiol buvusių pleuroperikardo 
raukšlių susidaro irontinė pleuroperikardo pertvara, 
atskirianti perikardo ertmę, liekančią ventraliai nuo šios pertvaros, 
nuo abiejų pleuros ertmių, esančių dorsaliai nuo šios pertvaros. 

Dangos, kaip ir širdis, pradeda vystytis būsimojo kaklo srityje. 
Todėl raumenys ir nervai įauga į dangas iš 3—5 kaklo segmentų. 
Vėliau besivystydami plaučiai ir širdis slenka kaudaliai. Į viršuti- 
nių juosmens segmentų sritį kartu nuslenka ir dangos. Šį jų slin- 
kimą paseka ir nervai (nervi phrenici). 


KVĖPAVIMO ORGANŲ SISTEMOS VYSTYMASIS 


Kvėpavimo organai pradeda vystytis 3 mm ilgio žmogaus 
embrione. Tada pirminės žarnos ventralinėje sienelėje kaudaliau 
ketvirtojo žiaunų lanko iš vidaus atsiranda sagitalinė vagelė. Ve- 
liau ši vagelė gilėja, iš jos susidaro entoderminio epitelio kišenė, 
kuri auga į ventraliai nuo pirminės žarnos esančią mezenchimą 
kaudaline kryptimi. Iš šitos entoderminės kišenės vystosi gerklų, 
trachėjos ir plaučių epitelis (64 pav.). Iš šonų susidarančios va- 
gos, gilėdamos iš kaudalinio galo kranialiai, atskiria šią kvėpavi- 
mo organų užuomazgos kišenę nuo besivystančios stemplės. 

Aplink angą, vedančią iš pirminės žarnos į kvėpavimo organų 
užuomazgos kišenę, penktąją embrioninio vystymosi savaitę susi- 
daro vedeginių kremzlių (cartilagines arytaenoideae) užuomaz- 
gos, o šeštąją —ir antgerklio (epiglotis) užuomazga. Tuo metu 
greitai augantis kvėpavimo organų entoderminis epitelis būsimųjų 
gerklų srityje uždaro spindį panašiai, kaip tuo pat laiku greitai 
augantis žarnyno epitelis uždaro vietomis žarnų spindį. Toliau 
besivystančių gerklų spindį užpildantis epitelis nyksta, ir spindis 
atsidaro. Vėliausiai jis atsidaro būsimųjų balso raukšlių srityje. 
Balso raukšlės pradeda vystytis trečiojo embrioninio vystymosi 
mėnesio viduryje. Atsidarant gerklų spindžiui, epitelis tampa 
daugiaeiliu virpamuoju su taurinėmis ląstelėmis. Tik balso raukš- 
lių srityje, pradėjus joms vystytis, daugiaeilis virpamasis epite- 
lis greit pavirsta daugiasluoksniu plokščiuoju epiteliu. 

Gerklų kremzlės, raumenys ir jungiamasis audinys vystosi iš 
3, 4 ir 5 žiauninių lankų mezenchimos. 

Embriono ir naujagimio gerklos yra palyginti didesnės negu 
suaugusiojo. Nuo 5—6 amžiaus metų gerklų augimas sustoja iki 
lytinio brendimo. Prasidedant lytiniam brendimui, gerklos vėl au- 
ga: vyrų žymiai daugiau negu moterų. Vyrų gerklos ypač išauga 
sagitaline kryptimi, dėl ko žymiai pailgėja balso raukšlės. 

Embriono gerklos yra aukštai, o vėliau ne tik embrioninio vys- 
tymosi metu, bet ir po gimimo visą amžių jos pamažu slenka že- 
myn, kaudaliai. į 

Besivystančios trachėjos spindis pradžioje mažas dėl daugia- 
eilio aukšto prizminio epitelio. Vėliau spindis platėja ir epitelis 

įgauna galutinę savo formą — tampa žemesnis, daugiaeilis, priz- 
minis, virpamasis su taurinėmis ląstelėmis, Mezenchiminės kremz- 
linių trachėjos žiedų užuomazgos susidaro pirmojo embrioninio 


vystymosi mėnesio pabai- 
goje, o jų sukremzlėjimas 
prasideda antrojo mėnesio 
pabaigoje pirma kraniali- 
niame gale, paskui eina 
kaudaliai. 
Kvėpavimo organų 
užuomazgos entoderminės 
kišenės distalinis galas su- 
daro plaučių užuomazgą, 
kuri jau nuo pat savo susi- 
darymo pradžios dalijasi 
į dvi šakas — dešiniąją ir 
kairiąją. Šios šakos pra- 
džioje yra tik kaip epite- 
liniai pumpurai, o vėliau 
ilgėja ir šakojasi. Dešinio- 
ji šaka, sudaranti dešinio- 
jo plaučio užuomazgą, au- 
ga įstrižai dorsokaudaliai, 
kairioji, sudaranti kairiojo 
plaučio užuomazgą, — be- 
veik horizontaliai kairėn ir 
nuo pat pradžios yra ma- 
žesnė už dešiniąją. Vėliau 
dešinioji šaka šakojasi į 
tris šakas, kurios sudaro 
dešiniosios plaučių pusės 
trijų skilčių pradžią. Kai- 
rioji šaka skyla į dvi ša- 
kas, sudarančias kairiosios 
plaučių pusės dviejų skil- 
čių pradžią. Vėliau šios 
pradinės plaučių šakos, su- 
darančios plaučių didžiųjų 
bronchų pradžią, auga ir 
kartotinai šakojasi. Tuo 
būdu iki šeštojo embrioni- 
nio vystymosi Mėnesio pa- 
baigos susidaro plaučių 
bronchų išsišakojimai ir 

64 pav. Plaučių vystymasis (M. Klara) 


A — 4 mm ilgio žmogaus embriono plaučių užuo- 
mazga: / — ketvirtoji -entoderminė žiaunų kišenė; 
2 — ultimobranchialinis kūnas; 3 — dešiniosios 
plaučių pusės užuomazga; 4 — stemplė; 5 — tra- 
čhėja; B — 6,7 mm ilgio žmogaus embriono plaučių 
užuomazga: 1 — gerklos; 2 — kairioji plaučių pu- 
sė; 8 — dešinioji plaučių pusė; 4 — stemplė: 5 — 
trachėja; 6 — skrandis; C — 10 mm ilgio žmogaus 
embriono plaučių užuomazga: 1 — dešiniosios 
plaučių pusės viršutinės skilties užuomazga; 2 — 
dešiniosios plaučių pusės vidurinės skilties užuo- 
mazga, 3 — dešiniosios plaučių pusės apatinės 
skilties užuomazga; 4 — kairiosios plaučių pusės 
viršutinės skilties užuomazga; 5 — trachėja; 6 — 
skrandis; 7 — kairiosios plaučių pusės apatinės 
skilties užuomazga 


tada labai greit pradeda vystytis smulkiųjų bronchų galuose ku- 
biniu epiteliu išklotos pūslelės — alveolės. Septintąjį mėnesį alvėo- 
les supančioje mezenchimoje labai greit vystosi tankus krauja- 


gyslių kapiliarų tinklas. 

Tolesnė plaučių alveolių vystymosi eiga dar galutinai neištirta. 
Ją tyrė daugelis autorių, bet skirtingai aiškino. Vieni (A. Polikar- 
das, M. Klara) nurodo, kad tolesnio alveolių vystymosi metu ties 
kraujagyslių kapiliarais esančios entoderminio alveolių epitelio 
ląstelės išnyksta, o lieka tik ties kapiliarų tarpais. Kiti (S. Ščel- 
kunovas, J. Volfas, H. Bėnigas ir kt.) nurodo, kad entoderminis 
alveolių epitelis visą laiką lieka jas išklojančiu ištisai, bet po gi- 
mimo, prasidėjus kvėpavimui, ties kapiliarais esančios alveolių 
epitelio ląstelės visiškai suplokštėja ir netenka branduolio, o tarp 
kapiliarų entoderminės alveolių epitelio ląstelės lieka mažiau 
plokščios, su branduoliu. Šią antrąją pažiūrą remia ir tas faktas, 
kad suaugusio žmogaus neiunkcionuojančiose plaučių alveolėse 
atelektazės metu pasirodo alveoles ištisai išklojantis epitelis. 

Besivystydami plaučiai auga iš dorsalinės pusės į dorsalinį 
mezokardą, ventraliai nuo stemplės ir dorsaliai nuo širdies. Di- 
dėdami plaučiai plečia dorsalinį mezokardą į šonus į pleuroperi- 
kardo ertmę ir dorsalinis mezokardas čia dengdamas besivystan- 
čių plaučių paviršių sudaro plaučius dengiančią pleurą. Įsikišdami 
į pleuroperikardo ertmę, plaučiai užima šios ertmės dorsalinės 
dalis, kurios vėliau išsivystančia pleuroperikardo pertvara atsi- 
skiria nuo ventraliai liekančios perikardo ertmės ir sudaro pleu- 
ros ertmes. Tarp pleuros ertmių lieka tarpusienis (mediastinum), 
kuriame toliau vystosi užkrūčio liauka, aorta, stemplė ir jas lydin- 
tieji nervai. 

Plaučių kraujagyslės plaučių užuomazgą pasiekia 7 mm ilgio 
žmogaus embrione. 3 cm ilgio žmogaus embrione jau yra išsivys- 
tę pagrindiniai plaučių arterijos ir plaučių venų kamienai. Plaučių 
alveolių sienelėse kapiliarų tinklas vystosi septintąjį embrioninio 
vystymosi mėnesį. 


MEZODERMINĖS KILMĖS ORGANŲ VYSTYMASIS 


Mezoderma pradžioje kaip ir ektoderma bei entoderma būna 
sudaryta iš vienų labai prisiglaudusių viena prie kitos epitelinio 
pobūdžio ląstelių. Entodermos ląstelės ir vėliau lieka epitelinėmis. 
Iš ektodermos vystosi epitelis, nervų sistemos, o dalinai ir raume- 
nų sistemos elementai. Mezodermos ląstelės anksti skiriasi į me- 
zoderminio epitelio ląsteles, turinčias ir toliau epitelines savybes, 
ir mezodermines 1ąsteles, įgaunančias ataugas ir sudarančias me- 
zenchimos tinklą. Tačiau mezenchimos susidaryme dalyvauja iš 
dalies ir ektodermos ląstelės. 

Iš mezoderminio epitelio vystosi inkstų ir jų išvedamųjų latakų 

epitelis, lytinių liaukų paviršiaus ir jų išvedamųjų latakų epitelis, 
kūno ertmių ir antinksčių žievės epitelis. 
Iš mezenchiminių mezodermos ląstelių vystosi visos paraminio 
audinio rūšys, sąnarinės ertmės ir gleiviniai maišeliai (bursae), 
raumenys, visa kraujotakos sistema, blužnis, limiiniai mazgai ir 
limiagyslės. 

SKELETO VYSTYMASIS 


Skeleto vystymasis prasideda antrąjį embrioninio vystymosi 
mėnesį, tęsiasi visą nėštumo laikotarpį ir po gimimo. Vieni kaulai 
vystosi tiesiog iš mezenchimos. Tai kaukolės skliauto ir veido 
kaulai. Kitų kaulų vystymosi (osteogenezės) pradžioje iš mezen- 
chimos atsiranda hialininė kremzlė, sudaranti kaulo formą, o vė- 
liau ši kremzlė auga ir kaulėja. 

Raktikaulio vystymasis yra lyg tarpinis tarp aukščiau minėtųjų 
kaulų vystymosi dviejų būdų, nes vidurinė jo dalis susidaro tiesio2 
iš mezenchimos, o galai besivystydami pereina hialininės kremz- 
lės stadiją. 

Vystantis kaului tiesiog iš mezenchimos, būsimojo kaulo užuo- 
mazgos vietoje mezenchiminės ląstelės, ypač kraujagyslių pasie- 
niais, greičiau dauginasi, netenka ataugų, tampa osteoblas- 
tais. Pastarieji aplink save gamina neląstelinę amoriinę kaulinę 
medžiagą, kurioje vystosi įvairių krypčių kolageninės skaidulos. 
Vėliau taip besivystančio kaulo neląstelinėje medžiagoje susikau- 
pia kalcio druskų, vyksta jos kaulėjimas. Osteoblastai lieka šioje 
medžiagoje kaip kaulo ląstelės, osteocitai. Taip susidaro pradinis 
kaulėjimo židinys (65 pav.). Vėliau iš šio židinio tokiu pačiu būdu 
įvairiomis kryptimis vystosi naujos kaulo sijos, o tarp jų pasili- 
kusios kraujagyslės su mezenchiminėmis ląstelėmis sudaro kaulų 
čiulpus. Vėliau taip besivystančio kaulo paviršiuose tokiu pat bū- 
du vystosi paviršinės kaulo plokštelės. Todėl taip išsivystęs kau- 
las savo paviršiuose turi kompaktines kaulo plokšteles. ir tarp jų 
spongiozinį kaulą. Didesnieji kaulai vystosi iš kelių kaulėjimo Ži- 
dinių, kurie vėliau susijungia. 

Kaului vystantis per hialininės kremzlės stadiją, pradžioje iš 
mezenchimos vystosi hialininė kremzlė, sudaranti pradinį būsimo- 
jo kaulo modelį. Vėliau šis kremzlinis kaulo modelis, augant 
kremzlei, didėja. Jo paviršiuje esanti mezenchima sudaro aplink 
jį tankesnį mezenchimos sluoksnį — antkremzlį (perichondrium), 
kuriame šakojasi kraujagyslės, difuziniu būdu maitinančios besi- 
vystančią kremzlę. 

Antrojo embrioninio mėnesio pabaigoje prasideda besivystančių 
per hialininės kremzlės stadiją kaulų kaulėjimas. Tada ties 
kremzlinės kaulo užuomazgos viduriu, diafiziu, antkremzlio vidi- 
nės mezenchiminės ląstelės greičiau dauginasi ir sudaro kremzlės 
paviršiuje ląstelių, osteoblastų, sluoksnį. Osteoblastai gamina 
aplink save neląstelinę kaulo medžiagą, kurioje vystosi kolageni+ 
nės skaidulos, susikrauna kalcio druskos ir kuri sukaulėja; osteo- 
blastai lieka joje kaip kaulo ląstelės. Taip prasideda antkremz- 
linis, arba perichondralinis, kaulėjimas iš ant- 
kremzlio, dėl kurio aplink kremzlinio kaulo modelio diaiizį susi- 
daro kaulinė makštis. Tuo pat laiku, kai prasideda antkremzlinis 
arba perichondralinis kaulėjimas, kremzlės diafizio centrinė dalis 
pradeda kalkėti. Neląstelinėje kremzlės medžiagoje susikrauna 

65 pav. Ketvirto mėnesio žmogaus embriono kaukolės viršugalvio kaulo dalis 
(K. Gertleris) 


Kaulo vystymosi pradžia mezenchimoje, Tamsios vietos — kaulo vystymosi židiniai. Jų 
paviršiuje osteoblastai 
1, 2 — osteoklaslai; 2 — osteoklastų naikinamas kaulas; 4 — enBlAFŲ gaminamas kaulas; 
5 — e*iEDblaB:AK 6 — skaidulos 


kalcio druskos. Kremzlės ląstelės mažėja, raukšlėjasi ir žūva, o jų 
užimamos neląstelinėje kremzlės medžiagoje ertmės didėja. 

Kalkėjanti diafizinės kremzlės dalis toliau lėčiau auga, o kremz- 
lės galai, susisiekiantieji su antkremzliu, auga greičiau ir iš čia 
besivystantis kaulas ilgėja, 

Tuoj po to, kai kremzlės diafizinės dalies paviršiuje pradeda 
vystytis antkremzlinis kaulas, prasideda kaulo vystymasis ir 
kremzlės viduje — endochondralinis kaulėjimas. Ta- 

da diaiizio srityje vyksta greitas antkremzlio mezenchimos ląste- 
lių dauginimasis. Šios 1ąstelės sudaro ląstelių mazgelį, į kurį 
įauga kraujagyslės. Šis mezenchiminių ląstelių mazgelis su krau- 
jagyslėmis prasiskveibia pro tada dar neištisą, angas turintį, pra- 
dėjusį vystytis perichondralinį kaulą. Įsiskverbęs į sukaulėjusią 
kremzlę, jis čia sudaro endochofūdralinio kaulėjimo 
židinį (66 pav.). Ta vieta, pro kurią endochondralinis kaulėji- 
mo židinys įsiskverbia į kremzlę, vėliau lieka kaule kaip canalis 
nutritius. Įsiskverbusios į kremzlės vidų mezenchiminės 1ąstelės su 
kraujagyslėmis griauna aplink save kremzlę ir tuo būdu sudaro 
pradinę kaulų čiulpų ertmę. Šioje kaulų čiulpų ertmėje atėjusios 
kaulėjimo židinio kraujagyslės su mezenchiminėmis ląstelėmis su- 
daro kaulų čiulpus. 

Iš pradinės kaulų čiulpų ertmės pirminio kaulėjimo židinio 
kraujagyslės su jas lydinčiomis mezenchimos ląstelėmis skverbiasi 
link abiejų kremzlės galų epilizių. Epifizinių kremzlės galų 1ąstė- 
lės išsidėsto į keletą zonų. Prie pat kremzlės galo jaunos kremzlės 
ląstelės išsidėsčiusios pavieniui, pailgos lygiagrečiai kremzlės ga- 
lo paviršiui. Giliau seka antra zona kremzlės ląstelių, išsidėsčiusių 
po keletą, izogeninėmis grupėmis. Dar giliau, einant nuo epiiizinio 
kremzlės galo link diafizio, seka trečia išilgai kremzlės eilėmis 
išsidėsčiusių kremzlinių ląstelių zona. Už šios zonos yra ketvirta 
taip pat eilėmis išilgai kremzlės išsidėsčiusių, bet jau Žymiai pa- 
didėjusių kremzlinių ląstelių zona. Ir pagaliau arčiausiai prie en- 
dochondralinio kaulėjimo židinio yra penkta sukalkėjusios kremz- 
lės zona, kurioje tarp kremzlinių ląstelių eilių esančios kremzlės 
neląstelinės medžiagos plokštelės kalkėja, o kremzlinės ląstelės 
raukšlėjasi, nyksta. 

Besiskverbiančios iš kaulėjimo židinio į kremzlę abiejų kremz- 
lės galų link mezenchiminės ląstelės su kraujagyslėmis kaip tik 
skverbiasi į nykstančių kremzlinių ląstelių eiles ir užima jų vietą. 
Toliau šitos mezenchiminės ląstelės tampa osteoblastais ir gamina 
ant pasilikusių sukalkėjančių kremzlės neląstelinės medžiagos 
plokštelių paviršiaus kaulinę medžiagą. Taip vystosi endochondra- 
linio kaulo plokštelės, kurių vidurį sudaro pasilikusios kremzlės 
plokštelių liekanos, o paviršių — endochondralinis kaulas. 

Drauge su endochondraliniu kaulu toliau vystosi ir perichond- 
ralinis kaulas. Čia ant jau susidariusio kaulo sluoksnio vis naujos 
antkremzlio, dabar jau antkaulio, mezenchiminės kilmės ląstelės 
tampa osteoblastais ir gamina aplink save naujus kaulo sluoks- 
nius. Į kaulėjimo zoną įjungiamos antkaulio kraujagyslės. Ties 
jomis iš pradžių besivystančio kaulo paviršiuje susidaro vagos, 
kurios vėliau virsta kanalais — Haverso kanalais. Kanalo viduje 
lieka kraujagyslė, apsupta osteoblastų, kurie aplink kraujagyslę 
koncentriškai plokštelėmis gamina naują kaulą. Taip susidaro kau- 
lo Haverso plokštelių sistemos — osteonai. 

Vėliau (įvairių kaulų įvairiu laiku) ir kremzlės galuose, epi- 
fizėse, susidaro kaulėjimo židiniai. Ir čia iš antkremzlio į epifizės 

66 pav. Žmogaus embriono padikaulio išilginis piūvis (K. Gertleris) ' 


A — 6,1 cm ilgio žmogaus embriono: J, 7 — epilizės kremzlė; 2 — perichondrium; 
8 — kaulo sluoksnis; 4 — osteoblastai kaulo išoriniame paviršiuje; 5 — kalkėianti 
kremzlė; 6 — kremzlės augimo zona; 8 — sąnario užuomazga; B — 11 cm ilgio žmo- 
gaus embriono: i — kalkėjanti kremzlės tarpląstelinė medžiaga: 2 — peirichondralinis 
kaulas; 3 — antkaulio skaidulinis sluoksnis; 4 — antkaulio vidinis, ląstelinis, sluoksnis; 
5 — kremzlės ląstelių eilės: 6 ir 9 — endochondralinis kaulas; 7 — pirminių kaulų 


čiulpų audinys; 8 — kraujagyslės 


kremzlę įauga mezenchiminės ląstelės su kraujagyslėmis ir sudaro 
epifizinį kaulėjimo židinį. Mezenchiminės ląstelės naikina kremzlę 
ir jos vietoje gamina kaulo sijas. Tada kremzlė lieka tik kauio 
galų paviršiuje. Be to, ji lieka ir tarpuose tarp diafizinio ir epi- 
tizinių kaulėjimo židinių, kur sudaro epifizines linijas. 
Visą žmogaus augimo laikotarpį epilizinėse linijose nuolat auga 
kremzlės, o iš diaiizinio ir epifizinių kaulėjimo židinių šios kremz- 
lės ardomos ir vietoj jų gaminamas kaulas. Tuo būdu kaulas 
auga, ilgėja. Todėl suardžius augančio žmogaus epifizines linijas, 
kaulas negalėtų toliau augti, ilgėti. Tik pasiekus žmogui galutinį 
savo ūgį, epifizinės linijos išnyksta. Tada šių linijų kremzlė susto- 
ja augusi, o esamą kremzlę suardo kaulėjimo židiniai, pagamin- 
dami vietoj jos kaulą. 

Vystantis kaului iš antkaulio ir endochondralinių kaulėjimo 
židinių, kartu didėja ir kaulų čiulpų užimama kaulo ertmė. Dalis 
kaulėjimo židinių mezenchiminių ląstelių vystosi didelėmis šu 
daug branduolių ląstelėmis —osteoklastais, kurie tirpina, 
ardo kaulą iš vidaus, ir tuo būdu kaulo ertmė didėja. Taip kau- 
lėjimo židinių mezenchiminės ląstelės anksti susiskirsto į tris 1ąs- 
telių rūšis: osteoblastus — gaminančius kaulą, osteoklastus — nai- 
kinančius pasigaminusį kaulą, ir pirmines kaulų čiulpų ląsteles. 


Sąnariai 


Tarp kaulų galų pradžioje būna vien mezenchima. Tarp kai 
kurių kaulų iš šios mezenchimos išsivysto jungiamojo audinio 
jungtis (syndesmosis). Kitur tarp kaulų galų iš mezenchimos iš- 
sivysto kremzlinė jungtis (synchondrosis). Kur vystosi sąnarys, 
tarp kaulų galų esančioje mezenchimoje atsiranda ertmės, kurios 
susiliedamos sudaro sąnario ertmę. Tų sąnarių, kuriuose yra dis- 
kas ar meniskas, išsivysto dvi ertmės, o tarp jų likęs mezenchimi- 
nis audinys sudaro diską ar meniską. Iš sąnario ertmę supančios 


liai atsiranda embrioninio periodo pabaigoje, o jų ryšys su sąna- 
riais — tik po gimimo. 


Liemens kaulai 


Visų stuburinių gyvulių ir žmogaus liemens skeleto pradžią 
sudaro nugaros styga. 

Stuburo vystymosi pradžioje segmentinių sklerotomų mezen- 
chima pirmojo embrioninio vystymosi mėnesio pabaigoje apsupa 
nugaros stygą. 

Tarp šių sklerotominių segmentų lieka puresnės mezenchimos 
tarpai. Tačiau greitai ties kiekvieno sklerotominio segmento vidu- 
riu atsiranda skersinis plyšys, kuris padalija sklerotomą į krania- 
linę ir kaudalinę puses (67 pav.). 

Vėliau kiekvieno kranialiau esančio sklerotomo kaudalinė pusė 
susijungia su gretimo kaudaliau esančio skleromo kranialine puse 

ir sudaro slankstelio užuomazgą. Ties buvusių sklerotomų viduri 
dabar lieka tarpslanksteliniai tarpai. 

Kiekvienam sklerotomui atitinka iš to pat mezodermos seg- 
mento susidaręs miotomas. Sklerotomams skilus skersai pusiau 
ir kaimyninėms sklerotomų pusėms susijungus bei sudarius slanks- 
telius, kiekvieno miotomo vienas galas lieka surištas su vienu 
slanksteliu, o kitas — su kitu kaimyniniu slanksteliu. 

67 pav. Stuburo slankstelių vystymosi schema (M. Klara) 
A — kiekvienas mezodermos segmentų sklerotomų skyla į dvi puses — viršutinę ir 
apatinę; B — susidarę stuburo slanksteliai, susijungiant kiekvieno sklerotomo vienai 


pusei su kaimyninio sklerotomo kita puse. Slanksteliuose prasidėjęs endochondralinis 
ir perihondralinis kaulėjimas. Stuburo slanksteliuose nugaros styga suplonėjusi, o tarp 
jų — sustorėjusi ir sudaro branduolius — nuclei pulposi; C — išsivysčiusių stubuo 
slankstelių vaizdas iš priekio. Iš vieno sklerotomo išsivysčiusios dviejų kaimyninių 
slankstelių pusės įstrižai užštrichuotos: 1 — sklerotomas; 2 — ties sklerotomo viduriu 
susidarantis plyšys, skiriantis sklerotomą į viršutinę ir apatinę puses; 3 — tarpsklero- 
tominis tarpas; 4 — nugaros styga; 5 — ganglinis kamienas; 6 — miotomas; 7 — tarp- 
segmentinė arterija; 8 — endochondralinio kaulėjimo židinys; 9 — perichondralinis 
kaulėjimas; 10 — tarpslankstelinė plokštelė; // — skersinė slankstelio atauga; 12 — 
s nucleus pulposus 


Slankstelių mezenchiminių užuomazgų sukremzlėjimas prasi- 
deda penktąją embrioninio vystymosi savaitę ir užsibaigia antrojo 
mėnesio pabaigoje. Kremzliniai slankstelių kūnai ir jų lankai susi- 
daro atskirai. Tik vėliau slankstelių lankai priauga prie slanks- 
telių kūno, bet iš dorsalinės pusės lieka atdari. Ketvirtąjį embrio- 
ninio vystymosi mėnesį slankstelių lankai iš dorsalinės pusės už- 
sidaro, tuo pačiu uždarydami iš dorsalinės pusės slankstelių angą. 
Nugaros styga slanksteliuose išnyksta. Iš jos lieka tik tarpslanks- 
telinėse kremzlėse (iibrocartilagines intervertebrales) sugleivėję 
branduoliai (nuclei pulposi). Corpus atlantis prisijungia prie epi- 
stropheus ir sudaro jo dantį (dens). 

Slankstelių kaulėjimas prasideda antrojo embrioninio mėnesio 
pabaigoje kranialiniuose slanksteliuose ir toliau pereina į kaudali- 
nius slankstelius. Kiekviename slankstelyje susidaro trys kaulėji- 
mo židiniai: vienas slankstelio kūne ir po vieną abiejose lanko 

pusėse. Slankstelių lankų kaulėjimo branduoliai susijungia pir- 
maisiais metais po gimimo, o su slankstelių kūnu jie susijungia 
3—6 metais po gimimo. Keterinių ir skersinių slankstelių ataugų 
viršūnėse kaulėjimo židiniai atsiranda 6—9 amžiaus metais ir su 
slanksteliu jie susilieja 23—26 amžiaus metais. 

Kryžiaus (os sacrum) slanksteliai suauga 17—25 amžiaus 
metais. 

Iš paskutinių kaudalinių šešių—septynių slankstelių užuomaz- 
gų išsivysto tik trys— penki slanksteliai, kurie susilieję sudaro os 
coccygis, o kiti išnyksta, nykstant uodegai. 

Stuburas pradžioje išlinksta dorsaliai. Antrojoje nėštumo pu- 
sėje susidaro promontorium išlinkimas ir kryžkaulio lankas. Kak- 
lo ir liemens stuburo išsitiesimai atsiranda jau dėl stovėjimo ir 
vaikščiojimo. 

Šonkauliai ir krūtinkaulis 


Sonkaulių užuomazgos susidaro iš mezenchimos, esančios mio- 
tomų tarpuose. Šonkauliai, kaip ir slanksteliai, besivystydami 
pradžioje būna sudaryti iš mezenchimos, vėliau iš kremzlės ir 
dar vėliau kaulėja. 

Žmogaus šonkaulių užuomazgos lieka savarankiškos, ir iš jų 
vystosi šonkauliai tik dvylikoje krūtinės segmentų. Visų kitų seg- 
mentų šonkaulių užuomazgos anksti susijungia su atitinkamais 
slanksteliais. Kaklo slanksteliuose buvusios šonkaulių užuomaz- 
gos sudaro foramen costotransversarium ventralinę sienelę. Juos- 
mens slanksteliuose jos sudaro processus costarius. Kryžkaulyje 
buvusios šonkaulių užuomazgos įeina į kryžkaulio šoninių dalių 
sudėtį. Iki penktojo embrioninio vystymosi mėnesio išliekanti sa- 
varankiška septintojo kaklo slankstelio šonkaulinė atauga kar- 
tais ir lieka savarankiška, kaip kaklo šonkaulio liekana. 

Pradžioje šonkaulių užuomazgos yra trumpos ir atkreiptos 
į šonus, paskui ilgėdamos susilenkia lanku ventraliai, o vėliau jų 
ventraliniai galai ilgėdami pasisuka dar lanku kranialiai. Devy- 
nių viršutinių šonkaulių ventraliniai galai susijungia tarpusavyje 
ir sudaro abiejose pusėse po vieną skersai šonkaulių ventralinių 
galų einantį krūtinkaulio ruožą. Kranialiniai šonkauliai 
vystosi anksčiau ir greičiau negu kaudaliniai. Todėl susidariusių 
abiejų krūtinkaulio ruožų kranialiniai galai būna žymiai arčiau 
vienas kito negu kaudaliniai. Besivystant šonkauliams toliau, 
krūtinkaulio ruožai artėja vienas prie kito ir susijungia pirmiau- 
sia kranialiniais, o paskui ir kaudaliniais galais, sudarydami krū- 
tinkaulį (sternum). Jei jie ne visiškai susijungia, krūtinkaulyje 
lieka plyšys (fissura sterni). 

Mezenchiminių šonkaulių kremzlėjimas prasideda dorsaliniuo- 
se jų galuose ir eina ventraliai, pereidamas ir į krūtinkaulį. Šon- 
kaulių kaulėjimas prasideda antrojo embrioninio vystymosi mė- 
nesio pabaigoje (kiek anksčiau negu slankstelių) nuo šonkaulio 
kampo (angulus costae) srities ir plinta link abiejų šonkaulio 

galų. Ketvirtąjį nėštumo mėnesį jau nusistovi galutiniai santykiai 
tarp kaulinės ir kremzlinės šonkaulio dalių. Šonkaulių galvutėse 
kaulėjimo židiniai susidaro tik apie 15—20 amžiaus metus. Iš jų 
plintąs kaulėjimo židinys susijungia su anksčiau sukaulėjusiu 
šonkauliu apie 18—20 amžiaus metus. 

Krūtinkaulis kaulėja iš daugelio kaulėjimo židinių, kurių atsi- 
radimo laikas ir vieta labai įvairūs. Dažniausiai trečiąjį—šeštąjį 
embrioninio vystymosi mėnesį atsiranda kaulėjimo židinys manub- 
rium sterni srityje. Po to poromis ir pavieniui jie atsiranda viršu- 
tinėje (septintąjį —aštuntąjį embrioninio vystymosi mėnesį), vi- 
durinėje (prieš gimimą) ir apatinėje (pirmaisiais amžiaus metais) 
corpus sterni dalyse. Paprastai tik apie šeštuosius amžiaus metus 
atsiranda kaulėjimo židinys processus ensiformis bazinėje dalyje. 


Kaukolė 


Kaukolės vystymuisi turi įtakos besivystą uodimo, regėjimo 
ir klausos organai, smegenys, burna, žiaunos. Todėl visų stuburi- 
nių pirminis galvos skeletas susidaro iš: 1) smegenis ir juti- 
mo organus supančios kapsulės — smegeninės kaukolės (neuro- 
cranium, primordialcranium) ir 2) iš ventralinėje pusėje prie 
neurocranium prikibusio burnos angą ir žiaunas remiančio 
aparato — visceralinės kaukolės (splanchnocranium). 

Neurocranium. Iš mezodermos segmentų kilę kaulai siekia tik 
iki nugaros stygos galvinio galo, iki dorsum sellae turcicae. 
Toliau į priekį kaukolės kaulai vystosi mezenchimoje nepriklau- 
somai nuo segmentų. Kaukolė vystydamasi pereina mezenchimos, 
kremzlės ir kaulo stadijas (desmocranium, chondrocranium, os- 
teocranium). Dengiamieji kaukolės kaulai besivystydami kremzli- 
nės stadijos nepereina. 

Pradžioje visas besivystančias galvos smegenis supa mezenchi- 
ma. Pirmojo embrioninio vystymosi mėnesio pabaigoje kaudaliai 
nuo ausies pūslelių pastebima mezodermos segmentų susidarymas. 
Sie penki kranialiniai mezodermos segmentai savo susidarymo 
pradžioje susilieja ir sudaro nugaros stygos galvinio galo šonuose 
parachordines mezodermos plokšteles (68 pav.). Antrojo mėne- 
sio pabaigoje abi parachordinės plokštelės ventraliai nuo nuga- 
ros stygos susijungia ir sudaro pakauškaulio pamatinės dalies 
pradžią. 

Nuo čia kranialiai mezenchimoje susidaro dar dvi plokštelės — 
prechordinės plokštelės, kurios duoda pradžią pleištakauliui. Para- 
chordinės ir prechordinės plokštelės susijungia draugėn, sukremz- 
lėja ir sudaro kremzlinį kaukolės pamatą, kurio šonuose mezen- 
chimoje aplink besivystančius uoslės, regėjimo ir klausos organus, 
atsiranda kremzlinės kapsulės. 

Dalis nosies kremzlinės kapsulės vėliau sukaulėja (os ethmoi- 
dale, concha nasalis inferior), o dalis ir lieka kremzlinė. 

68 pav. Kaukolės vystymasis (M. Korningas) 
A — ankstesnė vystymosi stadija: 1 — nosies kapsulė; 2 — nosies dauba; 4 
hipolizio sritis; 4 — akies kapsulė; 5 — regimasis nervas; 6 — nugaros stygos 
galas: 7 — ausies kapsulė; 8 — ausies pūslelė; 9 — kaukolės pamato skleroto- 
mai; 10 — kaklo sklerotomai; Tr — prechordinės plokštelės; Parch — parachordi- 
nės plokštelės; Ch — chorda dorsalis; B — vėlesnė vystymosi stadija: 1 — no- 
sies kapsulė; 2 — nosies dauba; 3 — akies kapsulė; 4 — regimasis nervas; 
5 — nugaros stygos galas; 6 — kaukolės pamato sklerotomai; 7 — kaklo sklėro- 
tomai; Tr — prechordinės plokštelės; Parachordal — parachordinės plokštelės; 
Ch — chorda dorsalis; caps. audit. — ausies pūslelė 


Iš akies kapsulės vystosi pleištakaulio mažieji, o vėliau ir didie- 
ji sparnai. 

Iš ausies kapsulės vystosi smilkinkaulio piramidė. 

Trečiąjį embrioninio vystymosi mėnesį pradeda susidaryti kau- 
kolės dengiamieji kaulai (69 pav.). Jie vystosi vykstant kaulėjimui 
tiesiog mezenchiminėse šių kaulų užuomazgose. Taip susidaro mo- 
rmenkauliai, kaktikaulis, nosikauliai, ašarikauliai, noragas, smil- 
Sabų žvynai ir būgninės dalys, pakauškaulio viršutinė žvyno 

alis. 

Splanchnocranium. Dalis jos vystosi iš žiaunų lankų, o dalis — 
tiesiog iš mezenchimos. 

Pirmasis žiaunų lankas susidaro būsimojo apatinio žandikaulio 
srityje, o dorsaliniai jo galai eina arti ausies pūslelės užuomazgos. 

Iš dar mezenchiminių pirmojo žiaunų lanko dorsalinių galų kra- 
nialiai ir kartu ventraliai akių ir uoslės duobelių užuomazgų 
link išauga viršutinio žandikaulio užuomazgos, kurioms jungian- 
tis su vidurine nosies atauga vystosi viršutinis žandikaulis. 
Antrojo embrioninio vystymosi mėnesio viduryje prasideda šio 
žandikaulio kaulėjimas iš keleto kaulėjimo židinių. Viršutinio 

69 pav. Kaukolės vystymasis žmogaus embriono trečiojo 
embrioninio vystymosi mėnesio pradžioje (schema) 
(M. Klara) 

Per hialininę kremzlę besivystančių kaulų užuomazgos pažymėtos 
taškais; tiesiog iš jungiamojo audinio išsivystančių kaulų užuo- 
mazgos pažymėtos įstrižais brūkšniais 
1 — os irontale; 2 — os nasale; 3 — os lacrimale; 4 — os palati- 


num; 5 — maxilla; 6 — Mekelio kremzlė; 7 — mandibula; 8 — 

os parietale; 9 — sąuama temporalis; /0 — os zygomaticum; 11 — 

incus; 12 — Mekelio kremzlė; 13 — malleus; /4 — processus stylo- 
ideus; 15 — canalis nervi hypoglossi 


žandikaulio antis (sinus maxillaris) atsiranda penktąjį nėštumo 
mėnesį. Likusiame pirmajame žiauniniame lanke kremzlė vystosi 
dorsaliniuose galuose ir atskirai ventralinėse dalyse. Iš dorsalinių 
pirmojo žiaunų lanko galų susidaro priekalas (incus), iš ventrali- 
nių lanko dalių dorsalinių galų — plaktukas (malleus). Likusios 
ventralinės pirmojo žiauninio lanko dalys sudaro Mekelio kremzlę, 
kuri vėliau dalinai išnyksta, o dalinai endochondraliniu būdu su- 
kaulėja. Ant minėtosios kremzlės tiesiog iš mezenchimos kaip 
dengiamasis kaulas vystosi apatinis žandikaulis iš keleto kaulėjimo 


176 


židinių, kurie atsiranda antrojo embrioninio vystymosi mėnesio 
viduryje. 

Antrojo žiauninio lanko susidaro taip pat dorsalinės ir ventra- 
linės kremzlinės dalys. Iš dorsalinių vystosi kilpos (stapes), 
o ventralinės sudaro Reicherto kremzlę. Iš pastarosios dorsalinių 
galų vėliau vystosi processus styloidei, iš vidurinės dalies —liga- 
mentum stylohyoideum, o iš ventralinės — dalis paliežuvinio kau- 
lo (os hyoideum) ir mažieji jo ragai. 

Trečiasis žiauninis lankas susidaro tik ventralinėje dalyje. Iš jo 
vystosi dalis paliežuvinio kaulo ir didieji jo ragai. 

Ketvirtasis ir penktasis Žiauniniai lankai duoda pradžią skydinei 
kremzlei (cartilago thyreoidea). 

Gomurikaulis (os palatinum),  skruostakaulis (os zygomati- 
cum), lamina medialis processus pterygoidei susidaro tiesiog iš 
mezenchimos kaip dengiamieji kaulai. 

Kūdikiui gimstant kaukolės kaulai dar nėra tvirtai vienas su 
kitu susirišę. Kelių gretimų kaulų susiėjimo kampai dar nesiekia 
vieni kitų, ir toje vietoje galvos sienelė minkšta, sudaryta tik iš 
jungiamojo audinio. Tokios vietos vadinamos momenėliais (Ion- 
ticuli). Didžiausias jų priekinis momenėlis (ionticulus anterior) 
yra tarp abiejų momenkaulių ir kaktikaulio žvyno abiejų pusių. 
Mat, kaktikaulio žvynas vystosi iš dviejų pusių, kurios tik antrai- 
siais metais po gimimo suauga. Šis momenėlis yra rombinės for- 
mos ir užsidaro antrųjų metų po gimimo pradžioje. 

Užpakalinis momenėlis (ionticulus posterior) yra tarp abiejų 
momenkaulių ir pakauškaulio žvyno. Jis trikampis ir užsidaro tuoj 
po gimimo. 

Priekinis šoninis momenėlis (fonticulus anterolateralis) yra 
tarp kaktikaulio, momenkaulio, pleištakaulio didžiojo sparno ir 
smilkinkaulio žvyno. Jis netaisyklingos formos, porinis, užsidaro 
tuoj po gimimo. 

Užpakalinis šoninis momenėlis (fonticulus pasterolateralis) 
yra tarp momenkaulio, smilkinkaulio ir pakauškaulio žvynų. Jis 
porinis, užsidaro tuoj po gimimo. Siūlės tarp kaukolės kaulų vys- 
tosi po gimimo. 

Galūnių skeletas 


Galūnės pradeda vystytis 5 mm ilgio žmogaus embrione. Jų 
pradines užuomazgas sudaro ventralinės kūno sienos mezenchimos 
ir ją dengiančios ektodermos iškyšuliai. Anksčiau atsiranda viršu- 
tinių galūnių užuomazgos, vėliau — apatinių. Būsimojo galūnių 
skeleto vietose mezenchima anksti sutankėja, ir vėliau tose vietose 
vystosi hialininė kremzlė. 9 mm žmogaus embriono rankų užuomaz- 
gos jau pasidalijusios į tris segmentus, o 12 mm ilgio žmogaus 
embrione jau atsiranda ir pirštų užuomazgos. 12 mm ilgio žmogaus 
embriono kojos užuomazgos pasidalijusios į tris segmentus, o 15— 
17 mm ilgio Žmogaus embrione atsiranda kojų pirštų užuomaz- 
gos (70 pav.). Septintos nėštumo savaitės pabaigoje jau būna 

susidaręs beveik visas kremzlinis galūnių skeletas, išskyrus gali- 
nius pirštakaulius. 

Iš pradžių dorsalinė galūnių pusė atkreipta į šonus, o vėliau 
pasisuka: rankų — dorsaliai, kojų — ventraliai. Dėl šito pasisuki- 
mo ir n. radialis eina spiraliai aplink žastikaulį (humerus). 

Galūnių kaulų kaulėjimas pra- 
sideda labai anksti.  Raktikaulis 
pradeda kaulėti šeštosios embrio- 
ninio vystymosi savaitės pradžioje 
(18 mm ilgio žmogaus embrione), 
susidarant jo viduryje kaulėjimo 
židiniui. Pats raktikaulis neperei- 
na kremzlinės vystymosi stadijos 
ir pradeda kaulėti iš prieškremzli- 
nės stadijos, tačiau jo galai perei- 
na kremzlinę vystymosi stadiją ir 
sukaulėja tik apie dvidešimtuosius 
metus po gimimo. 

Didžiuosiuose galūnių kauluo- 
se, jų diafizėse, kaulėjimas prasi- 
deda šeštąją nėštumo savaitę. 5 
cm ilgio žmogaus embriono visų 
vamzdinių kaulų dializėse jau 
vyksta kaulėjimas. 

Epilizėse kaulėjimas prasideda 
daug vėliau. Ilgųjų kaulų epilizi- 
niai kaulėjimo židiniai susidaro 
abiejose epilizėse, o trumpųjų — 
tik vienoje. Šlaunikaulio (iemur) 
distalinėje epilizėje kaulėjimo ži- 
dinys daugiausia atsiranda prieš 
pat gimimą. Tik apie 1295 išnešio- 
tų naujagimių distalinėje šlauni- 
kaulio epilizėje dar neturi kaulėji- 
mo židinio. Kitų galūnių kaulų 
70 pav. Žmogaus embriono (17 mm €pilizėse kaulėjimo židiniai atsi- 
ilgio) kremzlinio skeleto schemati- randa įvairiu laiku: pradedant pir- 

nis vaizdas (H. Bėnigas) maisiais ir baigiant dvyliktaisiais 

metais po gimimo. 

Įvairių kaulų epiliziniai ir dializiniai kaulėjimo židiniai susi- 
jungia nevienodu laiku, pradedant tryliktaisiais ir baigiant dvide- 
šimtaisiais (moterų) bei dvidešimt penktaisiais (vyrų) metais po 
gimimo. 


RAUMENŲ VYSTYMASIS 


Akies rainelės raumenys ir prakaito liaukų muioepitelinės 
ląstelės vystosi iš ektodermos, skersaruožiai skeleto ir širdies rau- 
menys — iš mezodermos. Lygieji raumenys vystosi arba tiesiog iš 

mezodermos, arba iš mezenchimos, kuri taip pat yra mezodermi- 
nės kilmės. 

Tiesiog iš mezodermos segmentų dalių, vadinamų miotomais, 
vystosi liemens ir galūnių skersaruožiai raumenys. Visi iš vieno 
miotomo kilę raumenys inervuojami to paties segmento nugaros 
smegenų nervo. Todėl inervacija rodo, iš kur raumuo kilęs. Tik kai 
kurie raumenys sudaro išimtį, pavyzdžiui m. trapezius ir venter 
anterior m. digastrici, kurie inervuojami antriniu būdu iš kitų seg- 
mentų nervų. 

Iš nesegmentuotos mezodermos vystosi visi lygieji raumenys 
(išskyrus m. sphincter pupillae, m. dilatator pupillae ir prakaito 
liaukų mioepitelines 1ąsteles), širdies raumenys, galvos, kaklo, du- 
bens ir odos skersaruožiai raumenys. 

Lygieji raumenys vystosi iš to paties sincicinio mezenchiminių 
ląstelių tinklo, iš kurio vystosi visos jungiamojo audinio rūšys. Bū- 
simųjų lygiųjų raumenų vietoje mezenchiminės sincicijos ląstelės 
ilgėja, įgauna šeivos formą ir tuo būdu tampa mioblastais. 
Vėliau šių mioblastų citoplazmoje vystosi išilgai jų einančios mio- 
tibrilės, kurioms daugėjant mioblastai tampa lygiųjų raumenų 
ląstelėmis. Iš tarp mioblastų likusios mezenchiminės sincicijos me- 
džiagos atsiranda lygiųjų raumenų ląsteles supančios neląstelinės 
medžiagos makštys ir lygiųjų raumenų ląstelių tarpuose esantis 
jungiamasis audinys. 

Sirdies skersaruožiai raumenys susidaro iš širdies vamzdelį 
supančios splanchnopleuros. Šios vietos splanchnopleuros lastelės 
susijungdamos sudaro sincicinį ląstelių tinklą, kurio branduoliai 
dauginasi, citoplazmos kiekis didėja. Vėliau citoplazmoje pradeda 
vystytis skersai ruožuotos miotibrilės. Dar vėliau atsiranda tarpi- 
nės plokštelės. Tarpinę plokštelę sudaro dvi plėvelės, tarp kurių 
miofibrilių nesimato. Minėtosios plokštelės yra laiptų formos ir 
eina skersai raumens skaidulų. 

Vystantis iš segmentuotos ar nesegmentuotos mezodermos ske- 
leto skersaruožiams raumenims, mezodermos ląstelės ilgėja ir dau- 
ginasi, didėja jų citoplazmos kiekis ir citoplazmoje susidaro 
miofibrilės. Dar vėliau atsiranda miofibrilių skersaruožuotu- 
mas, sarkolema ir tarp raumens skaidulų esantis jungiamasis 
audinys. 

Raumuo po gimimo didėja ne tiek dėl naujų raumens skaidulų 
vystymosi, o žymiai daugiau dėl jau esamų skaidulų augimo, 
didėjimo. 

Labai anksti į raumenų užuomazgas jauga juos inervuojantieji 
nervai (71 pav.). 

Nuo antrojo embrioninio vystymosi mėnesio embrionas gali ju- 
dinti galvą, liemenį, galūnes. Šie judesiai yra lėti, nesimetriški, ne- 
ritmiški, nekoordinuoti. Nuo nėštumo vidurio embriono judesius 
jau pajunta ir motina. 

71 pav. Žmogaus embriono raumenų vystymosi schema pirmojo 1ne- 
nesio pabaigoje (M. Klara) 


1II — n. oculomotorius; V — n. trigeminus; V// — n. facialis; IX — n. glosso- 


pharyngeus; X — n. vagus; XI — n. accessorius; XII — m. hypoglossus; 1 — 
akies raumenys; 2 — pirmojo žiauninio lanko raumenys; 3 — antrojo žiauninio 
lanko raumenys; 4 — ketvirtasis pakaušio miotomas; 5 — m. sternocleido masto- 


ideus ir m. trapezius užuomazga; 6 — pirmasis kaklo miotomas; 7 — n. phrenicus 


KRAUJOTAKOS SISTEMOS VYSTYMASIS 


Kraujotakos vystymosi pradžia pastebėta 16 dienų žmogaus 
gemalo trynio maišo sienelėje. Taigi dar prieš mezodermos seg- 
mentų susidarymą. Tada trynio maišo vidinį sluoksnį sudarančios 
ekstraembrioninės entodermos išorėje esančiame mezoblastinių 1ąs- 
telių tinkle pastebimas pirmųjų kraujo ląstelių vystymasis krūve- 
lėmis. Toks pat kraujo ląstelių vystymasis 16 dienų žmogaus ge- 
male pastebimas ir troioblasto gaurelių ašį sudarančiame mezo- 
blastinių ląstelių tinkle. 

Dvidešimties dienų žmogaus gemalo trynio maišo sienelėje ir 
trofoblasto gaureliuose jau pastebimas kraujagyslių susidarymas, 
mezenchimos ląstelėms išsidėstant sluoksniu, suplokštėjant ir tuo 
būdu sudarant endotelinę pirmųjų kraujagyslių sienelę. 

Dvidešimt vienos—dvidešimt trijų dienų Žmogaus gemale jau 
prasideda pirminė gemalo kraujotaka. 

Tos mezoblastinės ląstelės, iš kurių vystosi pirminės kraujo 
ląstelės, netenka ataugų, tampa apskritos. Tuo būdu jos atsipalai- 
duoja nuo ryšio su kaimyninėmis ląstelėmis. Tarp jų ir kaimyninių 
ląstelių lieka laisvi tarpai, užpildyti audinių skysčiu, kuriame ir 
būna šios pirmosios kraujo 1ąstelės, atsipalaidavusios iš mezoblas- 
tinių ląstelių tinklo. Kaimyninės mezoblastinės ląstelės (likusios 
mezoblastiniame tinkle) suplokštėdamos sudaro aplink pirmines 
kraujo ląsteles endotelinę pirmųjų kraujagyslių sienelę. 

Pirmosios kraujo ląstelės dar neturi hemoglobino. Jos turi ho- 
mogenišką smarkiai bazoiilinę citoplazmą. Sios ląstelės besivys- 
tančių kraujagyslių viduje dar dauginasi. Vėliau šių pirminių 
kraujo ląstelių, vadinamų hemocitoblastais, citoplazmoje 
vystosi hemoglobinas ir jos tampa pirminiais eritroblastais arba 
megaloblastais. Toliau megaloblastai, cirkuliuodami krau- 
jyje, netenka branduolio ir tampa pirminiais eritrocitais, arba m e- 
galocitais (/2 pav.). 

Pirminė embrioninė kraujo gamyba mezenchimoje, kurios metu 
iš mezenchimos ląstelių, pereidami hemocitoblastų ir megaloblas- 
tų stadijas, vystosi pirminiai dideli eritrocitai — megalocitai, vadi- 
nama megaloblastine kraujo gamyba. 

Kadangi megaloblastai pradeda vystytis iš mezoblasto mezen- 
chiminių ląstelių trynio maišo sienelėje, tai megaloblasti- 
nės kraujo gamybos periodas dar vadinamas mezo- 
blastiniu kraujo gamybos periodu. Pirminiai eritrocitai, arba 
megalocitai, kraujyje greitai pradeda nykti ir trečiojo embrioninio 
vystymosi mėnesio pabaigoje visai išnyksta. Tada sustoja ir kraujo 
ląstelių vystymasis salelėmis visoje mezenchimoje; pavienės krau- 
jo ląstelės čia vystosi beveik iki embrioninio periodo galo. 

Antrąjį nėštumo mėnesį kraujo gamyba prasideda tada jau be- 
sivystančiose kepenyse. Tarp besiiormuojančių kepenų epitelinių 
sijų esančioje mezenchimoje dalis mezenchiminių ląstelių, atsipa- 
laidavusių is mezenchimos tinklo ir netekusių ataugų, tampa he- 
mecitoblastais. | 

Hemocitoblastai vystosi kaip apskritos ląstelės su bazoliline ci- 
toplazma —proeritroblastai. Jiems dauginantis, iš jų iš- 
sivysto mažesnės, kompaktiškesniu branduoliu, silpniau bazofili- 
ne citoplazma ląstelės — eritroblastai. 

Šie antriniai eritroblastai toliau dauginasi: jų citoplazmoje pra- 
deda atsirasti hemoglobino, branduolys tampa dar kompaktiškes- 
nis, ir jie virsta nor mMoblastais., 

Vėliau normoblasto branduolys arba suyra pačioje ląstelėje, 
arba pasišalina iš jos. Tada normoblastas tampa normocitu, arba 
eritrocitu, ir patenka į kraujagysles. 

Antrojo embrioninio vystymosi mėnesio pradžioje kraujyje pra- 
deda rodytis leukocitai. Pirmiausia pasirodo eozinofilai, vėliau — 
neutrolilai ir bazoltilai. Jie vystosi taip pat iš mezenchiminės kil- 
mės hemocitoblastų. Hemocitoblastas duoda pradžią labai didelei 
apskritai, su bazoliline citoplazma ląstelei — mieloblastui. 

Vėliau mieloblasto branduolys pasidaro kompaktiškesnis, o cito- 
plazmoje vystosi neutroliliniai, arba acidoliliniai, arba bazofiliniai 
grūdeliai. Vadinasi, iš mieloblasto vystosi arba neutrofilinis, arba 
acidofilinis, arba bazolilinis mielocitas. Kai kurie autoriai dar 
skiria pereinamąją stadiją tarp mieloblasto bei mielocito ir vadina 
ją promielocitu.  Mieloblastai ir mielocitai dauginasi mitoziškai. 
Vėliau mielocitų citoplazmoje grūdelių kiekis daugėja, branduolys 
pasidaro pailgas, sulinksta kaip kilpa, sąsmaukomis pasidalija lyg 
į atskiras dalis, sujungtas plonomis sijomis. Taip iš mielocitų vys- 
tosi granulocitai. 

Iš hemocitoblastų atsiranda ir megakariocitai — didžiulės 1ąs- 
telės, iš kurių citoplazmos vystosi trombocitai. 

Pirmieji limfocitai pradeda susidaryti 5 cm ilgio Žmogaus 
embriono mezenchimoje tada jau pradėjusių vystytis limfagyslių 
pasieniais. Vėliau limfocitų vystymasis koncentruojasi limiiniuose 
iolikuluose ir limtiniuose mazguose. 

Visų rūšių kraujo ląstelių vystymasis kepenyse vyksta nuo ant- 
rojo iki septintojo nėštumo mėnesio. 

Nuo penktojo mėnesio kraujo ląstelių vystymasis prasideda 
blužnyje. Tada iš šio organo mezenchiminių retikulinių ląstelių at- 
siranda visos kraujo ląstelių rūšys. Blužnyje, kaip ir kepenyse, vi- 
sos kraujo ląstelės vystosi mezenchimoje, už kraujagyslių endote- 
lio. Tik išsivysčiusios kraujo ląstelės patenka į kraujagyslių vidų, 
į kraują. Tuo tarpu megaloblastinės kraujo gamybos metu pirmi- 
nėje mezenchimoje kraujo ląstelės susidaro kraujo salelių viduje, 
LAR tuo pat metu vystosi ir kraujagyslės; taigi kraujagyslių 
viduje. 

Blužnyje kraujo ląstelės vystosi iki gimimo. Po gimimo eritro- 
citų ir leukocitų vystymasis blužnyje sustoja. Toliau čia vystosi 
tik limfocitai. Tačiau patologinėmis sąlygomis ir suaugusio Žžmo- 
gaus blužnyje bei kepenyse gali vėl pradėti vystytis kraujo ląs- 
telės. 

Embrioninio vystymosi antroje pusėje kraujo ląstelės pra- 
deda susidaryti kaulų čiulpuose; tai vyksta čia visą individo 
amžių. 

L embrioninėse ir poembrioninėse kraujo ląstelių susida- 
rymo vietose visos šių ląstelių rūšys vystosi iš tų pačių indiieren- 
tinių, polimorfinių, ameboidiškai judrių mezenchiminių ląstelių. 
Iš šių ląstelių, patekusių į skirtingas sąlygas, toliau atsiranda 
skirtingos, įvairių rūšių kraujo ląstelės. 

Visos kraujagyslės vystosi mezenchimoje ir iš mezenchimos. 
Pirmosios kraujagyslės — tai vien iš endotelio sudaryti nely- 
gaus diametro kapiliarai. Greta su pirmosiomis kraujagyslėmis, 
susidarančiomis trynio maišo sienelėje, gaureliniame dangale, 
embriono kojytėje, pradeda vystytis kraujagyslės ir embriono 
kūne. 

T2 pav. Žmogaus kraujo 
ląstelių. embrioninio ir 
poembrioninio vystymosi 
schema 
4 — vieno—trijų. embrioninio 
vystymosi mėnesių mezoblas- 
tinis arba megaloblastinis 
kraujo ląstelių vystymasis 
embrioninėje mezenchimoje; 
B — dviejų septynių emb 
rioninio . vystymosi mėnesių 
kraujo: ląstelių vystymasis ke- 
penyse ir blužnyje iš reti- 
kulinių šių organų ląstelių; 
C — nuo penktojo embrioni- 
nio vystymosi mėnesio ir 
toliau visą gyvenimą kraujo 
ląstelių vvstymasis kaulų 
čiulpuose iš retikulinių 1ąs- 
telių; 1 — embrioninė mezen- 
chiminė ląstelė; 2 — kepenų re- 
tikulinė ląstelė; 3 — retikulinė 
ląstelė, 4 — hemocitoblastas; 
5 ir 6 — megaloblastas: 62 — 


megalocitas; 7 — hemocito- 
blastas; 8 — proeritroblastas; 
9 — eritroblastas; 10 — nor- 
moblastas; 11 — eritrocitas, 
arba normocitas; /2 — limfo- 
blastas; 13 — limtocitas; 
14 — hemocitoblastas; 15 — 
mieloblastas; 16 — mieloci- 
tas; 17 — leukocitas; 18 — 
monocitas; 19 — megakario- 
blastas; 20 — megakarioci- 


tas; 2/ — trombocitai 

Širdis 

Sirdies užuomazga pastebima jau 1,5 mm ilgio žmogaus emb- 
rione. Gemalinio skydo galviniame gale, kranialiai nuo būsimosios 
ryklės membranos vietos, mezodermoje susidaro iš pradžių nedide- 
lio plyšelio Iormos perikardo ertmė. Vėliau ši ertmė sudaro dvi šo- 
nines ertmes, kurios tarpusavyje susijungia. Tada perikardo ertmė 
užima trečdalį embriono ilgio ir yra kranialiai nuo pirmųjų mezo- 
dermos segmentų. Tarp somatopleuros ir splanchnopleuros besi- 
vystant celomui, pastarasis jungiasi su perikardo ertme. ] šo- 
nus ir ventraliai nuo perikardo ertmės užuomazgos mezenchimoje 
susidaro du tik iš endotelio sudaryti širdies vamzdeliai, 
kurie didėdami iškyla į perikardo ertmę, didėjančią drauge su mi- 
nėtaisiais vamzdeliais. 

Iš dorsalinės trynio maišo dalies vystantis pirminei žarnai, ge- 
malinio skydo galai ir šonai aplenkia ją ventraliai. Tada širdies 
vamzdeliai kartu su perikardo ertmės užuomazga pereina į vent- 
ralinę pirminės žarnos galvinio galo pusę ir kartu priartėja vie- 
nas prie kito (73 pav.). 

Vėliau širdies vamzdeliai susijungia, 17 juos skiriantis audinys 
išnyksta. Taip iš dviejų širdies vamzdelių susidaro vienas. Minė- 
tojo vamzdelio sienelę sudarantis mezenchiminės kilmės endotelis 
duoda pradžią endokardui. Širdies vamzdelį supanti splanchno- 
pleura sudaro jo mioepikardinį sluoksnį, iš kurio vėliau išsivysto 
miokardas ir epikardas. 

Kadangi širdies vamzdelis besivystydamas iškyla iš dorsalinės 
pusės į perikardo ertmę, tai jį su šios ertmės dorsaline sienele jun- 
gia minėtosios ertmės sienelės raukšlė — dorsalinis mezokardas, 
kuris, išsivystant iš širdies vamzdelio širdžiai, lieka tik toje vieto- 
je, kur iš širdies išeina ir į ją įeina kraujagyslės. 

Susidariusio širdies vamzdelio  kranialinis galas vadinamas 
arteriniu kamienu. Iš jo išeina du ventralinių aortų kamienai. Kau- 
dalinis galas vadinamas veniniu sinusu. Į jį ateina trys poros venų: 
dvi tryninės, dvi bambinės venos ir dvi embriono bendrosios 
pagrindinės venos (74 pav.). 

Vėliau širdies vamzdelis sulinksta, atsiranda sąsmaukų ir tarp 
jų esančios širdies vamzdelio dalys išsiplečia. Susidarant trims 
sąsmaukoms, širdies vamzdelis pasidalija į 4 dalis (einant nuo 
kranialinio galo kaudaliai): arterinį kamieną, bendrąjį 
skilvalį, bendrą]į prieši?rĄ4į ir vėninį sinus ą. 

Besivystantis širdies vamzdelis žymiai greičiau ilgėja negu 
pats embrionas ir perikardo ertmė. Todėl minėtasis vamzdelis 
perikardo ertmėje susirango į S formos kilpą. Tuo metu iš krania- 
linio, arterinio, širdies vamzdelio galo susidaro kilpa ties bendrojo 
skilvelio viduriu ventraliai ir į dešinę, o kaudalinio, veninio — 
dorsaliai ir į kairę. Toliau arterinė širdies vamzdelio kilpa nusilei- 
džia kaudaliau veninės kilpos. Tada pradeda ryškėti galutinė šir- 
dies forma. 

73 pav. Ankstyvųjų širdies vystymosi stadijų schema (A. Zavarzinas) 
A — ankstyviausioji, B, C — vėlesnės vystymosi stadijos: A — 1 — ektoder- 
ma; 2 — nervinė plokštelė; 3 — nervinė vagelė; 4 — celomas; 5 — soma- 
topleura; 6 — entoderma; 7 — chorda dorsalis; 8 — splanchnopleura; 9 — 
širdies užuomazga; B — / — nervinis vamzdelis; 2 — ganglinis krantelis, 
iš kurio vėliau susidaro ganglinė plokštelė; 3 — dorsalinė aorta; 4 — susi- 
daranti pirminė žarna; rodyklėmis parodyta širdies dviejų vamzdelių suar- 
tėjimo ir susijungimo kelias; C — 1 — miokardo užuomazga; 2 — perikardo 
ertmės sienelė; 3 — endokardas; 4 — ventralinis mezokardas; 5 — perikardu 
ertmė; 6 — epikardas; 7 — širdies „1 8 — dorsalinis mezokardas; 
9 — žarna 


Ventralinė bendrojo prieširdžio dalis didėdama platėja į šonus 
ir apsupa iš dorsalinės pusės ir iš šonų arterinį kamieną. Pro pas- 
tarojo šonus į priekį išsikišančios bendrojo prieširdžio dalys su- 
daro širdies ausytes — auriculae cordis. 

Bendrasis širdies skilvelis, išsiplėsdamas į šonus, kurį laiką ne- 
žymios sąsmaukos ties būsimąja širdies viršūne būna padalytas 
į dešinįjį ir kairįjį skilvelius. Tačiau šie abu skilveliai tarpusavyje 
dar jungiasi plačia anga. 

Kai žmogaus embrionas yra 7 mm ilgio, prasideda širdies per- 
tvarų vystymasis. 

Didėjant bendrajam prieširdžiui, veninio sinuso anga į šį prie- 
širdį lieka dešinėje pusėje. Apie šią iš viršaus ir kartu iš dorsali- 
nės pusės į dešiniąją bendrojo prieširdžio dalį atsiveriančią veninio 
sinuso angą susidaro du vožtuvai — dešinysis ir kairysis 
veninio sinuso vožtuvai (valvula venosa dextra et si- 
nistra). Jie išsikiša į bendrąjį prieširdį ir kliudo grįžti kraujui 
į veninį sinusą. Kranialiniame iš veninio sinuso į bendrąjį prieširdį 
angos krašte šie abu vožtuvai susijungia ir sudaro vieną raukšlę, 
kuri lyg dalinė prieširdžių pertvara eina link dorsoventralinės 
bendrojo prieširdžio sienelės. Ši raukšlė vadinama netikrąja 
prieširdžių pertvara—sepium spurium. Ji įtempia 
veninio sinuso vožtuvus ir tuo būdu juos uždaro, neleisdama krau- 
jui grįžti iš bendrojo prieširdžio į veninį sinusą. 

Vėliau kairysis veninio sinuso vožtuvas nyksta įeidamas į besi- 
vystančios prieširdžių pertvaros sudėtį. Dešinysis veninio sinuso 
vožtuvas iki trečiojo embrioninio vystymosi mėnesio pabaigos lie- 
ka labai platus. Vėliau kranialinė jo dalis drauge su septum spu- 
rium sudaro dešiniojo prieširdžio sienelę. Iš kaudalinės veninio 
sinuso dešiniojo vožtuvo dalies vystosi du nauji vožtuvai. Šios 
kaudalinės veninio sinuso dešiniojo vožtuvo dalies dešinioji pusė 
apsupa v. cava inferior angą į dešinįjį prieširdį ir sudaro valvula 
venae cavae inierioris, o kairioji — sinus coronarius cordis angą 
į tą patį prieširdį ir sudaro valvula sinus coronarii. 

Sis vožtuvas embrioniniu periodu nukreipia kraujo srovę, 
ateinančią iš v. cava inferior į dešinįjį prieširdį, link foramen 
ovale, 

Bendrojo prieširdžio persiskyrimas į du prieširdžius prasideda 
pirmosios pertvaros (septum primum) susidarymu. Ši per- 
tvara pradeda augti kaip raukšlė iš dorsalinės bendrojo prieširdžio 
sienelės kairėje pusėje nuo veninio sinuso angos į bendrąjį priešir- 
dį. Laisvasis pirmosios pertvaros kraštas auga ventraliai ir kau- 
daliai, kol pasiekia širdies angą tarp bendrojo prieširdžio ir bend- 
rojo skilvelio, vadinamąją atrioventrikulinę angą. Bet dar prieš tai 
2 cm ilgio žmogaus embriono dorsokranialinėje pirmosios pertva- 
ros dalyje antriniu būdu pasidaro anga — pirminė ovalinė 
anga (formen ovale primum). Taigi embrioniniu laikotarpiu 

besivystančios prieširdžių pertvaros niekada visiškai neatski- 
ria dešiniojo prieširdžio nuo kairiojo. Nuo pat pertvarų vystymosi 
pradžios iki gimimo arba pro besivystančių pertvarų laisvuo- 
sius kraštus, arba pro jose susidarančias angas kraujas iš dešinio- 
jo prieširdžio pereina į kairįjį. 

Antrojo embrioninio vystymosi mėnesio pradžioje pirmoji per- 
tvara jauga į atrioventrikulinę širdies angą ir padalija ją į dvi — 
dešiniąją ir kairiąją — atrioventrikulines angas. 

Netoli pirmosios pertvaros, jos dešiniojoje pusėje, iš dorsokra- 
nialinės prieširdžio sienelės ventrokaudaline kryptimi kaip raukšlė 
išauga antroji prieširdžių pertvara (sepium secun- 
dum). Ši pertvara nepasiekia prieširdžių ventrokaudalinės sienelės. 
Jos laisvajame kaip piautuvas išlinkusiame ventrokaudaliniame 
krašte tarp prieširdžių lieka anga — antroji ovalinė anga 
(foramen ovale secundum). Pirmoji ir antroji ovalinės angos susi- 
daro ne ties ta pačia vieta. Antroji susidaro kaudaliniu pirmosios. 
Todėl iš dešiniojo prieširdžio pusės antrosios ovalinės angos kraštus 
(limbus foraminis ovalis) sudaro antroji pertvara. Pirmoji pertva- 
ra uždaro antrąją ovalinę angą iš kairiojo prieširdžio pusės lyg 
vožtuvas (valvula foraminis ovalis). Embrioniniu periodu dešinia- 
jame prieširdyje, į kurį sueina pagrindiniai venų kamienai, krau- 
jospūdis visada didesnis negu kairiajame, į kurį embrioniniu perio- 
du įeina netunkcijonuojančių plaučių venos. Todėl pirmoji pertva- 
ra, sudaranti valvula foraminis ovalis, yra nutolusi nuo foramen 
ovale kraštų į kairįjį prieširdį. Vadinasi, kraujas iš dešiniojo prie- 
širdžio pro antrąją ovalinę angą ir ties ja esančią, bet į kairįjį prie- 
širdį nustumtą, pirmąją pertvarą ir joje esančią pirmąją ovalinę 
angą patenka į kairįjį prieširdį. Atgal kraujas negali patekti dėl to, 
kad, didėjant kairiajame prieširdyje spaudimui, pirmoji pertvara 
lyg vožtuvas lieka prispausta prie antrosios ovalinės angos kraštų 
ir ją uždaro. 


74 pav. Širdies vystymasis 
A, B, C, D, E, F, G — viena po kitos einančios širdies embrioninio vystymosi stadijos (iš 
širdies rekonstrukcijos modelių): A — / — arterinis kamienas; 2 — arterinė širdies vamz- 
delio dalis; 3 — veninė širdies vamzdelio dalis; B — / — ventralinė aorta; 2 — ar erinis 
kamienas; 3 — vaga, skirianti arterinį kamieną nuo skilvelio; 4 — skilvelis; 5 — skilvelio 
perėjimas į prieširdį; 6 — v. card'nalis communis sinistra; 7 — v. umbilicalis sinistra; 
8 — kairioii trvninė vena; C — 1 — arterinis kamienas; 2 — arterinio kamieno išsiplėtimas 
(bulbus arteriosus); 3 — skilve'is; 4 — prieširdis; 5 — sinus venosus; D — 1 — arterinis 
kamienas; 2 — kairvsis prieširdis; 3 — arterinio kamieno išsiplėtimas; 4 — kairysis skilvelis; 
E — sagitalinis širdies piūvis (vaizdas iš kairės pusės): 1 — arterinis kamienas; 2 — besi- 
vystanti arterinio kamieno pertvara; 8 — skilvelio sienelė; 4 — skilvelių pertvara; 5 — pir- 
moji prieširdžių pertvara; 6 — prieširdžio sienelė; 7 — antroji prieširdžių pertvara; 
8 — foramen ovale; 9 — dar bendra viena atrioventrikulinė anga; 10 — atrioventrikulinės 
angos vožtuvas; F — 1 — arterinis kamienas; 2 — kairysis prieširdis; 3 — arterinio ka- 
mieno išsiplėtimas; 4 — kairysis skilvelis; 5 — skilvelius skirianti vaga; G — frontalinis 
širdies piūvis: / — antroji prieširdžių pertvara; 2 — kairysis prieširdis; 3 — pirmoji prie- 
širdžių pertvara; 4 — foramen ovale; 5 — kairioji atrioventrikulinė anga; 6 —- kairysis 
skilvelis; 7 — sinus venosus: 8 — valvula venosa dextra; 9 — dešinysis prieširdis; 10 — 
dešinioji atrioventrikulinė anga; // — dešinysis skilvelis; /2 — skilvelių pertvara; H — arte- 
rinio kamieno truncus arteriocus skerspiūvis ties vožtuvais: 1 — vožtuvas; J — arterinis 
kamienas, pasidalijęs į aortos ir plaučių arterijos kamienus, todėl ir kiekvienas šoninių 
arterinio kamieno vožtuvų pasidaliję į du vožtuvus: 1 — aorta; 2 — truncus pulmonalis 

Paprastai ovalinė anga užsidaro per 2—4 savaites po gimimo. 
Bet neretai tai atsitinka tik antraisiais amžiaus metais. Tačiau apie 
239/o suaugusiųjų turi ne visai užsidariusią foramen ovale. Sutriki- 
mai tankiausiai pasireiškia tik tada, kai valvula foraminis ovalis 
savo ventraliniu kraštu ne visiškai pasiekia limbus foraminis ova- 
lis arba kai valvula ioraminis ovalis dėl per mažo kraujospūdžio 
kairiajame prieširdyje lieka neprisiglaudusi prie antrosios per- 
tvaros. 

Su pirmaisiais naujagimio įkvėpimais pradėję iunkcionuoti 
plaučiai iš karto paima iš dešiniojo širdies skilvelio daugiau krau- 
jo, kuris pro plaučių venas patenka į kairįjį prieširdį. Dėl to pasta- 
rajame kraujospūdis didėja, pirmoji prieširdžių pertvara lieka pri- 
spausta prie antrosios. Šios abi pertvaros sulimpa, susijungia, ir 
ioramen ovale užsidaro. 

Ventromedialinė dešiniojo prieširdžio dalis ir dešinioji širdies 
ausytė vystosi iš pirminio bendrojo prieširdžio dešiniosios pusės. 
Čia vidinis paviršius nelygus, turi trabeculae carneae. Likusi dor- 
solateralinė didesnė dešiniojo prieširdžio dalis vystosi iš veninio 
ančio (sinus venosus). Jos vidinis paviršius lygus. 

Mažesnė ventromedialinė kairiojo prieširdžio dalis ir kairioji 
širdies ausytė vystosi iš pirminio bendrojo prieširdžio kairiosios 
pusės. Čia vidinis paviršius irgi nelygus, turi trabeculae carneae. 
Didesnė likusi dorsolateralinė kairiojo prieširdžio dalis vystosi iš 
plaučių venos kamieno ir išsivysčiusi turi lygų vidinį paviršių. 
Pradžioje į kairiojo prieširdžio sienelės sudėtį išsiplėsdamas įeina 
pagrindinis plaučių venos kamienas iki savo suskilimo į dvi pirmą- 
sias venines šakas. Tada šio iš pat pradžių trumpo plaučių venos 
kamieno abi pirmosios šakos jau atsiveria atskirai tiesiog į kairįjį 
prieširdį. Vėliau ir šios abi plaučių venos šakos išsiplėsdamos įeina 
savo sienelėmis, iki joms suskylant į pirmąsias jų šakas, į kairiojo 
prieširdžio sienelės sudėtį. Po to jau galutinai į kairįjį prieširdį 
tiesiog atsiveria keturios plaučių venos šakos, o buvusieji šių 
šakų kamienai sudaro kairiojo prieširdžio sienelės dorsolaterali- 
nę dalį. 

Augančio bendrojo širdies skilvelio išoriniame paviršiuje paste- 
bima vaga, skirianti dešinįjį skilvelį nuo kairiojo. Ties šia vaga 
bendrojo skilvelio ertmėje iš širdies viršūnės srities pradeda augti 
tarpskilvelinė širdies pertvara (septum interventricu- 
lare proprium). Ji taip auga kranialiai ir spiraliai, kad savo dorsa- 
line dalimi įauga į bendrą atrioventrikulinę angą, o ventraline — 
į arterinį kamieną (truncus arteriosus). 

Tarpskilvelinės pertvaros dorsalinė dalis, įauganti į bendrą at- 
rioventrikulinę angą, nepasiekia tiesiai į tą pat angą jaugusios 
prieširdžių pertvaros, bet lieka dešinėje šios pertvaros pusėje. Tuo 
būdu bendroje atrioventrikulinėje angoje skilvelių pertvara nesusi- 
jungia tiesiog su prieširdžių pertvara. Tarp šių abiejų pertvarų čia 
pasilikusį tarpą uždaro iš endokardo išauganti raukšlė, iš kurios ir 
išsivysto šias abi pertvaras jungianti pars atrioventricularis septi 

membranacei. Išsivysčius skilvelių pertvarai, širdis padalijama 
į du prieširdžius ir du skilvelius. 

Arterinio kamieno kaudalinė, į bendrąjį širdies skilvelį perei- 
nanti išsiplėtusi dalis vadinama bulbus arteriosus. Bulbus arteriosus 
kaudalinė dalis, besivystant širdžiai, įtraukiama į širdies skilvelių 
sudėtį. Todėl šią bulbus arteriosus dalį atitinkanti bulbus arterio- 
sus besivystančios pertvaros dalis vėliau įeina į širdies skilvelių 
pertvaros sudėtį, sudarydama membraninę šios pertvaros dalį, pars 
membranacea septi interventricularis. Jei širdies skilvelių pertva- 
ra nesuauga su bulbus arteriosus pertvara, pro čia likusią angą 
kairiojo širdies skilvelio arterinis kraujas gali susisiekti su dešinio- 
jo širdies skilvelio veniniu krauju. 

Arterinio kamieno ir jo tęsinio širdies link (bulbus arteriosus) 
viduje iš šoninių sienelių išauga išilginės raukšlės, kurios savo lais- 
vaisiais kraštais artėja viena prie kitos, susijungia ir sudaro arteri- 
nio kamieno ir bulbus arteriosus pertvarą (septum aorticopulmona- 
Ie). Si pertvara dėl viso širdies vamzdelio spiralinio sukimosi vys- 
tymosi metu eina spiraliai. Jai išsivysčius, iš arterinio kamieno ir 
bulbus arteriosus ventralinės kairiosios dalies išsivysto plaučių 
arterija (a. pulmonalis), išeinanti iš dešiniojo širdies skilvelio, iš 
dorsalinės dešiniosios dalies — aortos kylančioji dalis, išeinančioji 
iš kairiojo širdies skilvelio. 

Sirdies vožtuvai vystosi iš endokardo raukšlių. Su vožtuvų 
užuomazga susirišę raumenys, besivystant vožtuvams, išsikiša į šir- 
dies ertmę kaip musculi papillares. 

Kur arterinis kamienas pereina į širdies skilvelius, pradžioje su- 
sidaro keturių vožtuvų užuomazgos: ventralinio, dorsalinio ir dvie- 
jų šoninių. Arterinio kamieno pertvara, padalydama šį kamieną 
į aortą ir plaučių arteriją, padalija ir šoninius vožtuvus (kiekvie- 
ną į du). Kadangi, dalijantis arteriniam kamienui, ties vožtuvais 
esanti ventralinė jo dalis sudaro plaučių arteriją, o dorsalinė — 
aortą, tai dėl to plaučių arterija turi vieną ventralinį ir du šoninius 
vožtuvus, o aorta — vieną dorsalinį ir du šoninius. 

Atrioventrikulinėje širdies angoje, dar prieš išsivystant priešir- 
džių pertvarai, iš endokardo susidaro dvi raukšlės — ventralinė ir 
dorsalinė, kurios yra dviejų vožtuvų pradžia. Vėliau, kai besivys- 
tanti prieširdžių pertvara pasiekia šiuos vožtuvus, bendra atrio- 
ventrikulinė anga lieka padalyta į dvi atrioventrikulines angas. Iš 
dviejų šios buvusios bendros angos vožtuvų dešinėje atrioventri- 
kulinėje angoje dabar išsivysto triburis vožtuvas (valvula tricuspi:- 
dalis) ir kairėje — dviburis (valvula bicuspidalis seu mitralis). 

Iš pradžių besivystantieji širdies prieširdžių ir skilvelių raume- 
nys tiesiog pereina vieni į kitus, bet antrąjį embrioninio vystymosi 
mėnesį riboje tarp prieširdžių ir skilvelių iš jungiamojo audinio 
pradeda susidaryti fibrozinis žiedas (anulus fibrosus), kuris atski- 
ria prieširdžių raumenis nuo skilvelių raumenų. Nuo ketvirtojo nėš- 
tumo mėnesio pradeda vystytis iš veninio sinuso sienelės į skilve- 
lių pertvarą einantis širdies laidų sistemos pluoštas, jungiantis 

prieširdžių raumenis su skilvelių raumenimis. Širdies laidų siste- 
mos pluošto raumeninės skaidulos visam amžiui lieka embrioninės 
struktūros. Jos turi daug citoplazmos, bet labai mažai miolibrilių. 
Pastarosios koncentruojasi arčiau skaidulos paviršiaus. 

Sirdis pradeda ritmiškai susitraukinėti dar prieš išsivystant 
miokardo miotibrilėms. Jau trečiąją embrioninio vystymosi savai- 
tę besivystančio žmogaus embriono širdies vamzdelis pradeda rit- 
miškai susitraukinėti apie 90 kartų per minutę. Vėliau šie susitrau- 
kimai tampa dažnesni — iki 130—140 kartų per minutę. 

Širdies inervacija ankstyva, besivystant širdies sienelei. N. va- 
gus skaidulos įauga į širdį anksčiau, o n. sympathicus — kiek vė- 
liau, besivystant širdies sienelės kraujagyslėms. 

Širdies užuomazga susidaro aukštai kaklo srityje, o paskui besi- 
vystydama nuslenka žemyn į krūtinės ląstą. 


Kraujagyslės 


Pirmosios kraujagyslės susidaro mezenchimoje kaip diiuziškai 
pasklidusių, vien iš endotelio sudarytų, nelygaus diametro kapilia- 
rų nepertraukiamas tinklas. Vėliau vieni šių kapiliarų ir lieka kapi- 
liarais, arba netgi išnyksta, o kiti — vystosi toliau, didėja: iš jų 
atsiranda stambios arterijos bei venos. Kadangi visos kraujagys- 
lės vystosi iš pradinio ištiso kapiliarų tinklo, todėl jų vystymesi 
lengvai susidaro įvairių variacijų. 

Kraujagyslių vystymosi pradžia pastebima 20 dienų žmogaus 
gemalo trynio maišo sienelėje ir trofoblasto gaureliuose. Tuoj po 
to kraujagyslės pradeda susidaryti ir embriono kūno mezenchimoje 
tarp mezodermos ir entodermos. Pirmiausia embrione atsiranda 
širdies vamzdelių ir tuoj pat iš kranialinio širdies galo išeinančių 
dviejų aortų bei į kaudalinį širdies galą ateinančių dviejų bambi- 
nių venų užuomazgos. Šių pirmųjų embrioninių kraujagyslių užuo- 
mazgos susidaro mezenchimoje vystantis pirmiesiems mezodermos 
segmentams. 

Maždaug 17 mezodermos segmentų turinčiame 21—23 dienų 
žmogaus gemale prasideda pradinė kraujotaka. Tada susijungia 
į vieną sistemą tryninės, gaurelinio dangalo ir embriono krauja- 
gyslės (75 pav.). 


Arterijos 


Arterijų pagrindinių kamienų tolesnis vystymasis susijęs su 
žiaunų srities išsivystymu galviniame virškinamojo trakto gale. Iš 
širdies vamzdelio arterinio kamieno embrioninės kraujotakos pra- 
džioje išeina dvi ventralinės kylančiosios aor- 
tos, kurios ventraline pirminės žarnos žiaunų srities puse eina 
link pirmojo žiauninio lanko. Abi ventralinės aortos ryklės šonais 
pereina į dorsalinę pirminės žarnos žiaunų srities pusę, kur tampa 
dorsalinėmis. Pastarosios eina dorsalinėje pirminės žarnos pusėje 
nugaros stygos šonais į uodeginį embriono galą. Iš dorsalinių 

75 pav. Penkių savaičių žmogaus embriono kraujagyslių vysty- 
mosi schema (pagal B. Petaną ir kitus autorius) 


1 — a. vertebralis; 2 — a. cardinalis cranialis; 3 — šeštoji žiauninių lankų 

arterija; 4— v. cardinalis communis; 5 — a. subelavia; 6 — a. thoracica; 

7 -—-v.  cardinalis caudalis; 8 — pancreas; 9 segmentinė arterija; 

10 — aorta abdominalis; 1/ — a. sacralis mediana; 12 — a. umbilicalis; 

13 — kloaka; 12 — v. umbilicalis; 15 — a. omphalomesenterica; J6 — try- 

nio maišas; /7 — kepenys; J86 — v. hepatica; /9 — kvėpavimo aparato 
užuomazga; 20 — galvinės žarnos žiaunų sritis 


aortų į trynio maišo sienelę anksti išauga dvi tryninės 
arterijos (aa. omphalomesentricae). Uodeginiai dorsalinių 
aortų galai užlinksta uodeginiame embriono gale į ventralinę pusę 
ir pereina į virkštelę. Čia jie vadinami bambinėmis arteri- 
įomis (aa. umbilicales). Bambinės arterijos išsišakoja gaureli- 
nio dangalo gaureliuose. 

Augant embriono uodeginiam galui, iš dorsalinių aortų uodegi- 
nių galų, kur jos, ventraliai užlinkdamos, pereina į bambines 
arterijas, atsiranda dvi uodeginės arterijos (aa. cau- 
dales). 

Abi dorsalinės aortos gana anksti (17 mezodermos segmentų 
turinčiame žmogaus embrione) pradeda ties viduriu susijungti 
į vieną. 

Besivystančiai širdžiai slenkant kaudaliai, iš jos išeinančios 
ventralinės aortos ilgėja. Besivystant žiaunų lankams, iš ventrali- 
nių aortų į dorsalinęs ryklės šonuose išauga šešios žiauninių 
arterijų poros (76 pav.). Tačiau visos šešios kartu pastebi- 
mos tik labai trumpai, esant žmogaus embrionui 5 mm ilgio. Išsi- 
vystant šeštajai žiauninei arterijai, nyksta pirmoji, išnykus pirma- 
jai, — tuoj išnyksta antroji ir penktoji. 6 mm ilgio žmogaus embrio- 
ne yra likusios tik trečioji, ketvirtoji ir šeštoji žiauninės arterijos. 

Sešių milimetrų ilgio žmogaus embrione iš dorsalinių aortų 
galvinių galų link tada jau besivystančių galvos smegenų pūslelių 
išauga aa. carotis internae kamienai. Išnykus pirmajai ir antra- 
jai Žiauninėms arterijoms, aa. carotis internae pradžią sudaro tre- 
čioji žiauninė arterija. Ventralinių aortų dalys, esančios tarp tre- 
čiosios ir ketvirtosios žiauninių arterijų, sudaro aa. carotis com- 
munes. Iš ventralinių aortų galvinių galų, esančių kranialiai nuo 
trečiosios žiauninės arterijos, vystosi aa. carotis externae. 

Dvylikos milimetrų ilgio žmogaus embrione išnyksta dorsalinių 
aortų galai, esantieji tarp trečiosios ir ketvirtosios žiauninių arte- 
rijų. Tada iš arterinio kamieno dalis kraujo eina pro aa. carotis 
communes link galvos, o kita dalis — pro ketvirtąsias žiaunines 
arterijas į dorsalinę aortą. 

Dvylikos milimetrų ilgio Žmogaus embriono arterinį kamieną 
spiralinė pertvara pradeda perskirti į plaučių arterijos kamieną ir 
aortą. Po šio perskyrimo iš dešiniojo širdies skilvelio pro plaučių 
arterijos kamieną tekantis kraujas patenka tik į šeštąją žiauninę 
arteriją. Iš pastarosios į besivystančius plaučius išauga plaučių ar- 
terijos šakos. Likusioji dešiniosios šeštosios žiauninės arterijos da- 
lis išnyksta. Kairioji šeštoji Žiauninė arterija iki gimimo yra susi- 
jungusi su dorsaline aorta. Ši jungtis vadinama arteriniu 
lataku (ductus arteriosus). Pro jį, kol neiunkcionuoja plaučiai, 
didesnė dalis iš dešiniojo širdies skilvelio į a. pulmonalis ateinančio 
kraujo teka tiesiog į aortą, aplenkdama plaučius. Tik po gimimo, 
pradėjus funkcionuoti plaučiams, arterinis latakas išnyksta; tada 
visas kraujas iš dešiniojo širdies skilvelio pro a. pulmonalis teka 
į plaučius. 

Iš arterinio kamieno susidarius plaučių arterijai ir aortai, iš 
kairiojo širdies skilvelio pro aortą tekantis kraujas toliau patenka 
į trečiąją ir ketvirtąją žiauninę arterijas. Tuo laiku dešiniosios dor- 
salinės aortos galvinis galas, esantis žemiau ketvirtosios žiauni- 
nės arterijos, nyksta. Tada dešinioji ketvirtoji žiauninė arterija 


76 pav. Zinogaus embriono pagrindinių arterijų kamienų vystymosi schema 
(H Bėnigas) 
A — ankstyva vystymosi stadija. Schemoje skersai ruožuotos arterijos vėliau išnyksta: 
1, 2, 3, 4, 56, 6 — atitinkamos žiauninės arterijos; 7 — a. carotis externa sinistra; 8 — 
a. carotis interna sinistra; 9 — a. carotis interna lankas; /10 — aortos lankas; // — ductus 
arteriosus; /2 — a. pulmonalis; /3 — aorta dorsalis sinistra; /4 — a. subclavia sinistra; 
B — vėlesnė vystymosi stadija: / — a. carotis externa dextra: 2 — a. carotis interna 
dextra; 3 — a. subclavia dextra; 4 — truncus brachiocephalicus; 5 — a. pulmonalis dextra; 
6 — iruncus pulmonalis; 7 — a. carotis externa sinistra; 8 — a. subelavia sinistra; 9 — 
arcus aortae; JJ — ductus arteriosus; // — a. pulmonalis sinistra; /2 — aorta descendens; 
13 — aorta ascendens 


vystosi kaip a. subclavia dextra, o kairioji — sudaro aoitos lanką 
(arcus aortae). Kairioji a. subclavia išauga atskirai iš aortos. 

Galutinė aorta išsivysto iš: 1) arterinio kamieno dorsalinės da- 
lies, 2) kairiosios ventralinės aortos kaudaliau nuo ketvirtosios 
žiauninės arterijos esančios dalies, 3) kairiosios ketvirtosios žiau- 
ninės arterijos ir 4) kaudaliau ketvirtosios žiauninės arterijos 
esančios dorsalinės aortos. 

Anksti iš dorsalinės aortos išauga ventralinės, dorsalinės ir la- 
teralinės segmentinės arterijos. Anksčiausiai pradeda 
vystytis aortos ventralinės šakos. Pradžioje jos būna porinės ir pa- 
našiai kaip žiauninės arterijos supa pirminį virškinamąjį traktą 
bei jį maitina. Iš jų išsivysto dvi tryninės arterijos, kurios, nyks- 
tant trynio maišui, irgi greit išnyksta. Kitos aortos ventralinės 
šakos netrukus tampa neporinėmis ir nyksta. Iš jų lieka ir toliau 
vystosi tik a. coeliaca, a. mesenterica superior ir a. mesenterica 
inferior. Kai kurie autoriai aortos ventralinėms šakoms priskiria 
ir aa. umbilicales. Tačiau šios arterijos embrioniniu periodu (bent 
pradžioje) sudaro tiesioginį uodeginio aortos galo tęsinį. 

Kiek vėliau, negu ventralinės, vystosi dorsalinės segmentinės 
porinės aortos šakos. Iš jų išsivysto aa. intercostales, aa. lumbales, 
aa. sacrales. 

Paskiausiai pradeda vystytis lateralinės segmentinės porinės 
aortos šakos, bet dauguma jų jau antrąjį embrioninio vystymosi 
mėnesį išnyksta. Iš likusių išsivysto aa. phrenicae, aa. suprarena- 
les, aa. renales, aa. spermaticae internae. 

Kojų ir rankų užuomazgos pradeda vystytis kaip embriono kū- 
no sienelės iškyšuliai. Kadangi kiekvienos galūnės pradžią sudaro 
keleto kūno segmentų audiniai, tai į besivystančią galūnę įauga 
keletas segmentinių aortos šakelių. Tačiau, besivystant galūnei, 
dauguma šių aortos šakelių nyksta: lieka ir vystosi tik viena galū- 
nę maitinanti arterija — a. brachialis (a. iliaca). 


Venos 


Venų vystymasis gana sudėtingas. Įvairių autorių vadovėliuo- 
se duodamas scheminis venų vystymosi aprašymas daugiau ar 
mažiau skirtingas. 

Žmogaus trečiosios embrioninio vystymosi savaitės pabaigoje 
jau pastebima susidarant tris poras venų, ateinančių į veninį šir- 
dies sinusą: dvi tryninės venos (vv. omphalomesentericae), 
dvi bambinės venos (vv. umbilicales) ir dvi bendro- 
sios pagrindinės venos (vv. cardinales communes) 
(77 pav.). Tryninės venos ateina iš trynio maišo sienelės, eina duc- 
tus omphaloentericus šonais, pasiekia tą pirminės žarnos dalį, iš 
kurios vėliau vystosi dvylikapirštė žarna. Šios žarnos šonais ir to- 
liau ventraliniu žarnų pasaitu tryninės venos eina į širdies veninį 
sinusą. 

Besivystant vėliau iš dvylikapirštės žarnos užuomazgos epitelio 
ventraliniame dvylikapirštės žarnos pasaite kepenims, tryninės ve- 
nos eina kaudaliniu kepenų paviršiumi. Tada iš šių venų išauga 
veninės šakos į besivystančias kepenis. Aukščiau šių šakų iš kepe- 
nų vėl išeina veninės šakos, kurios sueina arti širdies veninio sinu- 
so į dešiniosios tryninės venos kamieną. Tada tryninių venų dalys, 
esančios žemiau kepenų, vadinamos vv. advehentes hepatis, nes įo- 
mis teka kraujas iš tryninių venų į kepenis. Iš kepenų į dešiniosios 

tryninės venos kamieną einančios veninės šakos dabar vadinamos 
vu. revehentes hepatis, nes jomis išteka kraujas iš kepenų. 

Abi vv. advehentes hepatis susijungia tarpusavyje trimis 
anastomozėmis, ir toliau, persitvarkant atskiroms dalims, iš jų 


77 pav. Venų vystymosi schema (A. Knorė) 


A — ankstesnė, B — vėlesnė vystymosi stadija: 1 — dė- 
šinysis prieširdis; 2 — v. cardinalis communis sinistra; 
3 — kairioji tryninė vena; 3a — dešinioji tryninė vena; 
4 — kairioji bambinė vena; 5 — v. cardinalis caudalis 


sinistra; 6 — V. cardinalis cranialis sinistra; 7 — bambinė 
vena; 8 — anastomozė tarp abiejų vv. cardinales craniales; 
9 — viršutinė anastomozė tarp abiejų vv. cardinales 
caudales; 12 — vv. revehentes hepatis; 1/ — kepenys; 12 — 
v. portae susidarymas iš abiejų tryninių venų; 13 — apa- 
tinė anastomozė tarp abiejų vv. cardinales caudales; 
14 — v. jugularis externa sinistra; 15 — v. jugularis 
interna sinistra; J6 — v. subelavia sinistra; 17 — v. bra- 
chiocephalica sinistra; /8 — V. brachiocephalica  dextra; 
19 — v. cava superior; 20 — v. azygos; 21 — v. hemiazy- 
Easi 22 ir 23 — v. hepatica; 24 — ductus venosus Arantii; 

— v. cava inferior; 26 — v. renalis dextra; 27 — 
A suprarenalis sinistra; 28 — v. testicularis (seu V. 
ovarica) sinistra; 29 — v. iliaca communis dextra; 830 — 
v. iliaca communis sinistra; 83/ — v. iliaca externa sinist- 
ra; 32 — v. iliaca interna sinistra; 33 — V. portae; 34 — 
nykstančios v. cardinalis cranialis sinistra liekanos; 35 — 

sinus coronarius cordis užuomazga 


susidaro viena vena — v. portae, į kurią jau penktąją embrioni- 
nio vystymosi savaitę įeina venos iš skrandžio, žarnų ir blužnies. 

Kairiosios tryninės venos kamienas anksti nyksta. Į dešiniosios 
tryninės venos kamieną iš kepenų ateinančios vv. revehentes he- 
patis vėliau vystosi kaip v. hepatica. Iš dešiniosios tryninės venos 
kamieno vėliau vystosi kranialinis v. cava interior galas. Tada 
v. hepatica lieka įeinančia į v. cava inferior. 

Bambinės venos ateina iš gaurelinio dangalo gaurelių ir, eida- 
mos virkštele, pasiekia embriono bambą. Toliau šios venos eina 
embriono pilvo sienele, aplenkdamos iš šonų celomą. Ties šiomis 
venomis į celomą susidaro pilvo sienelės raukšlė, vėliau duodanti 
pradžią skersinei pertvarai, iš kurios vystosi dangos. Bambinės 
venos, pasiekusios dorsalinę celomo pusę, pasisuka ventraliai ir 
ventraliniu žarnų pasaitu eina į veninį širdies sinusą. 

Ketvirtąją embrioninio vystymosi savaitę bambinės venos besi- 
vystančių kepenų kraštuose susijungia su tryninių venų į kepenis 
einančiomis šakomis. Tada iš bambinių venų kraujas gali tekėti 
pro kepenis. 

Dešinioji bambinė vena 6 mm ilgio žmogaus embrione atrofuoja- 
si ir visai išnyksta; lieka tik kairioji. Kadangi dar prieš tai bambi- 
nės venos susijungia su tryninių venų į kepenis einančiomis šako- 
mis, tai vėliau, iš šių šakų išsivysčius v. portae ir išnykus dešinia- 
jai bambinei venai, likusi kairioji bambinė vena yra susijungusi 
su v. portae. Be to, tarp kairiosios bambinės venos ir kamieno deši- 
niosios tryninės venos, iš kurios vystosi kranialinė v. cava inferior 
dalis, atsiranda veninė anastomozė — ductus venosus Arantii. Ta- 
da iš placentos kraujas, atėjęs dabar jau vien kairiąja bambine ve- 
na, gali tekėti dalinai pro v. portae per kepenis, o dalinai — tiesiog 
pro ductus venosus Arantii į v. cava inferior. Pro bambinę veną 
embrionas gauna iš placentos deguonį ir maisto medžiagas. Po gi- 
mimo, naujagimis pradeda gauti deguonį pro plaučius iš oro, o 
maistą — pro virškinamąjį traktą. Tada, perrišus virkštelę, kartu 
su bambinėmįs arterijomis nyksta ir bambinė vena. 

Keturių milimetrų ilgio žmogaus embrione pradeda vystytis 
pagrindinių venų sistema. Abiejose kūno pusėse, lateraliai nuo dor- 
salinių aortų, vystosi simetriškai po vieną kranialinę ir 
kaudalinępagrindines venas (vv. cardinalis cranialis 
et caudalis). Kiekvienos pusės kranialinė pagrindinė vena širdies 
aukštumoje susijungia su tos pat pusės kaudaline pagrindine vena 
ir sudaro bendrą veną (v. cardinalis communis). Abiejų pusių šios 
venos įeina į veninį širdies sinusą. 

Kranialinės pagrindinės venos pradžioje trumpos, bet vėliau, 
širdžiai slenkant kaudaliai, jos ilgėja. Į kranialinius dešiniosios ir 
kairiosios kranialinės pagrindinės venos galus sueina v. jugularis 
interna, v. jugularis externa ir v. subclavia. 

Antrąjį nėštumo mėnesį tarp abiejų kranialinių pagrindinių ve- 
nų vystosi anastomozė, kuri eina nuo kranialinio kairiosios pagrin- 
dinės venos galo į dešinę kaudaliai ir įeina į dešiniąją kranialinę 
pagrindinę veną. Iš šios anastomozės susidaro v. brachiocephalica 
sinistra. Iš kranialiau nuo šios anastomozės esančios dešiniosios 
kranialinės pagrindinės venos dalies vystosi v. brachiocephalica 
dextra. Iš kaudaliau nuo šios anastomozės esančios dešiniosios 
kranialinės pagrindinės venos ir dešiniosios bendrosios pagrindi- 
nės venos (v. cardinalis communis dextra) atsiranda v. cava su- 
perior. Kairiosios kranialinės pagrindinės venos dalis, esanti tarp 

v. brachiocephalica sinistra ir kairiosios bendrosios pagrindinės 
venos, išnyksta. Nyksta taip pat kairioji bendroji pagrindinė vena. 
Tik prie pat širdies esanti kairiosios bendrosios pagrindinės venos 
dalis išlieka ir iš jos vystosi sinus coronarius cordis, o iš jame li- 
kusios kairiosios kranialinės pagrindinės venos liekanos — v. 0b- 
ligua atrii sinistri. 

Kaudalinės pagrindinės venos toliau vystosi sudėtingu, lig šiol 
dar ne visai ištirtu būdu, kurį įvairūs autoriai skirtingai aprašo. 
Paprasčiausiai šių venų tolesnio vystymosi eigą galima vaizduotis 
taip: tarp šių venų susidaro trys anastomozės. Iš tiesų šios anas- 
tomozės susidaro ne tiesiog tarp šių venų, bet per tarpinius veni- 
nius kamienus. 

Iš kairiosios pagrindinės kaudalinės venos kranialinės dalies 
išsivysto v. hemiazygos, iš dešiniosios — v. azygos. Pirmoji kra- 
nialinė anastomozė, iš trijų tarp kaudalinių pagrindinių venų susi- 
dariusių anastomozių, jungia v. hemiazygos su v. azygos. 

Iš antrosios anastomozės vystosi v. renalis sinistra. Iš dešinio- 
sios tryninės venos kamieno iki antrosios anastomozės tarp kau- 
dalinių pagrindinių venų išauga kranialinis v. cava inierior galas, 
o tolesnė kaudalinė v. cava inferior dalis vystosi iš žemiau antro- 
sios anastomozės esančios dešiniosios kaudalinės pagrindinės ve- 
nos dalies. 

Iš trečiosios anastomozės tarp kaudalinių pagrindinių venų 
vystosi v. iliaca communis sinistra. V. iliaca communis dextra su- 
sidaro iš kaudaliau nuo šios anastomozės likusios dešiniosios kau- 
dalinės pagrindinės venos dalies. Į v. iliaca communis ateina v. 
iliaca externa ir v. iliaca interna. 


Limiagyslės 


Limiagyslės vystosi mezenchimoje iš vietinių tarpląstelinių 
plyšelių, kurie jungiasi tarpusavyje. Juos supančios mezenchimos 
ląstelės suplokštėdamos tampa šiuos plyšelius išklojančiu endoteliu. 

Pirmosios limfagyslės pradeda atsirasti antrojo embrioninio 
vystymosi mėnesio pabaigoje prie kaudalinio v. jugularis interna 
galo, mesenterium šaknyje ties antinksčiais, prie juosmens slanks- 
telių, kur gauna pradžią cisterna chyli, prie v. iliaca interna. Visos 
šios limfagyslės iš pradžių ilgą laiką susijungusios su kaimyninė- 
mis venomis, bet vėliau šis ryšys nutrūksta. Tik į kaudalinį v. jugu- 
laris interna galą atsiveriančios limiagyslės visam laikui tokios ir 
pasilieka. Tolesnis limfagyslių vystymasis toks, kad dalinai iš esa- 
mų limfagyslių išauga naujos, o dalinai vis nauji mezenchimos 
tarpląsteliniai plyšeliai tampa limiagyslėmis. 

Susidariusios atskiros limfagyslių grupių užuomazgos vėliau 
ilgėdamos jungiasi tarpusavyje į vieningą limfagyslių sistemą. Iš 
abiejų v. jugularis interna kaudaliniame gale susidariusių limiagys- 
lių grupių auga po vieną kamieną kaudaliai. Sie du limiiniai kamie- 
nai krūtinės ląstos. srityje už aortos susijungia į vieną sudarydami 

ductus thoracicus kranialinę dalį. Nuo cisterna chyli link šių kamie- 
nų kranialiai augantis limlinis indas, susijungdamas su šiais ka- 
mienais, sudaro ductus thoracicus kaudalinę dalį. Kaudaliai cis- 
terna chyli jungiasi su vv. iliacae internae limfagyslių grupėmis. 

Ductus thoracicus vystymesi gali pasireikšti šie trūkumai: jis 
gali būti dešinėje pusėje, gali būti dvigubas, sudarytas iš atskirų 
segmentų. 

Pirminių limiagyslių grupių susidarymo židiniuose pradžioje 
išsivysčiusios platesnės limfinės ertmės vėliau, vystantis limiagys- 
lėms, nyksta, tik viena cisterna chyli pasilieka ir vėliau. 


Limiiniai mazgai 


Limiiniai mazgai pradeda vystytis trečiąjį nėštumo mėnesį ap- 
link pirmines limfagyslių grupes. Plintant limfagyslių sistemai, . 
vėliau (dalinai jau po gimimo) vystosi kitos limiinių mazgų gru- 
pės aplink limiagysles. Iš pradžių, limiinio mazgo susidarymo vie- 
toje greičiau besidauginant mezenchimos ląstelėms, atsiranda tan- 
kesnis mezenchiminių ląstelių mazgelis. Vėliau dalis šių ląstelių 
tampa limfinio mazgo retikulinėmis ląstelėmis, makrolagais, o da- 
lis -— dauginasi, ir iš jų vystosi limfocitai. Limiinių mazgų limii- 
niuose folikuluose šviesus dauginimosi, arba reakcijos, centras 
atsiranda tik po gimimo. 

Blužnis 

Žmogaus blužnis pradeda vystytis pirmojo embrioninio vysty- 
mosi mėnesio pabaigoje. Tada dorsalinio mezogastriumo kairėje 
pusėje susidaro mezenchi- 
minių ląstelių sutankėjęs 
mazgelis, iškylantis į dor- 
salinio mezogastriumo pa- 
viršių ir padengtas celo- 
miniu epiteliu, mezoteliu 
(78 pav.). 

Kartais susidaro ne 
viena, bet keletas tokių 
blužnies užuomazgų. Tada 
išsivysto ne viena, bet ke- 
lios blužnys. 

Keturių centimetrų il- 
gio Žmogaus embrione 
pradeda vystytis blužnies 
trabekulės, tarp kurių su- 
sidaro blužnies kraujagys- 
lių „tinklas, o aplink įį sevičiaus preparatas) 

AžeS a a DAS a 2 L 


ląstelių, savo struktūra pri- užuomazgos paviršių dengiantis mezotelis; 4 — 


Ža k mezotelio įlankos į blužnies užuomazgą; 5 — skran- 
menančių hemocitoblastus. džio sienelės mezenchima; 6 — skrandžio epitelis 

Nuo penktojo nėštumo mėnesio blužnyje prasideda intensyvus 
eritrocitų ir leukocitų vystymasis, kuris tęsiasi iki gimimo. Po gi- 
mimo šis vystymasis sustoja. Toliau blužnyje susidaro limfocitai, 
o dalinai ir monocitai. 

Dar embrioniniu periodu blužnies veninių prekapiliarų, vadina- 
mų sinusų, endotelis įgauna sincicinę struktūrą, o aplink jį išsi- 
vysto retikulinių skaidulų ir ląstelių tinklas. Šių veninių sinusų 
endotelis ir tarp šių sinusų esančios mezenchiminės retikulinės ląs- 
telės lieka visam amžiui makroftagais. Aplink smulkias arterines 
kraujagysles vystosi limfiniai folikulai. 


Embrioninė kraujotaka 


Antrąjį embrioninio vystymosi mėnesį trynio maišo kraujagys- 
lės išnyksta, lieka tik placentinė kraujotaka, kuri veikia iki gimimo. 

Embrioninėje kraujotakoje arterinis ir veninis kraujas nėra 
griežtai atskirti (79 pav.). 

Iš placentos gaurelinio dangalo gaurelių kapiliarų arterinis 
kraujas pro v. umbilicalis atiteka į embrioną. Dalis šio kraujo pro 
v. umbilicalis anastomozę su v. portae eina į kepenis. Bet pro v. 
"portae į kepenis iš virškinamojo trakto atbėga veninis kraujas. 
Todėl čia arterinis kraujas susimaišo su veniniu. Šis mišrus krau- 
jas iš kepenų pro v. hepatica suteka į v. cava inlerior. Didesnė pro 
v. umbilicalis iš placentos atitekančio arterinio kraujo dalis paten- 
ka tiesiog į v. cava inferior pro ductus venosus (Arantii), kuris 
jungia v. umbilicalis su v. cava inferior. Bet pro v. cava inierior 
iš kaudalinės embriono kūno dalies teka veninis kraujas. Todėl čia 
yra antra vieta, kur arterinis v. umbilicalis kraujas susimaišo su 
veniniu krauju. 

Visas šis mišrus kraujas toliau pro v. cava inferior patenka 
į dešinįjį prieširdį, kur susimaišo su iš embriono galvos srities pro 
v. cava superior čia atitekančiu veniniu krauju. Didesnė šio miš- 
raus kraujo dalis pro foramen ovale teka iš dešiniojo prieširdžio 
į kairįjį, čia susimaišo su pro plaučių venas ateinančiu veniniu 
krauju ir toliau teka į kairįjį skilvelį, o iš jo — į aortą. Kita dalis 
mišraus kraujo iš dešiniojo prieširdžio teka į dešinįjį skilvelį ir iš 
čia — į a. pulmonalis. 

Mažesnis kraujo kiekis pro a. pulmonalis teka į plaučius, kurie 
embrioniniu laikotarpiu dar neiunkcionuoja, o didesnis — iš a. 
pulmonalis pro ductus arteriosus (Botalli) į aortą. Čia vėl susi- 
maišo pro a. pulmonalis ir pro aortą atitekantis kraujas. 

Embriono aortos tarpas tarp a. subclavia sinistra ir ductus 
arteriosus (Botalli) yra ta vieta, kur susiduria pro aortą ir pro 
ductus arteriosus tekančio kraujo srovės. Šioje vietoje, kaip vys- 
tymosi trūkumas kartais lieka aortos susiaurėjimas ar užakimas. 

Pro aortą mišrus kraujas dalinai teka į embriono organus, o da- 
linai pro bambines arterijas — į placentą, kur gaurelinio dangalo 
gaurelių kapiliaruose vėl tampa arteriniu. 

79 pav. Žmogaus embrioninė kraujotaka prieš gimimą 
(B. Petenas) 


1 — a. carotis communis sinistra; 2 — a. subelavia sinistra; 3 — 
ductus arteriosus; 4 — a. pulmonalis sinistra; 5 — vv. pulmonalęs 
sinistrae; 6 — mitralinis vožtuvas; 7 — įėjimas į aortos angą iš kai- 
riojo širdies skilvelio; 8 — įėjimas į plaučių arteriją iš dešiniojo šir- 
dies skilvelio; 9 — truncus cueliacus; 710 — a. mesentrica superior; 
11 — antinkstis; 12 — inkstas; J3 — a. renalis sinistra: 14 — aorta; 
15 — a. mesenterica inferior; /6 — a. iliaca communis; 17 — a. iliaca 
externa; /8 — a. iliaca interna; 19 — a. vesicalis superior; 20 — šla- 
pimo pūslė; 2/ — a. umbilicalis; 22 — urachus; 23 — bamba; 24 — 
v. umbilicalis; 25 — v. umbilicalis ryšys su ductus venosus ir su V. por- 
1446; 26 — ductus venosus (Arantii); 277 — v. hepatica; 28 — v. cava 
inferior anga į dešiniji prieširdį; 29 — kraujo praėjimas iš dešiniojo 
prieširdžio į kair'jį prieširdį pro foramen ovale; 30 — v. cava superior; 
81 — v. brachiocephalica sinistra; 832 — v. subclavia dextra; 83 — 
v. jugularis dextra; 34 — tiuncus brachiocephalicųs; 35 — V. portae; 
36 — v. renalis dextra; 37 — v. cava inferior; 88 — žarna; SI — pir- 
moji prieširdžių pertvara; SI! — antroji prieširdžių pertvara 

Embriono grynai arterinis kraujas teka tik pro v. umbilicalis. 
Juo toliau šis kraujas teka, tuo labiau jis susimaišo su veniniu 
krauju. 

Arterinio kraujo maišymasis su veniniu vyksta, kaip aukščiau 
minėta, penkiose vietose: 1) kur v. umbilicalis anastomozuojasi 
su v. portae, 2) kur v. umbilicalis rišasi su v. cava inferior, 3) de- 
šiniajame prieširdyje, 4) kairiajame prieširdyje ir 5) kur a. pul- 
monalis pro ductus arteriosus (Botalli) rišasi su aorta. Visi emb- 
riono organai gauna mišrų kraują, turintį mažiau deguonies, ne- 
gu arterinis kraujas. Embriono kūno temperatūrą palaiko motinos 
organizmas, todėl embrionui mažiau reikia deguonies šilumos ga- 
mybos procesams. Be to, embriono organai, išskyrus širdį, vieni 
daugiau, kiti mažiau dar nėra pradėję vykdyti savo funkcijų. Emb- 
rionas ir naujagimis lengviau pernešą deguonies stoką. 

Embriono galvinis galas aprūpinamas daugiau deguonies tu- 
rinčiu krauju, negu kojinis. Todėl jis ir vystosi greičiau. 

Gimimo metu embriono aplinka griežtai keičiasi, todėl keičiasi 
ir jo kraujotaka. Naujagimis su pirmaisiais įkvėpimais jau prade- 
da gauti deguonį iš aplinkos oro. Tada bambinės arterijos susi- 
traukia ir jomis kraujas iš embriono kūno jau daugiau negali tekė- 
ti. Kiek vėliau susitraukia ir bambinė vena. Virkštelė užrišama 
tada, kai ji nustoja pulsavusi. Susitraukiant po gimimo naujagimio 
bambinėms kraujagyslėms, tuo pat metu susitraukia ir ductus ar- 
teriosus (Botalli) sienelė; jis toliau visiškai nepraleidžia kraujo. 
Tada pro a. pulmonalis visas kraujas teka į dabar jau pradėjusius 
funkcionuoti plaučius ir į aortą veninis kraujas jau daugiau nebe- 
patenka. Visi naujagimio organai, gaudami iš aortos grynai arte- 
rinį kraują, pradeda vykdyti savo funkcijas. 

Iš pradėjusių funkcionuoti plaučių padidėjęs arterinio kraujo 
kiekis pro vv. pulmonales teka į kairįjį prieširdį. Dėl to čia padi- 
dėjęs kraujospūdis pirmąją prieširdžių pertvarą, sudarančią val- 
vula foraminis ovalis, prispaudžia prie antrosios prieširdžių per- 
tvaros, sudarančios limbus fioraminis ovalis, ir foramen ovale užsi- 
daro. Tuo būdu arterinis kairiosios širdies pusės kraujas lieka 
visiškai atskirtas nuo veninio dešiniosios širdies pusės kraujo. 

Atskyrus naujagimį nuo placentos (užrišus ir perkirpus virkš- 
telę), nyksta v. umbilicalis ir ductus venosus (Arantii). Tada 
į kepenis atiteka kraujas jau tik iš v. portae ir a. hepatica. Aa. 
umbilicales taip pat nyksta. Pasilieka tik jų proksimaliniai galai, 
iš kurių išsivysto aa. vesicales superiores. 


SLAPIMO IR LYTINIŲ ORGANŲ SISTEMOS VYSTYMASIS 


Vystydamiesi, o dalinai ir išsivystę šlapimo ir lytiniai organai 
yra tarpusavyje susirišę, ypač išvedamaisiais latakais. Didesnė 
minėtųjų organų dalis vystosi iš mezodermos. Tačiau dėl skirtin- 
gos vystymosi eigos šių organų vystymąsi tenka peržiūrėti at- 
skirai. 

Šlapimo organai 


Slapimo organai besivystydami praeina tris stadijas: proinks- 
čio (pronephros), tarpinio inksto (mesonephros), nuo- 
latinio inksto (metanephros). Visos šios stadijos vystosi iš 
mezodermos segmentų kojyčių ir visos būna porinės. 

Proinksčiai kaip ekskrecijos organas veikia tik apskritažiomenių, 
kai kurių kaulingųjų ir dvikvapių žuvų grupių organizme. Kitų žu- 
vų ir amlibijų proinksčiai veikia tik ankstyvo vystymosi metu, o vė- 
liau — nyksta. Vietoj jų šiems gyvūnams vystosi tarpiniai inkstai 
(mesonephros), kurie perima azotinės apykaitos liekanų išskyrimą. 

Sauropsidų ir žinduolių embrioninio vystymosi metu taip pat 
vystosi ir proinksčiai, ir tarpiniai inkstai. Tačiau šių gyvūnų pro- 
inksčiai ne visai išsivysto ir nefunkcionuoja, o daugelio jų tarpiniai 
inkstai gerai išsivysto, bet funkcionuoja tik kai kurių rūšių. Dar 
embrioniniu periodu didesnė dalis šių gyvūnų tarpinių inkstų nyks- 
ta, o liekančios jų dalys įsijungia į besivystantį lytinį aparatą. Iš- 
skiriamąją funkciją perima nuolatiniai inkstai. 

Einant nuo žemesniųjų prie aukštesniųjų stuburinių, viena po 
kitos sutinkamos trys viena už kitą komplikuotesnės inkstų stadijos. 
Einant minėtuoju keliu, darosi vis sudėtingesnė organizmo struktū- 
ra, didėja ir greitėja medžiagų apykaita, todėl inkstams, kaip iš- 
skyrimo organams, statomi vis didesni reikalavimai. Prisitaikyda- 
mi didėjančiai Iunkcijai, jie didina savo funkcinį paviršių: ilgėja 
kanaliukai, daugėja kanaliukų ir glomerulų skaičius. 

Be to, pastebėta, kad tų gyvūnų, kurių placentoje embriono 
kraują nuo motinos kraujo skiria didesnis ląstelių sluoksnių skai- 
čius, tarpiniai inkstai geriau išsivysto. Matyt, ten, kur embriono 
medžiagų apykaitos liekanų pašalinimas per epiteliochorialinę ar 
sindesmochorialinę placentą yra sunkesnis, embriono tarpiniai 
inkstai atlieka pagalbinę medžiagų apykaitos liekanų išskyrimo 
funkciją. 

Žmogaus proinksčiai 


Žmogaus embriono proinksčiai pradeda vystytis tada, kai emb- 
rionas turi dar tik 14 mezodermos segmentų. Jie vystosi iš emb- 
riono kaklo srityje esančių mezodermos segmentų kojyčių, kurių 
kiekviena tampa kanalėliu. Tokio kanalėlio vienas galas jungiasi 
su mezodermos segmentu, o kitas — atsiveria į tada besivystantį 
celomą (80 pav.). Proinksčiai vystosi ne kartu visų segmentų 
kojytėse. Jų vystymasis prasideda nuo 4 segmento kojytės ir vėliau 
paeiliui pereina kaudaliai į sekančių segmentų kojytes. Pirmiausia 
iš būsimų proinksčių srities kranialiausio mezodermos segmento 
kojytės lateralinės sienelės lateraliai ir dorsaliai į mezenchimą, 
esančią tarp mezodermos ir ektodermos, išauga aklinas kanalėlis. 
Atvirasis jo galas pro mezodermos segmento kojytės kanalėlį atsi- 
veria į celomą, o priešingas, aklinasis — nulinksta kaudaliai 
ir auga tol, kol pasiekia sekantį, kaudaliau nuo jo esantį tokį 
pat kanalėlį, besivystantį tuo pat būdu iš sekančios mezodermos 

segmento kojytės. Aklinasis pirmojo kanalėlio galas, užlinkęs aug- 
damas kaudaliai, pasiekęs sekančio tokio pat kanalėlio kaudaliai 
užlinkusį galą, į jį atsiveria. Šis antrasis kanalėlis vėl pakartoja 


tą patį procesą su sekančio seZ- 
mento kanalėliu. Tuo būdu iš 
šių mezodermos segmentų kojyčių 
kanalėlių kaudaliai užlinkstančių 
ir tarpusavyje susijungiančių ga- 
lų susidaro mezenchimoje tarp 
celomo ir ektodermos kaudaliai 
einantieji latakai — proinks- 
čių latakai. Kaudalinis jų ga- 
las auga kaudaliai tol, kol pasie- 
kia kloaką ir į ją atsiveria. Mezo- 
dermos segmentų kojyčių kanalė- 
liai, sudarantieji proinkstį, vienu 
savo galu lieka atviri į celomą, 
o kitu — į proinksčių lataką. Greta 


+ 


80 pav. Pronephros kanalėlis 81 pav. Pronephros, mesonephros, me- 


(B. Petenas) tanephros vystymosi schema (M. Kor- 

7 — "ieestsr as segmentas; 2 — mezo- ningas) 
ermos segmento perėjimas į mazoder- i 311 ; i 
S SS pronephros kanalėlis; 2 — vienas iš 
i Sans kojytę; 3 — pronephros mesonephros glomerulų, apsuptas  mesone- 
i Li o iš mezodermos 8687 phros kanalėlio kapsulė; 3 — mesonephros 
Sereno AEA La is kanalėlis; 4 — proinksčių latako kaudalinis 
i Ei , š : B PIBUEpALaS galas, einantis į kloaką; 5 — pronephros 
kank pisėg Iar 1 i UR 7 2. PEN glomerulas; 6 — aorta; 7 — celomas; 8 — 
p giomeru Si — žarna; 8 — mesonephros kanalėlio kilpa; 9 — celomo 
sienelės „piūvis; 10 — inksto ribos; 11 — 
a. renalis; 12 — metanephros kanalėlis, dar 
nesusijungęs su savo išskiriamuoju latakė- 
lių; 13 — metaneirogeninis audinys; 14 — 

šlapimtakis 


proinksčių kanalėlių angų, atsiveriančių į celomą, išsivysto krauja- 
gyslių mazgelis glomerulas, kuris, padengtas celomo mezo- 


teliu, iškyla į celomą (81 pav.). 


Žmogaus proinksčiai labai silpnai teišsivysto.  Kranialiniuose 
segmentuose proinksčių kanalėliai, tik spėję susidaryti, tuoj nyksta. 

Kiek ilgiau lieka kaudaliniai proinksčių kanalėliai, bet ir jie greitai 
nyksta. 5 mm ilgio žmogaus embriono proinksčiai nyksta: pirmiau- 
sia — kanalėliai, vėliau — glomerulai.  Proinksčių latakas vėliau 
būna tarpinių inkstų lataku. 


ZiMogaus tarpiniai inkstai 


Žmogaus embriono tarpiniai inkstai pradeda vystytis tada, kai 
žmogaus embrionas turi 23 mezodermos segmentus. 

Tarpinių inkstų išsivystyme dalyvauja nuo 7 kaklo iki 4 juos- 
mens mezodermos segmentų kojyčių audinys. 

Vystantis proinksčiams, iš kiekvieno šios srities mezodermos 
segmento kojytės susidaro po vieną proinksčių kanalėlį. Vystantis 
tarpiniams inkstams, jų srities mezodermos segmentų kojyčių au- 
dinys dar prieš tai susijungia į bendrą pailgą, abipus stuburo 
esančią audinio masę, vadinamą mesonetfrogeniniu au- 
diniu (82 pav.). Todėl tarpinių inkstų atsiranda žymiai daugiau 
kanalėlių, negu yra jų vystymesi dalyvaujančių segmentų kojyčių. 
Mesonefrogeniniame audinyje skersoje padėtyje susidaro glau- 
džios ląstelių grupės, kuriose vėliau atsiranda ertmės, tampančios 
tarpinio inksto kanalėliais. Kanalėliai anksčiausiai pradeda susi- 
daryti (žmogaus pirmojo embrioninio vystymosi mėnesio pabaigo- 
je) kranialiniame mesoneirogeninio audinio gale, o vėliau — kau- 
daliai. Kada naujų tarpinio inksto kanalėlių susidarymas pasiekia 
kaudalinį mesoneirogeninio audinio galą, kranialiniame šio audi- 
nio gale tarpinio inksto kanalėliai jau išnykę. Susidarančių pirmi- 
nio inksto kanalėlių dorsolateraliniai galai atsiveria į proinksčių 
lataką, kuris dabar, išnykus proinksčiams ir atsiveriant į jį tarpi- 
niams inkstams, lieka tarpiniu inkstų, arba Volio la- 
takn. 

Susijungę su Volfo lataku, tarpinių inkstų kanalėliai ilgėja ir 
kiekvienas išsivingiuoja S raidės forma. Ventromedialinis akli- 
nas kiekvieno tarpinių inkstų kanalėlio galas išsiplečia kaip pūsle- 
lė. Vėliau šios pūslelės viršūnė įdumba į vidų ir taip iš pūslelės 
susidaro taurės formos kapsulė dvigubomis sienelėmis (83 pav.). 
Į kiekvieną šių kapsulių įauga aortos šakelės ir kapsulės ertmėje 
sudaro kapiliarų mazgelius — glomerulus. Kapiliarų glomerulas, 
apsuptas kapsule, sudaro tarpinio inksto kūnelį. 

Tarpiniai inkstai didžiausią savo išsivystymą pasiekia žmogaus 
pirmojo nėštumo mėnesio pabaigoje. Tada jie sudaro pailgus, iš 
dorsalinės pusės į pilvo ertmę iškylančius, nuo 7 kaklo iki 4 juos- 
mens segmento einančius kūnus, kurių medialinėse dalyse randa- 
ma tarpinių inkstų kūnelių, o lateralinėse pusėse eina Volfo latakai. 
Tarp tarpinių inkstų kūnelių ir minėtųjų latakų eina išsivin- 
giuodami tarpinių inkstų kanalėliai. Iš viso vystosi apie 60 tarpi- 
nio inksto kanalėlių, o tuo tarpu paties inksto ilgis maždaug 
18 mezodermos segmentų. Kadangi kranialiniai kanalėliai išnyksta 
anksčiau, negu susidaro kaudaliniai, tai vienu kartu tarpiniame 

inkste tegalima rasti daugiausia tik iki 35 kanalėlių. Paskutiniai 
kaudaliniai kanalėliai atsiveria į Volio lataką jau ne pavieniui, bet 
susijungę po kelis. 

Žmogaus tarpiniai inkstai palyginti gerai išsivysto, bet ar jie 
embrioniniu periodu funkcionuoja nors trumpą laiką — neišaiškinta. 


82 pav. Žmogaus embriono inkstų vystymosi 


83 pav. Mesonephros kanalėlis 


ankstyvųjų stadijų schema (M. Klara) 


(B. Petenas) 


1 — ausies pūslelė; 2 — allantojis; 34 — kloaka; 1 — mezodermos segmentas; 2 -- 
4, 7 — uuDens sriues mezodermos segmentai; 5 — aorta; 3 — kapsulė; 4 — mesone- 
šlapimtakis; 6 — metanelrogeninis audinys; 8 — phros kanalėlis; 5 — Volio latakas; 
kaklo srities mezodermos segmentai; 9 — prone- 6 — kanalėlio anga į celomą kuri, 
phros; /0 — pronephros latakas; 1/ — jau susidarę vystantis mesonephros  kanalėliui, 
mesonephros kanalėliai; 12 —- mesonephros latakas; vėliau išnyksta; 7 — glomerulas; 8 - 
13 — žarna; /4 — mesoneirogeninis audinys, kuria- žarna 

me dar kanalėliai nesusidarę; 15 — juosmens sri- 

ties mezodermos segmentai; /6 — krūtinės srities 


mezodermos segmentai 


Antrojo embrioninio vystymosi mėnesio pradžioje prasidėjęs iš 
kranialinio galo žmogaus tarpinių inkstų nykimas greitai slenka 
kaudaliai. Trečiojo mėnesio pradžioje šių inkstų kranialinės dalys 
jau būna išnykusios iki pirmojo juosmens segmento. Vėliau, liku- 
sių kaudalinių tarpinio inksto kanalėlių kranialinė dalis, vystantis 
vyriškam organizmui, jungiasi su greta jų besivystančia sėklide 
ir tampa sėklidės išvedamaisiais latakėliais, o vystantis moteriš- 
kam — jie išnyksta. Ši tarpinio inksto kaudalinės pusės kranialinė 
dalis vadinama epigenitaline, o kaudaliau nuo lytinių liau- 
kų užuomazgų esanti tos pat pusės kaudalinė dalis — parage- 

nitaline. Abiejų lyčių organizme pastaroji dalis išnyksta. Jos 
liekanos pas vyrus sudaro paradidymis, o pas moteris — paro- 
ophoron. 

Iš Volio latakų kaudalinių galų išauga kaip ataugos nuolatinių 
inkstų išvedamieji latakai. Patys Volfo latakai vyriškos lyties or- 
ganizme sudaro ductus epididymidis, ductus deferens, ductus eja- 
culatorius, o moteriškos lyties — išnyksta. 


Žmogaus Uuolatiniai inkstai 


Žmogaus nuolatiniai inkstai pradeda vystytis 5 mm ilgio emb- 
rione antrojo embrioninio vystymosi mėnesio pradžioje. Pradžią 
jie gauna iš dviejų šaltinių. Inksto surenkamieji kanalėliai, taurės, 
geldelė, šlapimtakis vystosi iš Volio latako kaudalinio galo atau- 
gus, visi inksto nefronai — iš vadinamojo  metanefrogeninio au- 

inio. 

Metanefirogeninis audinys vystosi tuo pat būdu 
kaip ir mesonefrogeninis — susijungiant į pailgą mezoderminio 
audinio masę 2—5 sakralinių mezodermos segmentų kojytėms. 
Vadinasi, metanefrogeninis audinys susidaro iš žymiai kaudaliau 
esančių mezodermos segmentų kojyčių, negu mesonefrogeninis 
Besivystančio inksto žievinę dalį sudarantis metanefrogeninis au- 
dinys kyla kranialiai. Vieno mėnesio žmogaus embriono metaneifro- 
geninė inksto užuomazga dar būna dubens srityje. Antrąjį mėnesį 
ji iškyla jau į juosmens sritį. 

Iš Volio latako kaudalinio galo arti kloakos dorsaline kryptimi 
išauga kišenės formos išauga, sudaranti inksto išskiriamųjų kana- 
lėlių užuomazgą. Si užuomazga pasiekia metanefrogeninį audinį 
ir į jį įsiskverbia. Inksto išskiriamųjų kanalėlių užuomazgos akli- 
nasis galas išsiplečia, iš šonų suplokštėja, pailgėja kraniokaudali- 
ne kryptimi ir tuo būdu sudaro pirminę inksto geldelę. Likusi šios 
inksto išskiriamųjų kanalėlių užuomazgos dalis sudaro šlapimtakį. 
Iš tokios pirminės inksto geldelės link metaneirogeninio audinio 
išauga kaip aklinos kišenėlės šeši pirminiai surenkamieji kanalė- 
liai, kurie drauge su ties jais esančiomis metaneirogeninio audinio 
dalimis sudaro pradžią šešioms inksto skiltims: kranialinei, kauda- 
linei, dviem ventralinėms ir dviem dorsalinėms. Iš šių pirminių še- 
šių surenkamųjų kanalėlių  pumpuravimosi būdu išauga tolesni 
inksto surenkamieji kanalėliai. Galutinė inksto geldelė ir inksto 
taurės susidaro išsiplečiant pirminei inksto geldelei. Sio išsiplė- 
timo metu ir visi šeši pirminiai surenkamieji kanalėliai išsiplečia 
iki ketvirto jų išsišakojimo, ju sienelė įeina į inksto geldelės ir 
inksto taurių sienelės sudėtį. Tolesni pirminių surenkamųjų kana- 
tėlių išsišakojimai sudaro galutinius surenkamuosius kanalėlius 
ir papilinius takus. 

Tačiau apie inksto surenkamųjų kanalėlių išsivystymą yra ir 
kitokia nuomonė. Yra tvirtinančių (M. Klara), kad nuo ketvir- 
tojo išsišakojimo toliau surenkamieji kanalėliai dauginasi ne 

pumpuravimosi būdu (iš esamų kanalėlių išaugant naujiems), bet 
jau esamiems kanalėliams kartotinai išilgai skylant pusiau. Ta- 
čiau kol kas ši nuomonė didesnio šalininkų skaičiaus nesusilaukė. 

Žmogaus embriono (2 cm ilgio) metanefrogeninis audinys jau 
būna persiskyręs į du sluoksnius: išorinį ir vidinį. Išorinis turi 


84 pav. Inksto (metanephros) kanalėlių vystymasis (B. Petenas) 
A, B, C, D, E — viena po kitos einančios vystymosi stadijos: A — 1 — suren- 
kamasis kanalėlis; 2 — surenkamojo kanalėlio dar aklinas išplėstas galas; 
3 — metanefrogeninis audinys; B — 1 — iš metanefrogeninio audinio išsivystęs 
inksto nefronas, dar nesusijungęs su surenkamuoju kanalėliu; 2 — metanefroge- 
ninis audinys; 3 — surenkamasis kanalėlis; C — 1 — inksto kanalėlis; 2 — 
inksto kūnelis; 3 — surenkamasis kanalėlis; 4 — vieta, kur inksto kanalėlis jau 
susijungė su surenkamuoju kanalėlių; D — !/ — vėliau išsivystantis (antros 
eilės) inksto surenkamasis kanalėlis; 2 — glomerulas; 3 — Šumlianskio kapsulė; 
4, 6 — surenkamasis kanalėlis; 5 — vas afferens; 7 — vėlesnės eilės surenka- 
mojo kanalėlio vystymosi pradžia; E — 1 — surenkamasis kanalėlis; 2 — vas 
efferens; 3 — Šumlianskio kilpa; 4 — Šumlianskio kapsulė; 5 — glomerulas; 
6 — pagrindinė inksto kanalėlio dalis; 7 — įterptinė inksto kanalėlio dalis; 

8 — vėlesnės eilės besivystantis surenkamasis kanalėlis 


mezenchimos ląstelių tinklo struktūrą. Iš jo vėliau vystosi inksto 
jungiamasis audinys. Vidinis turi glaudesnę struktūrą. Iš jo vėliau 
vystosi inksto neironai. 

Metaneirogeninis audinys, didėjant  surenkamųjų kanalėlių 
skaičiui, dalijasi į atskiras kompaktiškesnes saleles, ir kiekvieno 
surenkamojo kanalėlio aklinąją viršūnę apsupa atitinkama meta- 
nefrogeninio audinio dalis (84 pav.). Iš šios metaneirogeninio au- 
dinio dalies, prisiglaudusios prie surenkamojo kanalėlio viršūnės, 

išsivysto inksto žievinės dalies kanalėlis — nefronas. Iš metaneiro- 
geninio audinio, supančio surenkamojo kanalėlio viršūnę, susidaro 
pradžioje tankesnis ląstelių kamuolėlis, kuriame vėliau atsiranda 
ertmė; tuo būdu jis tampa pūslele, kuri vėliau vis labiau ilgėja ir, 
sulinkusi į S raidės formos kilpą, sudaro neirono pradžią. Vienas 
šios kilpos galas sueina į kontaktą su surenkamojo kanalėlio vir- 
šūne ir vėliau, nykstant juos skiriančioms pertvaroms, į jį ir atsi- 
veria. Kai nefrono kilpa neatsiveria į surenkamąjį kanalėlį, šio nei- 
rono vėliau išskiriamam šlapimui nėra kur nutekėti, šlapimas iš- 
plečia nefroną, ir iš jo pasidaro cista. Kai didesnis kiekis neironų 
lieka nesusijungę su surenkamaisiais kanalėliais, susidaro įgimtas 
cistiškas inkstas. 

Kitas S raidės formos neirono kanalėlio galas išsiplečia pra- 
džioje kaip šaukštas, o vėliau sudaro lyg taurę dvigubomis siene- 
lėmis, vadinamąją Šumlianskio kapsulę. Į šią kapsulę įauga inks- 
to arterijos šakelė, suskyla į kapiliarus, kurie kapsulės viduje 
sudaro kapiliarų mazgelį — glomerulą. Glomerulas, apsuptas Sum- 
lianskio kapsulės, vadinamas inksto kūneliu. Už Sumlianskio kap- 
sulės likusi nefrono dalis greitai ilgėja ir iš jos išsivysto pagrindi- 
nė nefrono dalis, Šumlianskio kilpa, įterptinė ir jungiamoji dalis. 
Tuo pat būdu diferencijuojasi (prisitaiko savo struktūra būsimai 
funkcijai) ir atskirų netrono dalių epitelis. 

Ne visi nefronai atsiranda vienu laiku. Vystantis vieniems nei- 
ronams inksto gilumoje, nuo jų susidarymo likusi metaneifrogeni- 
nio audinio dalis nustumiama inksto paviršiaus link. Ten ją pasie- 
kia naujai išaugantieji surenkamieji kanalėliai, ir tada iš jos vėl 
vystosi nauji neironai su savo inksto kūneliais. Vadinasi, iki inksto 
vystymosi pabaigos, jo žievinėje dalyje susidaro daug inksto kūne- 
lių eilių. Arčiausiai prie inksto paviršiaus yra vėliausiai išsivystę 
inksto kūneliai. Nauji inksto kūneliai paviršiniuose inksto sluoks- 
niuose susidaro dar ir pirmąjį mėnesį po gimimo. Naujagimio gi- 
lieji inksto kūneliai 1,5 karto didesni negu paviršiniai. Tas dydžių 
skirtumas pirmaisiais metais po gimimo išsilygina. 

Pirmieji besivystą inksto nefronai atsiveria į surenkamųjų ka- 
nalėlių penktos eilės išsišakojimus. Susiformavusio inksto neiro- 
nai jau atsiveria į surenkamųjų kanalėlių dešimtos eilės išsišako- 
jimus. Tai įvyksta dėl to, kad pradžioje susidariusių nefronų da- 
lis nyksta, o prie inksto paviršiaus vystosi nauji neironai. 

Inksto arterija įauga į inksto užuomazgą, esant žmogaus emb- 
rionui 2 cm ilgio. 

Inkstų inervacija pastebėta 5 cm ilgio žmogaus embrione. 
Bemielininės nervinės skaidulos, n. vagus ir n. sympathicus 
kilmės, pro inksto vartus lydi inksto kraujagysles iki inksto 
kūnelių. 

Embrioninio inksto paviršius pradžioje lygus, bet vėliau, besi- 
vystantiems pirmiesiems surenkamiesiems kanalėliams sudarant 
inksto piramides, inksto paviršius anksti pasidaro padalytas į skil- 
tis. Inksto formavimosi pradžioje susidaro 6 skiltys, bet vėliau jo 

ventralinės ir dorsalinės skiltys suskyla į daugiau skilčių. Nauja- 
gimio inksto paviršiuje matomos skilčių ribos. Iki penktųjų am- 
žiaus metų skilčių ribos inksto paviršiuje išnyksta. 

Embrionui inkstų veikimas nėra būtinas. Inkstų neturintieji 
embrionai iki gimimo vystosi normaliai, nes inkstų funkciją atlie- 
ka placenta. Motinos inkstų nepakankamumo atveju, savo Iunkci- 
ją pradeda vykdyti besivystančio embriono inkstai; atsiranda hid- 
ramnionas. 

Pirmosiomis dienomis po gimimo inkstų surenkamuosiuose 
kanalėliuose randama šlapimo rūgšties, kuri per šešias dienas po 
gimimo pamažu išnyksta. Gimimo metu naujagimio šlapimo pūslė 
būna pilna ir po gimimo išsituština. 


Lytiniai organai 


inditerentinė Lytinių Liaukų 
vystymosi stadija 


Penktąją žmogaus embrioninio vystymosi savaitę tarpinių inks- 
tų aukštumoje tarp pastarųjų ir žarnų dorsalinio pasaito, pradeda 
susidaryti lytinių liaukų užuomazgos (85 pav.). Tada toje vie- 
toje dorsalinės celomo sienelės epitelis pailgų ruožu (stria ge- 
nitalis) paaukštėja, o dalinai net pasidaro dvisluoksnis. Tos vie- 
tos poepitelinės mezenchimos ląstelės pradeda greičiau daugintis 
ir tuo būdu susidaro mezenchiminė lytinės liaukos užuomazga, kaip 
mazgelis iškylanti į celomą ir padengta toje vietoje aukštesniu ce- 
lomo epiteliu. Ir lytinės liaukos užuomazgos paviršiaus celominia- 
me epitelyje, ir tos vietos poepitelinėje mezenchimoje tada mato- 
mos pirminės lytinės 1ąstelės. 

Vėliau mezenchiminėje lytinių liaukų užuomazgoje pradeda su- 
sidaryti daugiakampiškų, į epitelines panašių ląstelių pailgos gru- 
pės. Šiose grupėse lieka apsuptos mezenchiminėje lytinės liaukos 
užuomazgoje esančios pirminės lytinės ląstelės. Šios ląstelių gru- 
pės vadinamos lytinės liaukos pirminėmis epiteli- 
nėmis grupėmis | 

Kiek vėliau lytinėse liaukose susidaro dar ir antrinės epi- 
telinės grupės, besivystančios iš lytinės liaukos užuomazgos 
paviršių dengiančio celomo epitelio—mezotelio, kuriame tuo metu 
taip pat būna pirminių lytinių ląstelių. Lytinės liaukos paviršiaus 
celominis epitelis drauge su jame esančiomis pirminėmis lytinė- 
mis ląstelėmis kilpų formos iškyšuliais pradeda jaugti į poepiteli- 
nę mezenchimą. Vėliau šios kilpų formos epitelinių ląstelių gru- 
pės atsiskiria nuo lytinės liaukos paviršiaus epitėlio ir lieka poepi- 
telinėje mezenchimoje kaip antrinės epitelinės grupės. Po to lytinės 
liaukos paviršiaus epitelyje pirminių lytinių ląstelių nelieka, o po- 
epitelinėje lytinės liaukos mezenchimoje lieka pirminės ir antrinės 
epitelinių ląstelių grupės, kuriose glūdi pirminės lytinės ląstelės, 
apsuptos epitelinių ląstelių. Tarp pirminių ir antrinių epitelinių 

85 pav. Žmogaus embriono lytinių liau- 
kų vystymosi indiferentinės stadijos 
(B. Petenas) 


A — 1 cm ilgio žmogaus embriono skersinis 
piūvis ties lytinių liaukų užuomazgomis: 
1 — v. cardinalis caudalis; 2 — Volio la- 
takas; 3 — dorsalinė kasos užuomazga; 
4 — dvylikapirštė žarna; 5 — kepenys; 
6 — mesonephros glomerulas; B — 85 pa- 
veikslo A dalyje keturkampiu apribota to 
paties preparato dalis: 1 — mesonephros 
glomerulas; 2 — lytinės liaukos pavir- 
šiaus celominis epitelis; 3 — lytinės liau- 
kos mezenchiminė stroma; 4 — pirminės lyti- 
nės ląstelės; 56 — mesonephros kanalėlis; 
C — 13 mm ilgio žmogaus embriono lytinės 
liaukos skersinis piūvis: 1 — Volio lata- 
kas; 2 — lytinės liaukos paviršiaus epite- 
lis; 3 — epitelinės ląstelių grupės lytinės 


liaukos viduje su šiose grupėse išsidėsčiu- 
siomis pirminėmis lytinėmis ląstelėmis; 4 — 
mezenchiminė lytinės liaukos stroma; 5 — 
lytinė liauka; 6 — mesonephros glomerulas 


ląstelių grupių esminio skirtumo nėra, nes ir pirmines epitelinių 
ląstelių grupes sudaranti lytinės liaukos mezenchima ir antrines — 
lytinės liaukos paviršiaus epitelis vystosi iš mezodermos. 

Tarp šeštosios ir septintosios žmogaus embrioninio vystymosi 
savaitės, susidarius lytinės liaukos užuomazgoje antrinėms epite- 
linių ląstelių grupėms, užsibaigia vadinamoji indiierentinė lytinių 
liaukų vystymosi stadija. Ši stadija vadinama indiferentine dėl to, 
kad jos metu ir lytinių liaukų užuomazgos, ir jose esančios pirmi- 
nės lytinės ląstelės yra vienodos (indiferentinės), negalima atskir- 
ti, kur vėliau bus vyriškas, o kur moteriškas organizmas. Tik 

baigantis šiai indiierentinei stadijai, nuo septintosios embrioninio 
vystymosi savaitės, vyriškosios ir moteriškosios lytinės liaukos 
jau pradeda vystytis skirtingai. 


Vyriškoji lytinė liauka—sėklidė 


Vyriškosios lyties žmogaus embriono antrojo embrioninio vys- 
tymosi mėnesio pabaigoje lytinės liaukos poepitelinis mezenchimos 
sluoksnelis tampa puresnis ir sudaro sėklidės tunica albuginea 
pradžią. Pirminės ir antrinės epitelinių ląstelių grupės ilgėja, išsi- 
dėsto radialiai, statmenai liaukos paviršiui ir duoda pradžią sėk- 
lidės sėkliniams kanalėliams (tubuli seminiferi). Vėliau šios sėk- 
linių kanalėlių užuomazgos dar skyla pusiau ir tuo būdu kanalėlių 
skaičius didėja. Sėklidės gilumoje tarpinio inksto link nukreiptos 
jos pusės mezenchimoje susidaro pailgos sėklidės vartų 
ląstelių grupės, panašios į pirmines ir antrines epitelinių 
ląstelių grupes, tik be pirminių lytinių ląstelių. Iš šių sėklidės 
vartų ląstelių grupių išsivysto rete testis kanalėliai, kurie vienais 
savo galais susijungia su sėkliniais kanalėliais, o kitais — su duc- 
tuli efferentes. 

Ketvirtąjį nėštumo mėnesį išoriniuose sėklinių kanalėlių ga- 
luose pradeda atsirasti spindis. Tačiau toliau šis spindžio atsira- 
dimas labai sulėtėja. Naujagimio sėklinių kanalėlių dauguma dar 
visai neturi spindžio (J. Lašienė). Vystantis iš pirminių ir antrinių 
epitelinių ląstelių grupių sėkliniams kanalėliams, pirminės lytinės 
ląstelės vystosi į spermiogonijas, o jas supančios epitelinės |ąste- 
lės sudaro Sertolio ląstelių sincicijumą. Tolesnis spermiogonijų 
vystymasis prasideda artėjant lytiniam brendimui. 

Trečiojo embrioninio vystymosi mėnesio pradžioje tarp sėkli- 
nių kanalėlių iš mezenchiminių ląstelių pradeda vystytis intersti- 
cinės Leidigo ląstelės. Iki embrioninio vystymosi vidurio žmogaus 
sėklidėje išsivysto tiek daug intersticinių ląstelių, kad jos sudaro 
žymią sėklidės dalį. 

Ketvirtąjį mėnesį rete testis kanaliukai susijungia su lateraliai 
nuo jų esančiais tarpinio inksto, mesonephros, kanaliukais. Šie tar- 
pinio inksto kanaliukai toliau lieka kaip ductuli efferentes ir visi 
drauge sudaro caput epididymidis, o Volio latakas, į kurį šie kana- 
liukai atsiveria, sudaro ductus epididymidis, ductus deferens ir duc- 
tus ejaculatorius. 


Moteriškoji lytinė liauka— kiaušidė 


Moteriškoji lytinė liauka iš indiferentinės stadijos į moteriško- 
sios lytinės liaukos iormą pradeda pereiti, esant žmogaus embrio- 
nui 18—20 mm ilgio, taigi vėliau negu vyriškoji. Lytinės liaukos 
pirminės ir antrinės epitelinių ląstelių grupės suskyla į apskritas 
saleles, kurių kiekvienos viduryje lieka viena ar kelios pirminės 
lytinės ląstelės, dabar jau vadinamos ovogonijomis. Tokios ląste- 

lių salelės su ovogonijomis centre vėliau formuojasi į pirminius 
tolikulus. Pirminių folikulų formavimasis prasideda kiaušidės gilu- 
moje ir eina link jos paviršiaus. Pirminių folikulų formavimasis tę- 
siasi iki trečiųjų metų po gimimo. Dalis pirminių folikulų jau nuo 
ketvirtojo—penktojo embrioninio vystymosi mėnesio pradeda didėti 
ir, pasiekę įvairų augimo laipsnį, išnyksta. Tuo būdu greta naujų 
tolikulų vystymosi jau ankstyvu  embrioniniu periodu prasideda 
jų nykimas. 

Kiaušidės gilumoje, prie jos vartų, iš mezenchiminių ląstelių 
susidaro pailgos kiaušidės šerdinės dalies ląstelių grupės. Vėliau 
dalis šių ląstelių grupių išnyksta, o dalis — pasilieka. 

Po kurio laiko pirminiai folikulai lieka tik liaukos paviršiniame 
sluoksnyje, kuris sudaro žievinę kiaušidės dalį, o liaukos centre — 
nyksta ir ten likęs jungiamasis audinys sudaro šerdinę kiaušidės dalį. 


Lytinių liaukų ištekamiejį latakai 


Lytinių liaukų ištekamieji latakai vystosi iš Volio ir Miulerio 
latakų. Volio latakas susidaro iš mezodermos segmentų kojyčių, 
besivystant proinksčiams ir tarpiniams inkstams. 

Miulerio latakai (šaliniai tarpinio inksto latakai) pradeda vys- 
tytis žmogaus abiejų lyčių embrione antrojo nėštumo mėnesio pra- 
džioje. Tada abiejose celomo pusėse žemiau besivystančių dan- 
gų trečiojo krūtinės segmento aukštumoje laterialiai nuo Volio 
latako susidaro celomo sienelės epitelio sustorėjęs laukelis. Šis 
laukelis tuoj įlinksta kaip piltuvas į poepitelinę mezenchimą. Vė- 
liau šis epitelinis piltuvas plačiuoju savo galu lieka atdaras į ce- 
lomą, o siauruoju — užlinksta kaudaliai ir greta Volio latako, 
lateraliai nuo jo, auga kaudaliai, sudarydamas Miulerio lata- 
ką. Miulerio latakai savo kranialiniais galais eina lateraliai nuo 
Volio latakų, greta jų. Toliau kaudaliai, ties mesonephros kaudali- 
niu galu, Miulerio latakai pro ventralinę Volio latakų pusę perei- 
na į medialinę šių latakų pusę (86 pav.). Paskui Miulerio latakai, 
eidami tarp Volio latakų kaudaliai, prisiglaudžia vienas prie kito 
taip, kad jų medialinės sienelės susiliečia ir susijungia, sudaryda- 
mos vieną pertvarą. Vėliau, šiai pertvarai išnykus, atsiranda vie- 
nas bendras kaudalinis abiejų Miulerio latakų galas. 

Kaudalinis Miulerio latakų galas atsiveria tarp abiejų Volio 
latakų kaudalinių galų angų į sinus urogenitalis, kuris vystosi 
iš ventralinės kloakos dalies. 

Tarpiniai inkstai nykdami pasidalija į kranialinę, epigenitalinę, 
dalį ir kaudalinę, paragenitalinę, dalį. Epigenitalinėje dalyje tar- 
pinio inksto kūneliai su prie jų esančiais tarpinio inksto kanalėlių 
galais, vadinamais sekreciniais, išnyksta. Likę į Volio lataką atsi- 
veriantieji tarpinio inksto kanalėlių „galai vyriškosios lyties emb- 
rione sudaro sėklidės ductuli efferentes ir appendix epididvmidis 
(87 pav.). Moteriškosios lyties embrione tarpinio inksto epigenita- 
linės dalies į Volio lataką atsiveriančių kanalėlių galų liekanos 

sudaro epoophoron skersinius kanalėlius kiaušidės pasaituose 
(mesovarium) ir appendix epoophori. 

Iš tarpinių inkstų  paragenitalinės dalies kanalėlių išsivysto 
vyriškosios lyties embrione paradidymis ir ductuli aberrantes. Pa- 
radidymis sudaro keletas rangytų kanalėlių jungiamajame audi- 
nyje tarp caput epididymidis ir 
ductus deierens. Ductuli aberran- 
tes — tai nuo ductus deferens pra- 
džios atsišakojantieji aklini kana- 
lėliai. Moteriškosios lyties embrio- 
ne iš tarpinių inkstų parageni- 
. talinės dalies kanalėlių išsivysto 
Ų iš paroophoron. Paroophoron — tai 
kanalėlių liekanos ligamenta lata 
audinyje tarp a. ovarica šakų, po 
penktų amžiaus metų randamos tik 
išimtiniais atvejais. 

Iš Volio latako vyriškosios ly- 
ties embrione išsivysto ductus epi- 
didymidis, ductus deferėns, ampul- 
la ductus deierentis, vesicula se- 
minalis, ductus ejaculatorius. 

Moteriškosios lyties embrione 
po trečiojo embrioninio vystymosi 
mėnesio Volfo latakai nyksta. Jų 
kranialinio galo liekanos sudaro 
epoophoron išilginį latakėlį. Apie 
2595; suaugusių moterų gimdos ir 
makšties šonuose turi Volfo latako 
liekanas kaip siaurus storasienius 
kanalėlius. Šios Volio latako lieka- 
nos vadinamos Gartnerio latakais. 

Miulerio latakai vyriškosios ly- 
ties embrionuose tik susidarę tuoj 

86 pav. Žmogaus embriono inkstų, lytinių 
liaukų, Miulerio ir Volfo latakų ankstyvo- 
sios vystymosi stadijos schema indiferen- 
tinėje lytinių liaukų vystymosi stadijoje 
(M. Klara) 
1 — inkstas; 2 — šlapimtakis; 84 — Miulerio 
latakas; 4 — Volfo latakas; 5 — epigenitalinė 
mesonephros dalis; 6 — paragenitalinė meso- 
nenhros dalis; 7 — šlapimtakio anga; 8 — 
Miulerio latakų anga; 9 — sinus urogenitalis; 
10 — genitalinis gumburėlis; 1/ — genitalinės 
raukšlės; // — uodegėlės smaigalys; /3 — vir- 
šutinis lytinės liaukos raištis; /4 — viršutinis 
lytinės liaukos galas, kuris vėliau lieka raiš- 
čių; /5 — lytinė liauka; /6 — apatinis lytinės 
liaukos galas, kuris vėliau lieka raiščiu; 17 — 
apatinis lytinės liaukos raištis; J8 — šlapimo 
pūslė; /19 — genitaliniai kranteliai; 20 -—- anus 

87 pav. Vyriškųjų lytinių organų vystymosi schema prieš lyti- 
nės liaukos nuslinkimą ir po nuslinkimo (B. Petenas) 


1 — viršutinis lytinės liaukos raištis; 2 — Miulerio latako viršutinio 
galo liekana, sudaranti appendix testis; 3 — sėklidė prieš nusileisda- 
ma; 4 — šlapimo. pūslė; 5 — šlapimtakio anga į šlapimo pūslę; 6 — 
apatinio Miulerio latakų. galo liekana, sudaranti utriculus prostaticus; 

7 — prostata; 8 — gl. bulbourethralis; 9 — urethra; /0 — mašnelė; 

11 — sėklidė po nusileidimo į mašnelę; 12 — ductus ejaculatorius 
anga į šlapimkanali; 13 — gubernaculum testis; /4 — iš Volfo latako 
išsivvstantis ductus deferens; 15 — nykstantis Miulerio latakas; 16 — 
paradidymis; 17 — epididymis; 18 — appendix epididymidis; 19 — 

b inkstas; 22 — mesonephros kanalėliai 


pradeda nuo vidurio nykti. Lieka tik kranialiniai ir kaudaliniai jų 
galai. Kranialiniai galai vyriškosios lyties embrione sudaro appen- 
dices testis, o kaudaliniai — utriculus prostaticus. 

Moteriškosios lyties embrione iš kranialinių Miulerio latakų 
galų vystosi kiaušintakiai (tubae uterinae) (88 pav.), iš kaudali- 
nių draugėn susijungusių galų — gimda ir makštis. 

Nuo trečiojo embrioninio vystymosi mėnesio iš poepitelinės 
Miulerio latakų mezenchimos pradeda vystytis gimdos ir makšties 
poepitelinis jungiamojo audinio tr lygiųjų raumenų sluoksniai. 

Embrioninio periodo paskutiniais mėnesiais gimda didėja dau- 
giausia gimdos kaklelio sąskaita taip, kad naujagimio gimdos 
kaklelis būna ilgesnis už gimdos kūną. Tik lytinio brendimo 
metu pradeda greičiau augti gimdos kūnas ir pasidaro ilgesnis 

88 pav. Moteriškųjų lytinių organų vystymosi schema prieš lyti- 
nės liaukos nuslinkimą ir po nuslinkimo (B. Petenas) 
1 — viršutinis lytinės liaukos raištis; 2 — Miulerio latako sienelės iš- 
kyšulys (appendix vesiculosa); 3 — iš Miulerio latako išsivystančio kiau- 
šintakio anga į pilvo ertmę; 4 — epoophoron; 5 — kiaušidė prieš nu- 
slinkimą; 6 — apatinis lytinės liaukos raištis; 7 — šlapimo: pūslė; 8 — 
šlapimtakių angos; 9 — urethra; 10 — labium pudendi minus; 1/ — 
labium pudendi majus; 12 — makštis; 13 — ligamentum teres uteri; 
14 — ligamentum ovarii proprium; 15 — kiaušidė po nuslinkimo; 16 — 
kiaušintakis po nuslinkimo; 17 — nykstantis Volio latakas; /86 — šlapim- 
takis; 19 — paroophoron; 20 — kiaušintakis prieš nuslinkimą; 21 — inkstas 


už gimdos kaklelį. Gimdos liaukos pradeda vystytis labai nevieno- 
du laiku: nuo šeštojo embrioninio vystymosi mėnesio iki 10— 
12 metų. 

Gimdos vystymosi pradžioje jos dugnas būna įdubęs ir dau- 
giau ar mažiau dvišakas, nes į gimdos sudėtį įjungiami ir Miule- 

rio latakų nesusijungusių dalių, iš kurių vystosi kiaušintakiai, 
kaudaliniai galai. Vėliau gimdos dugnas įgauna galutinę formą. 

Būsimosios gimdos srityje Miulerio latakams ne visai susijun- 
giant, išsivysto daugiau ar mažiau dvišaka gimda. Jei tai atsitin- 
ka makšties srityje — lieka makštis su pertvara (septum vaginae). 

Makštis pradžioje neturi spindžio. Jis pradeda atsirasti tik nuo 
embrioninio vystymosi vidurio. Tačiau kartais naujagimio makš- 
ties spindis dar nėra visai atdaras. Kartais ir pirmaisiais amžiaus 
metais makštis dar vietomis būna uždaryta epitelio ląstelių susi- 
būrimų. 

Po šeštojo embrioninio vystymosi mėnesio prizminis gimdos 
kaklelio epitelis dažnai išeina ruoželiais į vaginalinį gimdos pavir- 
šių aplink išorinę gimdos angą. Pirmaisiais metais po gimimo ir 
šių ruoželių srityje prizminį epitelį pakeičia daugiasluoksnis plokš- 
čias makšties epitelis. Tačiau kartais ir vėliau minėtose vietose pa- 
silieka prizminio epitelio salelės. Šiose salelėse. pro prizminį epi- 
tel; matomos giliau po epiteliu esančios kraujagyslės. Todėl šios 
salelės raudonos, o aplink jas esąs daugiasluoksnis plokščias epi- 
telis — baltas. 


Lytinių llgaukų TAaiščiai 

Pilvo ertmės sienelė ties besivystančia šioje sienelėje lytine 
liauka vis labiau (kartu su lytine liauka) išsikiša į pilvo ertmę 
kaip raukšlė (plica genitalis). Ši raukšlė vėliau sudaro moteriško- 
sios lyties individo mesovarium ir mesosalpinx, o vyriškosios lyties 
individe ji sunykusi lieka kaip mesorchium. Minėtoji raukšlė kra- 
nialiai ir kaudaliai eina toliau už lytinės liaukos ribų ir sudaro 
kranialinį bei kaudalinį lytinės liaukos raiščius. Kranialinis raištis 
slenka kaudaliai, link dubens, nusileidžiant ten lytinei liaukai. Mo- 
teriškosios lyties individų šitas raištis lieka kaip ligamentum su- 
spensorium ovarii, o vyriškosios — visiškai išnyksta. Kaudalinis 
lytinės liaukos raištis eina iki tos vietos, kur vėliau bus fovea ingui- 
nalis lateralis. Šiame raištyje susidaro jungiamojo audinio ruo- 
žas — chorda genitoinguinalis, kurio tęsiniu kaudaliai vėliau pro 
kirkšnio kanalą eina vyriškosios lyties individų chorda serotalis, 
o moteriškosios — chorda labialis. 


Lytinių liaukų slinkimas žemyn 


Embrioninio vystymosi metu lytinės liaukos nuslenka kauda- 
liai į dubenį. Tačiau tas slinkimas vyksta ne slenkant lytinėms 
liaukoms kaudaliai, bet ilgėjant dorsalinei embriono kūno sienelei 
kranialiai ir tuo būdu paliekant lytines liaukas vis labiau kauda- 
liai. Tik vyriškosios lytinės liaukos išėjimas iš dubens į mašnelę 
yra jau tikrai pačios lytinės liaukos nuslinkimas kaudaliai. 

Trečiąjį embrioninio vystymosi mėnesį vyriškoji lytinė liauka 
nuslenka iki kirkšninio kanalo (canalis inguinalis) vidinės angos 
ir ten pasilieka iki septintojo mėnesio. 

Jau trečiąjį embrioninio vystymosi mėnesį pilvaplėvės parieta- 
linis lapelis ties būsimojo kirkšninio kanalo vidine anga pradeda 
sudaryti įlanką. Vyriškosios lyties embrionų ši pilvaplėvės įlanka 
greitai gilėja ir kaip pailga, išoriniame gale aklina kišenė auga gi- 
lyn į kirkšninį kanalą, sudarydama processus vaginalis peritonaei. 

Trečiojo embrioninio vystymosi mėnesio pabaigoje processus va- 
ginalis peritonaei beveik pasiekia apvalainą angą — išorinį kirkšni- 
nio kanalo žiedą (annulus inguinalis subcutaneus). Septintąjį mė- 
nesį processus vaginalis peritonaei pradeda išeiti iš kirkšninio ka- 
nalo į genitalinius krantelius (tori genitales), iš kurių vystosi 
mašnelė. 

Kartu su processus vaginalis peritonaei (už jos sienelės, prie 
jos prisiglaudusi) dar prieš gimimą nuslenka į mašnelę ir vyriško- 
ji lytinė liauka — sėklidė. Todėl į mašnelę nusileidusios sėklidės 
yra ženklas, kad naujagimis gimė visiškai baigęs embrioninį vys- 
tymąsi, išnešiotas. 

Kartais sėklidės lieka pilvo ertmėje, tai tikrasis kriptorchizmas. 
Kai kada sėklidės pasilieka kirkšniniame kanale, tai — pseudokrip- 
torchizmas. Tikrasis kriptorchizmas yra požymis, kad toks vyriš- 
kasis individas daugiau ar mažiau linkęs vystytis ir moteriškosios 
lyties kryptimi. Tikrasis kriptorchizmas hormonais nepagydomas. 
Tuo tarpu pseudokriptorchizmo atvejais vyriškaisiais lytiniais hor- 
monais ir hipofizio priekinės dalies gonadotropiniais hormo- 
nais pavyksta daugiau ar mažiau paskatinti sėklidžių nusileidimą 
į mašnelę. 

Nuslinkusią į mašnelę sėklidę kaip taurė apgaubia processus 
vaginalis peritonaei viršūnė. 

Kirkšniniame kanale esanti processus vaginalis peritonaei da- 
lis dar prieš gimimą aklinai užsidaro ir nyksta. Po to pilvo ertmės 
sienelės pilvaplėvė netenka ryšio su processus vaginalis peritonaei 
dalimi, likusia mašnelėje ir supančia sėklidę. Kartais kirkšniniame 
kanale esanti processus vaginalis peritonaei dalis neužsidaro. Ta- 
da pro šį kanalą iš pilvo ertmės į mašnelės ertmę gali patekti žar- 
nų kilpos, kas jau sudaro įgimtą kirkšnies išvaržą (hernia ingui- 
nalis congenita). 

Moteriškosios lytinės liaukos lieka pilvo ertmėje, dubenyje. Ta- 
čiau kiaušidė kartu su greta jos esančiais Miulerio ir Volio — lata- 
kais pasisuka į lateralinę pusę 909 kampu aplink savo kaudalinį 
galą. Dėl to kiaušidės iš vertikalinės padėties pereina į horizonta- 
linę. Po gimimo kiaušidės, kiaušintakiai ir gimda nuslenka dar 
kaudaliau į mažąjį dubenį, į galutinę savo vietą. 

Ir moteriškosios lvties individų iš pilvaplėvės parietalinio lape- 
lio ties kirkšninio kanalo vidine anga susidaro įlanka — processus 
vaginalis peritonaei. Tačiau šiuo atveju processus vaginalis peri- 
tonaei toliau nesivysto. Jos užuomazgos liekana kaip maža duobelė 
ties kirkšninio kanalo vidine anga vadinama diverticulum Nucki. 
Išimtinai retais atvejais ir moters kiaušidė kirkšniniu kanalu gali 
nuslinkti į didžiąsias lūpas. Jei tokiais atvejais dar ir moters iš- 

oriniai lytiniai organai pasidaro daugiau ar mažiau panašūs į vyriš- 
kuosius, kalbama apie netikrąjį išorinį moteriškąjį hermairoditiz- 
mą (hermaphroditismus externus spurius femininus). 


Šlapimo pūslė ir šlapimkanalis 


Šlapimo pūslės (vesica urinaria) ir šlapimkanalio (urethra) 
vystymesi dalyvauja ventralinė kloakos dalis, į kurią atsiveria 
Volio ir Miulerio latakai. Kloaką sudaro aklinas kaudalinis pirmi- 
nio virškinamojo trakto galas, į kurį iš kranialinės pusės dorsaliai 
įeina žarna, o ventraliai — alantojis (89 pav.). Ventralinėje kloa- 
kos sienelėje yra kloakos membrana, kurioje entoderma su- 
sisiekia su ektoderma. Ties minėtąja membrana iš išorės susi- 
daro dauba, o aplink šią daubą — krantelis. Kranialinio kloakos 
galo sienelės raukšlė (septum urogenintale) skiria alantojo į klo- 
aką atsiveriančią angą nuo 
virškinamojo trakto į kloa- 
ką atsiveriančios angos. Ši 
raukšlė vėliau auga gilyn 
ventrokaudaliai į kloakos ert- 
mę, kol pasiekia kloakos 
membraną. Kloaka lieka per- 
skirta į dorsalinę ir ventrali- 
nę puses. Dorsalinė pusė ta- 
da sudaro tiesiąją žarną (rec- 
tum), o ventralinė — į ją jei- 
nančių Volio ir Miulerio lata- 
kų angų skiriama į kraniaii- 
nę ir kaudalinę dalis. Kra- 
nialinė dalis sudaro pirminę 
šlapimo pūslę ir pirminį šla- 
pimkanalį, o kaudalinė — uro- 
genitalinį antį. 

Kloakos sienelės raukš- 
lės, perskyrusios kloaką į dor- 


salinę ir ventralinę dalis, 

laisvasis kraštas, pasiekęs 89 pav. Žmogaus embriono kloakos vysty- 

kloakos membraną, sudaro mosi schema (M. Klara) 
ietė 1 2 A — kloakos persiskyrimo į tiesiąją žarną ir 
tarpvietės (perineum) pRa urogenitalinį antį pradžia: 1 — alantojis; 3 14 
džią. Antrojo embrioninio Bm GiSaniije, 8 — urogenitalinis antis; 
z ; 2 P ž — Volio latako anga; 5 — kloakos membra- 
vystymosi mėnesio pabaigoje na; 6 — žarna: 7 Z šlapimtakio užuomazga; 
kloakos membrana suyra 8 — uodeginis klodkos galas; B — 25 mm ilgio 
k i ė i Ė žmogaus embriono jau užsibaigęs kloakos per- 
Tuomet jos vietoje lieka siskyrimas: 1 — šlapimo pūslės užuomazgos sic- 
Ę as j nelė; 2 — šlapimo pūslės užuomazga; 3, 4 -- 
dvi angos: dorsalinė — tie- ma kl i antis; i tiesiosios žarnos anga 
e x S anus); — mesonephros; 7 — lytinė liauka; 
S10S10S Zarnos angą Į Iš 8 — šlapimtakis; 9 — Miulerio latakas; 10 


orę (anus) ir ventralinė— 
urogenitalinė anga į išorę. 


Volio latakas; /! — kaudalinis Miulerio latakų 
galas; /2 — tiesioji žarna; JS — nugaros 
smegenys 

Pirminės šlapimo pūslės kranialinė, smailėjančiai į alantojį 
pereinanti dalis vadinama urachus. Nuo antrojo embrioninio vysty- 
mosi mėnesio alantojis ir urachus pradeda nykti. Vietoj išnykusio 
aka lieka raištis — ligamentum umbilicale medium seu chorda 
urachi. 

Iš Volio latakų kaudalinių galų, prie pat ventralinės kloakos 
dalies dorsalinės sienelės, į kurią atsiveria Volfo latakai, atsiranda 


90 pav. Šlapimo pūslės vystymosi schema 


A, B, C — 1 — alantojis; 2 — kūno paviršiaus ektederma; 
8 — kloakos membrana; 4 — tiesioji žarna; 5 — Volfo lata- 


kas; 6 — šlapimtakis; 7 — kloaka; D - - urachus; 2 - 

kūno paviršiaus ektoderma; 3 — šlapimo pūslė; 4 — uroge- 

nitalinis antis; 5 — urogenitalinė anga; 6 — anus: 7 — tiesioji 
žarna; 8 — šlapimtakis; 9 — Volio latakas 


šlapimtakių (uretheri) užuomazgos. Tarp Volio latako ir šlapimta- 
kio įsiterpianti vagelė auga gilyn į ventralinės kloakos dalies dor- 
salinę sienelę; tuo būdu. atskiriama šioje sienelėje Volio latako 
anga nuo šlapimtakio angos (90 pav.). Nuo tada Volio latakai ir 
šlapimtakiai atskirai atsiveria į ventralinę kloakos dalį. Vėliau 
minėtosios kloakos dalies dorsalinės sienelės ruožas, kilęs iš Volio 
latakų ir esantis tarp Volio latakų angų bei šlapimtakių angų, greit 
plečiasi. Todėl šlapimtakių angos nutolsta kranialiai ir lateraliai 
nuo Volio latakų angų. Tada šlapimtakiai atsiveria ; kranialinį iš- 
siplėtusį ventralinės kloakos dalies galą, dabar sudarantį pirminę 

šlapimo pūslę. Nuo šlapimtakių angų link Volio latakų angų tada 
jau eina trikampė šlapimo pūslės dugno dalis (trigonum vesicae 
urinariae), išsivysčiusi iš Volfo latakų, vadinasi, iš mezodermos. 
Visos likusios šlapimo pūslės sienelės epitelis vystosi iš ventrali- 
nės kloakos dalies, taigi iš entodermos. Tačiau vėliau ir mezoder- 
minis trigonum vesicae urinariae ir entoderminis likusios šlapimo 
pūslės epitelis įgauna vienodą daugiasluoksnio pereinamojo epite- 
lio struktūrą. 

Tarp šlapimo pūslės ir Volio latakų angų esanti susiaurėjusi 
ventralinės kloakos dalies sritis vadinama pirminiu šlapimkanaliu, 
iš kurio vėliau išsivysto moteriškų individų visas šlapimkanalis 
(urethra), o vyriškų — pars prostatica urethrae iki ductus ejacu- 
latorii angų. 

Ventralinės kloakos dalies kaudalinis galas, esantis tarp Volio 
latakų angų ir išorinės urogenitalinės angos, vadinamas sinus uro- 
genitalis. Iš sinus urogenitalis vėliau vystosi moterų vestibulum 
vaginae, o vyrų — pars prostatica urethrae, žemiau ductus ejacu- 
latorii angų, ir pars membranacea urethrae. Iš sinus urogenitalis 
entoderminio epitelio išsivysto taip pat vyrų prostata, o moterų — 
parauretralinės liaukos, kurios lieka ties šlapimkanalio išėjimu 
į vestibulum vaginae. Prostatos liaukinė dalis galutinai išsivysto 
tik lytinio brendimo metu. 

Vyrų glandulae bulbourethrales ir moterų glandulae vestibula- 
res vystosi iš sinus urogenitalis dorsalinės sienelės tos vietos, kur 
sinus urogenitalis pereina į pirminį šlapimkanalį. Moters šios 
liaukos pradeda vystytis anksčiau negu vyro. 


Išoriniai lytiniai organai 


Žmogaus embriono pirmojo vystymosi mėnesio antrojoje pusėje 
aplink besivystančios kloakos kaudalinį galą embriono išorėje su- 
sidaro kloakos krantelis. Persiskyrus vėliau kloakai į tiesiąją Žžar- 
ną ir urogenitalinį antį, minėtasis krantelis apsupa urogenitalinio 
ančio išorinę angą, kurios dugne yra tada urogenitalinė membrana, 
iš išorės uždaranti urogenitalinį antį. Tuo metu išorėje ties uroge- 
nitaline membrana lieka urogenitalinė vaga (sulcus urogenitalis), 
apsupta kloakos krantelio. 

Urogenitalinės vagos kranialiniame gale, kloakos krantelio 
viršūnėje, išauga bukas iškyšulys — genitalinis gumbu- 
rėlis (tuberculum genitale, Phallus). Pasilikęs žemesnis kloakos 
krantelis apsupa genitalinį gumburėlį iš kranialinės pusės ir iš šo- 
nų pusmėnulio formos kranteliu, iš kurio vėliau vystosi genitali- 
niai kKtanteliai 

Genitalinis gumburėlis greitai ilgėja. Tada šio gumburėlio kau- 
daline puse eina sinus urogenitalis kaudalinis galas ir jo tęsinį su- 
daranti urogenitalinė vaga. Genitalinio gumburėlio kauda- 
linėje pusėje urogenitalinės vagos šonuose susidaro genitali- 
nės raukšlės (plicae genilales). Urogenitalinės vagos dugną 


215 


sudaro urogenitalinė membrana, po kuria yra į genitalinį gumburėlį 
perėjęs kaudalinis sinus urogenitalis galas. Urogenitalinei membra- 
nai storėjant, sinus urogenitalis kaudalinio galo, esančio genitalinia- 
me gumburėlyje, spindis beveik nyksta. Bet greit po to urogenitali- 
nė membrana suyra. Tada genitalinio gumburėlio apatiniame pa- 
viršiuje susidaro urogenitalinis plyšys (fissura uroge- 
nitalis), pro kurį urogenitalinis antis lieka atviras išorėn. 

Dviejų centimetrų ilgio Žmogaus embriono distalinis genitali- 
nio gumburėlio galas sustorėjęs sudaro glans ir nuo likusio geni- 
talinio gumburėlio atsiriboja cirkuliarine vaga — sulcus corona- 
rius glandis. 


91 pav. Moteriškųjų išorinių lytinių organų vystymasis (B. Petenas) 
A — 7 savaičių žmogaus embriono išoriniai lytiniai organai. Indiferentinė išori- 
nių lytinių organų vystymosi stadija: 1 — genitalinis gumburėlis; 2 — genitali- 
nės 1aukšlės; 3 — genitaliniai kranteliai; 4 — uodega (jos galas nupiautas); 
5 — anus; 6 — sinus urogenitalis; B — dešimtos savaitės moteriškosios lyties 
embriono išoriniai lytiniai organai: 1 — epitelio iškyšulys clitoris viršūnėje; 
2 — anus; 3 — sinus urogenitalis; 4 — genitaliniai kranteliai, sudarantieji di- 
džiąsias lytines lūpas; 5 — genitalinės raukšlės, sudarančios mažąsias lytines 
lūpas; 6 — clitoris; C — 12 savaičių moteriškosios lyties embriono išoriniai ly- 
tiniai organai; D — moteriškosios lyties embriono išoriniai lytiniai organai 
nėšiumo pabaigoje: 1 — clitoris; 2 — didžiosios lytinės lūpos; 3 — šlapimkanalio 


anga; 4 — mažosios lytinės lūpos; 5 — hymen; 6 — makšties anga 

Išsivystę aplink genitalinį gumburėlį genitaliniai kranteliai il- 
gėja kaudaliai, apsupa iš šonų genitalines raukšlės ir savo kauda- 
liniais galais pereina į tarpvietę. 

Visa čia aukščiau išdėstyta išorinių lytinių organų vystymosi 
eiga abiejose lytyse eina vienodai. Todėl ši išorinių lytinių organų 
vystymosi stadija vadinama indiferentine. 

Bet, užsibaigus šiai indiferentinei išorinių lytinių organų vys- 
tymosi stadijai, nuo antrojo žmogaus embrioninio vystymosi mėne- 
sio pabaigos vyriškosios ir moteriškosios lyties individų minėtieji 
organai toliau vystosi jau skirtingai. Šis skirtumas pradeda aiškė- 
ti nuo ketvirtojo embrioninio vystymosi mėnesio. 

Vystantis iš indiferentinės stadijos moters išoriniams lytiniams 
organams, genitalinis gumburėlis nustoja augęs ir sudaro clitoris 
(91 pav.). Genitalinės raukšlės sudaro mažąsias lytines lūpas (labia 
pudendi minora), kurios apsupa iš urogenitalinio ančio išsivysčiusį 


92 pav. Vyriškųjų išorinių lytinių organų vystymasis 
B. Petenas) 


A — 7 savaičių žmogaus embriono išoriniai lvtiniai organai. Indiferen- 
tinė išorinių lytinių organų vvstymosi stadija: 1 — genitalinis gum- 
burėlis; 2 — genitalinės raukšlės; 3 — genitaliniai kranteliai; 4 — 
uodega (jos galas nupiautas); 5 — anus; 6 — sinus urogenitalis; 
B — dešimtos savaitės vyriškosios lyties embriono išoriniai lytiniai 
organai: J — epitelio iškyšulys varpos viršūnėje; 2 — anus; 3 — 
šlapimkanalio plyšys; 4 — genitaliniai kranteliai; 5 — genitalinės 
raukšlės; 6 — varpa (penis); C — vyriškosios lyties embriono išori- 
niai lytiniai organai dvyliktosios savaitės pradžioje: / — varpa; 
2 — dar nė visai užsidaręs šlapimkanalio plyšys; 3 — mašnelė; 4 — 
mašnelės siūlė; D — vyriškosios lyties embriono išoriniai lytiniai 
organai nėštumo pabaigoje: 1 — varpa; 2 — šlapimkanalio siūlė var- 
poje; 3 — mašnelė; 4 — mašnelės siūlė 


16 B. Abraitis. Žmogaus embriologija. 991 


makšties prieangį (vestibulum vaginae). Į makšties prieangį 
atskirai atsiveria šlapimkanalis ir makštis. 

Makšties prieangio dugno epitelis išsivysto iš urogenitalinio 
ančio, taigi yra entoderminės kilmės. Mažųjų lytinių lūpų epitelis 
išsivysto iš genitalinių raukšlių, taigi jis yra ektoderminės kilmės. 

Iš genitalinių krantelių išsivysto didžiosios lytinės lūpos (labia 
pudendi majora). Prieš gimimą jose susidaro riebalų ir dėl to nau- 
jagimės mergaitės didžiosios lytinės lūpos dengia mažąsias. 

Vystantis iš indiierentinės stadijos vyro išoriniams lytiniams 
organams, iš genitalinio gumburėlio susidaro varpa (penis) su 
corpus spongiosum penis (92 pav.). Genitalinės raukšlės, suaug- 
damos ties vidurine linija apatiniame varpos paviršiuje, uždaro 
urogenitalinį plyšį. Tada iš urogenitalinio ančio išsivysto pars 
spongiosa urethrae, įeinanti į varpos sudėtį, ir corpus spongiosum 
urethrae. 

Genitaliniai kranteliai artėja vienas prie kito, susijungia, ir iš 
jų išsivysto mašnelė (serotum). Jų susijungimo vietoje lieka maš- 
nelės siūlė (raphe scroti). 

Praeputium penis išsivysto kaip varpos odos raukšlė. Nesusi- 
jungiant genitalinėms raukšlėms, apatiniame varpos paviršiuje 
lieka atviras šlapimkanalis. Toks vystymosi trūkumas vadinamas 
hypospadia. 

Kartais nesusijungia ir genitalinės raukšlės, ir genitaliniai 
kranteliai. Jei tokiais atvejais dar lieka neišsivysčiusi ir varpa, tai 
vyriškieji išoriniai lytiniai organai būna panašūs į moteriš- 
kuosius. Toks vystymosi trūkumas vadinamas vyriškuoju išori- 
niu pseudohermafroditizmu (pseudohermaphroditismus masculi- 
nus externus). 

TERMINŲ RODYKLĖ 


Adamantoblastai 141 
Akies pūslelė 100, 116 
Akies taurelė 118 

Akių duobelės 99, 116 
Akrosoma 10 

Alantojis 45 

Amnionas 45 
Angioblastai 66 
Animalinis polis 25 
Anizolecitaliniai kiaušiniai 25 
Aspermija 15 
Atkrintančioji plėvė 78 
Atmatinė 47 

Ausies duobelė 121 
Ausies plokštelė 121 
Ausies pūslelė 121 
Autozitas 93 
Azoospermija 15 


Bambinė kilpa 153 
Bambinės arterijos 191 
Bambinės venos 193 
Bambos stiebelis 45 
Bambos virkštelė 52, 75 
Begyvukystė 15 
Beseklystė 15 
Blastocelė 32 
Blastocista 48 
Blastoderma 32 
Blastodiskas 40 
Blastogenezė 7, 30 
Blastomeros 59 
Blastoporas 32 
Blastula 32 


Celomas 35 

Cementoblastai 144 
Centrolecitalinis kiaušinis 25 
Chromosomos 9 
Citotroloblastas 63 

Danties maišelis 140 

Dantų plokštelė 140 

Dantų pumpurai 140 
Daugiadalė placenta 54 
Dermatomas 73 
Deskvamacijos fazė 58 
Desmochorialinė placenta 54 
Difuzinė pusiauplacenta 53 
Diskinė placenta 55 
Diskoblastula 40 


Egzocelominė ertmė 65 
Egzocelominė membrana 65 
Ektoderma 32 

Emalinio organo pulpa 142 
Emalinis organas 140 
Embrioblastas 48 
Embriologija 7 

Embrionas 7 


Embrioninė bambos išvarža 153 
Embrioninis akies užuomazgos plyšys 


118 
Embrioninis skydas 42 
Endochondrinis kaulėjimas 168 
Endoteliochorialinė placenta 54 
Entoderma 32, 34 
Epilizinė linija 171 
Epigenezė 3 
Epitelinė danties makštis 143 
Epiteliochorialinė placenta 53 
Eritroblastai 181 


Fibrinoidas 83 
Filogenezinis vystymasis 7 
Folikulo dangalas 17 


Galinių smegenų pūslelės 101 
Ganglinės plokštelės 38, 109 
Gastrocėlė 32 
Gastrula 32 

Gastruliacija 32 

Gaurelinis dangalas 52, 65, 66, 78 
Geltonasis kūnas netikrasis 29 
Geltonasis kūnas tikrasis 28 
Genitalinės raukšlės 219 
Genitaliniai kranteliai 219 
Genitalinis gumburėlis 219 
Gyvaplaukiai 77, 130 
Gyvukas 12 

Gomurinės ataugos 136 
Grūdėtoji plėvė 17 


Hemochorialinė placenta 54 
Hemocitoblastai 181 
Hermafroditizmas 217 
Histogenezė 8, 95 
Holoblastiniai kiaušiniai 25 


Idiosoma 11 
Implantacija 61 
Izolecitalinis kiaušinis 25 


Juostinė placenta 54 


Kaklo antis 147 

Kaklo pūslelė 147 

Kaktinė atauga 116, 134 
Kapsulinė gimdos gleivinės dalis 78 
Kiškio lūpa 137 

Kloaka 47, 217 

Kloakinė membrana 72, 217 

Kraujo salelės 43 

Krypiorchizmas 216 


Labiogingivalinė plokštelė 136 
Labiogingivalinė vaga 136 
Lerviniai segmentai 35 

Lešio pūslelė 118 

Lęešio užuomazga 117 

Liežuvio šaknies gumburėlis 138 


Mažasėklystė 14 
Megaloblastai 181 
Megalocitai 181 

Mėnesinės 58 

Meroblastinis kiaušinis 26 
Merocitai 39 
Metaneirogeninis audinys 205 
Mezenchima 43 

Mezoblastas 64 

Mezoderma 34 
Mezonefrogeninis audinys 203 

